
M ssi 


Su meile 


Klausyk — juk to katino vardas Kopernikas, o ne Duanas! 
O kuo čia dėta archeologija? 


Ma 


O jūros bangos veržias ten, kur saulė kyla ir kur leidžias, 

Tos, kur paviršiuje — vidudienio, kur gelmėje — vidurnakčio ieškot. 
Kiek daug, kiek daug srovių gelmėj tamsiojoj teka, 

Povandeninių upių vandenyne purpuriniam daug yra. 


Vyacheslav Ivanov, Melampuss Dream, 1907 


TURINYS 


Pratarmé 7 
Autoriaus pastaba 13 
Pirmas skyrius: Pavojaus slenkstis 15 


I DALIS: SIURBLIAI IR JUOSTINIAI TRANSPORTERIAI 


Antras skyrius: Paskutinio ledynmečio orkestras 29 
Trečias skyrius: Nepaliestas žemynas 50 
Ketvirtas skyrius: Europa per didįjį atšilimą 74 
Penktas skyrius: 1000 m. sausra 92 


II DALIS: VASAROS ŠIMTMEČIAI 


Šeštas skyrius: Kataklizmas 113 
Septintas skyrius: Sausros ir didieji miestai 140 
Aštuntas skyrius: Dykumos dovanos 159 


III DALIS: KAIP TOLI NUO SĖKMĖS IKI NESĖKMĖS 


Devintas skyrius: Oro ir vandenyno šokis 181 
Dešimtas skyrius: Keltai ir romėnai 202 
Vienuoliktas skyrius: Didžiosios sausros 226 
Dvyliktas skyrius: Didingi griuvėsiai 243 
Epilogas 261 
Padėkos 267 
Išnašos 269 
Rodyklė 283 


PRATARME 


Greitai pašiaušė marias, sutelkdamas debesis juodus 
Tridancio mostais keliais, ir privertė kautis audringai 
Vėjus iš pusių visų. Miglom storiausiom užklojo 
Žemę ir jūrą plačiai: sutemo kaip rudenio naktį. 
Šoko ir Euras, ir Notas kartu, ir Zefyras smarkusis, 
Taipgi Borėjas žvarbus, bangas ridendamas aukštas. 


Homeras, Odisėja, Penkta giesmė 
(vertė A. Dambrauskas) [bibliografija, p. ] 


irmą kartą su senųjų laikų klimatu šiek tiek susipažinau pirmame kurse, 

klausydamasis archeologijos įvado paskaitų. Jas skaitė garbaus amžiaus 

dėstytojas, kuris archeologinius tyrimus lauko sąlygomis vykdė labai se- 
niai — dar prieš Pirmąjį pasaulinį karą, ir kurio žinių bagažas nuo to laiko 
mažai tepakito. Jis pasakojo apie austrų geologų Albrechto Penko (Albrecht 
Penck) ir Eduardo Briuknerio (Eduard Brückner) tyrimus lauko sąlygomis. Jų 
1909 m. pasirodžiusiame laikomame šedevru veikale Die Alpen im Eiszeitalter 
(„Alpės ledynmečio metu“) identifikuoti ne mažiau kaip keturi dideli apledė- 
jimo epizodai Alpėse. 

Vėliau tas mūsų dėstytojas, vaikščiodamas iš vieno auditorijos galo į kitą, 
vaizdavo, kaip ledynai slinkdavo pirmyn ir traukdavosi atgal. „Giuncas“, sakė 
jis, Zengdamas pirmyn ir įvardydamas pirmąjį apledėjimą. Tuomet vėl traukėsi 
atgal, taip vaizduodamas šiltą tarpledynmetį. Toks jo žygiavimas po auditoriją 
tęsėsi, palydimas kitų ledynmečių pavadinimų: „Mindelis“, „Risas“ ir, paga- 
liau, „Viurmas“. 


ILGOJI VASARA 


Tie keturi apledėjimai ir sudarė vientisą ledynmetį — žmonijos istorijos 
didžiosios dalies foną. Ledynmečiui pasibaigus, prasidėjo atšilimas — metas, 
kai Anglija (šlovė jai per amžius!), jūros lygiui pakilus, atsiskyrė nuo žemyno, 
o Europoje išplito miškai. Šeštojo dešimtmečio geltonsnapiui archeologui tas 
ledynmetis atrodė esąs tiesiog tik tolimas ilgai užtrukusio klimato kraštutinu- 
mo pasireiškimo atvejis. Jam pasibaigus, žmonės lengvai prisitaikė prie beveik 
dabartinio klimato. 

O, kad tas ledynmetis būtų buvęs toks paprastas! Šiandien jau žinome, 
kad mūsų protėviai per paskutinius 780 000 m. patyrė ne mažiau kaip devy- 
nis ilgus apledėjimus, perskirtus daug trumpesnių šiltesnių laikotarpių. 34 to 
laiko pasaulio klimatui buvo būdingas šaltų ir šiltų laikotarpių kaitaliojimasis. 
Žinių apie šį sudėtingą klimato svyravimą gauname iš naujausių tyrimų — Ka- 
ribų jūroje ir Ramiajame vandenyne esančių gręžinių, Antarktidos, Grenlan- 
dijos ir Andų kalnų ledynų kerno. 

„Vostok“ stotyje Antarktidoje kernas papasakoja pastarųjų 420 000 m. 
istoriją. Jai būdingi keturi apledėjimai, kurių kiekvienas truko maždaug po 
100 000 m.; jie perskirti trumpesnių šiltesnių laikotarpių. 

Itin daug detalių atskleidžiantis kernas iš Karioko įlankos, esančios pi- 
etrytinėje Karibų jūros dalyje prie Venesuelos, rodo, kad klimatui per tuos 
15 000 m. po paskutinio ledynmečio būdingi ryškūs sausesnių ir šiltesnių 
laikotarpių pasikartojimai, kuriuos iš dalies sukėlė prie pusiaujo esančios Tro- 
pinės konvergencijos zonos (TKZ) judėjimas į šiaurę ir į pietus. 

Nepaisant visų tų staigių kitimų, „Vostok“ stoties padarytas kernas rodo, 
kad per paskutinius 400 000 m. šis jau 15 000 m. trunkantis ilgalaikio atšili- 
mo laikotarpis klimato atžvilgiu buvo pats stabiliausias. 

Pakanka pasakyti „globalinis atšilimas“, ir iš karto iškyla kontroversiškas 
klausimas, ar mes, žmonės, prisidėjome prie Žemės temperatūros didėjimo. 
Yra tvirtinančių, kad dabartinis atšilimas yra sudedamoji globalinės klimato 
kaitos begalinio gamtos ciklo dalis. Tačiau dauguma mokslininkų įsitikinę: 
antropogeninis globalinis atšilimas tikrai vyksta. 

Mano nuomone, pastarieji 150 globalinio atšilimo metų (šis atšilimo lai- 
kotarpis ilgesnis už visus kitus panašius laikotarpius per visą tūkstantmetį) yra 
iš dalies ir mūsų pačių veiklos padarinys. Netvarkingas miškų kirtimas, pra- 
moninio masto žemės ūkis, anglies, naftos ir kito iškastinio kuro vartojimas 

šiltnamio efektą sukeliančių dujų lygį atmosferoje padidino iki rekordinių 
aukštumų ir prisidėjo prie atšilimo. 

Gyvenant tokiu šiltu laikotarpiu, kai jūros vandens lygis prie Fidžio salų 
per pastaruosius devynis dešimtmečius kilo vidutiniškai po 15 cm per me- 
tus, dėl krūmų gaisrų 1998 m. Meksikoje išdegė daugiau kaip 500 000 ha 
miško, o Australijoje 2002 m. — dar daugiau, klimato svyravimai, vykę per 
šiuos 15 000 m., atrodo iš tikrųjų labai maži. Tačiau per pastarąjį šimtme- 
čio ketvirtį įvykę revoliuciniai klimatologijos pokyčiai pirmą kartą žmonijos 
istorijoje pateikia istorinį kontekstą, leidžiantį suprasti dabartinį neturintį 
precedento globalinį atšilimą, mums besistengiant numatyti, koks klimatas 
bus ateityje. 

Atkurti klimato pasikeitimus, vykusius praeityje, yra sunkus uždavinys, 
nes patikimi instrumentiniai duomenys pasirodė tik prieš kelis šimtus metų, 
be to, jų yra tik Europoje ir Šiaurės Amerikoje. Duomenys apie kitas pasaulio 
dalis atsirado vos prieš 100 m. 

Nors iš dalies galima pasikliauti senovės vienuolių, kaimo dvasininkų ir 
net senovės Asirijos raštininkų stebėjimais, tačiau mūsų žinios apie klimato 
kitimą per pastaruosius 15 000 m. remiasi vien tik netiesioginiais duomeni- 
mis — medžių rievių, mažyčių žiedadulkių iš senovės pelkių ir liūnų, ledynų 
kerno, ežerų ir vandenyno dugno nuogulų tyrimų rezultatais. Tačiau iki pat 
naujausiųjų laikų tie duomenys, geriausiu atveju, buvo netikslūs, todėl juos 
panaudoti net ilgalaikių klimato pokyčių įtakos žmonių gyvenimui įvertini- 
mui buvo galima tik ribotu mastu. 

Dar praėjusios kartos klimatologai galėjo naudotis tik negausiais medžių 
rievių tyrimų duomenimis, keliomis žiedadulkių diagramomis, rodančiomis 
augalijos kitimą toli viena nuo kitos esančiose vietovėse, na, ir gausiais ledyni- 
nių nuogulų bei upių gargždo stebėjimais. Dabar tie išsibarstę duomenys tapo 
sudėtingu klimato pokyčių per įvairios trukmės laikotarpius paveikslu, suda- 
rytu remiantis be galo įvairiais šaltiniais. Pirmą kartą sukūrėme mūsų civiliza- 
cijos klimato istoriją ir dabar jau galime bandyti įvertinti tų klimato pokyčių 
poveikį ilgiems žmonijos istorijos laikotarpiams. 

Kokiu mastu tie įvykiai formavo akmens amžiaus gyvenimo pobūdį, 
ankstyvąsias žemdirbių visuomenes ir civilizacijas? Daugelis archeologų ne- 
labai tiki klimato pokyčių svarba žmonių bendruomenių persitvarkymui — ir 

ne be pagrindo. Aplinkos determinizmas, manymas, kad klimato pokyčiai 
buvo svarbiausia priežastis tokių reikšmingų dalykų, kaip žemės ūkis ar civi- 
lizacija, atsiradimui, ilgą laiką akademinių sluoksnių buvo vertinamas labai 
kritiškai. 

Tikrai negalima tvirtinti, kad klimatas tiesiogine prasme buvo varomoji 
istorijos jėga, pagrindinė svarbiausių naujovių atsiradimo ar net ištisų civili- 
zacijų žlugimo priežastis. Tačiau negalima sutikti ir su nuomone, kad klimato 
pokyčius apskritai galima ignoruoti, kaip tai praeityje darė daugelis moksli- 
ninkų. Mūsų dėmesį patraukia varomosios natūrinio žemės ūkio jėgos. 

Nuo pat žemės ūkio atsiradimo prieš maždaug 12 000 m. žmonės buvo 
priklausomi nuo šaltesnio ir drėgnesnio bei šiltesnio ir sausesnio klimato ci- 
klų. Jų išgyvenimas priklausė nuo grūdų derliaus ir nuo turimo sėklų kiekio 
kitų metų sėjai. Net trumpa sausra ar kelios didelės audros bei liūtys galėjo 
sukelti badą. Maisto atsargos ir jų stygius kokiame nors viename slėnyje ar 
net ištisame regione buvo stipri žmonių veiksmų paskata. Pasekmėms iki galo 
atsiskleisti galėjo prisireikti dešimtmečių ar net šimtmečių. 

Tai galioja ir šių dienų pasaulyje, kuriame daugiau kaip 200 mln. žmonių 
tebedirba marginalines žemes ar jas naudoja gyvulininkystei. Žmonijos isto- 
rijoje klimatas yra ir visada buvo stiprus katalizatorius, tarsi į tvenkinį mestas 
akmenukas, kurio sukeltos bangelės tapo pačių įvairiausių ekonominių, poli- 
tinių ir socialinių pokyčių priežastimis. 

Šioje knygoje įrodinėju, kad žmonių santykiai su gamtine aplinka ir 
trumpalaikiais klimato pokyčiais visą laiką kito. Nepaisyti klimato poveikio — 
tai neatsižvelgti į kintantį žmonių patirties foną. Per pastaruosius 15 000 m. 
būta daug atvejų, kai klimato pokyčiai tapdavo svarbiausiu istoriniu veiksniu: 
didelės sausros pietvakarių Azijoje paspartino mėginimus auginti laukines žo- 
les, išdžiūvusi Sachara privertė gyvulių augintojus persikelti į Nilo slėnį kartu 
su savo aiškiai susiformavusiomis lyderiavimo idėjomis, o šiltieji viduramžių 
laikotarpiai labai nevienodai veikė Europą ir Ameriką, jei apsiribosime tik ke- 
liais iš daugybės pavyzdžių. 

Taip pat noriu įrodyti, kad žmonijai vis labiau daro įtaką ilgalaikiai ir 
trumpalaikiai klimato pokyčiai, nes vis sunkiau ir brangiau juos įveikti. De- 
šimtis tūkstančių metų žmonių buvo labai mažai, jie visi gyveno medžiodami 
ir rinkdami valgomuosius augalus. Jų išgyvenimas priklausė nuo mobilumo 

ir prisitaikymo, nuo kasdienio egzistavimo lankstumo, leidusio žmonėms iš- 
vengti klimato smūgių, bėgant iš netinkamų gyventi vietų, persikeliant su šei- 
momis į naujas teritorijas ar pradedant prasčiau maitintis. 

Apie 10 000 m. pr. Kr., atsiradus žemės ūkiui ir nuolatinėms gyvenvie- 
tėms tapus pririštoms prie savo dirbamosios žemės laukų, judėjimo galimy- 
bių pradėjo mažėti. Gyvenvietės buvo tankiau apgyventos, reikėjo išmaitinti 
daugiau žmonių, todėl pavojų, gresiančių dėl išsimaitinimo, padaugėjo, ypač 
kai bendruomenės išplito iki joms prieinamos žemės ribų, ar kai jų auginamų 
gyvulių bandos per daug nualindavo turimas ganyklas. 

Tuomet vienintelis išsigelbėjimas būdavo keltis kitur. Tai padaryti buvo 
gana lengva — aplinkui neliesti miškai, derlingos žemės, be to, nebuvo kai- 
mynų. Tačiau tankiau apgyventose teritorijose, dirbamosiose žemėse, kuriose 
kadaise augo tik laukiniai augalai, neišvengiamai buvo susiduriama su badu 
ir mirtimi. 

Tų pavojų dar padaugėjo, kai žemdirbiai tapo priklausomi nuo upių po- 
tvynių, nereguliaraus lietaus ir nuo drėkinimo sistemų, tiekiančių gyvybiškai 
svarbų vandenį į žemes, kurios kitaip būtų likusios nedirbamos. Mesopotami- 
jos pasirinktas sprendimas — miestas prie drėkinimo kanalų, imančių vandenį 
iš Tigro ir Eufrato. Tačiau net tai negalėjo padėti, susidūrus su ekstremaliais 
El Ninjo reiškinio atvejais ir TKZ poslinkiais pietų link. 

Pirmą kartą žmonės tapo priklausomi nuo savo kaimynų, nuo tokių pa- 
čių, kaip ir jie. Pareigūnai sumažino maisto racioną, ir žmonės netrukus pra- 
dėjo mirti, o miesto gyventojai, gelbėdamiesi nuo mirties iš bado, pasklido po 
šalį ir, ieškodami maisto, nebepaisė jokių įstatymų ir nusistovėjusios tvarkos. 
Žmonija peržengė pavojingą slenkstį ir atsidūrė pasaulyje, kuriame už galimy- 
bę išvengti klimato pokyčių teko mokėti kur kas brangiau. 

Dėl gyventojų skaičiaus didėjimo, urbanizacijos ir globalinio pramonės 
revoliucijos paplitimo tas pavojus dar padidėjo. XIX a. daugiau kaip milijonas 
tropikų šalių ūkininkų žuvo nuo sausros padarinių. Šiandien tankiau apgy- 
ventame ir šiltesniame pasaulyje katastrofų pavojus dar didesnis. 

Jau 100 m. El Ninjo liūtys užlieja Peru pajūrio slėnius ir per kelias valan- 
das nušluoja nuo žemės paviršiaus ištisus miestus. Ciklonai ir uraganai pridaro 
milijardus dolerių žalos, kai užgriūva Bangladešo ir Floridos pakrančių apy- 
linkes. Rekordinis Misisipės potvynis, kurio poveikį dar labiau padidino ur- 

banizacija, ir kišimasis į aplinką kelia milžinišką pavojų didžiuliams potvynio 
reguliavimo įrenginiams. Mūsų tykojančių katastrofų sąrašas šiandien daug 
ilgesnis nei anksčiau. 

Tai kas gi atsitiko? Nejaugi šiuolaikinė laivininkystė, šiuolaikinis žemės 
ūkis ir šiuolaikinė pramonė neturi saugumo priemonių? Nejaugi dabar, kai 
pasaulyje žmonių ir pinigų daugiau nei bet kada anksčiau, gaivalinių nelai- 
mių sukeliami nuostoliai neišvengiamai turi pasiekti neturinčius precedento 
dydžius? Ne. Klimato ir istorijos sąveika per pastaruosius 15 000 m. rodo, 
kad tuo laikotarpiu nepaliaujamai veikia ir kitas procesas. Siekdami apsidraus- 
ti nuo mažesnių, bet dažnesnių klimato iššūkių, nuosekliai didinome savo 
neatsparumą retesnėms, bet didesnėms katastrofoms. Visą civilizacijos (kuri, 
žinoma, apima ir daug kitų dalykų) eigą galima vertinti kaip balansavimą prie 
kraštutinės ribos. 

Tokiu požiūriu dabartinė globalinio atšilimo problema nėra nei įrody- 
mas, kad vėlyvasis kapitalizmas ketina ir toliau daryti su pramone susijusias 
nuodėmes Motinos Žemės atžvilgiu, nei haliucinacijos, kurias stengiasi pri- 
mesti pasauliui prieš pramonę nusistatę aktyvistai. Tai tik akivaizdžios grėsmės 
masto ir to, kaip dabar turime mąstyti ir veikti, atspindys. 

Šie laikai reikalauja perprasti globalinio klimato užgaidas, tirti jo nuotai- 
kas ir stengtis, kad mūsų padangėje nesusikauptų per daug šiltnamio efektą 
sukeliančių dujų. Tai reikia daryti taip uoliai ir dėl tų pačių priežasčių, kaip 
Mesopotamijos ūkininkai prieš 5000 m. stengėsi perprasti Eufrato kaprizus ir 
apsaugoti nuo dumblo savo drėkinimo kanalus. Kitaip užsirūstindavo dievai, 
arba, šių dienų kalba sakant, sėkmė nuo jų nusigręždavo, nes dėl dumblu už- 
neštų griovių visus ištikdavo nederlius, nuosmukis ar net katastrofa. 

Tiesą sakant, anksčiau ar vėliau sėkmė juos vis tiek apleisdavo, ir jie bū- 
davo priversti prisitaikyti iš naujo. Ši knyga kaip tik tai ir aprašo. Klimato 
pokyčių ir žmonių reagavimo į juos spiralė tebesisuka. 

ašant šią knygą, teko priimti keletą savavališkų sprendimų dėl kai kurių 
dalykų vartojimo. Stai jie. 


Visi matmenys pateikti metrinės sistemos vienetais, nes taip priimta tarp- 
tautinės mokslinės bendruomenės. 

Vietovių pavadinimai pateikti pagal plačiausiai vartojamas versijas, o ar- 
cheologinių ir istorinių vietovių pavadinimai — taip, kaip dažniausiai aptinka- 
mi šaltiniuose, naudotuose rašant šią knygą. 

Visos radiokarboniniu metodu nustatytos datos buvo kalibruotos pagal 
lenteles, pateiktas 1998 m. Radiocarbon žurnale. Prieštaringesni yra senesnių 
kaip 9300 m. pr. Kr. objektų radiokarboninio datavimo duomenys, kalibruoti 
pagal Barbadoso salos koralų augimo žiedus, o jaunesnių objektų radiokarbo- 
ninio datavimo duomenys kalibruoti pagal medžių rievių metodo rezultatus. 

Išsamiai apsvarstęs reikalą ir pasitaręs su kompetentingais kolegomis ar- 
cheologais, nusprendžiau, kad tokį kalibravimą daryti verta, nors dėl to kai 
kurių svarbių įvykių (pavyzdžiui, žemės ūkio atsiradimo) datos pasistūmėjo 
tūkstančiu metu atgal. Čia minėtos ankstesnės datos svarbiausiems šios knygos 
teiginiams įtakos neturėjo. Reikia pabrėžti, kad senesnių už 7 000 m. pr. Kr. 
datų kalibravimas ateityje gali keistis dėl naujų tyrimų rezultatų, todėl jis — 
geriausiu atveju — yra tik preliminarus. 

Neviršijančioms 15 000 m. nuo dabarties datoms vartojama m. pr. Kr./m. 
po Kr. terminologija. Dabarties riba tarptautiniu mastu priimta laikyti 1950 m. 


Šios knygos originale medžiotojai-rinkėjai (hunter-gatherer) kartais vadinami ir 
2S. DYES 8 i So RN ME ibl 
pašarininkais (forager). Vertime dažniausiai apsieita be šio sinonimo. — Vert. past. 

Kas pažįsta Misisipę, tas iš karto pripažins (ne balsu, bet pats 
sau), kad net dešimt tūkstančių Upės komisijų nesutramdys tos jokių 
įstatymų nepaisančios upės, nepajėgs jos pažaboti, apriboti, pasakyti 
jai: » Tekék šen“ ar „Tėkėk ten“, neprivers paklusti... negalės užtverti 
kelio tokiomis užtvaromis, kurių ji nepajėgtų sugriauti, per jas per- 
šokti, iš jų pasijuokti. 


Markas Tvenas (Mark Twain), Life on the Mississippi, 1879 


evynių balų vėjas yra jau stipri vėtra, verčianti burlaivio takelažą be pers- 

tojo cypti ir girgždėti. Įsitaisiau prie kajutės, atrėmiau kojas į kokpito 

suolą, tvirtai prisirišau gelbėjimo lyną. Dreifavome Biskajos įlankoje, 
rifais smarkiai sumažinę pagrindinės burės plotą ir išskleidę tik mažytį kliverį. 
Stai šitaip mūsų mažas burlaivis jau 24 valandas suposi ant didelių kaip kal- 
nai bangų. Smarkaus lietaus vanduo kartu su putomis plovė denj — vienintelį 
kietą kūną šiame pilkame pasaulyje, kuriame jūra ir dangus susiliejo į visumą. 
Tokiomis sąlygomis jaučiausi gana patogiai. 

Pietvakarių vėjas varė mus tolyn nuo šiaurinio Ispanijos kranto. Dreifuoti 
jūros plotų turėjome į valias, o jūros bangavimas buvo nė motais, nes burlaivį 
bangos mėtė aukštyn ir žemyn kaip kokį kamštį. Reikėjo saugotis tik pro šalį 
plaukiančių laivų. 

Per audrą skindamiesi kelią, pastoviu srautu į pietus Ispanijos link plaukė 
supertanklaiviai iš Roterdamo, didžiuliai panašūs į dėžes konteinerių gabe- 
nimo laivai, gamtinių dujų vežėjai. Žiūrėjau, kaip didžiulis tanklaivis lyg be 
jokių pastangų įsirėžia į aukštas bangas, ir vandens purslai tykšta aukštai virš 
jo grimztančio pirmagalio. Šis tuščias monstras plaukė aukštai iškilęs, beveik 
nekreipdamas dėmesio į audrą ir atrodė neįveikiamas. 

Uziantis vėjo šuoras pralėkė pro mūsų vantus, burlaivis labai pasviro. 
Susigūžiau, o purslai kaip medžioklinio šautuvo šratai subarbeno, atsimušę į 
mano nugarą. Tanklaivis trumpam dingo migloje. Tik staiga saulės spindulys 
nušvietė jo ilgą korpusą, kai šis gremėzdiškas laivas škvalą nukreipė į šalį. 

Tokiam turistiniam vos 12 m ilgio burlaiviui, kaip mūsiškis, Biskajos 
įlanka yra pavojinga vieta. Čia Šiaurės Atlantas visa jėga užgriūva žemyninį 
Europos šelfą, ir visai netikėtai, nežinia iš kur, gali kilti staigios audros ir di- 
delės bangos. Mes dar pusdienį dreifuosime, lengvai išvengdami pražūties, bet 
kartu ir būdami bejėgiai bent kiek pasipriešinti stichijai. 

Ilgas jūros stebėjimas duoda daug laiko apmąstymams. Didžiajam lai- 
vui be pastangų išnykstant už horizonto, mintimis sekiau paskui — kaip jis, 
plaukdamas į pietus, praplaukia Finisterės kyšulį ir Europos pakraštį, aplenkia 
Maroko ir Senegalo krantus ir plaukia į pietus, Afrikos pietinio galo link. 

Gerosios Vilties kyšulys viduržiemį yra audringa vieta, kur pasitaiko ir 
25 m aukščio bangų. Tokie galingi vandens kalnai gali net supertanklaivių 
korpusus sutraiškyti kaip kiaušinio lukštus. Jei suges varikliai ar elektros 
sistema, didžiulis laivas bejėgiškai dreifuos pavėjui, smarkiai pasvirdamas 
nuo vėjo šuorų, o didžiulės bangos daužys jo šonus kaip stačias kranto 
uolas. 

Ir jei dabar jam neatskubės į pagalbą giliavandenis vilkikas ar neįvyks 
stebuklų stebuklas — laivo mechanikui pavyks sutaisyti jo variklį, — šis milžinas 
suduš, atsitrenkęs į stačias Pietų Afrikos kranto uolas, nes korpusas bus itin 
susilpnintas jį trankančių bangų. Tokiomis sąlygomis mūsų mažojo burlaivio 
galimybės išlikti geresnės negu tokio tanklaivio. Didžiulės bangos, galinčios 
jį sudaužyti, pralėks po mumis, paveikdamos mažiau nei šios, dabar mus pla- 
kančios — 9 m. Išlikimas kartais priklauso nuo mastų. 

Civilizacijoms būna taip pat, kaip ir laivams. 

Uras yra maždaug pusiaukelėje tarp Bagdado ir Persijos įlankos priekio, 
apytikriai už 24 km į vakarus nuo dabartinės Eufrato vagos. Šis kadaise di- 
delis miestas dabar stovi apleistoje aplinkoje ant kelių kalvelių. Viena iš jų, 
Tel al Mukvairas (Prekiautojų kalva), senovės Mesopotamijoje buvo viena iš 
didžiausių šventovių. 

Užlipę į atkurto zikurato (šventyklos kalvos) viršų, rytuose tolumoje palei 
Eufratą pamatysite palmes. O į visas kitas puses iki pat horizonto driekiasi tik 
smélynai. (Buvau tose vietose dar prieš tai, kai Sadamas Huseinas (Saddam 
Hussein) netoli nuo čia pastatė aviacijos bazę.) Pietvakarių link tolumoje ma- 
tomas pilkas iškilimas yra viskas, kas liko iš zikurato, kuris kadaise buvo iškilęs 
virš Erido, šumerų manymu, seniausio miesto pasaulyje. Taip galvodami jie 
nedaug teklydo. 

Britų archeologas Leonardas Vulis (Leonard Woolley) apie šį kraštovaizdį 
kadaise rašė šitaip: „Niekas nesumažina šios plačios lygumos monotonijos. 
Virš jos tvyro įkaitusio oro mirgėjimas, sukeliantis ramių vandens plotų mira- 
žus.“ Sunku net patikėti, kad šioje rüsciausioje iš visų dykumų egzistavo viena 
iš ankstyviausių pasaulio civilizacijų. 

2300 m. pr. Kr. šumerų valdovas Urnamas pradėjo Uro Trečiąją karalių 
dinastiją. Uras net ir tuo metu buvo senas miestas — žmonės gyveno jau dau- 
giau kaip dešimt šimtmečių. Tai buvo dievų garbinimo ir prekybos vieta, be- 
veik tokia sena, kaip ir pati civilizacija. Keturios Trečiosios dinastijos valdovų 
kartos valdė toli gražu ne vien tik šį miestą-valstybę. 

Urnamas savo viešpatavimą pradėjo būdamas dar senesnio Uruko miesto 
vasalas, tačiau vėliau jis sukilo prieš savo valdovus ir diplomatijos priemonė- 
mis bei užkariavimais įkūrė savo karalystę. Netrukus Urnamas su įpėdiniais 
valdė jau didelius plotus, ir jo įtaka buvo juntama toli už Sirijos dykumos 
ribų, net iki rytinių Viduržemio šalių. Gyventojai apjuosė savo miestą dumblo 
plytų siena, kurios storis prie pagrindo buvo 23, o aukštis — iki 8 m. 

Mieste jie pastatė didžiulį zikuratą nuolaidžiais šonais, kurį L. Vulis pa- 
vadino Dievo kalnu. Tai buvo 21 m aukščio stačiakampio formos statinys, 
jo matmenys prie pagrindo siekė 46 x 61 m. Iš lauko jis buvo sutvirtintas 

2,4 m storio degtu plytų, surištų bitumu, siena. Statinio viršuje stovėjo nedi- 
delė šventovė, skirta Uro globėjui Mėnulio dievui Nanarui. Zikurato terasas 
dengė žalumynai, primenantys kalnų šlaitų augaliją, o jo papėdėje atsivėrė 
prašmatnus šventyklos kompleksas, kuriame, be pačios šventyklos, buvo ir 
erdvus grįstas kiemas, apsuptas įvairių įstaigų bei sandėlių. 

Šiame komplekse rastas klintinis antkapis įamžina Urnamo dievogarbos 
darbus ir jo užkariavimus. Viena scena vaizduoja karalių, stovintį maldininko 
poza, o iš aukštybių atskridusi panaši į angelą būtybė iš vazos pila ant žemės 
vandenį. Yra užrašas, kuriame išvardyti, karaliui liepus, netoli Uro iškasti ka- 
nalai. 

Urnamas šlovinamas už drėkinimo kanalus, o jis pats garbina dievus už jų 
dovaną — vandenį, teikiantį žemei derlingumą. Šumerai tikėjo, kad ju valdo- 
vas buvo Nanaras, juos globojančio dievo vietininkas žemėje, tarsi savotiškas 
nuomininkas, o tikrasis žemės šeimininkas — pats dievas. Tokiam didžiuliam 
ūkiui, kaip Uras, esančiam nepalankioje aplinkoje, reikėjo nuolatinės priežiū- 
ros ir dėmesio. 

Šventoji aptverta zona apėmė karaliaus buveinę, čia vyko dideli viešieji ri- 
tualai ir procesijos dievams pagerbti. Už zonos sienų plytėjo tankiai apgyvento 
miesto kvartalai — namai iš dumblo plytų, be perstojo statomi ir perstatinėja- 
mi, miestui visą laiką atsinaujinant. Urnamo laikais miesto kvartalai stovėjo 
ant sutankinto grunto kalvų terasų. 

Vieną šalia kito susispietusius namus skyrė siauri, vingiuoti negrįsti skers- 
gatviai, per siauri vežimams, bet pakankamai platūs pėstiesiems ir visur esan- 
tiems asilams. Dieną eismas mieste tapdavo labai intensyvus: gatvelėse galėjai 
išvysti aukštus pareigūnus, apsuptus sargybinių ir raštininkų, moteris su skli- 
dinais puodais vandens, asilus, apkrautus grūdų maišais ir garsiai bliaunan- 
čius, kai šeimininkai lazdomis ragino juos greičiau judėti. 

Gatvelės vingiavo tarp aklinų sienų, namų kampai buvo suapvalinti, kad 
nesusižalotų į juos atsitrenkę jojantys ant asilų žmonės ar nešuliai. L. Vulis 
atkasė kelis tokius namus su jų kiemais ir dviejų aukštų apartamentais. 

Urnamo laikų Uras buvo tankiai apgyventas miestas su pavėsingomis ga- 
tvėmis ir turgumis. Jame gyvavo atskiri puodžių, kalvių ir kitų amatininkų 
kvartalai. Karštaisiais mėnesiais skersai gatvelių išdžiaustyti drabužiai saugojo 
nuo svilinančios saulės. Ore tvyrojo deginamų malkų dūmų ir gyvulių išmatų 


-18- 


PAVOJAUS SLENKSTIS 


kvapas. Zikurato papėdėje gyveno daugiau kaip penki tūkstančiai žmonių; tais 
laikais tai buvo viena iš didžiausių bendruomenių visame pasaulyje. 

Uro valdovai — galingiausi pasaulyje, su jais galėjo varžytis nebent Egipto 
faraonai. Jie valdė (bent jau nominaliai) didelę Mesopotamijos ir Eufrato at- 
karpos aukštupio dalį, vyravo piligrimų lankomose vietose, ir jų valdos buvo 
asilų karavanų ir tolimų šalių laivų meka. Kanalai Urą sujungė su Eufratu, o 
per ją — ir su Persijos įlanka. 

Puikiuoju savo klestėjimo metu šis senovės miestas stovėjo tarp kana- 
lų ir žaliuojančių laukų, atkariautų iš dykumos ir drėkinamų didžiosios upės 
potvynio vandenų. Visa čia priklausė nuo vandens — vienintelės priemonės, 
galinčios palaikyti gyvybę dykumoje, kur kritulių kiekis retai kada viršijo 
200 mln. per metus. 

Mane visada stebino, kad Uras išsilaikė taip ilgai. Kaip ir Eridas, kiti 
piečiau esantys miestai, Uras iš pradžių buvo tik maža žemdirbių bendruome- 
nė. Pirmieji tokie kaimeliai netoli Uro atsirado dar 6000 m. pr. Kr., kai čia 
netrūkdavo lietaus ir potvynių.? Jie buvo ne ką didesni už mažas nendrinių 
lūšnelių gyvenvietes, esančias šalia mažų drėkinimo kanalų. 

Kiekvieną pavasarį basi žemdirbiai braidė po dumblą ir sėmė iš kanalų, 
kad jais netrukdomai galėtų sroventi vasaros potvynio vanduo. Paprastos tų 
kaimelių drėkinimo sistemos veikė gerai. Ištisus šimtmečius upės vanduo ir 
lietūs užtikrino gausų derlių, ir gyventojų skaičius augo. Kaimeliai virto greitai 
besiplečiančiais miestais; kiekvieną iš jų supo savi drėkinamos žemės laukai. 
Net maža gyvenvietė lengvai galėjo atlaikyti kelerius nederliaus metus. 

Tik štai apie 3800 m. pr. Kr. Indijos vandenyno musonų kryptis pasislin- 
ko į pietus, ir režimas pasikeitė. Dabar žiemos lietūs prasidėdavo vėliau ir baig- 
davosi anksčiau, todėl žemdirbiai, javams bręstant, buvo priversti pasikliauti 
tik upės vandeniu. Upė patvindavo jau derlių nuėmus — vadinasi, žemės ūkis 
tapo priklausomas nuo labai sumažėjusio vandens kiekio.“ 

Nesunku įsivaizduoti, kas nutikdavo, kai lietūs neateidavo, ir javai lau- 
kuose nudžiūdavo. Kaimelių gyventojai nuimdavo sausros nuskurdintą derlių 
ir žiūrėdavo, kaip po kelių savaičių, kai būdavo jau per vėlu, kanalai prisipildo 
upės potvynio vandens. Per keletą metų jie pakeitė sėjos laiką, kad kviečiai ir 
miežiai sunoktų kaip tik tuo metu, kai Tigro ir Eufrato vandenys pripildydavo 
kruopščiai paruoštus drėkinimo kanalus. 

Jie priėmė ir protingą strateginį sprendimą — persikėlė gyventi į daug dides- 
nius miestus, esančius netoli tų vietų, kur maitinantys kanalai galėjo nukreipti 
brangųjį vandenį į juos supančią dykumą. Augantys miestai, sakykime, Uras, 
tapo gyvenimo šerdimi, kurią supo tankiai apgyventos dirbamosios žemės ir pa- 
lydovinės bendruomenės, išsidėsčiusios net už 10 km nuo miesto sienų. 

3100 m. pr. Kr. Pietų Mesopotamija tapo intensyviai konkuruojančių tar- 
pusavyje miestų-valstybių mozaika. Visi buvo prisirišę prie pavydžiai saugomų 
drėkinimo kanalų. Tame pasaulyje teisė į vandenį ir drėkinamoji žemė lėmė karą 
ir taiką. Miestų virtimas išgyvenimo priemone paspartino urbanizaciją. 2800 m. 
pr. Kr. miestuose ir miesteliuose gyveno daugiau kaip 80 procentų šumerų. 

Miestai, skiriamasis Mesopotamijos civilizacijos požymis, saugojo zmo- 
nes nuo aštrių sukrėtimų ir nenumatomų sausrų, kurias siųsdavo užsirūstinę 
dievai. Dėl to gyventojai stengėsi permaldauti visą pulką priešiškų dievybių. 
Šventovės sandėliai buvo pilni grūdų, rūpestingai kaupiamų blogiems me- 
tams, siekiant apsiginti nuo bado ir socialinių neramumų, kurie neišvengia- 
mai eidavo jam įkandin. 

Kiaurus metus šeimos dirbo žemės darbus, kasė naujus kanalus, valė ir 
gilino senuosius toms kelioms vasaros savaitėms, kai upė patvindavo. Niekas — 
nei valdovas, nei pirkliai, nei paprasti žmonės — neturėjo iliuzijų, nes suprato, 
kad bado pavojus niekada neišnyks, tačiau bent jau miestai su savo šventyklo- 
mis ir sandėliais šiek tiek nuo jo saugojo. Per tuos šimtmečius Uras buvo tarsi 
mažas laivas, gebantis geriau atlaikyti įprastines audras nei tie maži žemdirbių 
kaimeliai, kuriuos jis pakeitė. 

Apie 2200 m. pr. Kr. kažkur toli šiaurėje išsiveržus dideliam ugnikalniui, 
į atmosferą buvo išmesta labai daug pelenų. Jie kelis mėnesius dengė saulę, ir 
tai sukėlė nebūdingą tuo metu laiku atšalimą. Uro valdovų nelaimei, tas ugni- 
kalnio išsiveržimas sutapo su 278 m. sausros ciklo pradžia. 

Tas ciklas paveikė didžiulius rytinės Viduržemio dalies šalių plotus; jis aiš- 
kiai matomas Grenlandijos ledo skydo kerne ir Andų ledynuose. Katastrofiš- 
kai staigiai susilpnėjo nuo Viduržemio jūros pučiantys drėgni vėjai, sumažėjo 
žiemos lietų. Nuslūgo ir Tigro bei Eufrato potvyniai — negavo lietaus ir sniego 
iš tolimų Anatolijos aukštumų. 

Ši sausra kadaise derlingą šiaurinę Haburo lygumą prie Eufrato pavertė 
beveik dykuma.? Daug šimtmečių amoritų piemenys ganė savo bandas atvi- 

ruose plotuose, kur nestigo stovincio vandens telkiniu. Dabar jie nesitrauké 
toliau nuo upés ir palei ja trauké j pietus, j ten esancias dirbamasias Zemes. 

Tie klajokliai visada įsibraudavo į apgyventas žemes, bet dabar jų buvo 
tiek daug, kad kilo pavojus, jog užplūs intensyviai dirbamus žemės plotus 
aplink pietinius miestus kaip tik tuo metu, kai jie kentėjo dėl didelio vandens 
stygiaus. Vien tik kariuomenė nepajėgė sulaikyti įsibrovėlių. Uro valdovas, 
karštligiškai skubédamas, pastatė 180 km ilgio sieną iš dumblo plytų; ji buvo 
pavadinta iskalbingu Amoritų atrėmiko vardu. 

Tačiau ir ji nepajėgė atlikti savo užduoties. Per kelias sausros viešpatavimo 
kartas Uro gyventojų skaičius padidėjo daugiau nei trigubai. Žemdirbiai uoliai 
tiesino drėkinimo kanalus, norėdami padidinti vandens pritekėjimą į laukus. Iš 
dantiraščio lentelių matyti, kad miesto valdžia grūdų racioną matavo šaukštais. 

Iš pradžių miesto gyventojai išgyveno gaudami iš giminaičių grūdų papil- 
dyti savo skurdžius racionus. Vėliau įstatymų ėmė nebepaisyti ir pradėjo bėgti 
iš miesto į kaimą, karštligiškai ieškodami maisto. Tai nepadėjo: Uro žemės 
ūkiu besiremianti ekonomika silpo, o paskui ir visai sužlugo. 2000 m. pr. Kr. 
miestuose tebegyveno jau mažiau kaip 50 96 šumerų. 

Po 100 m. lietaus padaugėjo, piemenys grįžo į Haburo lygumą, o iš Tre- 
čiosios dinastijos valdomo Uro chaoso pradėjo formuotis naujos karalystės. 
Tačiau staigus Uro žlugimas tapo posūkio tašku žmonijos istorijoje: pirmą 
kartą visas miestas subyrėjo, susidūręs su gamtinės aplinkos katastrofa. Mažas, 
bet tinkamas plaukioti laivas pateko į audrą, kuri buvo pakankamai stipri jį 
sudaužyti. 

Uro bendruomenė suskilo į mažesnes, daug gyventojų išbėgo kitur ar 
žuvo, kai per kelias žmonių kartas valdžios aparatas subyrėjo. Kai lietūs sugrį- 
žo, kartu su jais atsirado nauji miestai, atgijo ir Uras, tik dabar jis buvo daug 
silpnesnis — senojo šešėlis. Tačiau žmonija peržengė aplinkos trapumo slenkstį. 
Visam laikui pasikeitė sudėtinga miesto gyventojų, lengvai prieinamų maisto 
išteklių, politinio ir socialinio lankstumo, pakankamo atlaikyti klimato smū- 
gius, pusiausvyra. 

Išgyvenimas, išlikimas dažnai priklauso nuo masto. Maža akmens amžiaus 
žmonių grupė sausrą galėjo įveikti persikeldama į naujus medžioklės plotus ir 
pasilikdama ten tiek laiko, kiek reikės. Žemdirbių kaimas galėjo pasiskolinti 
grūdų iš kito kaimo ar persikelti į drėgnesnę vietovę, žinomą iš prekybinių ry- 

šių. Tačiau didelis miestas, toks, kaip Uras, užkluptas nesiliaujančios sausros, 
paskatinusios negirdėto masto imigraciją ir didelį badą, nepajėgė taip lengvai 
prisitaikyti ar atsigauti, todėl ir žlugo. Atsiradęs kaip sėkminga apsisaugojimo 
priemonė nuo mažų nelaimių, kuo toliau, tuo labiau miestas pradėjo neatlai- 
kyti didelių katastrofų. 


er 


Jei Ura laikysime mažu prekybiniu laivu, tai pramoninę civilizaciją reikėtų 
apibūdinti kaip milžinišką tanklaivį. Senieji miestai pagal dabartinius mūsų 
standartus buvo tik nedidelio ploto miesteliai, turintys vos kelis tūkstančius 
gyventojų. Uras buvo nedidelis net ir jį lyginant su vėlesniais ikipramoninio 
laikotarpio miestais: pavyzdžiui, Teotihuakanas Meksikos plokščiakalnyje 
600 m. po Kr. galėjo pasigirti 200 000 gyventojų. Jei Uras peržengė aplinkos 
pažeidžiamumo slenkstį, tai pagalvokite, kaip padaugėjo jam gresiančių pavo- 
jų iki tol, kai ir jis staiga žlugo (ir vėl iš dalies dėl sausros). Šiandien aplinkos 
pažeidžiamumo mastas daug didesnis, nei manome. 


er 


Prancüzu kolonistai Naujojo Orleano miesta jküré 1718 m. ant Misisipés 
kranto pylimų.“ Vietiniai gyventojai tūkstančius metu medžiojo ir žvejojo jos 
deltoje. Po kiekvieno potvynio be didelių pastangų jie persikeldavo į aukštes- 
nes vietas. Upė vingiavo po vienodus deltos dumblo plotus, o keičiantis vagos 
padėčiai, žmonės atitinkamai perkeldavo ir savo būstus. 

Tačiau prancūzai neatsižvelgė į kaprizingos upės įpročius ir ant natūralių 
kranto pylimų pradėjo statyti nuolatinę gyvenvietę, neketindami jos kilnoti. 
Jau po kelių mėnesių didelis potvynis užliejo miesto pamatus ir privertė gy- 
ventojus padaryti išvadą, kad upės tėkmę reikėtų valdyti. 1724 m. priimtas 
įstatymas namų savininkus įpareigojo paaukštinti savo namų pamatus. Šis 
įstatymas nepadėjo — pylimai buvo tik metro aukščio. Tačiau, Naujojo Orle- 
ano laimei, kitame krante natūralių kliūčių vandeniui nebuvo, todėl Misisipė 
galėjo netrukdomai tekėti į tą pusę. 

Potvyniai miestą vėl užliejo 1735 ir 1785 m., taigi nuo vieno potvynio iki 
kito praėjo nemažai laiko, kad žmonės užmirštų, kaip tai atrodo. Iki 1812 m. 
dirbtinių kranto pylimų ilgis kai kuriose vietose viršijo 300 km; dabar svar- 

biausia užduotis — apsaugoti dirbamasias žemes. Cukranendrių plantacijų po- 
reikis buvo toks didelis, kad 1828 m. kranto pylimai pasiekė deltos galą. Kai 
kurie plantacijų savininkai, siekdami apsisaugoti nuo potvynių, namus statėsi 
ant vienintelių aukštesnių vietų — indėnų kapaviečių kalvelių. 

Kranto pylimų sistemai išsiplėtus, galima žala, juos pralaužus, itin pa- 
didėjo. Staigus pylimo pralaužimas galėjo sukelti tai, ką vietiniai gyventojai 
vadino jtrükimu — kai prasiveržęs vanduo nušluodavo viską. XIX a. viduryje 
daugelis pylimų buvo jau 2 m aukščio, bet visi požymiai rodė, kad ateityje 
vanduo pakils daug aukščiau. 

Misisipė vandenis neša iš labai toli — iš Niujorko ir Montanos valstijų, 
iš Kanados ir iš didžiulių plotų toliau pasroviui. Jos baseinas yra trečias pa- 
gal dydį visame pasaulyje po Amazonės ir Kongo baseinų, o forma panaši į 
didžiulio piltuvo, kuris aprėpia trisdešimt vieną JAV valstiją ir dvi Kanados 
provincijas ir surenka vandenį iš 41 96 Jungtinių Valstijų teritorijos. Vietomis 
upės plotis per potvynį viršija 160 km, ir ten ji panašesnė į atvirą jūrą. Atrodo, 
kad vandenynas keliauja į Meksikos įlanką. Deltos pradžioje upės vandenys 
sudaro įlankų, pelkių ir liūnų mozaiką; kadaise tai buvo natūralūs kylančio 
potvynio vandens telkiniai. 

Misisipė sukūrė didžiąją dalį Luizianos valstijos teritorijos, nesitenkin- 
dama viena vaga, o šokinėdama iš vienos vagos į kitą daugiau kaip 300 km 
pločio lanke. Apie gamtinę aplinką rašantis Džonas Makfis (John McPhee) tokį 
upės elgesį palygina su „pianisto skambinimu viena ranka: ji dažnai radikaliai 
keičia savo vagą, užliedama kairįjį ar dešinįjį krantą ir pasirinkdama visiškai 
naują kryptį.“7 Ši upė visą laiką ieško trumpiausio kelio į jūrą, suranda jį, o 
tada savo vagą užpildo dumblu ir maždaug kartą per 1000 m. nukreipia savo 
vandenis į šoną. 

Toks upės vagos pasikeitimas beveik nieko nereiškė klajokliams ir tik 
pusiau sėsliems medžiotojams-rinkėjams*, stovyklaujantiems ant Misisipės 
krantų. Tačiau tai buvo labai svarbu miesto gyventojams, kai deltoje įsikūrė 
Naujasis Orleanas, ir pagrindinę vagą garlaiviai pradėjo naudoti laivybai, o 
pelkės buvo nusausintos ir paverstos dirbamąja žeme. 

Kai kranto pylimai būdavo pralaužiami, mirdavo žmonės. Šimtai jų žuvo 
katastrofiškais 1850 m., kai buvo pralaužti net 32 pylimai. 1879 m. federalinė 
valdžia įsteigė Misisipės komisiją. Tuo metu vandens lygis pagrindinėje vago- 

je buvo aukštesnis nei visada, ir žemių sampilai nuo jos atitvéré svarbiausius 
upės vandens paskirstymo kanalus. Nuo to laiko Misisipės potvynių valdymu 
užsiima JAV Armijos inžinierių korpusas. 

1882 m. labiausiai niokojantis XIX a. potvynis pralaužė 280 pylimų. 
Vanduo užliejo daugiau kaip 110 km pločio ruožą. Atrodė, pagrindinė upės 
vaga ruošiasi persikelti į Atčafalajos vagą, ypač po to, kai korpusas išvalė su- 
neštas nuosėdas. Daug metų korpuso vadovai laikėsi vagos valdymo pylimais 
strategijos, kol per didįjį 1927 m. potvynį žuvo daugiau kaip 200 žmonių ir 
tūkstančiai galvijų, buvo užlieta 93 000 km? ūkių ir miestų teritorijos.* 

Tuo metu pylimai buvo jau 6 kartus aukštesni už senuosius 2 m aukš- 
čio pylimus, tačiau pagrindinę upės vagą jie pavertė tik didžiuliu akveduku. 
Tada 1928 m. JAV Kongresas priėmė Potvynių valdymo įstatymą. Jame buvo 
numatytos lėšos dideliam suderintam méginimui sukurti apsisaugojimo nuo 
upės vandenų sistemą, apimančią viską — nuo pylimų iki vagos reguliavimo 
darbų ir iki užtvankos slenksčių bei vandens išleidimo vartų per didžiausius 
potvynius. 

Apsauginių įrenginių statymo darbai tęsėsi tol, kol pylimai abiejuose 
krantuose galėjo lenktyniauti su Didžiąja kinų siena, tik buvo aukštesni ir 
storesni. Tačiau paaiškėjo, kad net to nepakanka: pramoninis landšafto per- 
tvarkymas — greitkelių tiesimas, automobilių stovėjimo aikštelių ir prekybos 
centrų įrengimas bei namų statyba — teritorijose, per kurias teka Misisipė, 
padidino nuotėkį, ir net per vidutinį potvynį vandens lygis pakilo. 

Tačiau svarbiausias korpuso uždavinys buvo sustabdyti neišvengiamą 
Misisipės vagos persimetimą į kasmet gilėjančią Atčafalajos vagą. Tokiam po- 
kyčiui įvykus, valstijos sostinė Baton Ružas būtų buvęs nušluotas nuo žemės 
paviršiaus, Naujasis Orleanas būtų netekęs uosto statuso, o visos pramonės 
įmonės, susitelkusios prie pagrindinės vagos, būtų atrodžiusios tarsi išmestos 
į krantą. Nebūtų galėjusios išlikti ir naftos perdirbimo bei kitokios įmonės, 
esančios prie įlankų, užliejamų jūros potvynių metu. 

Todėl korpusas didžiule užtvanka užblokavo Misisipės meandrą, pluk- 
dančią vandenis į Atčafalają, ir įrengė šliuzų sistemą, leidžiančią laivams nusi- 
leisti iki 10 m ir plaukti pasroviui nuo kritinio taško, esančio už 480 km nuo 
žiočių. Dabar upės tekėjimą korpusas galėjo valdyti, nuspręsti, kiek vandens 
nukreipti į jūrą pro Naująjį Orleaną, kiek — į Atčafalają ir kiek — į pelkes. 

Ar jam pavyko tai padaryti? Kova dėl Misisipės valdymo niekada nesi- 
liauja, nes visuomet įmanomas pylimų pralaužimas, ir siaubinga potvynio 
vandens jėga gali tai padaryti bet kur. Kol kas korpusas mano, kad upė su- 
tramdyta. Tačiau jei kuriais nors metais daug prisnigtų, ir būtų daug daugiau 
nei paprastai lietaus, Misisipė greičiausiai pasielgtų savo nuožiūra, ir jos vaga 
persimestų į Atčafalajos vagą. Taigi ir šiuo atveju mums ne tik kad nepavyko 
sumažinti savo neužtikrintumo — jį netgi padidinome. 

Šumerų Ure pats didžiausias potvynis galėjo pareikalauti kelių tūkstančių 
žmonių gyvybių. Potvyniui nuslūgus, išlikę žmonės būtų iš karto pradėję atso- 
dinti laukus ir taisyti apgadintas sienas. 

Šiandien milijoninio miesto gyventojų ir daug milijardų dolerių kainuo- 
jančios infrastruktūros likimas priklauso nuo to, kaip pajėgsime suvaldyti iš 
pusės žemyno surinktą ir vis neramesnį upės vandenį. Naujasis Orleanas yra 
apsaugotas nuo potvynių, pasitaikančių tik kartą per 100 m. Bet ar jis atlaikys 
potvynius, pasikartojančius tik kartą per 1000 ar kartą per 10 000 m.? Tikė- 
kimės, kad taip. 

Ši knyga pasakoja apie neužtikrintumo didėjimą. Tai 15 000 m. apimanti 
istorija, kaip žmonės ne kartą pasiekė savo santykių su nenuspėjamais klimato 
pokyčiais slenkstį ir nedvejodami jį peržengė. 

SIURBLIAI IR JUOSTINIAI 
TRANSPORTERIAI 


Kiekviena uždanga atskleisdavo daugybę kitų. Jie pamatė gran- 
dinę tarpusavyje susijusių ir viena nuo kitos priklausomų paslapčių; 
tai buvo DNR ir meteorologinis dvigubos spiralės atitikmuo. 


Aleksandras Frateris (Alexander Frater), 
Chasing the Monsoon, 1991 

Niekas iš mirusiųjų negali prisikelti ir atsakyti į mūsų klausi- 
mus. Bet iš viso to, ką jie paliko, iš nenykstančių ar lėtai dūlančių 
ju daiktų, ko gero, galime išgirsti balsus, kurie, pasak Linėjaus, „dar 
gali šnibždėti, kai visa kita jau nutilo.“ 


Bjornas Kurtenas (Bjórn Kurtėn), 
How to Deep-Freeze a Mammoth, 1986 


ie, kam teko laimė viską pamatyti savo akimis, niekada nepamirš to vaiz- 

do: ant nelygių Pietų Prancūzijos Nio olos sienų mirgančioje žibinto 

šviesoje matyti stumbrų, mamutų, Šiaurės elnių apybrėžos. Jie čia buvo 
piešiami vienas ant kito, nekreipiant dėmesio į ankstesnius atvaizdus. Vieto- 
mis bolavo rankos išskėstais pirštais raudonai ir juodai nudažytos sienos pavir- 
šiuje. Visa tai sukurta prieš tūkstančius metų. 

Laiko mastus sunku suvokti. Tie piešiniai atsirado ne per kelerius metus 
ar kelias dešimtis metų, o per tūkstantmečius. Beveik du šimtai kromanjonie- 
čių medžiotojų kartų ėjo pasisemti jėgų iš uolienose slypinčių pavaizduotų 
gyvulių dvasių.! 

Mirgančioje žibinto šviesoje gali pasirodyti, kad tie didieji gyvūnai nera- 
miai juda; taip nutiko ir kromanjoniečiams, stebėjusiems atvaizdus blausioje 
lempų šviesoje. Kai kurie iš tų piešinių puošia didelių olų, galinčių sutalpinti 
kelias dešimtis žmonių, sienas. Kiti piešiniai yra siauruose tarpekliuose, toli 
nuo atviro oro, visiškoje tamsoje, kur kadaise šamanai vienatvėje laukdavo 
vizijų. Šiuose požemiuose susitiko gyvųjų ir mirusiųjų, žmonių ir gyvulių pa- 
sauliai; tokia galinga simbolika žemės paviršiuje nebūtų įmanoma. 

Tie gausūs gyvūnų atvaizdai, tie paslaptingi ženklai ir rankų atspaudai 
siejo to meto žmones su antgamtiniu pasauliu, apie kurį nežinome beveik nie- 
ko. Tada — atšiauraus paskutinio ledynmečio laikotarpyje — didžiąją metų dalį 
temperatūra buvo apie nulį ar nukrisdavo dar žemiau. Gilių slėnių, kuriuo- 
se gyveno kromanjoniečiai, kalvų šlaituose žiemos šaltyje nejudėdamos tyliai 
stovėjo aukštos pušys, ir nesklido jokie garsai, išskyrus retkarčiais nuo medžio 
šakos krintančio sniego dunktelėjimą. 

Gražesnėmis dienomis blyškiai melsvu dangumi plaukė putlūs debesys, 
genami stingdančiai šaltų šiaurės vėjų. Tačiau pačiuose slėniuose vėjo nebuvo, 
jų dugne tvyrojo permatoma migla, o vasarą augo vešlios drėgnos pievos. 

Tokią žiemos dieną čia gerai apsidairius galėjai išvysti, kaip didžiuliai 
stumbrai — laukiniai senųjų laikų jaučiai - kanopomis rausia sniegą, tarp tam- 
sių medžių ieškodami sudžiūvusios žolės. Galėjai sutikti ir porą ramiai sto- 
vinčių mamutų su ilgomis iltimis. Ilgi jų gaurai siekė sniegą, atrodė, kad jų 
iškvepiamas drėgnas oras ramiame ore sušąla. 

Vėsesnėmis dienomis žmonių buvimo požymių čia beveik negalėjai ma- 
tyti, gal tik išskyrus baltą dūmelį stačių uolų papėdėje pietinėje slėnio pusėje. 
Net medžiotojai per ledynmečio žiemų speigus stengdavosi iš namų kojos ne- 
kelti, nors drabužių ir kitokių priemonių turėjo. 


er 


Kromanjoniečių pasaulis prieš 18 000 m. nepaprastai skyrėsi nuo mūsiš- 
kio.? Kiekvienas medžiotojų būrys medžiodavo aiškiai apibrėžtoje nedide- 
lėje savo teritorijoje. Žiemą, trunkančioje 9 mėn., žmonės gyveno didelėse 
olose ar uolų pastogėse tokiose vietovėse, kaip Vėzerio slėnis Pietvakarių 
Prancūzijos Dordonės regione. Jie medžiojo didelius ir mažus žvėris netoli 
savo namų. 

Kiekvieną pavasarį didžiuliai Šiaurės elnių pulkai iš piečiau esančių upių 
slėnių ir lygumų traukdavo į Šiaurę. Jie užkimšdavo siaurus tarpeklius tarp sta- 
čių uolų ir šimtais brisdavo per upių slenksčius, sraujymes. Po kelių savaičių jų 
bandos pasklisdavo po visai kitokį pasaulį — plačias lygumas be jokių medžių, 
kurios driekėsi nuo Atlanto vandenyno per visą Europą į tolimas Sibiro platybes. 

Šis Šiaurės elnių judėjimas į Šiaurę, orams atšilus, ir atgal į pietus, ru- 
deniui prasidėjus, buvo savotiška šalčio sukaustyto Europos pasaulio metų 
laikų švytuoklė. Stepė ir tundra veikė tarsi koks siurblys, įsiurbiantis Šiaurės 
elnius ir juos persekiojančius plėšrūnus pavasarį ir išstumiantis juos vėl, atėjus 
pirmosioms rudens šalnoms. Nors elnių migracijos kelias kiekvienais metais 
galėjo smarkiai kisti, bet jie vis tiek pasirodydavo, o jų neišvengiamai laukdavo 
dvikojai plėšrūnai — žmonės. 

Kaip ir visi geri medžiotojai, kromanjoniečiai puikiai pažino savo terito- 
rijas. Jie žinojo, kada prisirpsta uogos, ir kada galima pradėti nuimti laukinių 
žolių derlių. Gebėjo nuspėti, kada ateis Šiaurės elniai ir kaip trauks per slė- 
nius. Medžiotojai sekdavo artėjančias bandas ir laukdavo ties upių brastomis 
ar abiejose siaurų tarpeklių pusėse. 

Jie buvo apsiginklavę lengvais, labai veiksmingais ginklais — medinėmis 
ietimis su aštriais elnio ragų antgaliais ir spygliuotais harpūnų antgaliais; tu- 
réjo ir medinių ar padarytų iš elnio ragų ietisvaidžių, padėjusių mesti ietis 
nepaprastai tiksliai. 

Sprendžiant pagal tai, kaip Šiaurės elniai medžiojami šiuo metu, kroman- 
joniečiai leisdavo bandos vedliams netrukdomai perbristi upę ir tada puldavo 
paskui juos sekančius kitus elnius ir be didelio vargo įgudusia ranka guldydavo 
vieną po kito. Elniai traukdavosi, apimti siaubo, imdavo blaškytis, bliauti, jų 
negyvus bendrakeleivius srovė nešdavo žemyn, kur kiti medžiotojų būrio na- 
riai juos tempdavo į seklumą. 

Daugeliui elnių pavykdavo pasiekti kitą krantą, ten jie persigrupuodavo 
ir kelionę tęsdavo. Tačiau dešimtys ar net šimtai jų tapdavo medžiotojų grobiu 
ir buvo labai įgudusiai mėsinėjami ant upės kranto. Didelius skerdienos gaba- 
lus jie nešdavosi namo, kur buvo galima neskubant suvalgyti ar toliau mėsinė- 
ti. Darinėdami gyvulį, medžiotojų būrio vyrai ir moterys kaulus mesdavo ant 
dulkėtų būsto grindų, kur netrukus jie būdavo užpilami pelenais ir buitinėmis 
šiukšlėmis, kad po tūkstančių metų nudžiugintų juos aptikusius archeologus. 

PASKUTINIO LEDYNMECIO ORKESTRAS 


Šiaurės elniai kromanjoniečiams — ne tik grobis. Jie buvo svarbūs ir turtin- 
game simbolių pasaulyje. Kromanjoniečių gyvenimo sezonai siejosi su Šiaurės 
elnių migracijomis ir lašišų guotais, kurie užkimšdavo Vėzerio ir gretimų upių 
sraujymes. Pavasarį ir rudenį kaimyniniai medžiotojų būriai susirinkdavo nu- 
imti Šiaurės elnių ir lašišų „derliaus“. Grobio dydį ribojo tik medžiotojų pajė- 
gumas jį apdoroti ir prisidžiovinti mėsos. Trumpa šilta vasara atnešdavo ne tik 
uodus, bet ir riešutus, uogas, kitus valgomuosius augalus. 

Remiantis dabartinių medžiotojų-rinkėjų bendruomenių patirtimi, gali- 
ma daryti išvadą, kad kaip tik tais vasaros mėnesiais medžiotojų būriai susitik- 
davo prekiauti, kartu medžioti ir atlikti svarbiausių ceremonijų: rengti vedy- 
bų, spręsti ginčų, pasakoti senų laikų legendų ir mitų. Po žeme, kur kasdienis 
pasaulis susitiko su antgamtiniu, ant olų sienų šokinėjo ir lakstė įvairūs žvėrys, 
jie tose pačiose vietose buvo piešiami daug kartų vienas ant kito, pajvairinant 
sudėtingais ornamentais, kartais ir žmogaus rankų atspaudais. 

Prieš 18 000 m. ruduo ateidavo anksti. Tai buvo trumpas laikotarpis rug- 
sėjo mėnesį, kai dieną būdavo dar šilta, bet naktį šalnos jau pakąsdavo vešlią 
žolę, o vėjai nuplėšdavo lapus nuo negausių lapuočių. Medžiotojų būriai iš- 
siskirstydavo kas sau, jie gyvendavo kaip didžiosios šeimos didelėse uolose, 
kurių angas pridengdavo apiplyšusių kailių atraižomis, kad išsaugotų didelių 
židinių skleidžiamą šilumą. 

Netrukus temperatūra smarkiai nukrisdavo, pradėdavo snigti. Ištisus mė- 
nesius medžiotojų būriai gyveno atsiskyrę: apie artimiausius kaimynus žinojo, 
bet tik retkarčiais su jais susitiko. 

Kromanjoniečių pasaulėlis buvo labai siauras, jį ribojo gilūs upių slėniai 
ir stambiųjų medžiojamų žvėrių migracijos. Jie tik retkarčiais leisdavosi į to- 
limesnes keliones. Visi žinojo apie toliau gyvenančius žmones, nes gaudavo iš 
jų akmenų, tinkamų įrankiams gamintis, ir iš egzotiškų kriauklelių padarytų 
karolių. Jie žinojo ir apie iš pažiūros beribių lygumų buvimą Šiaurėje, kur 
Šiaurės elniai ganėsi vasarą. 


er 


Šiandien skrendant virš Vidurio Prancūzijos, matyti žaliuojančių laukų ir miš- 
kų, rūpestingai prižiūrimų gyvatvorių ir vešlių drėgnų pievų mozaika. Prieš 
18 000 m. čia buvo subarktinė dykuma be medžių, be stačių uolų ir gilių upių 

slėnių, nusėta žemais krūmokšniais. Cia lijo retai, negausiai, žolių ir žemų 
augalų vegetacijos sezonas truko ne daugiau kaip 2 mėn. per metus. Net vasarą 
be paliovos pūtė žvarbūs šiaurės vėjai, persmelkdami žmones iki gyvo kaulo. 
Tačiau tie vėjai labai staigiai, per kelias valandas, galėjo nurimti, ir temperatū- 
ra staigiai pakildavo. 

Nuo tirštų smulkių dulkių debesų dangus buvo pilkas, o horizontas 
aptrauktas migla. Po kojomis kaupęsi stori ledyninių dulkių sluoksniai po 
kelių tūkstančių metų čia gyvenantiems žemdirbiams atnešė daug naudos. 
Stepėje ir tundroje puikiai jautėsi mamutai ir kiti mėgstantys šaltį žinduo- 
liai; ypač daug jų telkėsi ne tokiose vėjuotose vietose, sakykime, negiliuose 
upių slėniuose. Kai kurie žvėrys tose tuščiose negyvenamose vietose glaus- 
davosi kiaurus metus, bet dauguma čia atkeliaudavo ir iškeliaudavo — pri- 
klausė nuo metų laiko. 

Būtų galima pamanyti, kad ledynmečio stepės-tundros kraštovaizdis 
buvo atšiaurus ir nekintantis, tačiau iš tikrųjų be paliovos mainėsi, šiltesniais 
laikotarpiais įtraukdamas žvėris ir žmones ir išstumdamas juos, kai sąlygos čia 
tapdavo per daug nepakeliamos visiems gyvūnams, išskyrus labiausiai užsigrū- 
dinusius arktinius žinduolius. Tas nepaliaujamas ciklų kartojimasis ir buvo 
tas mechanizmas, kuriuo didžioji stepė-tundra padėjo nustatyti, kada žmonės 
įsikūrė tolimojoje Šiaurėje.“ 

Šiauriniame savo pakraštyje stepė-tundra perėjo į uolienų nuolaužomis 
nusėtą dykumą, o dar toliau — į didžiulį iki 4 km storio ledo skydą. Tas ledas 
dengė visą Skandinaviją ir Škotiją, įsibrovė ir į Šiaurės Angliją, Nyderlandus 
ir Šiaurės Vokietiją. Jis buvo nesiliaujančių vėjų šaltinis, o tie vėjai, nešdami 
ledyno šaltį, numušdavo tų vietų temperatūrą. 

Didžiuliai ledynai sugėrė tiek daug vandens ir taip prislėgė žemės plutą, 
kad vandens lygis jūrose tuo metu buvo daugiau kaip 90 m žemesnis už dabar- 
tinį. Stepė-tundra driekėsi per ledyno nesukaustytą pietinę Šiaurės jūros dalį. 
Baltijos jūros dar nebuvo. Iš Anglijos į Prancūziją buvo galima nueiti pėsčio- 
mis, o iš Prancūzijos pakankamai užsigrūdinęs ir gerai apsirengęs žmogus galė- 
jo giliai įsiskverbti į Euraziją, pasiekti šiaurės rytų Sibiro pakraščius ir Ameriką 
arba keliauti pietryčių link ir priartėti prie žemyninio Pietryčių Azijos šelfo. 

Paskutinio ledynmečio paveiktos Europos vietos buvo laukinės, atšiau- 
rios. Apie 40 000 m. akmens amžiaus medžiotojams tame pasaulyje, kurio 

laukė stulbinančios permainos, padėjo išgyventi ju puikus gebėjimas prisitai- 
kyti, socialinis išmoningumas ir nuolatinis lankstumas. 


er 


Prieš 18 000 m. Žemėje gyveno tik viena žmonių rūšis — Homo sapiens sapiens. 
Tai buvo tokie pat žmonės, kaip jūs ir aš. Esame kilę iš tropikų Afrikos prieš 
daugiau kaip 150 000 m. iš pirminės mažytės populiacijos, medžiojusios Sa- 
charoje, kuri prieš 100 000 m. buvo drėgnesnė. Mažyčiai mūsų protėvių bū- 
reliai gyveno savo stovyklose prie seklių gėlo vandens ežerų ir medžiojo žvėris 
kalvotose sausringose pievose. Sachara buvo dar vienas didžiulis siurblys. 

Kai maždaug prieš 100 000 m. klimatas Šiaurėje smarkiai atšalo, Šiaurės 
Afrika išdžiūvo, ir joje gyvenę žvėrys bei žmonės ėmė trauktis į pakraščius — į 
šiaurę prie Viduržemio jūros ir į rytuose esantį Nilo slėnį. Truputį vėliau šiuo- 
laikiniai žmonės pradėjo kurtis Pietryčių Azijos olose ir 50 000 m. gyveno 
šalia kitos rūšies — neandertaliečių. 

Dėl dar nežinomų priežasčių Pietvakarių Azijoje stabtelėjome ilgesniam 
laikui. Kai kurie specialistai, pavyzdžiui, antropologas iš Stamnfordo univer- 
siteto Ričardas Kleinas (Richard Klein) mano, kad kaip tik tuo metu Homo 
sapiens sapiens įgijo visus pažinimo gebėjimus.? 

Manau, jie gali būti teisūs. Jei taip, tai į Europą atsikėlę kromanjoniečiai 
gebėjo sudėtingai protauti, iš anksto planuoti, gerai artikuliuotai kalbėti. Jų 
ryšiui su pasauliu buvo būdingas ir sudėtingas simbolizmas, ir techniniai ge- 
bėjimai. Iš Pietvakarių Azijos atkeliavę žmonės buvo dailininkai ir šamanai, 
plėšrūnai, gebantys prisitaikyti prie bet kokio Žemės klimato. 

Prieš 45 000 m. atsikraustėme į daug šaltesnes vietoves galbūt tuo metu, 
kai temperatūra čia buvo truputį aukštesnė. Dar po 5000 m. įsikūrėme Vaka- 
rų Europos upių slėniuose ir ten klestėjome 10 000 m. šalia tolydžio nykstan- 
čios neandertaliečių populiacijos. 

Neandertaliečiai buvo sumanūs ir stiprūs medžiotojai, gebantys įveikti 
didelius pavojingus žvėris, tačiau jie stokojo ateivių intelekto, jų specializuotų, 
vis sudėtingesnių įrankių ir ypatingo gebėjimo prisitaikyti prie nuolat kintan- 
čių klimato sąlygų.“ Kromanjoniečiai stūmė neandertaliečius į vis atokesnes 
teritorijas, kol jie visai išnyko. Maždaug prieš 30 000 m. kromanjoniečiai tapo 
Europos šeimininkais, jos valdovais. 

Kromanjoniečių tėvynėje gyveno ne daugiau kaip keli tūkstančiai nean- 
dertaliečių. Jie dažniausiai apsistodavo palyginti gerai apsaugotose vietose, o 
į atvirą stepę-tundrą leisdavosi tik vasarą ir tik trumpam. Atvykėliai turėjo 
techninių priemonių ir tokią socialinę organizaciją, kuri leido jiems medžioti 
ir gyventi atvirose lygumose net ir viduržiemį. Tarp jų sudėtingų ir visapusiškų 
priemonių buvo ir nematomas ginklas, kokio neandertaliečiai nepajėgė net 
įsivaizduoti, — antgamtinis pasaulis. 

Pirmiesiems kromanjoniečių meno tyrinėtojams jų piešiniai atrodė kaip 
„prijaučiančių medžioklės magijai“; dailininkų, atidžiai stebinčių medžioja- 
mus žvėris ir vėliau juos piešiančių ir raižančių ant toli nuo lauko esančių olų 
sienų, darbas. 

Šiandien daugelis specialistų mano, kad kromanjoniečių menas buvo 
sudedamoji įmantrių šamanų ritualų dalis: tuos piešinius dažnai piešė patys 
šamanai, ką tik grįžę iš pakeistų sąmonės būsenų visiškoje olų užkaborių tam- 
soje, toli nuo dienos šviesos. Kad ir kokią interpretaciją laikytume teisinga, 
niekas neabejoja, kad tie piešiniai rodo artimus dvasinius gyvojo pasaulio ir 
antgamtinio kosmoso jėgų ryšius. 

Medžiotojai-dailininkai savo grobį laikė gyvomis būtybėmis, turinčiomis 
jausmus. Prašytojas galėjo įgyti dvasinę ant uolų nupieštų žvėrių, kurių dvasios 
gyveno už sienos, jėgą. Rankų atspaudai tarp tų piešinių įamžina šventus jų 
ritualus. Pirmą kartą žmonijos istorijoje antgamtinio pasaulio jėgos pasidarė 
itin svarbios kasdieniame gyvenime — jos skatino, drąsino žmones, apibrėžė ju 
egzistenciją." 

Antgamtinės jėgos veikė visus visuomenės narius — jaunus ir senus, vyrus 
ir moteris, sveikus ir ligotus. Kiekviena grupė turėjo savo Samana — turintį 
ypatingų galių žmogų, tarpininką tarp gyvųjų ir keliančių baimę jėgų, nuo ku- 
rių priklausė jų gyvenimas ar mirtis. Šamanai apibrėždavo būtį monotoniškai 
giedodami, dainuodami ar pasakodami pažįstamas istorijas. Transą sukelian- 
čios stiprios haliucinogeninės medžiagos jiems leisdavo keliauti po antgamtinį 
pasaulį. 

Šamanus gerbė ir jų bijojo; šie gydė ligonius ir inicijuodavo paauglius — 
įvesdavo į suaugusiųjų gyvenimą. Tačiau svarbiausia, kad šamanai nurodė ir 
palaikė socialinę tvarką, gebėdami ir išsaugoti gyvenimo būdą, ir jį pritaikyti, 
kai dvasios to panorėdavo esminių permainų veikiamame pasaulyje. 

Paskutinis ledynmetis taip nutolęs nuo mūsų, kad mokslininkai vis dar tik ben- 
drais bruožais suvokia jo klimato pokyčius. Europą prieš 30 000 — 15 000 m. 
esame linkę įsivaizduoti kaip užšaldytą pasaulį, kuris daug tūkstančių metų 
visai nesikeitė. Tačiau ir tada, kaip ir dabar, klimatas kiekvienais metais ir kie- 
kvieną šimtmetį kito, kartojosi šaltesni ir šiltesni laikotarpiai. Kintant klima- 
tui, kito ir gyvūnų populiacijos — didėjo šiltesniais tūkstantmečiais ir mažėjo 
šaltesniais. 

Ir vėl galime įsivaizduoti, kad paskutiniame ledynmetyje Europa buvo 
gyvas žemynas: šiltesniu metu žmones ir žvėris įtraukdavo, o šaltesniu juos 
išstumdavo, bet po kelių tūkstančių metų vėl juos grąžindavo. Žmonės šio 
žemyno niekada nebuvo visiškai palikę, tik populiacija jų, kaip ir žvėrių, nuo 
kurių ji priklausė, tai didėjo, tai mažėjo. 

Tačiau kromanjoniečiai tų pokyčių nesuvokė. Iki to meto, kai buvo iš- 
mokta matuoti ir užrašinėti temperatūrą, kritulių kiekį, apie ankstesnius orus 
žinota iš kartų atminties. Jie prisimindavo ilgų sniegingų žiemų metus, vasa- 
ras, kai be paliovos pučiantys lediniai Šiaurės lygumų vėjai sušaldydavo ant 
šakų riešutus, pasakodavo, kaip Šiaurės elniai keitė savo migracijos kelius, kai 
jų būdavo daug mažiau nei paprastai. 

Liesesniais metais tekdavo gelbétis nuo bado pereinant prie mažesnių Zvé- 
relių medžioklės ar prie kitokio maisto. Tos apsaugos priemonės buvo sudeda- 
moji kromanjoniečių lankstumo dalis pasaulyje, kuriame žmonių daugėjo, o 
netoli rasti tuščių teritorijų darėsi vis sunkiau. 

Vos keli tikrai įsimintini didelių šalčių ar bado metai patekdavo į legen- 
das, perduodamas iš kartos į kartą. Tačiau žmonės visada žinojo, kad pasitaiko 
ypatingų metų, kad begalinė metų laikų kaita atneš ir geresnių, gausesnių lai- 
kų. Be to, jie tikėjo, kad išlikimas priklauso ir nuo jų medžiojamų žvėrių jėgos, 
nuo antgamtinio pasaulio galių ir nuo artimiausių gentainių patikimumo. 


ep 
Maždaug prieš 8000 m. minėtų siurblių veikimo ritmas pradėjo keistis labiau, 


klimato pokyčiai kartais būdavo nepaprastai staigūs. Kai kuriais metais vasara 
baigdavosi tik rugsėjo mėnesį, ir trumpas augalų vegetacijos laikotarpis nuo 

savaičių pailgėdavo iki mėnesių. Arktinių lapių gaudytojai su spąstais kartais 
net kovo mėnesį galėdavo dirbti lauke be kailiais pamuštų striukių su gobtu- 
vais, o kitais metais žiema užtrukdavo iki vasaros saulėgrįžos ar net dar ilgiau. 

Apie tuos nenuspėjamus pokyčius žinome iš giliųjų kultūrinių sluoksnių 
Dordonės uolose. Peržengus 18 000 m. ribą, Šiaurės elnių kaulų mažėja, o 
kitų žvėrių — raudonųjų elnių, bizonų, stumbrų ir gemziu — svarba padidėja. 
Maisto buvo įmanoma susirasti, tiesiogine tų žodžių prasme, tiesiog prie durų 
slenksčio. 

Didelė tokių uolų pastogė Laugerie Haute vietovėje Vėzerio slėnyje yra 
netoli brastos. Čia kiekvieną rudenį Šiaurės elniai pulkais traukdavo per slė- 
nį, o medžiotojai stebėdavo jų artėjimą. Kai elniai pradėdavo keltis per upę, 
medžiotojai imdavo juos skersti. Lygi aikštelė priešais uolas buvo patogi vieta 
šiam darbui — tai rodo Šiaurės elnių skeletai, dabar randami tarp upės ir uolų 
iškyšos, po kuria kromanjoniečiai gyveno ilgą laiką. 

Kai klimatas atšilo, ir Šiaurės elnių migracija sumažėjo, kromanjoniečiai be 
didelių pastangų perėjo prie riešutų ir kitų valgomųjų augalų rinkimo nuolat 
ilgėjančios vasaros metu. Galime įsivaizduoti, kaip medžiotojai, ieškodami gro- 
bio, slinko nuo vieno medžio prie kito upių slėnių miškuose, po kuriuos klajojo 
stumbrai, ir medžiojo juos žiemą, kai sniegas slopino jų žingsnių garsus. 

Jie tyliai nueidavo į miško laukymės pakraštį, kur šie didžiuliai žvėrys 
kanopomis rausė gilų sniegą, ieškodami žolės, įvydavo į stiprius tinklus ar nu- 
dobdavo ietimis su aštriais elnio ragų antgaliais. Tais paskutiniojo ledynmečio 
tūkstantmečiais kromanjoniečių visuomenė pasiekė tokį rafinuotumo ir sudė- 
tingumo lygį, kokio nebuvo įgijusi šaltesniais laikais. Tamsiose olų ertmėse, 
kurių sienos buvo išmargintos taurų piešiniais, vyko įvairios ceremonijos. 

Tik staiga maždaug prieš 15 000 m. orai smarkiai atšilo, ir tos ceremoni- 
jos baigėsi. Ledynmečio žvėrys — mamutai, stumbrai, arktinės lapės ir Šiaurės 
elniai — iškeliavo į Šiaurę paskui besitraukiančią tundrą. Giliuose upių slė- 
niuose sparčiai plito beržai ir kiti lapuočiai. Kai kurie medžiotojų būriai irgi 
patraukė į Šiaurę paskui savo grobį. 

Kiti dideles uolas paliko ir, subyrėję į daug mažesnius būrelius, pasklido 
po teritoriją, mito pavieniais elniais ir kitokiais miško žvėrimis bei augali- 
niu maistu. Jie tik atsitiktinai apsigyvendavo buvusiose kromanjoniečių olose, 
ir tai tik kelioms dienoms, ant savo pamirštų pirmtakų paliktų kultūrinių 

sluoksnių. Gilių olų niekas nebelankė, ju tamsoje šamanai nebeieskojo vieni- 
šumo sukeltų vizijų.? Stumbru ir Šiaurės elnių piešiniai ant uolų sienų išbluko, 
juos ėmė naikinti labai lėtai augantys stalagmitai. 

Prieš 12 000 m. paskutinio ledynmečio kromanjoniečių medžiotojų ben- 
druomenės visai išnyko, susidürusios su globaliniu atšilimu. Archeologai jas 
vėl aptiko tik septintajame XIX a. dešimtmetyje. 


er 


Nors toks greitas atšilimas nebuvo didelė naujiena, kromanjoniečiai 
to nežinojo. Šiuolaikinis mokslas turi niekada anksčiau neregėtų galimybių 
naudotis pačiais įvairiausiais Žemės klimato archyvais — jūrų gelmių ir ežerų 
nuosėdomis, pelkių durpėmis, Grenlandijos ir kalnų ledynų kernais, medžių 
rievėmis ir t. t. 

Iš jų žinome, kad ledynmetis prasidėjo ne mažiau kaip prieš 1,5 mln. m., 
kai globalinis klimatas pamažu pradėjo šalti. Ramiajame vandenyne esančių 
gręžinių kernai rodo, kad per pastaruosius 34 mln. m. buvo ne mažiau kaip 9 
intensyvaus apledėjimo laikotarpiai, kuriems būdingas laipsniškas atšalimas, 
vėliau — staigus atšilimas, nutraukiamas naujų apledėjimų. Ne mažiau kaip 
500 000 iš pastarųjų 780 000 m. pasaulio klimatui buvo būdingas perėjimas 
nuo šilumos prie šalčio, ir atvirkščiai. Apledėjimo laikotarpiai trukdavo daug 
ilgiau nei šiltesni. 

Devintajame XX a. dešimtmetyje. Grenlandijos ledo skydo kerną galima 
laikyti mūsų žinių apie ledynmetį pirmuoju didžiosios revoliucijos skyriumi. Jis 
papasakojo, kas vyko per 150 000 m. nuo dabarties per du apledėjimo ir tarple- 
dynmečio ciklus. Tie kernai taip pat užfiksavo greitą globalinį atšilimą 15 000 — 
10 000 m. nuo dabarties laikotarpiu, o vėliau — kitų, daug mažesnių, pokyčių.? 

2000 m. tarptautinė mokslininkų komanda Rusijos „Vostok“ stotyje An- 
tarktidos ledo skyde baigė gręžti patį giliausią gręžinį ledyne. Buvo įsiskverbta 
į 3 623 m gylį, likus tik 120 m iki didelio poledinio ežero paviršiaus, nes ne- 
norėta jo užteršti gręžimo skiediniu.!? 

Šis kernas nukelia iki 420 000 m. nuo dabarties ir apima 4 perėjimo nuo 
apledėjimų prie šiltesnių laikotarpių periodus." Tie perėjimai vyko maždaug 
kas 100 000 m.: pirmasis iš ju — prieš maždaug 335 000, kiti — prieš 245 000, 
135 000 ir 18 000 m. cikliniu ritmu. 

GRENLANDIJOS LEDO SKYDO KERNO DUOMENYS APIE KLIMATĄ IKI TARPINĖS PASKUTINIO APLEDÉJI- 
MO STADIJOS MAKSIMUMO 


Galima atsekti du periodiškumus: pirminį, 100 000, ir kitą, silpnesnį, 
41 000 m. Abu patvirtina seną hipotezę, kad Žemės orbitos parametrų — eks- 
centriciteto, posvyrio ir ašies judėjimo — pokyčiai sukelia Saulės radiacijos inten- 
syvumo ir pasiskirstymo pokyčius, o šie, savo ruožtu, — natūralius didelio masto 
klimato pakitimus. Prieš 15 000 m. prasidėjęs globalinis atšilimas yra naujausias to 
padarinys, pasiekęs kulminaciją holocene po 1000 m. nuo ledynmečio pabaigos.!? 

Grenlandijos ir „Vostok“ stoties kernai taip pat rodo didelius svarbiausių 
šiltnamio efektą sukeliančių dujų — CO, (anglies dioksido) ir CH, (metano) — 
koncentracijos atmosferoje kitimus. 

Visus keturis „Vostok“ stoties kerne užfiksuotus perėjimus nuo apledė- 
jimo prie šiltesnių laikotarpių lydėjo CO, koncentracijos atmosferoje padi- 
dėjimas nuo maždaug 180 tūrio dalių milijone iki 300 tūrio dalių milijone. 
(Dabartinė jo koncentracija atmosferoje mūsų pasaulyje, susildytame žmonių 
veiklos, yra apie 365 dalys milijone.) 

Kartu padidėjo ir CH, koncentracija atmosferoje nuo beveik 320-350 
iki 650—770 tūrio dalių milijarde. Kodėl per tuos 4 perėjimus CO, koncen- 
tracija atmosferoje taip sparčiai didėjo, dar nežinoma, nors daugelis specialistų 
mano, kad didžiausią įtaką atmosferos pokyčiams darė Pietų vandenyno pa- 
viršiaus temperatūra. Grenlandijos ledo skydo kernai aiškiai rodo, kad CH, 
koncentracijos atmosferoje pokyčiai sutampa su greitais ir dideliais tempera- 
tūros kitimais Šiaurės pusrutulyje. 

KLIMATO SVYRAVIMAI PER PASTARUOSIUS 420 000 M., PAGAL, VOSTOK” STOTIES ANTARKTIDOJE KERNA 


Jei tos sasajos tikslios, galima nustatyti seka jvykiu, kurie rutuliojosi ne 
tik holoceno pradžioje, bet ir ankstesniuose perėjimuose. Pirma, Žemės orbi- 
tos parametrų pokyčiai lėmė apledėjimo laikotarpio pabaigą. Antra, šiltnamio 
efektą sukeliančių dujų koncentracijos atmosferoje augimas sustiprino silpną 
orbitos pokyčių signalą. Perėjimui progresuojant, albedo (saulės spindulių at- 
spindėjimo) mažėjimas dėl greito didelių ledo skydų Šiaurės pusrutulyje tirpi- 
mo padidino globalinio atšilimo mastą. 

Pateikdamas išsamius visų apledėjimo laikotarpių per pastaruosius 
420 000 m. pradžios ir pabaigos duomenis, „Vostok“ stoties padarytas ker- 
nas rodo, kad per tą laiką klimatas beveik be perstojo kito. Tačiau iki ho- 
loceno jis visą laiką svyravo, osciliavo. Holoceno metu iš tų rėmų išsiveržė. 
Pastarųjų 15 000 m. atšilimas savo trukme, stabilumu, intensyvumu ir šil- 
tnamio efektą sukeliančių dujų koncentracija atmosferoje pranoksta visus 
kitus, nustatomus iš „Vostok“ stoties padaryto kerno. Šios nepaprastai ilgos 
vasaros metu atsirado mūsų civilizacija. Tačiau vis dar nežinome, kada ir 


kaip ta vasara baigsis. 


er 


Kromanjoniečių lankoma šiaurinė stepé-tundra driekėsi tekančios saulės 
kryptimi be galo be krašto. Dulkių debesys slėpė vienodą kraštovaizdį, nutjsu- 

sj tūkstančius kilometrų nuo Atlanto vandenyno pačiuose vakaruose į rytus ir 
šiaurės rytus link Eurazijos, Sibiro ir tolyn iki žemo sausumos tilto, jungusio 
šiaurrytinį Azijos pakraštį su Aliaska. 

Klimatas dabartinėse Ukrainos ir Rusijos teritorijose šiandieninių atiti- 
kmenų neturi. Skandinavijos ledynams buvo likę vos keli kilometrai iki da- 
bartinio Smolensko, jie buvo padengę didžiąją dalį lygumos į šiaurės vakarus. 
Ledo skydo pakraščiuose plytėjo dideli ledyniniai ežerai, apsupti poliarinės 
dykumos. Niekada nesiliaujantys šiaurės vėjai nešė tirštus ledyninių dulkių 
debesis toli į pietus per lygumas, kuriose temperatūra žiemą paprastai nukris- 
davo žemiau kaip —30 °C. Tas paskutinis ledynmetis — sausas, daugelyje vietų 
bemiškis ir toks šaltas, kad net sunku įsivaizduoti. 

Su ledynu besiribojanti stepė-tundra net šilčiausiomis dienomis buvo at- 
šiauri vieta. Lyguma nusėta didelių kopų; kartais jos užleisdavo vietą žemu- 
moms ir negiliems upių slėniams, kurių pievose besiganantys gyvuliai graužė 
ir karklų krūmokšnius. Didelė tų bekraščių plotų dalis buvo vos ne aridinė, 
sausa dykvietė su niekada nesiliaujančiais vėjais. Tačiau čia vis tiek gyveno keli 
tūkstančiai žmonių, priviliotų šaltį mėgstančių žinduolių kaimenių, klajojan- 
čių šalia upių slėnių į pietus nuo didžiųjų ledo skydų." 

Iš čia esančių gyvulių įžymiausi gauruotieji mamutai — Mammuthus pri- 
migenius: palyginti maži kresni drambliai, 3-4 m aukščio ties pečiais, taigi 
mažesni už 4 ir daugiau metrų aukščio dabartinį Afrikos dramblį. 

Mamutai buvo įspūdingi gyvūnai didelėmis galvomis, ilgomis lenktomis 
iltimis, trumpomis kojomis minkštais padais, gerai prisitaikiusiomis prie ap- 
snigtų vietovių. Ilgi gaurai dengė visą kūną ir vilkosi žeme. Tankus po gaurais 
esančios vilnos sluoksnis saugojo nuo net pačių didžiausių šalčių. 

Cia ganési ir antilopių saigu kaimenės. Jos bėgiojo labai greitai (iki 64 km 
per val.), didelės kanopos padėjo, atkasus sniegą, ieškoti žolės, o šnervės košė 
ore esančias dulkes. 

Stepių bizonai, laukiniai arkliai, Šiaurės elniai, muskusiniai jaučiai, arkti- 
nės lapės — stepės-tundros žinduolių bendruomenė — turėjo dvigubai daugiau 
rūšių nei šių dienų tundra." 

Nesvetinga aplinka kėlė tokius didelius reikalavimus žmonių išradingu- 
mui, kad neandertaliečių būriai prieš 50 000 m. retai teišdrįsdavo pasirodyti 
šiose lygumose. Jie neturėjo tinkamų drabužių ir kitų priemonių išgyventi 

tokioje atšiaurioje teritorijoje kitais metu laikais, išskyrus patį vidurvasarį. Ta- 
čiau net tada tik vienas kitas jų būrelis atvykdavo čia pamedžioti kelias savaites 
ir vėl grįždavo į pietus. 

Ten, kur neandertaliečiai retai tesirodė, Homo sapiens sapiens klestėte kles- 
tėjo. Jie labai išradingai įveikė aplinkos iššūkius. Lygumose ir slėniuose medžių 
nebuvo, taigi nebuvo ir medienos, todėl jie statėsi žemus, pusiau įgilintus į žemę 
namus-Zemines, stogą darė iš mamuto kaulų, dengė žvėrių kailiais ir velėna. 

Vietoj žabų ir malkų didelius židinius kūreno mamuto kaulais; jų 
atsargas laikė netoli savo būstų didelėse giliose duobėse, iškastose amži- 
najame įšale. Augalinis maistas buvo toks retas, kad jie maitinosi beveik 
vien tik sumedžiotų žvėrių, kurie visą laiką judėjo iš vienos vietos į kitą, 
mėsa. Kai kurie upių slėniuose gyvenantys būriai mito žuvimi ir vandens 
paukščių mėsa. 

Medžioklės įrankiai buvo lengvi, nešiojami, iečių antgaliai daryti iš elnio 
ragų, todėl iš arti jie galėjo stipriai sužeisti žvėris. Tačiau tos naujovės būtų 
likusios bevertės, jei ne paprastas ir mažai vertinamas išradimas, žinomas iki 
šiol — adata ir siūlas. 

Niekas nežino, kas pirmasis išrado šį paprastą mažytį įnagį, iš pagrindų 
pakeitusį žmonių gebėjimą patogiai jaustis ir labai šaltose vietovėse. Adata 
ir siūlas leido žmonėms ištverti didelius temperatūrų svyravimus, būdingus 
šiauriniams regionams, kur kelerius metus gali išsilaikyti didelis atšilimas, ar 
lediniai vėjai per kelias minutes nušaldyti odą. 

Dešimtis tūkstančių metų žvėrių kailių apsiaustai ir paprastai pasiūti dra- 
bužiai žmonėms padėjo atlaikyti rūsčias ledynmečio žiemas. Adata leido siūtis 
drabužius, tiksliai pritaikytus kiekvienam. Be to, buvo galima panaudoti kelių 
skirtingų žvėrių kailius, atrenkant kiekvieno iš jų geriausias savybes. Šių dienų 
eskimai savo tradiciniams drabužiams naudoja įvairiausių kailių, pavyzdžiui, 
striukių gaubtui ima ernių kailį, gerai saugantį galvą nuo nušalimo, o auli- 
niams — tik Šiaurės elnio kojų oda. 

Adata atnešė ir kitą siuvimo meno naujovę — kelių sluoksnių drabužius. 
Kiekvienas alpinistas, slidininkas ar jūreivis gerai žino daugiasluoksnių drabu- 
žių privalumus: gerai prie kūno prigludę apatiniai drabužiai, papildomos šilu- 
mos duodantis ir šiek tiek saugantis nuo vėjo vidurinis sluoksnis ir, pagaliau, 
viršutinė nepraleidžianti vėjo striukė ir kelnės. 

Mūsų ankstyvieji protėviai daugiasluoksnius drabužius sugalvojo mažiau 
kaip prieš 30 000 m., o gal ir anksčiau, ir už visa tai turėtume būti dėkingi 
paprastai adatai. 

Tokiais daugiasluoksniais drabužiais stepės-tundros gyventojai rengėsi 
labai apgalvotai — užsivilkdavo ar nusivilkdavo, keičiantis temperatūrai. To- 
kių drabužių turėjimas leido medžioti, esant žemesnei už nulį temperatūrai, 
statytis namus šiltomis vasaros dienomis ir žeberklais žvejoti lediniame upių 
vandenyje. 

Tačiau svarbiausia — drabužiai padėjo atlaikyti staigius klimato poky- 
čius — ne tik trumpalaikius jo svyravimus, bet ir ilgalaikius atšilimus ar at- 
šalimus, kurie buvo itin svarbūs kasdieniame labai klajokliškame gyvenime, 
ledynmečiui artėjant prie pabaigos. Tačiau, nepaisant išradingumo, stepės- 
tundros medžiotojai nepajėgė atlaikyti paskutinio ledynmečio klimato kraš- 
tutinumų lygumose. 

Ukrainiečių ir rusų archeologų kasinėjimų duomenys leido išskirti du 
intensyvaus žmonių gyvenimo čia laikotarpius. Pirmasis iš jų truko maždaug 
24 000 — 20 000 m. nuo dabarties, vėliau 2000 ar 3000 m. dėl labai sauso ir 
šalto oro gyvenimo sąlygos tapo per daug atšiaurios net ir gerai apsirengusiems 
ir apsirūpinusiems akmens amžiaus medžiotojams. Jiems išgyventi visada pa- 
dėjo klajokliškmobilumas ir lankstumas, tad akivaizdi jų strategija trauktis į 
pietus, kur lengviau rasti užuovėją. Kai kurie tų lygumų gyventojai, matyt, 
taip ir padarė.!“ 

Prieš 17 000 m. orai vėl gerokai atšilo, ir beveik iš karto negiliuose ste- 
pės-tundros upių slėniuose vėl atsirado medžiotojų gyvenviečių. Stepė-tundra, 
kaip ir Sachara prieš kelis tūkstančius metų, tapo tarsi didžiuliu siurbliu. Atša- 
limas stūmė žmones į pietus, atšilimas traukė juos į lig tol netinkamas gyventi 
teritorijas. Prieš 15 000 m. dėl to didžiulio natūralaus siurblio veikimo stepė- 
tundra tapo vėl apgyventa. 

Žmonėms sugrįžus, klimatas čia vis dar tebebuvo labai šaltas, medžiai 
neaugo, ir gyvenimo būdas iš tikrųjų tebebuvo toks, kaip ir seniau. Dniepro ir 
Dono slėniuose žmonės statėsi apskritimo ar ovalo formos būstus su sudėtin- 
gos konstrukcijos stogais iš mamuto kaulų (vienam didesniam būstui jų reikė- 
jo ne mažiau kaip keturių). Tie sudėtingi statiniai kartais vadinami seniausiais 
griuvėsiais Žemėje.” Anksčiau tokių pastatų iš mamuto kaulų tikrai nebuvo. 

Archeologas Džonas Hofekeris (John Hoffecker) mano, kad seniau viešpa- 
tavęs didelis šaltis trukdė žmonėms ką nors daryti su mamutų skeletais. Dėl 
to mamutų kaulai ir iltys liko išsibarstę visoje teritorijoje ar kaupėsi mažuose 
slėniuose ir daubose. Dabar tai tapo patogiu statybinių medžiagų šaltiniu. 
Niekas nežino, kas gyveno tose gyvenvietėse, bet greičiausiai tai buvo didžiųjų 
šeimų stovyklos; jos tose pačiose vietose galėjo įsikurti ne vieną kartą. 

Dėl menkų stepės-tundros augalų išteklių paskutinio ledynmečio žmonės 
mito beveik vien tik mėsa. Tai lėmė klajoklišką jų gyvenimo būdą ir didelius 
medžioklės plotus. Didžiąją metų dalį medžiotojų grupės gyveno kiekviena 
atskirai. Jos gal tik labai retai susitikdavo su artimiausiomis kaimynėmis — to- 
kiomis pačiomis mažomis grupelėmis. 

Tačiau žinome, kad tie žmonės sudarė ir daug didesnius socialinius tin- 
klus. Jų būstuose randama dešimtys kaulų su išraižytais ar nupieštais abstrak- 
čiais vaizdais, aptinkama karolių, kabučių, kartais padarytų iš egzotiškų me- 
džiagų, atgabentų iš toli. 

Titnagas įrankiams gaminti į Dono slėnį buvo gabenamas ne iš arčiau 
kaip už 150 km. Gintaras, vėlesniais laikais vertinamas dėl magiškų jo savybių, 
į Desnos slėnio gyvenvietes atvežtas ne iš arčiau kaip už 220 km. Jūrinės kriau- 
klelės iš netoli Juodosios jūros (tuo metu ji buvo sūrus ežeras) esančių plotų į 
šiaurėje esančias stovyklas Dniepro ir Desnos slėniuose keliavo daugiau kaip 
600 km. Visos prekės gabentos maždaug tokiais atstumais, kokius šiuo metu 
įveikia arktinių teritorijų gyventojai. 

To meto pasaulis buvo retai apgyventas: nedaug plačių socialinių tinklų, 
atsitiktinių kelių medžiotojų grupių susitikimų; tačiau būdingiausias jo bruo- 
žas — klajokliškumas, nes labai atšiauriomis aplinkos sąlygomis mažos grupės 
galėjo išgyventi tik klajodamos po didžiulius plotus. 

Tačiau su didžiausiais paskutinio ledynmečio iššūkiais žmonės susidūrė 
pietrytiniuose Sibiro pakraščiuose. 

eo 


Atrodo, dėl prieš 20 000 m. viešpatavusio didžiulio šalčio beveik niekas ne- 
turėjo gyventi plačioje šiaurės rytų stepėje-tundroje, nusidriekusioje į Sibiro 
gilumą iki Baikalo ežero ir už jo. Yra pėdsakų, kad Baikalo regione žmonės 
gyveno net prieš 35 000 m. Pietinis pakraštys prieš 21 000 m., prieš pat staigų 

paskutinį atšalimą, buvo apgyventas tankiau. Žinoma, kad šiame regione būta 
medžiotojų-rinkėjų bendruomenių. '® 

Į šiaurės rytus nuo čia buvo kalnuotos ir labai įvairios šiaurės rytų Azijos 
pakraščių teritorijos, kur net labiausiai nevėjuotose vietovėse gėlė nepakelia- 
mas šaltis. Plotuose už Verchojansko kalnagūbrio greičiausiai buvo taip sausa 
ir šalta, kad joks žmogus neišdrįso ten atsikelti, kol bent kiek atšilo. Sausringa, 
vėjuota stepė-tundra su negiliais upių slėniais driekėsi iki pat Ramiojo vande- 
nyno ir iki žemumos, tuo metu jungusios Sibirą su Aliaska. Tai yra geologų 
Beringija, išnykęs žemynas, kurio didelė dalis dabar yra užlieta pakilusio jūros 
vandens ties dabartiniu Beringo sąsiauriu (Zr. III dalies žemėlapį). 

Šiaurės rytų Sibire aplinka atšiauri net dabar. Kartu su Arktimi jis laikomas 
sunkiausiu pasaulyje archeologinių tyrinėjimų regionu. Kasinėti čia įmanoma 
tik 2-3 mėn. per metus. Visą laiką įšalęs gruntas reiškia, kad įprastiniai stratigra- 
finiai sluoksniai, ta kasdienė archeologų duona, turėjo mažai sąlygų čia susidary- 
ti. Paviršiuje matomi įvairaus amžiaus daiktai nepalaidoti čia išguli daug metų. 
Geriausiai iš jų išsilaikę akmeniniai, kurių yra daugiausia, o kiti nyksta, dūla. 

Šiuose atokiuose kraštuose pirmosios žmonių gyvenvietės aptiktos tik 
keliose vietose. Septintajame XX a. dešimtmetyje rusų archeologas Jurijus 
Močanovas vykdė kasinėjimus Aldano slėnio Diuktajaus oloje į vakarus nuo 
Verchojansko kalnagūbrio. Jis aptiko pėdsakų, kad kadaise čia gyveno žmonės. 

Radiokarboniniu metodu nustatyta, kad tų pėdsakų amžius apie 
16 000 m. pr. Kr. Tokie buvo pavyzdžiai, paimti iš šalčio deformuotų kultūri- 
nių sluoksnių. Jų amžius nustatytas gerokai anksčiau, nei pagreitintų jonų ma- 
sės spektrometrijos metodo sukūrimas, ir netaikant kalibravimo pagal medžio 
rieves; šiuos datavimo duomenis rievės labai patikslino.” J. Močanovas aprašė, 
kaip jie kurį laiką medžiojo ietimis su akmeniniais labai aštriais dantytais ant- 
galiais, kuriuos archeologai vadina mikroplokstelémis. 

Tuo metu atrodė, kad Diuktajuje rasti seniausi žmonių buvimo šiaurės 
rytų Sibire įrodymai. Tačiau po kelerių metų kitas archeologas, Nikolajus Di- 
kovas (Huxonat Juxoe), atkasė mažą gyvenvietę prie Uškio ežero Kamčiatkos 
pusiasalyje. Radiokarboninio datavimo metodu ir vėl nenaudojant PJMS nu- 
statytas šios gyvenvietės amžius — apie 15 000 m. pr. Kr. 

Atrodo, ir Diuktajaus oloje, ir prie Uškio žmonės gyveno 19 000 — 
15 000 m. pr. Kr., šaltuoju paskutinio ledynmečio metu. Be didelių moks- 

linio pobūdžio sunkumų, ir politinės sąlygos buvo tokios, kad tik nedaugelis 
vietinių archeologų galėjo dirbti šiose vietose, šiaurės rytų pakraštyje. Todėl 
visi sutiko, kad J. Močanovo ir N. Dikovo duomenys tikslūs, taigi paskutinio 
ledynmečio žmonės, nors jų čia buvo ir labai mažai, puikiai jautėsi šiose at- 
šiauriose žemėse, kurios buvo lyg vartai į Ameriką. 

Tačiau vėliau vis daugiau archeologų iš kitų šalių vyko darbuotis su Rusi- 
jos mokslininkais. Jie taikė tobulesnius kasinėjimo metodus ir PJMS smulkiai 
analizavo jau žinomas ir aptiktas vietas. Nauji kasinėjimai prie Uškio ir PJMS 
metodas parodė, kad ši gyvenvietė daug jaunesnė, negu buvo manęs N. Di- 
kovas — tik 11 000 m. pr. Kr., taigi ledynmetis buvo jau seniai pasibaigęs.” 

Koks tikrasis Diuktajaus gyvenvietės amžius, tebėra neaišku, bet Sibiro 
archeologai vis labiau linkę manyti, kad Aldano slėnyje žmonės apsigyveno 
daug vėliau nei 16 000 m. pr. Kr., kaip teigė J. Močanovas. Kodėl? Todėl, kad 
intensyvūs vėlesni tyrinėjimai neaptiko žmonių gyvenimo pėdsakų, senesnių 
nei 13 500 m. pr. Kr., jokioje šiaurės rytų Sibiro dalyje į rytus nuo Vercho- 
jansko kalnagūbrio. 

Jei ši nuomonė teisinga, tai paskutinio ledynmečio itin šalto tūkstantme- 
čio metu toliausiame šiaurės rytų Azijos pakraštyje niekas negyveno. Tik kai 
po 13 500 m. pr. Kr. prasidėjo staigus atšilimas, šiose baisiai šaltose vietovėse 
pasirodė mažyčiai medžiotojų būreliai. Ir vėl šis regionas pradėjo veikti kaip 
koks siurblys. 

18 000 — 15 000 m. pr. Kr. — itin šaltu laikotarpiu — žmonės galėjo gyven- 
ti tik šios didžiulės arktinės pusdykumės pakraščiuose. Dž. Hofekerio nuomo- 
ne, taip galėjo būti dėl to, kad paskutinio ledynmečio laikų sibiriečių galūnės 
buvo ilgesnės negu prisitaikiusių prie šalčio Šiaurės gyventojų, tokių, kaip šių 
dienų eskimai ir inuitai. Jų kūno morfologija tebebuvo tokia pati, kaip pro- 
tėvių afrikiečių; tą patį galima pasakyti ir apie kromanjoniečius. Tai trukdė 
patogiai jaustis itin šaltoje aplinkoje, nors apsiginti nuo šalčio priemonių jie 
turėjo. Dž. Hofekeris cituoja JAV armijos atliktus tyrimus, kurie parodė, kad 
afrikiečių kilmės amerikiečių kariai su tokia morfologija dažniau patiria nuša- 
limus arktinio klimato sąlygomis.?! 

Galimas dalykas, tolimiausių šiaurės rytų pakraščių apgyvenimas prasi- 
dėjo tik tada, kai dabartinių žmonių galūnės sutrumpėjo, jų kūnams prisi- 
taikant prie didelio šalčio; šis procesas Vakarų Europoje galėjo prasidėti prieš 

20 000 m. (Įdomu, kad jukagirai, kresno sudėjimo dabartiniai Arktikos gy- 
ventojai, naudodamiesi maždaug tokiomis pat priemonėmis, kokias turėjo 
paskutinio ledynmečio laikų žmonės, gyvena Sibire, vadinamajame šalčio po- 
liuje netoli Verchojansko miesto, kur temperatūra dar žemesnė, negu buvo 
Beringijoje per paskutinį ledynmetį.) 

Vėliau atėjo staigus atšilimas, ir gyvenimas palengvėjo. Tas didysis siur- 
blys, įsiurbė žmonių, nors ir labai mažai, į šiaurės rytų Sibirą. Jie čia mito 
laukiniais paukščiais ir žvėrimis bei negausiu augaliniu maistu, kaip ir jų pro- 
téviai teritorijose, iš kurių jie atkeliavo. Kai kurie iš jų galėjo maitintis ir Zu- 
vimi, jūros žinduoliais, aptinkamais ledo sukaustytuose Ramiojo vandenyno 
pakraščiuose. 

Apie šių pirmųjų Sibiro gyventojų gyvenimo būdą galima susidaryti vaiz- 
dą iš to, ką žinome apie jų amžininkus, gyvenusius aplink Baikalo ežerą ir 
Šiaurės Kinijoje. Neabejotina, kad jie buvo klajokliai, mėgę upių slėnius, ežerų 
krantus ir kitas medžiojamų paukščių ir žvėrių lankomas vietas. Greičiausiai 
gerai medžiojo, nes turėjo mirtį nešančių ginklų — iečių su dantytais akmeni- 
niais antgaliais. 

Buvo įgudę spąstais gaudyti arktines lapes ir kitus kailinius žvėris sluoks- 
niuotiems drabužiams siūtis ir gerai mokėjo statytis įgilintus į žemę namus- 
žemines su kupolo formos aptakiais stogais, saugančiais nuo nesiliaujančių 
vėjų. Stepė-tundra kaip natūralus siurblys juos traukė į neapgyventas žemes, o 
iš ten — neišvengiamai — ir į Ameriką. 

Atšilimas atnešė lietaus, pailgėjo augalų vegetacijos laikotarpis, atsirado 
daugiau pašaro gyvulių kaimenėms, labai padidėjo vasaros ir žiemos tempera- 
tūros svyravimai. Aukštesnė temperatūra ir padidėjęs drėgmės kiekis skatino 
ir medžių augimą; tai buvo svarbu žmonėms, nes jiems visą laiką reikėjo kuro 
židiniams. Tačiau, nepaisant šių klimato pokyčių, išgyventi niekada nebuvo 
lengva, ir gyventojų nebuvo daug. 

Labiausiai padėjo veiksmingos techninės priemonės, leidusios ne tik išgy- 
venti, lauko temperatūrai nukritus žemiau nulio, ir medžioti didelius ir mažus 
žvėris, bet ir socialinė organizacija, užtikrinusi kilnojimąsi ir gebėjimą išvengti 
katastrofų. Mažomis grupelėmis gyvenantys ir nuolat iš vienos vietos į kitą kla- 
jojantys medžiotojai visada galėjo nerimauti, kad visi grupės vyrai žus medžioda- 
mi, ar kad gimdydama mirs vienintelė grupėje vaisingo amžiaus moteris. 

Niekada neišnyko socialinė įtampa, sukelta aplinkos, kurioje buvo daž- 
na bado grėsmė ir nelaimingi atsitikimai, o žmonės ilgas šaltas žiemas turėjo 
praleisti susigrūdę ankštuose būstuose. Dėl to tos grupės tai padidėdavo, tai 
sumažėdavo. Žmonės iš jų kartais išeidavo, vengdami konfliktų, ir prisidėdavo 
prie kitų. Vedybos galėjo sutvirtinti ryšius su kitomis grupėmis, našlės — pri- 
sidėti prie kaimyninių šeimų. Greita socialinio gyvenimo kaita buvo galingas 
ginklas kovoti su nepalankia aplinka, kuri paliko mažai erdvės klaidoms. 

Tokiomis sąlygomis atšilimo tūkstantmetis dar labiau padidino sociali- 
nį lankstumą. Prieštaringos medžiotojų gyvenimo tendencijos veikė kaip ir 
anksčiau, tik gal dar intensyviau šiltesniame pasaulyje, kur klimatas yra labiau 
nenuspėjamas. Sūnus su savo šeima galėjo palikti tėvo grupę, persikelti į greti- 
mą slėnį ar įkandin Šiaurės elnių, antilopių saigų, mamutų keliauti į šiaurę ar 
rytus ten, kur dar niekada nebuvo įžengusi žmogaus koja. 

Šitaip patys pirmieji Azijos pakraščių gyventojai buvo traukiami pirmyn 
ir pirmyn per bekraščius stepės-tundros plotus, negilius upių slėnius į šiaurę 
nuo sausringų Šiaurės Kinijos laukų ir miškų per Amūro upę į Kamčiatką 
ir į vis dar ledo sukaustytas tolimiausio šiaurrytinio pakraščio pakrantes. Ne 
vėliau kaip iki 13 500 m. pr. Kr. kai kurie iš tų klajoklių medžiotojų-rinkėjų 
pasiekė dabar jau išnykusio Beringijos žemyno vidurį. 

Nuo dabartinio Sibiro krantų jie galbūt žvelgė į rytų kryptimi besidrie- 
kiančią dulkėtą vėjuotą stepę, apaugusią jiems gerai pažįstamais krūmokš- 
niais — tipišku jų pasaulio elementu. Ir štai vienu metu visai paprastai, nesu- 
vokdama savo kelionės didingumo, grupelė tų medžiotojų leidosi į kelionę 
šiek tiek banguota lyguma, kurią iš šiaurės ir iš pietų supo pilkas vandenynas 
su plaukiojančiomis ledo lytimis. 

Per kelias kartas kai kurios iš tų grupelių, medžiodamos toje lygumoje 
ir judėdamos į priekį, pasiekė rytuose esančias aukštesnes vietoves. Žmonės 
įžengė į nepaliestą žemyną. 

NEPALIESTAS ZEMYNAS 


15 000- 11 000 M. PR. KR. 


Atradus Ameriką, mokyčiausios ir isradingiausios galvos stengé- 
si paaiškinti, kaip joje atsirado žmonių ir gyvulių. 


Samiuelis Heivenas (Samuel Haven), 


Archaeology of the United States, 1856 


ei prieš 15 000 m. būtumėte stovėję ten, kur dabar yra šių dienų Sibiro 

šiaurės rytų pakraštys, prieš save būtumėte matę ne vandenyną, o plokščią 

krūmokšniais apaugusią lygumą, plytinčią į rytus iki pat horizonto. Gie- 
dromis dienomis, ko gero, būtumėte galėję išvysti ir virš horizonto iškilusias 
snieguotas kalnų viršūnes. Tačiau beveik visą laiką smulkios dulkės, nešamos 
niekada nesiliaujančių šiaurės vėjų, tų kalnų vaizdą būtų uždengusios. 

Prieš 15 000 m. Sibirą ir Aliaską jungė vėjų gairinama lyguma be jokių 
ryškesnių bruožų, išskyrus negilius upių slėnius. Tuščius, negyvenamus pieti- 
nius ir šiaurinius jos krantus, daužomus didelių pilkų bangų, didžiąją metų 
dalį dengė plaukiojančios ledo lytys.‘ 

Tai buvo Vidurio Beringija, sausumos tiltas, jungęs Sibirą su plačiu Zemy- 
nu, dar nepaliestu žmogaus kojos. Tiltas susidarė maždaug prieš 100 000 m., 
kai prasidėjo paskutinis ledynmetis, ir pasaulinio vandenyno vandens lygis 
nukrito daugiau kaip 90 m. Nors vandens lygis per paskutinį ledynmetį šiek 

GEOLOGŲ BERINGIJA: ŠIAURĖS RYTŲ SIBIRO ŽEMĖLAPIS, BERINGO SAUSUMOS TILTAS IR ALIASKA; 
PARODYTOS SVARBIAUSIOS ARCHEOLOGINĖS RADIMVIETĖS 


tiek kito, abu žemynus visą laiką jungė sausuma, o didžiausia ji buvo per stai- 
gų paskutinį atšalimą prieš 18 000 m. 

Prasidėjus didžiajam atšilimui, sausumos tiltas pakraščiuose ėmė trauktis, 
mažėti. Teritoriją pradėjo semti kylantis jūros vanduo, kurio lygis kilo ir krito 
nereguliariai. Tuo metu, kai grupelė žmonių pirmą kartą įsikūrė nesvetinguose 
šiaurės rytų Sibiro pakraščiuose, dar buvo galima medžiojant pasiekti Šiaurės 
Ameriką. Greičiausiai šitaip žmonės Ameriką ir kolonizavo — juos ten stūmė 
paskutiniai natūralaus siurblio spazmai; jie traukė gyvulius ir žmones į iki tol 
nežinomas žemes. 


eo 


Kokiu keliu ir kokiu metu atsirado pirmosios gyvenvietės Amerikoje, tebė- 
ra vienas iš prieštaringiausiai traktuojamų archeologijos klausimų.” Ginčai 
pasižymi ne tiek įrodymų kiekiu, kurį, geriausiu atveju, galima pavadin- 
ti skurdžiu, kiek savo karštumu. Vieni mano, kad žmonės į Naująjį pa- 
saulį atvyko prieš 40 000, kiti tvirtina — per paskutinį ledynmetį, prieš 
20 000 m. 

Daugelis įsitikinę, kad pirmieji gyventojai čia atsirado mažiau kaip prieš 
15 000 m. Didelė dalis tų ginčų yra teorinio pobūdžio, labai dažnai jie remiasi 
aiškiai nepakankamais duomenimis. Tačiau visai neseniai nauji klimatologi- 
niai duomenys ir archeologiniai atradimai Sibire leido sukurti įtikinamą pir- 
mųjų žmonių apsigyvenimo čia scenarijų, kur svarbiausias veiksnys — didelis 
atšilimas ledynmečio pabaigoje. 

Beveik visi sutaria, kad pirmieji amerikiečiai atvyko iš šiaurės rytų Azijos. 
Tai rodo geologiniai, lingvistiniai ir istoriniai duomenys. Nauji mitochondri- 
nės DNR tyrimai rodo — vietinių amerikiečių protėviai yra iš Sibiro. Lingvis- 
tinė indėnų kalbų klasifikacija sukėlė daug ginčų, bet visi sutaria, kad tų kalbų 
šaknys yra Šiaurės Azijoje. 

Abiejose Beringo sąsiaurio pusėse archeologai surado kultūrinių ryšių 
akmens amžiaus bendruomenių Sibire ir ką tik apgyventame naujame žemy- 
ne. Net sudėtinga Amerikos čiabuvių dantų morfologija juos sieja su azijiniais 
protėviais. 

Taip pat daroma prielaida: pirmieji atvykėliai čia atkeliavo mažomis gru- 
pelėmis — medžiodamos ir rankiodamos slinko per Sibirą, vėliau — per Beringo 
sausumos tiltą ar jo pakraščiais. Tikrai nebuvo taip, kad daug žmonių leistųsi 
į apgalvotą, suplanuotą kelionę kolonizuoti naujų žemių. 

Apgyvenimo pradžia buvo sporadiškas netvarkingas procesas, apėmęs 
daug žmonių kartų, tai natūrali medžiotojų-rinkėjų gyvenimo itin atšiaurioje 
ir daug pastangų reikalaujančioje aplinkoje pasekmė. 

Kvadratiniame stepės-tundros kilometre galėjo išmisti tik labai mažai 
gyvulių, vadinasi, Beringijos gyventojai per sezoninę migraciją turėjo įveikti 
didelius nuotolius. Tose tuščiose, neapgyventose vietovėse nuo senųjų gru- 
pių galėjo atskilti naujos ir keltis į gretimus slėnius ar kitas viliojančias vie- 
toves, nesikėsindamos į jau užimtas teritorijas. Dėl to kiekviena nauja karta 
įsiskverbdavo į didelius naujus plotus. 

Deja, kaip tik dėl nesėslumo jos nepaliko beveik jokių archeologinių pėd- 
sakų. Be to, daug ką iš to, kas liko, užliejo vandenynas. Kanados archeologas 
Ričardas Morlanas (Richard Morlan) kartą pasakė, kad ieškoti senųjų Berin- 
gijos gyventojų ir jų giminių Aliaskoje yra tas pats, kaip „ieškoti adatos šieno 
kupetoje, kuri dar ir sušalusi“.* Tikimasi rasti bent pačių menkiausių ženklų, 
net akmeninių įrankių nuolaužų ir gyvulių kaulų. 

Neturint tvirtu faktiniu jrodymu, bendras sutarimas paskesta spéliojimu 
migloje. Nėra vieningo požiūrio, koks galėtų būti tikėtinas žmonių apsigyve- 
nimo šiose teritorijose scenarijus. Prieštaringos nuomonės supa du svarbiau- 
sius klausimus: kada pirmieji žmonės čia atvyko ir kokiais keliais? Manau, 
atsakymus į juos nulėmė dideli klimato pokyčiai ledynmečio pabaigoje. 


er 


Iš pradžių archeologai manė, kad pirmieji amerikiečiai buvo didžiųjų žvėrių 
medžiotojai. 1908 m. kaubojus Džordžas Makdžankinas (George McJunkin) 
netoli Folsomo Naujosios Meksikos valstijoje išdžiūvusios skrodės šlaite atkasė 
keletą stambių gyvulių kaulų ir aštrią akmens nuolaužą. Parsinešė į savo ūkį, 
kur jie, visų pamiršti, išgulėjo 17 metų. 

1925 m. šie radiniai atsidūrė ant Kolorado gamtos muziejaus direkto- 
riaus Džesio Figinso (Jesse Figgins) stalo. Jis iš karto suprato, kad tai didžiulio 
seniai išnykusio lygumų bizono (Plains bison) kaulai. 1926-1928 m. Folsome 
jis kasinėjo. Beveik iš karto rado akmeninį ieties antgalį, tiesiogiai susijusį su 
senovės bizono likučiais. Šie radiniai galutinai įrodė, jog žmonės Amerikoje 
gyveno tuo metu, kai ten dar buvo jau seniai išnykusių gyvulių. Dž. Figinso 
vertinimu, ši Folsomo radimvietė mažiau kaip 10 000 m. senumo, taigi ne 
2000 m., kaip manyta iš pradžių, o daug senesnė.? 

Dar po 4 m., 1932-aisiais, du mėgėjai ieškotojai prie Kloviso vietovės 
Naujosios Meksikos valstijoje seniai išdžiūvusių ežerų pakrantėse rado visai 
kitokių, dailiai apdorotų akmeninių antgalių ietims, suplonintų prie pagrin- 
do, ir žinduolių kaulų. Kai kurie iš tų antgalių gulėjo tarp sutrupintų mamuto 
šonkaulių. 

Niekas nežinojo, koks galėtų būti tų radinių amžius. Tolesni kasinėjimai 
po Antrojo pasaulinio karo parodė, kad Kloviso iečių antgaliai toje vietovėje 
guli žemiau už jaunesnius Folsomo sluoksnius. Daug metų Kloviso žmonės 
buvo laikomi pirmaisiais amerikiečiais. 

Iš pradžių Kloviso amžiaus radimviečių buvo aptinkama tik Didžiosio- 
se Lygumose, kur ganėsi bizonų kaimenės, retkarčiais pasimaišydavo ir kitų 
didžiųjų gyvulių — mamutų, mastodontų, kupranugarių. Tie pirmieji radi- 
niai kėlė mintį, kad Kloviso žmonės buvo įgudę stambiųjų žvėrių medžiotojai 
(beje, labai grobuoniški). 

Septinto XX a. dešimtmečio pabaigoje archeologas iš Arizonos universi- 
teto Polis Martinas (Paul Mertin) pareiškė, kad Kloviso žmonės, „įgudę gau- 
ruotųjų mamutų ir kitų didelių Eurazijos gyvulių medžiotojai“, į Ameriką 
įsiskverbė neapledėjusiu koridoriumi. Jie atkeliavo iki Didžiųjų Lygumų, rado 
didelių gyvulių kaimenių ir galėjo be vargo ju prisigaudyti. 

Atvykę nepasotinami medžiotojai, apsiginklavę ietimis su neseniai išras- 
tais Kloviso antgaliais, kuriomis iš arti buvo galima nudobti visus didžiuosius 
gyvulius, surengė tikrą žaibo karą. Maždaug per 500 m. jie kolonizavo Ame- 
rika iki pat Magelano sąsiaurio ir išnaikino daugumą gyvulių, kurių svoris 
viršijo 45 kg.“ 

Ši P. Martino hipotezė iš pat pradžių buvo vertinama labai prieštaringai. 
Jo idėjos prieštaravo didelei daliai to, ką mokslas žinojo apie ekologiją ir apie 
medžiotojų-rinkėjų visuomenes. P. Martinas tvirtino, kad Kloviso žmonės, tu- 
rėdami maistui tiek daug mėsos, privalėjo sparčiai daugintis — net apie 3—4 96 
per metus, taigi žymiai greičiau: medžiotojų-rinkėjų populiacijoms buvo bū- 
dinga 0,5 96. Pasak archeologo Džeimso Adovazijo (James Adovasio), „tam 
jie privalėjo virsti tikromis kopuliavimo mašinomis“, o jų vaikų mirtingumas 
turėjo būti daug mažesnis už būdingą medžiotojų-rinkėjų bendruomenėms. 

Paneigta ir besaikio gyvulių naikinimo hipotezė. Kloviso žmonės iš ti- 
krųjų medžiojo didžiuosius gyvulius, bet archeologai surado tik 12 spėjamų 
mamutų medžioklės vietų, daugiausiai Arizonos valstijoje. Dar 12 vietų galėjo 
tokios būti, viena iš jų nutolusi į rytus net iki Mičigano valstijos. 

Jei tie žmonės buvo įprastiniai didžiųjų žvėrių medžiotojai, tuomet jie 
paliko visai mažai pėdsakų. Todėl tokios medžioklės, geriausiu atveju, buvo 
retos. Kloviso žmonių tyrinėtojas Džeimsas Džadžas (James Judge) rašė: „Kie- 
kviena Kloviso žmonių karta greičiausiai nudobdavo tik vieną mamuta, o li- 
kusią savo gyvenimo dalį apie tai kalbėdavo.“ 

Didžiųjų žvėrių medžiotojų stereotipas mokslinėje literatūroje dėl savo pa- 
trauklumo tebeminimas, nors jau seniai diskredituotas. Tiesą sakant, Kloviso 
žmonės puikiai medžiojo visus žvėris ir rinko patį įvairiausią augalinį maistą. 

Iki šiol Kloviso žmonių strėlių antgalių rasta 48-iose JAV valstijose ir Ka- 
nados dalyse. Daugiausiai — pietrytinėje Jungtinių Valstijų pusėje, kuri daug 
miškingesnė už Didžiąsias Lygumas. Žuvų, moliuskų, augalų sėklų, mažesnių 
gyvulių kaulai rodo, kad Kloviso žmonės buvo gerai prisitaikę prie labai įvai- 

rios Šiaurės Amerikos aplinkos. Jų amžininkai Centrinėje ir Pietų Amerikoje 
taip pat sugebėjo prisitaikyti prie kalnuotų vietovių ir žemumų. 

Nepaisant gerai išlikusių strėlių antgalių, Kloviso žmonių paplitimas nėra 
gerai žinomas. Vakarinėje Jungtinių Valstijų dalyje jie užėmė labai įvairius di- 
džiulius plotus, truputį drėgnesnius negu dabar. Juose per didįjį atšilimą susi- 
darė daug pliuvialinių ežerų, kai kurie iš jų gana dideli. 

Daugumos grupių nariai per visą savo gyvenimą greičiausiai sutikdavo 
mažai žmonių iš kitų grupių, o misdavo žolėmis, riešutais ir kitokiu augaliniu 
maistu. Prie pagrindinio maisto reikėtų priskirti ir mažųjų gyvūnėlių, ypač 
visur esančių triušių, mėsą. 

Iš istorinių pasakojimų apie triušių medžiokles žinome, kad siauruose tar- 
pekliuose séniai i$tempdavo tinklus. Tuomet vyrai, moterys ir vaikai besiblaš- 
kančius gyvūnus į juos suvydavo ir užbadydavo ietimis. Tokios medžioklės iš 
dalies buvo įprastos ir dėl to, kad vakaruose visi gerai suprato — triušiai naikina 

augaliją, įskaitant ir valgomuosius augalus. Galima drąsiai sakyti, kad tai vyko 
ir seniau.“ Ir, priešingai, daugumai Kloviso žmonių sėkminga didžiųjų žvėrių 
medžioklė galėjo pasitaikyti tik kartą per visą gyvenimą. 

Visur, kur tik gyveno, Kloviso žmonės turėjo būti geri rinkėjai ir medžio- 
tojai — jie maitinosi labai įvairiu maistu, ypač augalais. Jiems reikėjo lankstu- 
mo, nes jis teikė labai įvairų maistą, ir su tuo buvo susijęs nesėslus gyvenimo 
būdas, kad atlaikytų ir greitą atšilimą, ir didelę sausrą. Tas lankstumas Ameri- 
ką turėjo pasiekti kartu su pačiais pirmaisiais jų gyventojais. 


er 


Ar galima sakyti, kad Kloviso žmonės — pirmieji amerikiečiai? Daug metų buvo 
manyta, jog taip, ir tikima, kad jie buvo Šiaurės žmonių, po ledynmečio iš Aliaskos 
keliavusių į Pietus, palikuonys. Pagal šį scenarijų, pirmieji gyventojai čia pasirodė 
apie 11 200 m. pr. Kr. — tokio amžiaus yra seniausios Kloviso žmonių radimvietės. 

Si data reiškia vadinamąjį Kloviso barjerą — mitinę chronologinę ribą, 
išpopuliarintą apie mokslą rašančių žurnalistų. Kalbėti, kad žmonės čia galė- 
jo įsikurti anksčiau, buvo nepriimtina. Mintys apie tokį barjerą, žinoma, yra 
nepagrįstos jau vien dėl to, kad pirmųjų žmonių apsigyvenimas čia buvo ne 
tvarkinga invazija, o daug šimtmečių vykęs procesas. 

Medžiotojų-rinkėjų visuomenių raidos dinamika, galima sakyti, reikala- 
vo, kad toks apsigyvenimas vyktų netvarkingai. Nebuvo jokio vieno lemiamo 
momento, kai žmonės pradėjo kurtis į pietus nuo ledo skydo. 

Pasaulyje, kuriame medžiotojų grupės galėjo išgyventi tik būdamos ma- 
žos, lanksčios socialinės organizacijos ir gebėjimo prisitaikyti prie nuolat kin- 
tančių aplinkos sąlygų, Amerika galėjo būti apgyventa ir vėl ištuštėti nors ir 
dešimt kartų. Greitas ir netaisyklingas paskutinio ledynmečio atšilimas kaip 
kokia pulsuojanti širdis galėjo įtraukti ir vėl išstumti žmones iš atšiaurių šiau- 
rés rytų Sibiro regionų. 

Taigi per ištisus šimtmečius, o gal net ir tūkstantmečius, iki Kloviso gy- 
ventojų į Ameriką atvyko labai mažai žmonių. Bet kas gi jie buvo, ir koks jų 
ryšys su įpėdiniais? Deja, archeologinių pėdsakų jie, galima sakyti, nepaliko, 
todėl apsigyvenimo scenarijų galima atkurti tik pačiais bendriausiais bruožais. 
"Tas scenarijus susideda iš trijų veiksmų, ir kiekvieno iš jų varomoji jėga buvo 
tas greitas ir viską persmelkiantis globalinis atšilimas prieš 18 000 m. 

Veiksmas prasidėjo pirminėje senovės amerikiečių tėvynėje. Kaip jau matėme 
ankstesniame skyriuje, šiaurės rytų Sibirą paskutinio ledynmečio metu, ypač 
prieš 20 000 — 18 000 m., kai šalčiai čia buvo stipriausi, išties galima vadinti 
siaubinga vieta. Jei šį regioną lyginsime su siurbliu, tai tuo laikotarpiu jis ne 
traukė, o stūmė: stiprūs vėjai, labai sausa ir nepaprastai šalta aplinka vijo žmo- 
nes į pietus, tundros pakraščių, kur sąlygos švelnesnės, link. 

Sunku pasakyti, ar prieš 20 000 m., kai klimatas Sibire pradėjo po truputį 
šilti, šiaurės rytų Sibire į rytus nuo Verchojansko kalnagūbrio apskritai būta 
gyventojų. Aišku tik tai, kad iki šiol dar niekas nerado jokių jų buvimo pėdsa- 
kų, nors per paskutinį ledynmetį žmonės netoli Baikalo ežero į vakarus gyveno 
jau prieš 19 000 m. pr. Kr., o greičiausiai ir gerokai anksčiau. Labai tikėtina, 
kad vien dėl šiaurės rytų Sibiro aplinkos atšiaurumo ir žmogaus kūno morfo- 
logijos ypatumų jie negalėjo čia apsistoti, kol ledynmečio pabaigoje, maždaug 
prieš 15 000 m., prasidėjo didelis atšilimas.š 

Nuo to meto klimatas šilo labai sparčiai, vasaros temperatūra tapo daug, 
aukštesnė, metų laikai ryškesni, žiemos ne tokios atšiaurios. Kaip ir vakarinėje 
Eurazijoje, gamtinis siurblys gyvulius ir žmones dabar jau siurbė į vis dar at- 
šiaurų kraštą. Tai žinome iš keleto archeologinių radimviečių pačiame šiaurės 
rytų regiono viduryje, kur pirmosios medžiotojų-rinkėjų stovyklavietės atsira- 
do 13 500 — 11 000 m. pr. Kr. 

Palikti pėdsakai yra beveik vien tik mažų akmeninių plokštelių nuolaužos 
ir keli kruopščiai apdoroti iečių antgaliai, bet ir to pakanka patvirtinti žmonių 
buvimą tose vietose, kur jie, atrodo, niekada anksčiau nemedžiojo. 

Niekas nežino, iš kur tie žmonės atsikraustė — gal iš vietovių į vakarus nuo 
Verchojansko kalnagūbrio, o gal iš pietų, iš už Amūro, skiriančio Mandžiūriją 
nuo Sibiro. Manau, daugelis jų atvyko iš pietų, kur paskutinio ledynmečio 
medžiotojai-rinkėjai klestėjo jau daug tūkstančių metų. Nežinome ir kas jie 
buvo — sausumos medžiotojai ar jūros pakrančių grupės, mintančios žuvimi, 
moliuskais ir jūros žinduoliais. Greičiausiai tarp jų galėjo būti ir vienų, ir kitų: 
tie žmonės naudojo visus aplink juos esančius maisto išteklius. 

Per tūkstantį, o gal tik per kelis šimtus metų kai kurios iš tų grupių me- 
džiodamos pasiekė teritorijas, esančias į šiaurę ir į rytus nuo dabartinės Be- 

ringo sąsiaurio pakrantės, priklausančios Rusijai, ir prie ju esantį sausumos 
tiltą. Kiek vėliau, ir vėl per kelis šimtus metų, kelios grupės pasiekė aukščiau 
iškilusias Aliaskos vietoves odinėmis valtimis ar kitokiais paprastais laiveliais ir 
sausumos tilto pakraščiais patraukė į Ameriką. 

Taigi Amerikos apgyvenimas prasidėjo tada, kai, apie 13 500 m. pr. Kr. 
prasidėjus dideliam atšilimui, atsidarė klimatinis langas šiaurės rytų Sibire. 
Pakako vienos kartos, ir varomosios medžiotojų-rinkėjų gyvenimo jėgos kai 
kuriuos šiaurės rytų Sibiro gyventojus vertė trauktis į rytus, Aliaskon. 


er 


Antrasis veiksmas prasidėjo rytinėje sausumos tilto pusėje apie 13 500 m. pr. Kr., 
ir apie jį turime kiek daugiau archeologinių duomenų. Aliaska nebuvo apledė- 
jusi, išskyrus Aliaskos ir Brukso kalnagūbrius. Tuo metu tai buvo sausa oazė 
pačiame Eurazijos stepės-tundros pakraštyje. Retos ten įsikūrusių medžiotojų 
grupės gyveno įvairaus pobūdžio vietovėse, įsispraudusiose tarp rytuose ir pie- 
tuose esančių didelių ledo skydų. Žemyninis šelfas ėjo nuo centrinės Beringijos 
pagal pietrytinius Aliaskos krantus. 

Nepaisant kai kurių palyginti žmogui palankesnių vietų, paskutinio le- 
dynmečio kulminacijos metu Aliaska turėjo būti atšiauri. Net ir labai atšilus, 
ji dažnai nebuvo svetinga, tačiau pasižymėjo didele įvairove, dar labiau didė- 
jančia, prasidėjus didžiajam atšilimui. Cia buvo ežerų, uolėtų jūros krantų, 
apsaugotų nuo vėjų slėnių, kuriuose kartais būdavo daug medžiojamų žvėrių 
ir paukščių, o vasarą — augalinio maisto. Po kelių Beringijoje praleistų metų 
tos vietos galėjo atrodyti kaip tikras rojus. 

Prasidėjęs atšilimas buvo labai ryškus. Centrinėje Aliaskoje esančios 
Windmill Lake vietovės nuogulos rodo fosilizuotų vabalų populiacijų kitimą. 
12 000 m. pr. Kr., prasidėjus didžiajam atšilimui, aplink ežerą gyvenę vabalai buvo 
tokie pat, kaip ir arktinės tundros regionuose, sakykime, Beringijos sausumos tilte. 

10 500 m. pr. Kr. ežero dugno nuosėdose atsirado vabalų, būdingų daug, 
šiltesniam klimatui — vasaros temperatūra buvo beveik tokia, kaip dabar.’ Tuo 
metu kylantis jūros vanduo užliejo Beringo sausumos tiltą, ir pirmą kartą per 
tūkstančius metų Ramiojo ir Arkties vandenynų vandenys susimaišė. Beringo 
sausumos tiltui išnykus, jame gyvenę gyvuliai ir žmonės turėjo pasitraukti į 
aukštesnes vietoves, esančias abiejose naujojo sąsiaurio pusėse. 

Nors ir labai ieškome, vis dar nežinome, kada pirmieji žmonės atvyko į 
Aliaską ir Jukona. Ankstyviausi jų buvimo požymiai kol kas aptikti tik Bluefish 
Caves vietovėje Jukone, kur rastos kelios mažytės akmeninės 13 750 m. pr. Kr. 
amžiaus plokštelės, kai jau šiltesnėje aplinkoje čia plytėjo tundra su krūmokš- 
niais. Tie artefaktai labai maži, o jų datavimas nelabai tikslus, tačiau geresnės 
už šią radimvietę kol kas neaptikta.'? 

11 500 m. pr. Kr. kartu su atšilimu labai plėtėsi ir žmonių paplitimo 
žemėlapis. Dar 11 700 m. pr. Kr. ant gerai drenuojamų kalnagūbrių šlaitų, 
atsuktų į žemas balotas Tenanos slėnio atkarpas už 97 km į pietryčius nuo 
Ferbankso, atsirado keletas laikinų stovyklaviečių. Toliau į šiaurę, Nenanos 
upės slėnyje, šiaurinėse Aliaskos kalnagūbrio papėdėse Sausosios upės vietovė- 
je žmonės gyveno dar 11 500 m. pr. Kr. Kitos stovyklavietės, esančios už 16 
km į šiaurę, amžius apie 11 400 — 11 100 m. pr. Kr. 

Tie paleoarktiniai žmonės, ar paleoindėnai, mito daugiausiai žvėrimis ir 
paukščiais. Tenanos slėnyje jie gaudė gulbes, kurios tuo metu pro čia skrisda- 
vo iš Aliaskos į centrinę Šiaurės Amerikos dalį. Kaip ir vis labiau tolstantys 
giminaičiai Sibire, jie visą laiką kilnojosi, pirmenybę teikdami nuo vėjų už- 
stotiems balotiems upių slėniams, kuriuose buvo ir augalinio maisto, ir žvėrių 
bei paukščių. 

Jie tebesilaikė senovinio gyvenimo būdo — siekiant išgyvenimui, reikėjo 
klajoti. Didžiąją metų dalį praleisdavo mažose, beveik visai uždarose grupe- 
lėse, susitikdavusiose tik kelias dienas ar savaites vasarą. Socialiniai santykiai 
visą laiką kito. 

Giminingos grupės gyveno stovyklavietėse už kelių dešimčių kilometrų, 
todėl matydavosi retai. Poros vedyboms ieškodavo kitose grupėse. Moterys 
prisidėdavo prie kaimyninės grupės ir tada, kai visi jų vyrai žūdavo medžio- 
klėje. Toks socialinis lankstumas labai padidino prisitaikymą pasaulyje, kuria- 
me išgyvenimas priklausė nuo klajojimo ir gero net ir tolimų maisto šaltinių 
žinojimo. 

Jei iki maždaug 13 500 m. pr. Kr. šiaurės rytų Sibire žmonės negyveno, 
tai ten apsistoję išvyko labai greitai — per kelis tūkstančius metų ar dar sku- 
biau. Jei tikésime Bluefish Cave vietovės duomenimis, kai kurie iš jų išsikėlė 
pasikeitus kelioms žmonių kartoms. 

Trečiasis veiksmas prasidėjo, scenoje pasirodžius naujam veikėjui — permai- 
ningam ir neprognozuojamam Šiaurės Atlanto klimatui. 

Nors prieš 18 000 m. Aliaska ir nebuvo apledėjusi, tačiau iš rytų ir pietų 
ja supo ledynai, per paskutinį ledynmetį ją atskyrę nuo kitos Šiaurės Amerikos 
dalies. Du didžiuliai ledo skydai dengė visą Kanadą ir šiaurinius dabartinių 
Jungtinių Valstijų pakraščius. Toli vakaruose Kordiljerų ledynas slinko į pietus 
iš savo buvimo sričių Britų Kolumbijoje ir pasiekė dabartinio Sietlo platumą. 

Ledynas dengė didelę Ramiojo vandenyno pakrantės dalį, tačiau dauge- 
lio čia esančių vietovių neaprėpė; tai buvo pakrantės prieglobsčiai nuo viską 
užklojusio ledo. Lorantidų ledo skydas dengė Rytų ir Centrinę Kanadą. Ledo 
masės gaminimosi centras buvo netoli šiaurės Kvebeko, Labradoro ir Niu- 
faundlando, o iš čia ledas slinko pietų ir vakarų link į dabartines Pensilvanijos, 
Ohajo, Indianos ir Ilinojaus valstijas. 

Ledynai niekada nebuvo ramūs. Ledo skydas, tarkime, Lorantidų, gyveno 
savo gyvenimą. Jis nereguliariai, kaip lėmė nestabilios klimato sąlygos Šiaurės 
Atlante, slinko pirmyn ir traukėsi atgal. Šiaurės Atlanto klimatas nepaliauja- 
mai kaitaliojosi įvairiais skirtingos trukmės ritmais: valandų, kai praslinkdavo 
atmosferos frontai, ir keitėsi vėjai; mėnesių, kai mainėsi metų laikai; metų, kai 
stipraus šalčio laikotarpiai ledkalnius stūmė į pietus. 

1988 m. vokiečių paleookeanografas Hartmutas Heinrichas (Hartmut 
Heinrich) Šiaurės Atlanto jūros iškilimuose esančiuose kernuose rado šešis mažų 
baltų akmenukų sluoksnius, kurių kiekvienas reiškė didelį ledkalnio nešmenų 
nusodinimą, besikartojantį kas 7000 — 10 000 m. per 10 500 — 70 000 m. nuo 
dabar. Ilgą laiką čia kaupdavosi daugiausiai planktoninės nuosėdos. 

Tačiau per pastaruosius 60 000 m. ne mažiau kaip 6 trumpus kartus, tru- 
kusius tik po kelis šimtus metų, nuosėdose itin padaugėdavo žvirgždo frakcijos. 
Ji galėjo būti atnešta tik iš sausumos. Tai buvo ledyno gabenamos nuolaužos, 
kurias nuo ledyno atskilę ledkalniai nuo jūros kranto nunešdavo toli į jūrą. 

Paleoklimatologas Volasas Brukeris (Wallace Broecker) ir kiti vėliau įrodė, 
kad tie žvirgždo frakcijos pagausėjimai, kuriuos jie pavadino Heinricho įvy- 
kiais, neapsiribojo tik keliomis Heinricho tyrinėtomis vietovėmis, bet buvo 
plačiai paplitę visame Šiaurės Atlante. Heinricho sluoksniai storėja į šiaurę ir 

į vakarus, Hadsono įlankos ir Šiaurės Kanados link. Visi jie susidarė tada, kai 
vandenynas buvo labai atšalęs. 

Ledas Hadsono įlankoje susiformavo per kelias šalčio ir šilumos oscilia- 
cijas (jos pavadintos Dansgoro-Ešgerio (Dansgaard-Oeschger) osciliacijomis 
jas atradusių mokslininkų garbei), kurios pamažu šaltėjo, įlankoje storėjant 
dėl šalčio susidarančiai ledo dangai. Pagaliau ledas čia tapdavo tiek storas, 
kad galėtų sulaikyti kažkiek iš žemės gelmių sklindančios šilumos, atitirpi- 
nančios apačią. Tuomet purvas, akmenys ir vanduo leido ledui slysti po juo 
esančių uolienų paviršiumi ir Šiaurės Atlante sudaryti ledkalnius, nešančius 
nuolaužas. 

Per kelis šimtmečius Hadsono įlanka ledą tirpino. Galų gale jis suplonėda- 
vo tiek, kad šalti paviršiniai jo sluoksniai vėl sušaldydavo apačią ir pradėdavo vėl 
storėti naujam ciklui. Ledo danga storėjo pamažu, o plonėjo greitai; tai galima 
paaiškinti lėtu atšalimu ir greitu atšilimu, kurie būdingi daugumai ledynmečio 
klimato pokyčių. Heinricho įvykiai rodydavo šalčiausią to ciklo tašką. 

Kodėl Hadsono įlankos ledas elgėsi būtent taip, o Lorantidų ledo skydo 
ciklas buvo daug lėtesnis? Ko gero, dėl to, kad Hadsono įlanka buvo žemes- 
nėje vietoje, todėl čia susidarydavo storesnis ledo sluoksnis, ir jo apačia buvo 
šiltesnė. Ričardas Alis (Richard Alley) tai paaiškino vaizdingai: „Įsivaizduokite 
amerikietiškųjų kalnelių atrakcioną su orbitiniais bėgiais ir nuo jo nušokantį 
Heinrichą pažaisti yo-yo žaislu.“!! 

Ledynai tirpino milijonus galonų gėlo vandens, o pastarasis, įsiveržęs į 
šiaurinę Atlanto vandenyno dalį, stabdė šiltesnio vandens cirkuliaciją Golfo 
srovėje, priklausančioje nuo sūraus paviršinio vandens grimzdimo Labradoro 
jūroje. Neišvengiamas to padarinys buvo didžiulis atšalimas Europoje, kai su- 
silpnėjo šilti vakarų vėjai. 

Šalti, sausi ir vėjuoti orai įsivyravo plačiame Šiaurės Amerikos ir Europos 
regione, pietuose pasiekė subtropinę Aziją ir Afriką. Didelė pasaulio dalis tapo 
sausesnė, nes atšalus sumažėjo vandens garų kiekis, kai audrų keliai pasislinko 
į pietus. Taigi Heinricho įvykis yra grįžtamojo ryšio kilpa — greitas atšilimas, 
pats save pribaigiantis staigiu atšalimu. 

Paskutinis Heinricho įvykis vadinamas Heinricho I įvykiu, nes jo nuogu- 
los yra pačiame kerno viršuje. Tai buvo tik prieš 15 000 m. Šalčiausia paskuti- 
nio ledynmečio dalis atėjo ir praėjo maždaug 5000 m. anksčiau; tada prasidėjo 

netaisyklingo atšilimo tendencija. Heinricho I įvykis sutapo su staigiu Loran- 
tidų ledo skydo atsitraukimu, kurį, be abejo, lėmė greitas atšilimas. 

Tas ledo skydo traukimasis buvo sudedamoji ilgalaikio atšilimo ciklo, 
prasidėjusio nuo paskutinio ledynmečio maksimumo, dalis, kai vyko keli stai- 
gūs atšilimai ir atšalimai. Tirpstant ledynams, ir gėlam vandeniui įsiveržus į 
Šiaurės Atlantą, sustodavo okeano vandens cirkuliacija, ir staiga atšaldavo. Pa- 
skutiniu dideliu staigiu atšalimu reikėtų laikyti vadinamąjį jaunesniojo driaso 
įvykį 11 000 m. pr. Kr., trukusį 10 šimtmečių. 

Holocenas buvo vienas iš ilgiausių nekintančio klimato laikotarpių. Ta- 
čiau nedideli Šiaurės Atlanto atšilimai ir atšalimai vyko maždaug kas 1500 m.; 
naujausias iš pavyzdžių yra vadinamasis mažasis ledynmetis, trukęs 1300— 
1850 m. Dar neišsiaiškinta, kaip tie maži pokyčiai ir jų padariniai žmonijos 
istorijai yra susiję su ilgesniais Dansgoro-Ėšgerio ciklais, tačiau būtų naivu 
manyti, kad dabartinis atšilimas vieną gražią dieną nebus paveiktas panašių 
pokyčių. 

Klimato atžvilgiu tas poledynmečio atšilimas labai panašus į ankstesnius, 
skirtumas tik toks, kad tuomet Aliaskoje jau buvo žmonių. 


er 


Kaipgi tada Aliaskos medžiotojai-rinkėjai atsirado piečiau ledo skydo? Pra- 
ėjusios kartos mokslininkai manė, kad Kordiljerų ir Lorantidų ledo skydai 
beveik nesusilietė. Jie kalbėjo apie neapledėjusį koridorių, kuriuo buvo galima 
keliauti į pietus net ir per paskutinį ledynmetį. 1979 m. National Geographic 
žurnalistas Tomas Kanbis (Zhomas Canby) įsivaizdavo „slėnį su ledo sienomis, 
lediniais vėjais, gausiu sniegu ir tirštais rūkais, tačiau į jį atklydo žolėdžių gy- 
vuliu, o įkandin ir juos medžiojančių žmonių.“ Tai buvo nesvetingas, bet 
įveikiamas kelias iš arktinių Kanados pakraščių į Šiaurės Amerikos vidurį. 

Tačiau tas neapledėjęs koridorius yra tik geologinis mitas. Kruopštus le- 
dyninių nuogulų kartografavimas atokiose teritorijose, per kurias slinko ledo 
skydas, nerodo nieko kito, išskyrus apledėjusį kraštovaizdį, kuris ledo dangos 
atsikratė tik prasidėjus didžiajam atšilimui — tuoj po Heinricho I įvykio. Ne- 
apledėjęs koridorius yra to didžiojo atšilimo padarinys. 

Atsitikus Heinricho I įvykiui, ir Kordiljerų, ir Lorantidų ledo sky- 
dai traukėsi nepaprastai greitai. Labiausiai buvo išplitę maždaug prieš 

21 000 m. 16 000 m. pr. Kr. jau traukėsi visu greičiu, o 12 000 m. pr. Kr. 
perskilo pusiau — susidarė neapledėjęs koridorius. Lorantidu ledo skydas 
traukėsi į šiaurę ir į rytus — į subarktinę Kanadą, o Kordiljerų sparčiai 
mažėjo, ledas išliko tik vakaruose esančiuose kalnuose. Šiandien iš Loran- 
tidų ledo skydo neliko nieko, išskyrus Didžiuosius ežerus, susidariusius po 
4000 m., ledynui atsitraukus, ir ledyno suformuotą raižytą senojo Kana- 
dos skydo kraštovaizdį. 

Keturi Oregono universiteto geografijos dėstytojai kompiuteriu sumode- 
liavo Kordiljerų ir Lorantidų ledo skydų tirpimo procesą. Jame iš pradžių ma- 
tome tik vieną masyvų ledo skydą, susidariusį susiliejus dviem ledo masėms. 
Tirpimas prasidėjo prieš 18 000 m., prieš 11 500 m. pr. Kr. jis paspartėjo, tarp 
dviejų ledo skydų atsirado siauras koridorius, kuris pamažu platėjo ir tapo ne- 
blogu keliu į pietus per neseniai atsikračiusias ledo dangos vietoves su skurdžia 
augalija ir retais gyvūnais. 

Atsižvelgiant į dėstytojo pasirinkto atšilimo greitį ir laipsnį, tas koridorius 
galėjo atsirasti anksčiau ar vėliau, tačiau jis visada būdavo palyginti vėlyvas 
ledo dangos traukimosi proceso reiškinys. Be to, tai niekada nebuvo svetinga 
vieta. Išskyrus kelias retas palankesnes gyventi vietoves netoli ledyninių ežerų, 
kur buvo linkę rinktis žinduoliai, ir kur buvo galima rasti valgomųjų augalų ar 
žuvų, čia tikrai trūko paskatų žmonėms pasilikti ilgesnį laiką. Jei jie ir įsikur- 
davo, tai tik laikinai ir netoli medžiojamų žvėrių kaimenių. 

Tokiose biologiškai skurdžiose aplinkose augalinio maisto buvo mažai, 
išskyrus šilčiausias vietoves. Tačiau žmonės, galbūt keliavę tuo koridoriumi, 
buvo prisitaikę prie rūsčių klimato sąlygų — temperatūra žemiau nulio, plačiai 
išsklaidyti maisto ištekliai. Jie pasidarė įnagių ir drabužių, padedančių patogiai 
išgyventi net pačiomis rūsčiausiomis sąlygomis. Jei iš šiaurės į pietus paleoin- 
dénai iš tikrųjų keliavo šiuo besiplečiančiu koridoriumi, tai buvo ne samonin- 
ga, apgalvota migracija, o tik jų kasmetinių klajonių rezultatas. 

Atsiradęs koridorius buvo apie 1 500 km ilgio. Tokio atstumo žmonės 
negalėjo įveikti per vieną vasarą ar rudenį, bet tai buvo įmanoma padaryti 
per kelias žmonių kartas mažomis grupėmis, kurios sekė paskui sezoniškai 
migruojančius bizonus, Šiaurės elnius ir kitus gyvūnus. 

Kai kurios grupės paskui tuos gyvulius galėjo pasiekti vietoves, esančias 
piečiau ledo skydo, vėliau paskui juos vėl grįždavo į šiaurę. Per kelias žmonių 

kartas tokios kelionės plėtėsi vis toliau į pietus, kol pagaliau kai kurios grupės 
apsigyveno vietovėse, esančiose į pietus nuo to koridoriaus, daug svetingesnėse 
teritorijose. 

Būtų klaida manyti, kad tas koridorius visą laiką tik platėjo. Ledo skydai 
yra dinamiški, jie visą laiką tai slenka pirmyn, tai traukiasi — priklauso nuo 
neprognozuojamų atmosferos ir okeano veiksnių. Koridorius galėjo atsiverti 
ir vėl užsiverti, platėti ir siaurėti daug kartų, kol pagaliau atsidarė visam laikui. 
Tokie judėjimai galėjo paveikti medžiotojų-rinkėjų gyvenimo ritmą tuščiose 
žemėse; ko gero, jie prisidėjo prie genetinės ir lingvistinės į pietus nuo ledo 
dangos gyvenusių žmonių įvairovės. 

Paleoindėnų populiacija į pietus nuo ledo skydų po 11 500 m. pr. Kr. 
didėjo greitai, todėl reikėtų manyti, kad iki to laiko koridoriumi turėjo eiti 
vislios rūšys (nebent pirmieji gyventojai čia būtų atvykę jūra). Šio varianto 
šalininkai mano, kad paskutinio ledynmečio žmonių grupės nuo Sibiro kran- 
tų keliavo pietiniu sausumos tilto pakraščiu, tuomet valtimis yrėsi į pietus, į 
šiaurės vakarų Ramiojo vandenyno dalies jau beveik beledį krantą. 

Kordiljerų ledo skydo traukimasis galėjo atverti kelią krantu jau prieš 
15 000 m. pr. Kr., bet neturime įrodymų, kad juo naudojosi žmonės iš pie- 
tinės Beringijos dalies. Jei jie iš tikrųjų yrėsi į pietus, tikriausiai turėjo odinių 
valčių, panašių į „umiakus“ — ruonių odos baidares, kuriomis Beringo sąsiau- 
rio regione gyvenančios Šiaurės tautelės tūkstančius metų gabeno krovinius ir 
medžiojo banginius. 

Valtys, kurių rėmai padaryti iš jūros atnešamos medienos ar kaulų, ir kor- 
pusai iš jūrinių žinduolių odų, yra tinkamos plaukioti ir gali gabenti sunkius 
krovinius. Tačiau jos nėra manevringos banguotoje jūroje ar plaukdamos net 
prieš vidutinio stiprumo priešinį vėją. Jos geriausiai tinka plaukioti rames- 
niuose vandenyse. 

Lengvai pagaminamos iš paprastų medžiagų, nesunkiai pataisomos ir 
pergabenamos, tokios valtys yra patrauklus prototipas. Tik gaila, kad ar- 
cheologinėse radimvietėse jų nėra aptikta, be to, dėl jūros lygio pakilimo 
vietovės, kur būtų galima rasti jų pėdsakų, dabar giliai po vandeniu. Tad 
jei pajūrio žmonės iš tikrųjų atvyko į Ameriką jūros pakrantėmis, apie tai 
ničnieko nežinome ir neturime nė menkiausio supratimo apie techninius jų 
gebėjimus. 

Su tokiomis paciomis problemomis susiduria ir tvirtinantys, kad Zemyno 
gilumoje gyvenę paleoindénai prisitaikė gyventi Aliaskoje ant jūros kranto, o 
vėliau sėdo į valtis ir yrėsi į pietus. Net ir šiandien tie vandenys yra didžiulis 
iššūkis mažiems laiveliams, ypač irkliniams. Dar didesnis išbandymas jų turėjo 
laukti ką tik pasibaigus ledynmečiui, kai jūros paviršiaus temperatūra buvo 
daug žemesnė, ledo lyčių jūroje gerokai daugiau, o jūreiviams visą laiką grėsė 
hipotermijos (kūno atšalimo) pavojus. 

Jei tokių kelionių ir buvo, jos turėjo vykti trumpos vasaros mėnesiais, 
kai vanduo jūroje šilčiausias, o jūra — ramiausia. Aliaskos vandenys reikalauja 
didelės pagarbos tų, kas juose žvejoja šiandien, o juk tuoj po ledynmečio van- 
dens paviršiaus temperatūra vasarą buvo daug žemesnė. Tai didino tiršto rūko 
pavojų, o stiprūs vėjai galėjo nušaldyti įvairias kūno vietas. 

Sunku pasakyti, ar paleoindėnų jūreiviai leisdavosi į ilgas keliones. Se- 
novės indėnų gentys, sakykime, čiumašai Pietų Kalifornijoje, buvo net per 
daug atsargios. Europos mažojo ledynmečio metu dauguma jūreivių vengdavo 
plaukti į jūrą nuo lapkričio iki kovo. Net norvegai žiemą savo atvirus laivelius 
ištraukdavo į krantą. 

Baskų ir anglų žvejai rizikuodavo daug smarkiau, bet tik dėl galimos nau- 
dos. Vasario mėnesį burlaiviais jie plaukdavo prie Islandijos žvejoti menkių — 
svarbiausio katalikų valgio penktadieniais. Jie žvejodavo dogeriais — atvirais 
dvistiebiais laivais, kurie beveik neapsaugodavo nuo audrų tais laikais, kai žie- 
mos temperatūra Atlante buvo daug žemesnė, o vėjai — stipresni. Kiekvienais 
metais šaltuose vandenyse paskęsdavo šimtai dogerių. 

Menkių žvejai gerai suprato savo amato pavojus ir buvo pasiryžę mirti 
jauni. Galų gale jei irkliniais laiveliais ir nuplaukdavo Ramiojo vandenyno 
pakrantėmis iš Aliaskos į Britų Kolumbiją, galime neabejoti, kad kiekviena 
tokia kelionė būdavo trumpa, esant gražiam orui ir visada netoliese turint 
vietą, kur būtų galima rasti prieglobstį. Galėjo prisireikti daugelio žmo- 
nių kartų, kad kanojomis jie būtų plaukę piečiau ledo skydų, ieškodami 
maisto.” 

Kolonizavimo jūrų keliu hipotezės šalininkai nurodo, kad dar prieš 
30 000 m. žmonės keldavosi iš Naujosios Gvinėjos į Saliamono salas, nors ats- 
tumas tarp jų siekė apie 650 km." Tai kodėl gi tada Šiaurėje ant jūros kranto 
gyvenančios grupės per paskutinį ledynmetį negalėjo leistis į jūrą? Neabejo- 

ju — kai kurios jūrinės tautelės iš tikrųjų kartkartėmis keliaudavo į pietus palei 
krantą, kai tik sąlygos pagerėdavo, tik kitas klausimas, ar tai vykdavo turint 
tikslą naujose vietose įsikurti. 

Yra šiek tiek vertingų archeologinių, tokią nuomonę patvirtinančių įro- 
dymų. Žinome, kad palei kontinentinį Šiaurės šelfą žmonės gyveno prieš kelis 
tūkstančius metų iki įsikuriant atvykėliams. Taip yra bent jau Britų Kolumbi- 
joje esančių Karalienės Šarlotės salų pakrantės slėniuose, kur rasta ženklų, kad 
žmonės ten gyveno žemiau dabartinio vandens lygio dar iki 8000 m. pr. Kr. 

Kad ir koks iš tų kelių būtų pasirinktas (manau, labiau tikėtinas sausu- 
mos kelias), iš tiesų galime būti tikri, kad nė vienas iš jų nebuvo tinkamas 
naudoti iki to laiko, kai apie 12 000 m. pr. Kr. didysis atšilimas jau kaip rei- 
kiant įsibėgėjo. 

Apie tuos paleoindėnus nežinome beveik nieko, išskyrus tai, kad jie nau- 
dojo labai įvairius įnagius, tarp jų — ietis akmeniniais bei elnio ragų antgaliais 
su plokštelėmis. Net ir didžiojo atšilimo metu tolimoje Šiaurėje vasaros buvo 
trumpos, ir nors augalai čia augo intensyviai, jų buvo nedaug. 

Negausi paleoindėnų populiacija Aliaskoje mito daugiausiai sausumos, 
gal ir jūros, žinduoliais, paukščiais, žuvimi. Išskyrus kai kurias strategines vie- 
tas šalia ežerų, prie gyvulių migracijos kelių, netoli jūros žinduolių gulyklų ar 
moliuskų klestėjimo vietų, didžiąją metų dalį jie praleisdavo mažose stovy- 
klavietėse, galbūt Ziemodami žeminėse, panašiose į iš gyvulių kaulų suręstas 
lūšneles tolimoje Eurazijoje. 

Galima įsivaizduoti, kaip paleoindėnų grupės buvo išsibarsčiusios plačiuose 
plotuose, kur kraštovaizdis labai įvairus. Visoje Aliaskoje gyveno tik keli tūks- 
tančiai žmonių. Per visą savo gyvenimą vidutinis tokios grupės narys sutikdavo 
tik kelis žmones, nepriklausančius jo grupei — gretimame slėnyje įsikūrusius gi- 
miningos grupės narius, kai būdavo rengiamos bendros medžioklės. 

Tačiau tokie susitikimai buvo gyvybiškai svarbūs išgyventi atšiaurioje 
aplinkoje, kur būtinai reikėjo žinių, informacijos apie Šiaurės elnių ir vandens 
paukščių migraciją, gausesnės augalijos plotelius, ledo ir sniego sąlygas. Tokią 
informaciją medžiotojai perduodavo vieni kitiems, sčniai jauniesiems, kaimy- 
nas kaimynui, kartais ir atsitiktinai sutiktam žmogui. 

Šių dienų sano genties medžiotojai-rinkėjai Pietų Afrikos Kalahario dy- 
kumoje labai daug laiko skiria dalijimuisi informacija apie vandens ir maisto 

išteklius.” Jų išgyvenimas priklauso nuo nepaliaujamai kintančio teritorijos 
ir kai kurių kiek toliau už horizonto esančių žemių mintyse susiformuoto že- 
mėlapio. 

Tą patį darė ir paleoindėnai. Žinios lėmė sezoninį jų gyvenimo ritmą, 
keliavimą į naujas medžioklės vietas, perėjimą iš vienos grupės į kitą. Tas ri- 
tmas buvo panašus į mažo laivelio elgseną jūroje, kai jis nuolat pertvarko savo 
bures, prisitaikydamas prie oro sąlygų — plaukdamas kiek galėdamas didesniu 
greičiu, kai vėjo beveik nėra ar jis silpnas, ir nuleisdamas bures, užėjus audrai. 

Per didįjį atšilimą labai pasikeitė ir klimatas, ir ledynų paveikta teritori- 
ja. Paleoindėnų gyvenimas, keičiantis metų laikams, kito taip smarkiai, kaip 
niekada anksčiau. Nuolatinis ledyno pakraščių svyravimas ir medžiojamų 
žvėrių bei paukščių gausos įvairovė galėjo būti svarbiausia žmonių, prisirišu- 
sių prie apledėjusių kalnų ir slėnių, gyvenime. Per daug metų susiformavęs 
informacijos tinklas tokią informaciją perdavė iš vienos grupės kitai dideliais 
atstumais. 

Informacija, žinios buvo derinamos su prisitaikymu — ilgalaikiu, tvariau- 
siu Homo sapiens sapiens bruožu. Medžiotojų grupės naudojosi visomis progo- 
mis, pavyzdžiui, mamutų ar Šiaurės elnių keliavimu į neseniai ištrūkusį iš ledo 
gniaužtų slėnį, kuriame pirmą kartą atsirado augalų, pranešimais apie auga- 
linį maistą ežero, apsupto besitraukiančio ledyno, pakrantėse ar apie pavasarį 
skrendančių į pietus žąsų sustojimo vietas. 

Tas žmonių judėjimas nesiliovė niekada. Negausios jų grupelės klaidžiojo 
po neseniai ledo netekusias teritorijas, kur skurdi augalija, ir mažai gyvūnų, 
kur atstumai tarp maisto šaltinių kartais buvo labai dideli. Užuot sąmoningai 
keliavę pietų link, jie, greičiausiai, nepaliaujamai prisitaikydavo prie pokyčių, 
ir šitaip mažytės medžiotojų-rinkėjų grupelės palaipsniui plėtė savo arealą šil- 
tesnių platumų link; tam galbūt pakako kelių šimtmečių ar net dešimtmečių. 

Vien tik norint išgyventi stepėje-tundroje reikėjo stoiško atkaklumo — 
sunku įveikti bado, stipraus šalčio ir izoliacijos laikotarpius. To meto žmonės 
buvo ne tik konservatyvūs ir atsargūs, bet ir novatoriški: tai rodo didelė įvai- 
rovė įnagių, kuriuos jie naudojo, gyvendami į šiaurę nuo ledo skydų, ir nešėsi, 
traukdami į pietus, pakeliui modifikuodami. Pasiekę švelnesnio klimato sritis, 
jie nesąmoningai, kaip buvo įprasta per paskutinio ledynmečio gyvenimą, pri- 
sitaikė prie naujų aplinkybių. 

Pirmieji atvykėliai į tas vietas atsinešė ne tik labai lanksčią medžiotojų- 
rinkėjų kultūrą ir tinkamus įnagius, bet ir turtingą simbolių gyvenimą, būdin- 
gą visoms paskutinio ledynmečio medžiotojų-rinkėjų visuomenėms. Kadangi 
jie nepaliko jokių uolų meno ar piešinių pėdsakų, apie jų dvasinių tikėjimų 
buvimą galima tik spėlioti. 

Tačiau įsivaizduokime gyvenimą gilios žiemos ir didelio šalčio sąlygomis, 
kai žmonės ilgus vakarus leido susigrūdę ankštuose būstuose — tikriausiai, pa- 
sakodami legendas, dainuodami dainas. Dažnai tai darė didžiausią autoritetą 
turintys grupės nariai, apsigaubę antgamtinių jėgų mantija. 

Šamanų giesmės ir istorijos apibūdino žinomą pasaulį ir pasakojo apie 
mitinius gyvūnus ir dvasias, sukūrusias ir valdančias visa, kas gyva. Greitai 
kintančiame nuolatinio judėjimo rate tas dvasinis pasaulis turėjo būti viską 
persmelkianti ir gyvybiškai svarbi identiteto, socialinių tarpusavio santykių 
ir visko, kas tik buvo pastovaus tame labai nenuspėjamame gyvenime, sau- 
gykla. 

Gal niekada nerasime pirmųjų šios šalies gyventojų pėdsakų, tų kelių 
šimtų paleoindėnų, kurie medžiodami ir rankiodami augalinį maistą, traukė 
į pietus, į visai naujas aplinkas. Tačiau galime neabejoti, kad tai buvo įgudę, 
pasitikintys savimi žmonės, gerai pažįstantys kintančią aplinką. 

Didžiajam atšilimui įsismaginant, augalijos produktyvumas smarkiai di- 
dėjo per trumpus vegetacijos laikotarpius ne tik tolimoje Šiaurėje, bet ir į 
pietus nuo ledo skydų. Pirmųjų žmonių, gyvenančiųapsistojusių beledžiuose 
plotuose, gyvenimas kito mažai. Jis tebepriklausė nuo dideliuose plotuose išsi- 
barsčiusių maisto išteklių, o sausesnėse žemėse — ir nuo pastovaus aprūpinimo 
vandeniu. 

Stovyklavietes jie, greičiausiai, įsirengdavo apsaugotuose nuo vėjų slė- 
niuose ir prie ledyninių ežerų, kur buvo galima prisirinkti valgomųjų au- 
galų, prisigaudyti žuvų ir vandens paukščių. Visada gebantys prisitaikyti, 
paleoindėnai dabar gyveno aplinkoje, kurioje valgomųjų laukinių augalų 
buvo kur kas daugiau nei medžiojamų žvėrių ir paukščių. Perėjimas prie 
įvairesnio maisto galėjo vykti beveik nepastebimai. Po tūkstančių metų jų 
palikuonims buvo lemta tapti vienais iš labiausiai įgudusių ikipramoninio 
pasaulio ūkininkų. 

Per kelis šimtmečius, kai pirmieji žmonės apsigyveno į pietus nuo ledo 
skydo, klajoklių medžiotojų-rinkėjų grupių atsirado ne tik visuose Šiaurės 
Amerikos kampeliuose, bet ir toliau į pietus. Jų pėdsakų išliko nedaug. Pensil- 
vanijos valstijoje rastos Medoukrofto vietovės uolos, esančios prie mažo Ohajo 
intako, apatinėje kultūrinio sluoksnio dalyje aptikta visai menkų pėdsakų čia 
gyvenusių žmonių, kurių amžius — 11 950-12 550 m. pr. Kr.'^ 

Yra ir kita panaši radimvietė — mastodonto užmušimo vieta prie Soltvilio 
vietovės Virdžinijos valstijoje, kurios amžius siekia 11 000—12 5000 m. pr. Kr. 
Kultūriniai šių vietovių sluoksniai 1500 m. senesni negu Kloviso apylinkėje." 

Toliausiai į pietus esantys pirmųjų Amerikos gyventojų pėdsakai aptik- 
ti Monteverdžio vietovėje Piety Čilėje upės slėnyje. Čia archeologas Tomas 
Dilis (Jom Dillehay) atkasė mažą gyvenvietę, buvusią prie upės 12 000— 
11 800 m. pr. Kr.' Ją sudarė 2 eilės gyvulių odomis dengtų būstų. Žmonės 
gyveno miške, kur daug augalų buvo galima rasti kiaurus metus, todėl gyve- 
nimo būdas čia visai kitoks negu Šiaurės Amerikos lygumose. Beveik visi šioje 
vietovėje rasti dirbiniai yra mediniai. 

Archeologiniai radiniai būdingi netvarkingoms labai nesėslių medžioto- 
jų-rinkėjų, per kelis šimtmečius pasklidusių didžiuliuose plotuose, gyvenvie- 
tėms. Jei tolimi jų pirmtakai, atšilimui prasidėjus, atkeliavo į šiaurės rytų Sibi- 
rą ir netrukus perėjo per Beringijos sausumos tiltą, tai toliau slinkti į pietus jie 
turėjo labai greitai. Piety Čilėje gyventojų buvo jau 12 000 m. pr. Kr. 

Ar toks greitas jų judėjimas buvo įmanomas? Archeologas Deividas Mad- 
senas (David Madsen) atliko tokius hipotetinius apskaičiavimus: slinkdami 16 
km per metus greičiu, žmonės, prieš 24 000 m. pradėję kelionę nuo Baikalo 
Sibire, net ir esant labai mažam gimstamumui, Denverį Kolorado valstijoje 
būtų pasiekę prieš 22 900 m.” 

Tokia migracija būtų absurdiškai tiesioginė ir absoliučiai teorinė. Niekas, 
neišskiriant ir paties D. Madseno, netvirtina, kad taip vyko iš tikrųjų. Tačiau 
nėra ir rimtų priežasčių teigti, kodėl paskutinio ledynmečio medžiotojai ir jų 
įpėdiniai, veikdami pažįstamoje aplinkoje, negalėjo įveikti ilgų nuotolių vien 
dėl tos paprastos priežasties, kad daugelio regionų produktyvumas buvo labai 
mažas, ir žmonės gyveno plačiai pasklidę dideliuose plotuose. 

11 000 m. pr. Kr. abiejose Amerikose gyveno jau daug mažų paleoindėnų 
grupelių. Jos buvo negausios ir plačiai pasklidusios, tačiau pradinė koloniza- 
cija buvo baigta. Amerikoje gyveno tik keli tūkstančiai žmonių, bet jie buvo 
sėkmingai prisitaikę prie pačių įvairiausių vidutinių, ne ekstremalių, sąlygų. 

Didysis atšilimas atvėrė galimybių langą, o žmonių mobilumas, gebėji- 
mas prisitaikyti, tuo pasinaudojo. Atvykėliai atsidūrė šalyje, kurioje dar tebe- 
buvo paplitę daug didžiųjų ledynmečio gyvūnų rūšių. Tačiau mamutų, mas- 
todontų ir kitų medžiojamų žvėrių skaičius jau smarkiai mažėjo. Kaip niekada 
anksčiau jų gyvenimą sunkino greitas atšilimas, ekosistemų pokyčiai ir sausra. 
Tai prasidėjo tuoj po ledynmečio. Tuo metu, kai Kloviso bendruomenės gyve- 
no Šiaurės Amerikos Didžiosiose lygumose, daugiau kaip dvidešimt didžiųjų 
gyvūnų rūšių jau buvo išnykę. 

Per penkis šimtmečius išnyko ir paskutinės ledynmečio megafaunos rū- 
šys, daugiausiai dėl greitai kylančios temperatūros ir sausrų anksčiau gana 
drėgnose aplinkose.” Nors paleoindėnai galėjo pagreitinti lėtai besiveisiančių 
gyvūnų išnykimą, žmonių grobuoniškumas, geriausiu atveju, buvo tik antra- 
eilė viso to priežastis. 

Po 11 000 m. pr. Kr. išliko tik vienas didelis Amerikos žinduolis — Didžių- 
jų lygumų bizonas. Iš dešimčių vietovių nuogulų paimtų žiedadulkių tyrimai 
parodė didelį augalijos kitimą tuo metu, kai Lorantidų ledo skydas traukėsi per 
Centrinę ir Rytų Kanadą. Tada žiemos tapo trumpesnės ir šiltesnės, o vasaros — 
vėsesnės nei dabar. Ne taip, kaip kiti ledynmečio gyvūnai, bizonai ganėsi neaukš- 
tos žolės prizélusiose pievose, plytinčiose prie Uolinių kalnų. Jie ir toliau klestėjo 
Didžiosiose Lygumose, kol europiečių šautuvai beveik visai juos išnaikino. 

Pirmiesiems gyventojams įsikūrus Amerikoje, baigė formuotis šiuolaikinių 
žmonių, atvykusių iš savo pirminės tėvynės — tropikų Afrikos, didžioji diaspo- 
ra. Liko neapgyventos tik tolimiausios Ramiojo vandenyno salos ir, žinoma, 
Antarktida. Reikėjo sulaukti, kada bus išrastos irklinės valtys su išorinėmis 
įkabomis (vadinamieji autrigeriai) ir išmokti kaupti bei sandėliuoti maisto 
produktų atsargas. 

Didysis atšilimas stūmė žmoniją per Beringiją į dar neapgyventa Zemy- 
ną ir atvėrė jai kelią į platų pasaulį, esantį į pietus nuo didžiųjų ledo skydų. 
Per nepaprastai trumpą laiką žmonės, kilę iš senojo akmens amžiaus pasaulio, 
esančio Šiaurėje, Aliaskoje, Sibire, Azijoje ir Eurazijoje, dabar įsikūrė pačiame 
naujųjų žemių viduryje. 

Nuo tada Senasis pasaulis ėjo kitokiu istoriniu keliu negu Naujasis. Iš- 
skyrus tolimojoje Šiaurėje gyvenančius žmonės, tie du pasauliai daugiau nebe- 
susitiko iki to laiko, kai norvegai X amžiuje burlaiviais pasuko į vakarus nuo 
Grenlandijos, ir kol Kristupas Kolumbas (Christopher Columbus) išsilaipino 
Vest Indijoje 1492 m. 

Du keliai, dvi istorijos, bet tie patys nenuspėjami holoceno klimato svy- 
ravimai Senajame ir Naujajame pasauliuose. Žmonės į juos reagavo visai pa- 
našiai. Pirmieji Amerikos gyventojai atsinešė senas kultūrines, medžioklės ir 
valgomųjų augalų rinkimo tradicijas, o gal ir žvejybos bei jūrinių žinduolių 
medžioklės įgūdžius iš paskutinio ledynmečio. 

Jie sukaupė ir turtingą dvasinį tikėjimą, giesmes ir mitus, sudėtingą pa- 
saulėžiūrą; visa tai nuo neatmenamų laikų buvo perduodama iš kartos į kartą. 
Kaip ir jų pirmtakai kitoje sausumos tilto pusėje, jie puikiai mokėjo prisitai- 
kyti prie aplinkybių, buvo stoiški, ištvermingi, gebėjo greitai improvizuoti. 
Ko gero, tos savybės ir paaiškina, kodėl žmonių bendruomenės taip panašiai 
reagavo į ilgalaikius ir trumpalaikius klimato pokyčius. 

Tūkstančius metų lankstumas ir maži medžiotojų-rinkėjų gyvenimo mas- 
tai leido žmonėms, nesvarbu, kur jie būtų, be didelių pastangų prisitaikyti prie 
sausrų ir potvynių, prie šiltesnio ir šaltesnio oro ar prie vandens lygio kilimo 
jūroje; tam jiems pakako persikelti į kitą vietą ar pakeisti savo mitybą. Jų pa- 
žeidžiamumas padidėjo, kai kurioms grupėms įsikūrus tose retose pastovių 
gyvenviečių vietose, kur buvo daug maisto. 

10 000 m. pr. Kr. kai kurios grupės Pietvakarių Azijoje pradėjo auginti 
javus, kad apsigintų nuo sausros. Mėginimai veisti vietinius augalus Šiaurės 
ir Centrinėje Amerikoje prasidėjo prieš 6000 m. nuo intensyvaus dažnai 
sunkiai apdorojamų vietinių žolių ir riešutų auginimo. 3000 m. pr. Kr. daug 
žmonių Egipte ir Mesopotamijoje gyveno miestuose ir miesteliuose, kurie 
atsirado iš dalies dėl poreikio prisitaikyti prie didėjančio sausringumo ir 
maisto poreikio. 

Amerikos miestai ir miesteliai atsirado I tükstantmetyje pr. Kr., irgi sie- 
kiant geriau organizuoti visuomenę, kad ji gamintų daugiau maisto sausrų ka- 
muojamoje aplinkoje. Beveik vienu metu ir Senajame pasaulyje, ir Amerikoje 
klestėjo didelės civilizacijos, vis didesnę įtaką visuomenėms darė trumpalaikiai 
klimatiniai įvykiai, jos virto sudėtingesnėmis, ir mažėjo gebėjimas išvengti li- 
kimo smūgių. 

Ir Senojo, ir Naujojo pasaulių visuomenės atsakas į klimato traumas — 
socialinės ir politinės permainos, beje, labai panašios. Harvardo universiteto 
biologas Stivenas Guldas (Stephen J. Gould) kartą pasakė: visi esame tos pačios 
afrikietiškos šakos palikuonys. Turime daug potencialo ir dėl to mus visus — ir 
amerikiečius, ir europiečius, ir australus ar eurazijiečius — klimato užgaidos 
ilgosios vasaros metu veikia panašiai. 

15 000-11 000 M. PR. KR. 


Tài šiltas vėjas, vakarų vėjas, pilnas paukščių balsų. 


Džonas Masfildas (John Masefield), 
The West Wind, 1902 


laukti burlaiviu Golfo srove nuo Floridos krantų, ypač siaučiant žiemos 
Dis. kai į šiaurę tekanti srovė susitinka su stipriu vėju, pučiančiu prie- 

šinga kryptimi, gali būti įsimintina. Prisimenu, kaip plaukiau į Bahamų 
salas, siaučiant 30 mazgų vėjui. Skynėmės kelią tarp neįtikėtinai aukštų ban- 
gų su gerai rifuotomis burėmis, nuolat pasilenkdami, kai burlaivį užgriūdavo 
bangos. Pasielgėme neapdairiai, kelionei pasirinkdami tokią dieną, bet kitame 
kelio gale mūsų laukė ir viliojo ramus uostas Abakos saloje. 

Išmetę inkarą, tą vakarą susimąstėme, kokia yra galinga nematoma 
srovė, stumianti į šiaurę ir privertusi mus net 20° nukrypti nuo kurso, 
plaukiant į Bahamų sostinę Nasau. Golfo srovė yra tik dalis didžiulio juos- 
tinio transporterio, nešančio vandenis, galinčius pakeisti klimatą ir žmo- 


nių gyvenimą. 

ŠIAURĖS ATLANTO CIRKULIACIJA 


Įsivaizdavome, kad jmetame butelį į sūkuriuojančias bangas ir stebime, 
kaip jis plaukia į šiaurę, tada į rytus, giliai į Šiaurės Atlantą ir praplaukia pro 
pietinį Didžiosios Niufaundlando seklumos pakraštį. Po kelių mėnesių jis, 
apdaužytas bangų, plūduriuos prie vakarinės Airijos pakrantės, kol jį pasigaus 
į vakarus tekanti Irmingerio srovė ir nuneš į Pietų Labradoro jūrą. 

Dabar arktinis oras šaldo vandenį, supantį mūsų butelį, plaukiantį 
Pietų Labradoro jūra. Sunkesnis, prisotintas druskų paviršinis vanduo 
grimzta gilyn į vandenyną. Įsivaizduojamas butelis ir sūrus vanduo ke- 
lionę tęsia dideliame gylyje, juos traukia greitai judantis į pietus juostinis 

transporteris pro Karibų jūrą Pietų Amerikos ir Antarktidos šiaurinės pa- 
krantės link. 

Toli pietuose yra dvi pasirinkimo galimybės: plaukti į rytinę Indijos van- 
denyno dalį arba rinktis daug ilgesnį kelią į patį šiaurinės Ramiojo vandenyno 
pusės vidurį. Pagaliau mūsų butelis pakils arčiau paviršiaus, į šiltesnį vande- 
nį, kur dėl cirkuliacijos didelis viršutinių okeano sluoksnių vandens srautas iš 
tropinės Ramiojo vandenyno dalies pro Indonezijos archipelagą teka į Indijos 
vandenyną. Juostiniu konvejeriu vanduo srūva atgal aplink Gerosios Vilties 
kyšulį šiaurėn į Atlanto vandenyną, kur visas ciklas prasideda iš naujo. 

Vanduo, daužantis mūsų burlaivį, kurio burių plotas buvo gerokai suma- 
žintas, dviejų priešingų jėgų buvo varomas į Šiaurės Atlantą. Atšalimas aukštose 
platumose ir įšilimas žemose, taigi terminis skatinimas, srovę kreipia į šiaurę. 
Vandens išteklių pildymas gėlu vandeniu aukštose platumose ir vandens gara- 
vimas žemose sukelia druskinį skatinimą, vandenį varantį priešinga kryptimi. 

Šiuo metu vyrauja terminis skatinimas. Šiaurėje vykstantis sūraus vandens 
grimzdimas maitina didįjį juostinį okeano transporterį, kuris, savo ruožtu, 
įtraukia į šiaurę nukreiptą srovę, į Europą atnešančią aukštesnę temperatūrą. 

Šios Atlanto juostinio transporterio sistemos galia atitinka šimto Ama- 
zonės upių galią ir yra viena iš didžiausių varomuju globalinio klimato jėgų.! 
Dideli šilumos kiekiai slenka į Šiaurę ir kyla aukštyn į arktinio oro mases, 
esančias virš Šiaurės Atlanto. Dėl šio šilumos perdavimo Europa turi palyginti 
šiltą jūrinį klimatą, vyrauja drėgni vakarų vėjai. Toks klimatas, šiek tik kaita- 
liodamasis, išsilaikė visą holoceną. 

Kodėl po paskutinio atšilimo šaltis nebesugrįžo? Galbūt Žemės orbitos 
pokyčiai iš Saulės gaunamos šilumos kiekį ir Žemės paviršiaus temperatūrą 
padidino ilgam. Atsakymo galima ieškoti ir okeanų cirkuliacijos, kuri per 
pastaruosius 100 000 m. ryškiai paspartėdavo ir vėl sulėtėdavo, greičiuose. 
Paskutiniam ledynmečiui pasiekus aukščiausią tašką, juostinio transporterio 
judėjimo greitis buvo V5 mažesnis nei dabar. 

Tai žinome, nes okeanografé Džina Linc-Stiglic (Jean Lynch-Stieglitz) 
mažyčiais okeaniniais foraminiferais išmatavo deguonies izotopų santykį Flo- 
ridos įlankos kerno nuogulose, susidariusiose per paskutinį ledynmetj.? Tas 
santykis kinta — priklauso nuo vandens, kuriame jos gyveno, temperatūros. 
Tuomet vandens tankis labai padidėja, temperatūra nukrinta, ir vanduo pa- 

süréja. Dž. Linč-Šriglic visų taikomu matematiniu modeliu apskaičiavo da- 
bartinį srautą, susidariusį kintant vandens tankiui. Ji sugebėjo įrodyti, kad 
per paskutinį ledynmetį sūrus vanduo ėmė grimzti daug mažiau, kai okeano 
temperatūra už Europos staigiai nukrito. Tada tikrai niekas nebūtų bandęs 
pasimaudyti prie Long Ailendo ar prie Ispanijos krantų! 

Cirkuliacija sulėtėjo dėl to, kad Lorantidų ledo skydo, dengiančio Hadso- 
no įlanką ir rytinę Kanadą, tirpsmo vanduo tūkstančius metų tekėjo ten, kur 
dabar yra Labradoro jūra. Prie to daug prisidėjo ir Heinricho įvykiai, staigiai 
sukūrę daug ledkalnių. Nuolat pritekant gėlo vandens, tankesnis sūrus vanduo 
Šiaurės Atlante nuo paviršiaus nustojo grimzti. Dėl to, savo ruožtu, į šiaurės 
rytus, Europos link, o paskui į vakarus žemiau Islandijos liovėsi tekėti ir prieš 
laikrodžio rodyklę nukreiptas šiltesnis Golfo srovės vanduo. Jūros gręžinių ker- 
nuose ir paskutinio ledynmečio Grenlandijos ledo skydo gręžiniuose yra daug 
smulkių dulkių, kurias į orą pakėlė šalti ledyno vėjai, pūtę iš šiaurės ir iš rytų. 

Vėliau užėjo staigus atšilimas. Dulkių staiga sumažėjo, kai Lorantidų ledo 
skydas pradėjo greitai trauktis. Hadsono įlankos ledo tirpsmo vandens srautas 
sulėtėjo ir visai nutrūko. Labradoro jūroje atsinaujino sūraus vandens grimzdi- 
mas ir Šiaurės Atlanto cirkuliacija. Ėmė tekėti Golfo srovė. Virš vandenyno vy- 
ravo drėgni vakarų vėjai, į šiaurės vakarų Europą atnešantys daug šiltesnius orus. 

Kada nors kompiuterinis sudėtingų jūros paviršiaus temperatūros kitimo 
ir atmosferos sąlygų ryšių modeliavimas padės geriau suprasti sudėtingas va- 
romąsias jėgas, sukėlusias šiuos ryškius klimato pokyčius. Galbūt lėtas ciklinis 
Žemės orbitos ekscentriciteto ir jos sukimosi ašies posvyrio bei orientacijos 
kitimas sukėlė poslinkius, pakeitusius garavimo ir lietaus modelį, metų laikų 
intensyvumą. 

Geochemikas V. Brukeris mano, kad tie sezoniniai kitimai visą atmos- 
feros ir okeano sistemą privertė pereiti nuo vieno būdo apledėjimo epizodų 
metu prie visiškai kitokio šiltesniu laikotarpiu. Kiekvienas toks perėjimas iš 
esmės keitė okeanų cirkuliaciją, dėl to didysis juostinis transporteris šilumą 
aplink Žemę nešė skirtingais būdais.? Apie šalto ir šilto klimato ciklus žinome 
išties nedaug, todėl tikrai naivu manyti, kad kada nors ateityje mūsų Žemės 
neištiks dar viena atšalimo osciliacija. 


er 


Prie$ 15 000 m. Vidurio ir Vakaru Europoje gyveno apie 40 000 kromanjo- 
niečių — maždaug perpus mažiau nei žmonių, per dieną pereinančių Londono 
Hitrou oro uostą. Gausios jų grupės didžiąją metų dalį praleisdavo užuovė- 
juotuose slėniuose ir žemumose į pietus nuo stepės-tundros. Jų gyvenimas 
siejosi su sezoninėmis Šiaurės elnių migracijomis, lašišų guotais per pavasario 
ir rudens migraciją ir su šaltį mėgstančių žinduolių medžiokle. 

Vyrai spąstais gaudė šimtus arktinių lapių, bebrų ir kitų žvėrių dėl jų 
kailių, nes čia labai tinkantys daugiasluoksniai drabužiai buvo svarbus ginklas 
kovoti su visur persismelkiančiu šalčiu ir staigiomis paskutinio ledynmečio 
klimato permainomis. Moterys sezono metu rinko augalinį maistą ir užsiėmė 
daug laiko reikalaujančiu darbu — siuvo ir lopé daugiasluoksnius drabužius. 

Kromanjoniečiai gerai mokėjo įvertinti savo grobio būklę, ypač gyvulių 
riebumą.“ Stai kodėl pagrindinės Šiaurės elnių medžioklės būdavo rengiamos 
rudenį, kai šiltaisiais mėnesiais jie gerai atsiganydavo gerose ganyklose. 

Daugelis istorijoje žinomų medžiotojų-rinkėjų bendruomenių buvo iš- 
rankios, ieškojo kuo riebesnių gyvulių ir jų kaulų smegenų (čiulpų). Riebesnių 
gyvulių mėsa yra skanesnė ir kelia sotumo pojūtį, palyginti su liesesne. Rieba- 
lai yra svarbiausias energijos šaltinis, jų metabolizmas geresnis nei baltymų, jie 
turi svarbių vitaminų ir esminių rūgščių. Žinoma, senovės medžiotojai visų tų 

mitybos ypatumų nežinojo, bet gerai suprato, kokia mėsa naudinga jų sveika- 
tai ir gerai savijautai. 

Gyvulinės kilmės baltymų kiekis, kurį be baimės žmogus gali suvartoti, 
nepatyręs rimtos ilgalaikės žalos sveikatai, yra apie 50 96 per dieną suvartoja- 
mo kalorijų kiekio. Dėl to daugelis medžiotojų-rinkėjų bendruomenių griež- 
tai ribojo mėsos kiekį nėščiosioms, kad baltymai nepakenktų vaisiui. 

Poreikiu įvairinti savo mitybą galima paaiškinti ir tai, kad daugelis Šiau- 
rėje gyvenusių bendruomenių paprastai valgydavo ne visai suvirškintą Šiaurės 
elnių bei kai kurių paukščių ir jūros žinduolių virškinimo sistemos turinį. Kai 
kurios ant jūros kranto gyvenančių eskimų grupės žiemą po ledo traukdavo 
ruduosius dumblius, laminarijas. Galima neabejoti, kad kromanjoniečiai taip 
įvairino maistą. 

Tos medžiotojų bendruomenės daugiausiai gaudė didelius ir vidutinio 
dydžio žinduolius — taurus, stumbrus, mamutus, Šiaurės elnius, laukinius ar- 
klius ir kitokį grobį. Žmonių gyvenimas su šiais žvėrimis buvo susietas stipriu 
simbolizmu. Puikūs Altamyros, Šovė, Lasko, Nio ir daugelio kitų vietovių olų 
piešiniai rodo, kokios galios buvo priskiriamos tiems žvėrims. Matyti, kaip 
žmonės pridėdavo rankas prie uolėtų olos sienų, greičiausiai norėdami įgyti 
žvėrių dvasių galios.? 

Europoje tebebuvo baisiai šalta. Prieš 15 000 m. didžiulis ledo skydas 
dengė visą Skandinaviją, Šiaurės Vokietiją ir dalį dabartinių Nyderlandų bei 
didelį kraštą Britanijos, kuri tuo metu dar nebuvo atsiskyrusi nuo žemyno.“ 
Jūrose vandens lygis buvo 90 m žemiau nei dabar. Mėnesienos apgaubtą naktį 
plaukiant burlaiviu pietine Šiaurės jūros dalimi ir gėrintis sidabriniu taku rai- 
buliuojančiame vandens paviršiuje, gali būti sunku patikėti, kad esate keliais 
metrais aukščiau vietos, kuri vos prieš 10 000 m. buvo sausuma. Dogerio 
seklumoje žvejojantys žvejai iš jūros dugno yra ištraukę iečių antgalių iš elnio 
ragų bei kitokių dirbinių.” 

Tada prasidėjo atšilimas, ir vos per kelis tūkstančius metų kraštovaizdis 
pasikeitė neatpažįstamai. 

12 700 m. pr. Kr. kai kuriose vietovėse vasarą buvo šilčiau nei dabar. 
Paprastas vabalas ir vėl mums tarnauja kaip permainų barometras. Tie maži 
padarėliai nepaprastai jautrūs temperatūros pokyčiams, ypač šiaurinėse platu- 
mose; labiausiai tuo pasižymi britų vabalai. 

13 000 m. pr. Kr. Britanijoje gyvenusios ir šaltįį mėgusios vabalų rūšys įrodo, 
kad vidutinė liepos mėnesio temperatūra buvo apie 10 *C. Vėliau vabalų populia- 
cija pasikeitė iš esmės. Vasaros temperatūra sparčiai kilo, apie 12 500 m. pr. Kr. pa- 
siekė vidutiniškai 20 °C, o 11 000 m. pr. Kr. laipsniškai nukrito beveik iki 14 °C’. 
Atšilimas sutapo su ryškiu Skandinavijos ir Alpių ledo skydų susitraukimu. Ledui 
tirpstant, į okeaną pateko milijardai litrų gėlo vandens. 12 000 m. pr. Kr. jūros 
vandens lygis kai kuriose vietose kilo iki 40 mm per metus. 

Pirmaisiais XX a. dešimtmečiais švedų botanikas Lenartas fon Postas 
(Lennart von Post) sukūrė palinologijos mokslą, tiriantį mažytes žiedadulkes, 
išlikusias įmirkusiose Švedijos pelkių nuogulose. Mokslininkas suprato, kad 
tos mažytės žiedadulkės labai tinka nustatyti, kokie medžiai kadaise augo tose 
apylinkėse. Botanikas iš jų sudarė pavyzdžių stulpelius, kuriuos galima laikyti 
Šiaurės Europos medžių dangos kitimo holoceno metu kronika. 

L. Posto ir jo sekėjų darbuose teigiama, kad stepių augalija, per paskutinį 
ledynmetį dengusi didelę Europos dalį, pamažu tankėjo, didėjo jos produkty- 
vumas, atsirado kadagių, karklų ir kitokių krūmų, dar vėliau — medžių. 

12 000 m. pr. Kr. beržynai dengė didelę Anglijos dalį ir daug Vakarų ir 
Šiaurės Europos plotų. Vienintelis medžių daugėjimo Europoje stabdys buvo 

natūralus ju plitimo greitis. Kai kurių medžių, sakykime, beržų ir guobų, sė- 
klas platina vėjas, todėl jie veisėsi greičiau už ąžuolus, kurių giles išnešioja 
paukščiai bei, pavyzdžiui, upeliai; be to, jie ir auga daug lėčiau. 

Specialistų nuomone, beržas, pušis, alksnis ir lazdynas galėjo plisti 1-2 
km per metus greičiu 500—2000 m. Galutinis kokio nors medžio paplitimo 
plotas taip pat priklausė ir nuo tos vietos prie ledyno, iš kurios jis ėmė plisti. 
Tarkime, pušis atkeliavo nuo žemyninio šelfo prie vakarinės Airijos, o bukas — 
iš Italijos ir Balkanų.? Iki šiol beržynai vyrauja Rytų ir Vidurio Europoje, kur 
toliau į vakarus auga pušys. 

Kai nėra dirvožemio ar atstumo kliūčių, klimato pokyčiai augalų papli- 
timą gali paveikti nepaprastai greitai. Pavyzdžiui, Zelandijoje pietinis bukas 
(Nothofagus) paskutinio ledynmečio metu augo tik keliose nevėjuotose vieto- 
vėse, o didžiąją teritorijos dalį dengė pievos ir krūmokšniai. Tačiau dėl greito 
atšilimo ledynmečio pabaigoje bukai vos per 3000 m. visiškai išstūmė atvirų 
vietovių augaliją. 

Ekologiškai nestabiliais 13 000-8000 m. pr. Kr. medžių plitimas priklausė 
nuo daugelio veiksnių, įskaitant ir gyvulių daromą žalą, ligas ir žaibų bei kitokių 
priežasčių sukeltus gaisrus. Medžių pasiskirstymui įtakos galėjo turėti ir žmonės, 
tyčia padegdami sausą žolę, kad augalai geriau dygtų, ir kad medžiojamiems 
žvėrims priaugtų ūglių. Žodžiu, ugnis buvo galinga priemonė aplinkai keisti.!? 

Po dviejų audringų greito augalijos kitimo tūkstantmečių Europos vaiz- 
das iš pagrindų pasikeitė. Beržynai, iš pradžių paplitę tik šiaurinių regionų 
pakraščiuose, dabar nusidriekė toli į šiaurę, į Skandinaviją ir Šiaurės Rusiją. 
Tundra ir stepė smarkiai nyko. Tie aplinkos pokyčiai iškėlė ypatingus iššūkius 
žmonėms, prisitaikiusiems prie įšalo. 

Iš pradžių kilo problemų dėl didžiųjų žvėrių medžioklės. 14 000- 
9500 m. pr. Kr. išnyko daug kromanjoniečių medžiojamų žvėrių, ypač tų, 
kurių svoris viršijo 44 kg." Iš gerai žinomų reikėtų paminėti mamuta, gauruo- 
tąjį raganosį, didįjį elnią ir daug mažesnių žinduolių. Kodėl ši išnykimų epi- 
demija nusiaubė Ameriką, Europą ir Šiaurės Euraziją, dar nėra visiškai aišku. 
Daugelis iš didžiųjų žvėrių galėjo nesugebėti prisitaikyti prie greitai kylančios 
temperatūros. 

Pavyzdžiui, neseniai Kondoveryje, Anglijoje, buvo aptikta mamutų šei- 
ma, žuvusi tuo metu, kai jiems pažįstama stepės-tundros aplinka slinko į 

Šiaurę, užleisdama vieta miškams. Daugelyje vietų jūrų vandens lygio kilimas, 
kalnų grandinės ir kitokios gamtinės kliūtys galėjo sukliudyti gyvūnams per- 
sikelti į atviresnes teritorijas. 

Įvairūs sudėtingi ir kol kas dar mažai perprasti aplinkos iššūkiai lėmė 
specializuotų ir blogiau prisitaikančių ledynmečio laikų žinduolių rūšių išny- 
kimą. Vien tik Šiaurės Eurazijoje jų išnyko apie 80. Mamutai išliko tik labai 
šaltoje ir atokioje kylančio jūros vandens atkirstoje nuo Beringijos Vrangelio 
saloje, esančioje poliariniame Sibire, kur vyravo stepės-tundros. Čia Šiaurės 
dramblys ir toliau klestėjo ledynmečio laikų sąlygomis, tik dėl izoliacijos ma- 
mutai virto nykštukiniais. Galų gale ši užkampyje gyvenusi populiacija išnyko 
dėl natūralių priežasčių. Paskutinis mamutas žuvo apie 2500 m. pr. Kr., kai 
prie Nilo jau kilo Gizos piramidės, o Vidurio ir Vakarų Europoje buvo pradėti 
naudoti plūgai. 

Kiek prie šio išnykimo prisidėjo medžiotojai? Beveik neabejotinai labai 
mažai, nes jų protėviai šalia tų didžiųjų žinduolių gyveno ir juos medžiojo 
dešimtis tūkstančių metų. Todėl mažai tikėtina, kad jie galėjo išnaikinti dide- 
les žinduolių populiacijas, net jei ir būtų medžioję nusilpusius, išbadėjusius ir 
lėtai besiveisiančius gyvūnus, kai tik šie pasimaišydavo jų kelyje. 

Tuo metu, kai didieji gyvūnai išnyko, žmonės jau buvo gerai prisitaikę 
prie naujojo pasaulio. 

Ir vėl į sceną išėjo esminės paskutinio ledynmečio visuomenių savybės — pri- 
sitaikymas, lankstumas ir klajokliškumas. Nei Sibiro ir Aliaskos medžioto- 
jų-rinkėjų, nei kromanjoniečių klimato permainos neišgąsdino. Jie turėjo du 
pasirinkimus — judėti į šiaurę paskui senąjį savo grobį — Šiaurės elnius, kurie 
traukėsi kartu su slenkančia į Šiaurę tundra, arba pasilikti senoje vietoje ir 
prisitaikyti prie visiškai naujos aplinkos. Kiek galima suprasti iš labai skurdžių 
archeologinių duomenų, jie darė ir viena, ir kita. 

Kadangi rūšys nyko miškingesniuose pietuose, čia dažniau pasitaikydavo 
miškuose gyvenančių gyvūnų, tarp jų — tauriųjų elnių, šernų ir stumbrų — pa- 
vojingų priešininkų net ir gerai ginkluotiems medžiotojams. Gyvūnų sumažė- 
jo, juos buvo sunkiau medžioti ietimis. 

Paskutinio ledynmečio kromanjoniečių grupės sugebėjo išnaudoti rude- 
nines elnių migracijas, kai tūkstančiai jų traukė siaurais upių slėniais ir kirsda- 
vo upes pakeliui į vasaros ganyklas ir iš jų. Kiekvienais metais buvo sugaunama 
šimtai šių gyvulių. Dabar medžiojami gyvūnai buvo pasklidę plačiau, dažniau- 
siai klajodavo po vieną, ir juos persekioti tankiame miške ar miškingoje vieto- 
vėje su pasitaikančiomis laukymėmis buvo sunkiau. Norint sumedžioti taurųjį 
elnią, reikėjo begalinės kantrybės, mokėti kuo geriau sėlinti ir gerų ginklų. 

Žvėrims ir paukščiams išsisklaidžius ir tapus retesniems, pagausėjo auga- 
linio maisto, todėl jis tapo svarbiausiu išgyvenant. Mišrūs lapuočiai miškai, 
užkariavę didelę Vakarų Europos dalį, tam buvo labai produktyvi terpė, ypač 
pavasarį ir rudenį, nors ir pasižymėjo sezoniškumu. Rudenį lazdynai brandino 
gausų riešutų derlių, buvo vaisių ir grybų, žolių sėklų, valgomųjų šakniagum- 
bių ir visur esančių paparčių rizomų. 

Tai buvo lengvai prieinama žmonėms, gerai pažįstantiems savo aplinką. 
Smarkiai pailgėjus vegetaciniam periodui, net vaikas didžiąją metų dalį galėjo pri- 
sirinkti pakankamai maisto alkiui numalšinti. Pavyzdžiui, Pietų Europoje, Vidur- 
žemio regiono pinijų kankorėžių riešutėliuose baltymų yra tik V5 mažiau negu lie- 
sos mėsos kepsnyje, ir, ištikus bėdai, jais kelis mėnesius galėjo misti ištisos šeimos.!? 

Perėjimas prie augalinio maisto nepareikalavo jokių techninių naujovių, 
nes įnagiai, naudojami laukinéms Zoléms, riešutams ar šakniagumbiams rinkti 
ir apdoroti, buvo labai paprasti - medinės lazdos žemei rausti, odos, padėklai 

ar krepšiai, nupinti i$ augalinio pluošto, įvairios akmeninės piestos ir grüstu- 
vėliai, rūpestingai padaryti iš tinkamų akmenų. Tūkstančius metų plokščiais 
akmenimis buvo grūdama raudona ochra ir kitos dažomosios medžiagos, taip 
pat sėklos ir šaknys. Jie tapo ryškiu vietinio įnagių komplekto elementu. 

Nors senieji kromanjoniečiai visų pirma buvo mėsėdžiai, gerai suprato, kad 
maisto racioną reikia plėsti. Kaip ir visi medžiotojai-rinkėjai, jie visada gyveno 
nors ir rūsčioje, bet turinčioje maisto aplinkoje. Žinojo, kada ieškoti net labiau- 
siai nekrintančių į akis augalų, kada galima pradėti riešutauti, ir kada Šiaurės 
elniai meta ragus. Aplinka jiems buvo tarsi gyva — ji ne tik aprūpino pagrindi- 
niais maisto produktais, bet ir kitais gyvuliais bei augalais, kuriuos buvo galima 
vartoti, kai Šiaurės elnių ar lašišų migracija sutrikdavo ar būdavo menka. 

Kai prasidėjo didysis atšilimas, kromanjoniečių grupės prisitaikė prie pa- 
kitusių aplinkybių — pradėjo misti viskuo. Palyginti atviros beržais, lazdynais 
ir pušimis apaugusios miškingos vietovės užleido vietą uždaram skliautiniam 
miškui, atvirų aplinkų liko vis mažiau. Dauguma miško laukymių buvo netoli 
ežerų ar upių, prie pelkių ir liūnų. Po 9000 m. pr. Kr., praėjus tik 4000 m. nuo 
didžiojo atšilimo pradžios, dauguma medžiotojų-rinkėjų grupių Europoje gy- 
veno tokiose atvirose aplinkose ir vis daugiau — pajūriuose. 

Estuarijose ir tinkamose įlankose paukščių, žuvų, moliuskų ir jūros žin- 
duolių buvo pakankamai. Galima manyti, kad tai užtikrino patikimą apsirüpi- 
nimo maistu galimybę, bet pakanka pažvelgti į Kanados šiaurinėse pakrantėse 
gyvenančias inuitų bendruomenes, ir suprasime, jog netrūksta ir problemų — 
po didelių audrų pirmasis ledas gali sueižėti, o tai kliudo žvejoti bei medžioti 
jūros žinduolius, gali sutrikdyti lašišų migraciją. 

Be to, daugelis žuvų ir moliuskų rūšių turi mažai riebalų, ir tai sumažina 
jų maistingumą, o riebesnes žuvis, tarkime, lašišas, sunku išlaikyti ilgesnį laiką 
net ilgomis šaltomis žiemomis, leidžiančiomis sugautas žuvis užšaldyti atsar- 
gai. Džiovinta, rūkyta žuvis išsilaiko palyginti neilgai, ne daugiau kaip kelis 
mėnesius — per trumpai, kad būtų galima sumažinti maisto stygių, galintį 
trukti kelis metų laikus ar net visus metus. 

Todėl didžiojo atšilimo metu europiečiai neišvengiamai griebėsi augalinio 
maisto, ypač daug krakmolo turinčių sėklų ir riešutų. Juos paprastai galima 
išlaikyti kelerius metus, jie yra patikimesnis pagrindinio maisto šaltinis negu 
riebalai ar maži žinduoliai. 

Vis dėlto augalinis maistas buvo panacėja. Dėl per gausaus lietaus, sausrų 
ar didelių audrų žmonės vis patirdavo maisto stygių ir socialinį nestabilumą. 
Ištikus bėdai, galėjo grįžti prie prastesnio augalinio maisto ir prašyti kaimy- 
nų padėti jiems atlaikyti liesus mėnesius. Šiuo ilgu greito atšilimo laikotarpiu 
žmones gelbėjo labai padidėjęs daug angliavandenių ir riebalų turinčių augalų 
derlius ir socialiniai ryšiai su kaimynais. 

Perėjimas nuo medžioklės prie augalinio maisto rinkimo turėjo ir kitų, 
subtilesniu, pasekmių. Vasaros mėnesiais žmonės galėjo liautis medžioti, kad 
galėtų prisirinkti lengvai išsaugomo augalinio maisto.'? Perteklių suvartodavo 
iš karto — žmonės pariebėdavo arba laikydavo požeminėse duobėse ar antžemi- 
nėse saugyklose. Jie turėjo susitaikyti, kad bent V5 laikomo maisto jie neteks — 
dalis jo suges, sunaikins graužikai, bus pavogta. 

Tačiau perteklinių kūno riebalų atsargos pasibaigdavo dar neprasidėjus 
žiemos pabaigos ar ankstyvojo pavasario mėnesiams. Laikymas duobėse ar 
antžeminiuose sandėliuose reiškė, kad bado mėnesiais maistą buvo galima 
normuoti, tačiau tai labai apribodavo klajojimą. 

Daugelis riešutų ir sėklų turi labai daug baltymų ir juos vartoti dideliais 
kiekiais nėščiosioms yra žalinga, kaip ir gyvulių mėsą. Norint to išvengti, išei- 
tis galėjo būti viena: susmulkintus su visais kevalais riešutus išvirti ir nugriebti 
riebalus. Taip pat buvo galima išgerti tą panašų į sriubą skystį, išmetant iš jo 
tirščius: taip elgdavosi Šiaurės Amerikos pietryčių indėnai. 

Kai kuriuose riešutuose ir gilėse yra daug taninų, ir juos reikia pašalinti 
verdant ar mirkant, o dėl kitų junginių kai kurios žolės ir riešutai yra nuodingi 
ar sunkiau virškinami, todėl juos apdoroti reikia ilgiau. Krakmolingų augalų 
džiovinimas, malimas ar virimas, kad juos būtų galima valgyti ar sandėliuoti, 
reikalauja kasdieninio darbo. Tokie darbai žmonių grupes vertė toje ar kitoje 
vietovėje užsibūti ilgiau. 

Didžiojo atšilimo metu klimatas virto sezoniniu, todėl gyvuliai buvo 
priversti kaupti didesnes riebalų atsargas, kurios padėtų jiems ištverti pašaro 
stygių nuo vėlyvo rudens iki ankstyvo pavasario. Be to, didesnių žvėrių me- 
džioklę žiemą ir pavasarį nutraukdavo. 

Tuomet pasikliaudavo mėsos atsargomis, sudarytomis iš kruopščiai atrink- 
to medžioklės grobio, pavyzdžiui, iš gerai įmitusių patelių, sugautų vasarą ir 
rudenį. Baigiantis žiemai bei pavasarį jie medžiodavo ir riebesnius patinus, bet 

rujojančius palikdavo ramybėje. Labai gerais metais medžiotojai iš grobio galėjo 
atrinkti tik pačias riebiausias dalis: galvos smegenis, inkstus, kaulų čiulpus. 

Dar vienas riebalų gavimo būdas buvo jų ekstrahavimas iš poringų galū- 
nių audinių ir stuburo kaulų. Kaulai būdavo sutrupinami, verdami induose 
iš gyvulių odos, medžių žievės ar pintuose krepšeliuose ant įkaitintų akmenų. 
Tai buvo ilgas darbas. Džonas Spetas (John Speth) mano, kad ir virimas ant 
akmenų, ir riebalų ekstrahavimas atsirado per didijį atšilimą. Viralai galėjo 
duoti nebaltyminių kalorijų, bet greičiausiai ne tiek, kiek reikia tinkamai mi- 
tybai.!“ 

Sylant klimatui ir didėjant sezoniškumui beveik neišvengiamai turėjo at- 
sirasti maisto stygiaus laikotarpių. Jam likviduoti žmonės medžiojo mažesnius 
gyvūnus, kurie pavasarį buvo riebesni už kitus. Tai vandens paukščiai, bebrai 
(vertinami dėl riebių uodegų), laukinės kiaulės, vabzdžių lervos, jūrų žinduo- 
liai, kai kurių rūšių žuvys. Apgalvotą perėjimą nuo didesnių gyvūnų prie ma- 
žesnių galėjo lemti ne tik tai, kad didieji sausumos žinduoliai tapo retesni, bet 
ir mitybos poreikiai. 

Kromanjoniečius gelbėjo geras aplinkos pažinimas ir — ypač — jų klajo- 
kliškumas. Dabar beveik visi gyveno atvirose vietose, palikę olas ir uolų pasto- 
ges, kurios ilgomis ledynmečio žiemomis teikė prieglobstį. Atsirado po vieną 
klaidžiojančių žvėrių, kurių kelių nebuvo įmanoma numanyti, todėl, medžio- 
jant žiemos mėnesiais apsnigtame miške, kur lengviau sekti jų pėdsakus, bei 
augalinio maisto radimvietėms išsibarsčius dideliuose plotuose, mobilumas 
tapo būtinybe, o medžioklės teritorijos plėtėsi. 

Štai kodėl didžiosiose uolų pastogėse, sakykime, Laugerie Haute, aptin- 
kama tik trumpalaikį žmonių buvimą rodančių kultūrinių sluoksnių, štai ko- 
dėl čia buvo pamirštas puikusis ankstesnių laikų olų menas: dvasinis žmonių 
gyvenimas iš olų išėjo, ir jie savo tikėjimo simbolius ėmė nešiotis. 

Kadangi nėra uolų meno, galima tik spėlioti apie jų tikėjimą, nes simbo- 
lius piešė ar raižė netvarioje medienoje, žievėje ar žvėrių odoje. Tačiau galima 
neabejoti, kad buvo gerbiamų senių, vyrų ir moterų, tarpininkavusių tarp gy- 
vųjų ir antgamtinio pasaulio ir aiškinusių pasaulio tvarką dainomis, giesmė- 
mis ir transo būsenomis. 

Medžiotojas tebejautė stiprų vidinį ryšį su stumbrais, elniais ir kitu me- 
džioklės grobiu, esančiu miške ir laukymėse. Šamanai galbūt netgi išsaugojo 


- 86- 


EUROPA PER DIDJJ] ATSILIMA 


prisiminimus apie senovės medžiokles ar mitinius žvėris, kurių jau nebeliko, 
apie šaltas žiemas, trukusias iki vasaros. Kai kurie svarbūs žmonių kasdienio 
gyvenimo elementai liko nepakitę. 

Jei galima pasikliauti dar išlikusiomis medžiotojų-rinkėjų visuomenėmis, 
dvasinis gyvenimas didžiojo atšilimo metu buvo ne mažiau stiprus ir sudė- 
tingas, kaip klestint olų dailei. Kasdienį vyrų ir moterų gyvenimą supančios 
nematomos antgamtinio pasaulio jėgos jiems rodė kryptį ir vadovavo, apibrė- 
žė būties formą ir tvarkė pasaulį, kuris nuo vienos trumpos kartos iki kitos 
pakisdavo visai nedaug. 


er 


Kromanjoniečiai visada medžiojo ietimis ir ietisvaidėmis; tai puikūs gin- 
klai, tykojant iš arti migruojančių Šiaurės elnių. Tokiais įrankiais patyręs me- 
džiotojas gali padaryti mirtinas žaizdas, tačiau jie nepatogūs tankiame miške, 
nes ilgas ieties kotas kliūva už šakų ir pomiškio augalų. Kažkuriuo metu pa- 
čioje ledynmečio pabaigoje ar didžiojo atšilimo pradžioje, kai miškai pradėjo 
išstumti krūmokšniais apaugusią tundrą, Europos medžiotojai išrado naują ir 
daug veiksmingesnį medžioklės ginklą — lanką su strėlėmis. "$ 

Palyginti su ietimis ir ietisvaidėmis, lankas buvo didžiulė pažanga. Iš jo 
strėlė skriejo net 100 km per val. — daug greičiau nei geriausio metiko sviesta 
ietis. Be to, lanku galima šaudyti net iš 200 m, o iš 20-50 m įmanoma pa- 
taikyti labai tiksliai. Tai geriausia skalė: šaudant iš didesnio atstumo strėlių 
įsiskverbimo galia sparčiai mažėja. 

Pirmieji lankai buvo paprastas, bet galingas ginklas. Seniausieji, rasti 
Skandinavijos pelkėse, turėjo timpas iš plaušo ar odinių dirželių, buvo apie 
1,6 m ilgio, ir jais paleista strėlė gebėjo pramušti tvirtą meškos, esančios už 50 
m, kailį. Tokių lankų strėlės, išlikusios Skandinavijos pelkėse ir liūnuose, yra 
apie 90 cm ilgio ir apie 1 cm skersmens. Strėlė su aštriu kaip skustuvas antga- 
liu ir plunksnomis sverdavo apie 1 g. 

Toks ginklas patyrusio medžiotojo rankose buvo mirtinas, leisdavo nudobti 
mešką, elnią ar kitokį vidutinio dydžio žvėrį net ten, kur įvairios kliūtys, saky- 
kime, medžiai, trukdė prisėlinti arčiau. Juo taip pat šaudė esančius vandenyje ar 
skrendančius paukščius. Tikslumas priklausė nuo mažyčių, kruopščiai padarytų 
akmeninių antgalių — tokių aštrių, kad jie pajėgė pradurti kailį ar kietą odą. 

XX a. pradžioje Kalifornijos universiteto tyrinėtojas Saksnas Poupas (Sa- 
xon Pope) su garsiuoju jahiu genties indénu Išiu ėjo medžioti tik su tradiciniais 
ginklais.!* S. Poupas pastebėjo, kad akmeniniai antgaliai, medžiojant elnius ir 
paukščius, yra daug geresni už plienines strėles, nes gerokai aštresni. 

Akmeninis antgalis į aukos kūną įsiskverbia įstrižai, prakerta odą ir labai 
sužaloja jo kelyje pasitaikančius organus. Jei strėlė turės papildomų detalių — 
dantukų, jos padaryta žaizda bus daug didesnė. Paveikiausi dantukai būdavo 
su šoninėmis rėžiančiomis briaunomis ir įtaisyti į tą patį strėlės strypą. 

Lankas ir strėlė išsirutuliojo iš ankstesnių vis labiau tobulėjančių priemo- 
nių medžioti visiems žvėrims. Tačiau naujiesiems ginklams reikėjo daug ma- 
žesnių akmeninių plokštelių ir didelio skaičiaus dantukų ir smaigalių. O juos 
gaminti buvo gana paprasta — reikėjo paruošti mažas, dažnai ritinines „šerdis“ 
iš titnago ar kitokios smulkiagrūdės uolienos gabaliukų, iš kurių galima pada- 
ryti dešimtis mažų reikiamo dydžio plokštelių. 

Ši technologija buvo kuriama daug šimtmečių. 10 000 m. pr. Kr. daugelis 
grupių strėlių antgalius darė įvairių formų (tarp jų ir trikampio, trapecijos), 
kad juos būtų galima naudoti kartu su ietimis akmeniniais antgaliais. Netru- 
kus pradėta gaminti strėles su mažais aštriais antgaliais. Po 2000 m. mažytėms 
akmeninėms plokštelėms būdavo suteikiama trapecijos forma, ir tokie strėlių 
antgaliai įstrižai įtvirtinami strėlės strypo gale. 

Lankai ir strėlės turėjo ir kitų svarbių pranašumų. Medžiotojas jau turėjo 
ne vieną vienintelę ietį, o jų nešiojosi pilną dėtuvę; strėlė svėrė mažiau už vieną 
ietį su ietisvaide. Lankas ir strėlė buvo universalus ginklas prieš daugelį žvė- 
riu. letys ir ietisvaidės labai tiko medžioti iš arti, kai reikėjo nudurti masiškai 
vejamus Šiaurės elnius ar laukinius arklius. Šie ginklai nelabai tiko medžioti 
pavienius ir mažesnius žvėris, nes daugelis iš jų — greitai judantys taikiniai, 
todėl medžiotojas turi spėti nusitaikyti ir iššauti per sekundės dalį. 

Pagalvokite apie medžiotoją, tankiame miške tykantį taurųjį elnią arba me- 
džiojantį aukštai medžiuose čeksinčias voveraites. Jis gali, stovėdamas kiek toliau, 
pasislėpti už medžių kamienų ar pomiškio, neskubėdamas gerai prisitaikyti. Įgu- 
dęs lankininkas gali nušauti net už keliolikos metrų esančią voveraitę. Bet svar- 
biausia, kad lankas ir strėlės pirmą kartą leido medžioti ir skrendančius paukščius. 

Tinklai ir žvėrių varymas tinka medžiojant triušius, bėgiojančius ir van- 
dens paukščius, o lankininkas mažo ežero nendrėse gali prieš vėją prišliauž- 

ti prie grobio, prisivilioti masalu ir, nieko nejtariantiems paukščiams priėjus 
arčiau, iššauti. Jei šūvis buvo gerai apskaičiuotas, nušautą paukštį srovė gali 
pamažu atnešti prie medžiotojo. Ietimi skrendančio paukščio nenudobsi, bet 
įgudęs lankininkas gali jį nušauti ar bent apsvaiginti greitai lekiančia strėle, o 
kai jis sužeistas nukris, tai ir pribaigti. 


er 


Senasis gyvenimo būdas išsilaikė tik Šiaurėje, tundros pakraščiuose, bet 
ir ten naudojo naująsias technines medžiojimo priemones. Cia pagrindinis 
maisto produktas tebebuvo Šiaurės elniai, keliaujantys į žiemos ir vasaros ga- 

nyklas. Šiaurės Vokietijoje, Šlėzvigo-Holšteino žemėje, ilgu ledyniniu tuneli- 
niu Arensburgo slėniu upės pietvakariuose jtekédavo į Elbe." Slėnyje tyvu- 
liavo negilus ledyninis ežeras, buvo daug duburių su vandeniu; šiose vietose 
rudenį ir pavasarį rinkdavosi Šiaurės elniai. 

Slėnis buvo kaip tik prie pietinio paskutinio ledynmečio ledo skydo pa- 
kraščio, ir ledas netrukus pro jį praslinko. Maždaug prieš 12 000 m. pr. Kr. čia 
atvykę pirmieji medžiotojai rado atvirą tundrą su retais berželiais. Ji driekėsi į 
šiaurę iki dabartinės Kopenhagos, bet čia buvo gana šilta, liepos mėnesį tem- 
peratūra pakildavo iki 13, o žiemą nukrisdavo iki —5 *C. 

Per tolesnį 1000 m. trukusį šaltąjį laikotarpį temperatūra greitai krito, ir 
vėl susidarė subarktinės sąlygos. Tuo metu tas tunelinis slėnis buvo ties šiauri- 
niu miškų zonos, kuri nuo Elbės slėnio driekėsi į pietus, pakraščiu. 

Šiaurės elnių medžiotojai čia puikiai jautėsi ir per didįjį atšilimą, ir per 
vėliau tūkstantį metų trukusius didelius šalčius, ir vėl prasidėjus atšilimui. 
Maždaug 10 100 — 9900 m. pr. Kr. prie šio ežero rinkdavosi grupės ir su- 
medžiodavo daug elnių. Šie medžiotojai tame slėnyje gyveno kiaurus metus, 
tačiau dideles medžiokles rengdavo tik rudenį, kai elniai per vasarą būdavo 
atsiganę. Kitu metu gaudydavo tik pavienius žvėris. 

Prieš Antrąjį pasaulinį karą vokiečių archeologas Alfredas Rustas (A/fred 
Rust), savo amato išmokęs, kasinėdamas akmens amžiaus olas Artimuosiuose 
Rytuose, atkasė stovyklavietes prie Štelmoro ir Mejendorfo pietinėje slėnyje 
esančio ežero pusėje, turėdamas labai mažai lėšų (kai jos pasibaigė, iš Sirijos į 
Vokietiją mokslininkas parmynė dviračiu). 

Mejendorfe archeologas aptiko įrodymų Šiaurės elnių medžiotojų, ku- 
rie naudojosi ietisvaidėmis ir ietimis su akmeniniais antgaliais ir akmeniniais 
dantukais. Tačiau po kelių šimtų metų jų palikuonys jau perėjo prie lankų ir 
strėlių. 

Prie slėnio artėjančiai elnių kaimenei medžiotojai užkirsdavo kelią ties 
perėja ir lengvomis ietimis su akmeniniais antgaliais priversdavo gyvūnus bég- 
ti siaura, žole apaugusia juosta tarp ežero ir kalno kitoje pusėje. Elniai traukė 
į Šiaurę, į šiaurryčius ir ežerą turėjo pasiekti smailiu kampu. Čia reikėjo jį 
perbristi arba kilti į kalną. Toje vietoje laukė medžiotojai — kuo daugiau elnių 
stengėsi nudobti sausumoje, o vėliau šaudė į bandančius perbristi ežerą sutri- 
kusius gyvūnus. Susigūžę lankininkai leido strėlę po strėlės. 

A. Rustas su savo kaséjais eZero nuogulose surado daugiau kaip 105 dai- 
liai padarytas pušines strėles ir elnių kaulų su aiškiais sužalojimais, padarytais 
aštrių strėlių. Archeologas Bodilas Bratlundas (Bodil Bratlund) tyrė kaulų su- 
žalojimus ir nustatė, kad medžiotojai į gyvūnus šaudė maždaug iš to paties 
aukščio; jie laukdavo, kol elniai prisiartins, ir į juos bus galima geriau nusitai- 
kyti.'? Paskutines strėles paleisdavo į atsiskyrusius nuo bandos. 

Toliau į pietus esančiuose miškuose medžiotojai darbuodavosi po vie- 
ną. Paskutiniam ledynmečiui pasiekus kulminaciją, daugelis kromanjoniečių 
grupių susiburdavo į didesnius būrius, todėl jų pragyvenimo šaltinis buvo pa- 
lyginti tiksliai numatoma Šiaurės elnių ir lašišų migracija. Tačiau pagrindinis 
socialinis vienetas visada buvo šeima ir giminystės ryšiai, toli vienas nuo kito 
gyvenančius žmones susiejantys sudėtingais įsipareigojimais, perduodamais iš 
kartos į kartą. 

Prasidėjus didžiajam atšilimui, būriai išsisklaidė, nes miškingos vietovės 
negalėjo išlaikyti didelių ilgaamziy gyvenviečių (išskyrus tas, kur buvo daug 
žuvies), nes net sėsliam gyvenimui reikėjo didesnės įmanomo numatyti mais- 
to įvairovės. Ledynmečiui baigiantis, didelių socialinių permainų nebuvo, ir, 
nors labiau išsibarstę, jie ir toliau pasikliovė amžinais medžiotojų-rinkėjų vi- 
suomenės principais: nuolatiniu klajojimu, staigiomis medžioklėmis, būtiny- 
be gauti žinių apie maisto išteklių buvimą tolesnėse vietose. 

1000 M. SAUSRA 


11 000-10 000 M. PR. KR. 


Net ir kvailiausias laukinis, nusimanantis apie jo renkamų val- 
gomųjų augalų savybes, turėjo gerai žinoti, kad iš tinkamai žemėje 
užkastų sėklų ar šaknų išdygs augalas. 


Seras Edvardas Tailoras (Sir Edward Tylor), 
Anthropology, 1881 


rieš 15 000 m. ledynmečio šalčio padariniai išplito ir į Pietvakarių Azijos 

vidurį. Nuo Graikijos iki Egipto rytinė Viduržemio dalis buvo veikiama 

šiaurrytinių anticikloninių vėjų, pučiančių nuo aukšto slėgio oro masių 
virš Skandinavijos ir Sibiro ledo skydų. Sezoninių liūčių, tokių, kaip dabar, 
buvo ir tada, tik klimato būta gerokai sausesnio: daugelis sričių tarp Turkijos 
ir Nilo slėnio buvo pusiau sausringos (semiaridinės). 

Nilo, kuris vandens gaudavo iš Rytų Afrikos ir Etiopijos aukštumų, lygis 
buvo ne mažiau kaip 6 m aukštesnis nei šiandien, o jis pats — siauresnis ir se- 
klesnis. Pakrantėse gyveno tik keli tūkstančiai žmonių. Stovyklavietes jie buvo 
įsirengę prie pat vandens, žvejojo sekliuose ežerėliuose, rankiojo valgomuosius 
augalus siauruose teritorijos ruožuose palei oazes šiose itin sausose vietose. 

Reti gyventojai — klajokliai medžiotojai-rinkėjai — prisitaikė prie pusiau 
sausringų sąlygų ir puikiai jautėsi visoje Pietvakarių Azijoje — rytinėje Vidur- 

žemio pakrantėje, Jordano slėnyje ir sausringame šios teritorijos viduje prie 
Tigro ir Eufrato ir Anatolijos plokščiakalnyje — visur, kur tik buvo vandens ir 
augalinio maisto. Tik keliose grupėse buvo daugiau kaip po tuziną žmonių, jos 
buvo prisirišusios prie nuolatinių vandens tiekimo šaltinių.! 

Dauguma paskutinio ledynmečio laikų žmonių grupių gyveno Levante — ry- 
tinėje Viduržemio jūros pakrantėje. Toliausiai į vakarus esančios Pietvakarių Azijos 
dalies kraštovaizdis labai įvairus — nuo pietinių Tauro kalnų (Turkijoje) šlaitų iki 
riftinio Jordano slėnio ir kalnuotos Sinajaus pusiasalio teritorijos pietuose. 

Vietovės išsidėsčiusios ilgomis iš šiaurės į pietus nutjsusiomis juostomis, 
pradedant pakrantės zona vakaruose ir baigiant dykumomis pietuose. Čia 
gyvenę medžiotojai patirdavo šaltas drėgnas žiemas ir karštas sausas vasaras, 
kurios pietuose, Jordano slėniu einant žemyn, buvo sausesnės nei šiais laikais. 
Daugiausia biomasės būta pakrantės zonoje, o einant į šalies vidų jos kiekis 
akivaizdžiai mažėjo. 

Tai buvo sezoniškai kintantys plotai. Sėklų buvo daug nuo balandžio iki 
birželio, o vaisių — nuo rugsėjo iki lapkričio. Visur buvo pilna gazelių — mažų 
dykumų antilopių. Atsirasdavo ir kitų žvėrių — stumbrų, elnių, šernų. Cia, 
kaip ir Europoje, augalinis maistas buvo ne toks svarbus, kaip vėliau, dėl to, 
kad per sausas klimatas. 


er 


Kai tik prasidėjo didysis atšilimas, šiaurės rytų vėjai liovėsi pūtę. Drégnes- 
nio oro masės iš Atlanto vandenyno ir iš Viduržemio jūros atnešė daugiau 
lietaus. Atšilus po 13 000 m. pr. Kr. greitai plito gilių ąžuolynai: tai rodo 
žiedadulkių pavyzdžiai, paimti iš senovės ežerų nuogulų Rytų Irane, Jordano 
slėnyje ir kitose vietose. Pirmą kartą per 1000 m. atsirado daug paviršinio 
vandens; daugelis šaltinių — geriamojo vandens — tryško didelėje šios terito- 
rijos dalyje. Medžiotojų grupės traukė į rytus, į kraštus, kurie iki tol nebuvo 
tinkami gyventi. 

Kembridžo universiteto archeologė Dorotė Garod (Dorothy Garrod) pir- 
moji identifikavo tuos žmones, kasinėdama Karmelio kalne trečiajame XX a. 
dešimtmetyje dabartinėje Izraelio teritorijoje. Pagal Kebaros olą, kurioje rado 
jų strėlių mažyčių dantukų ir akmeninių gremžtukų, naudotų odoms apdoro- 
ti, žmones pavadino kebariečiais.* 

SVARBIAUSIOS ARCHEOLOGINĖS RADIMVIETĖS 


ARABIJA 


Kaip ir Europos kromanjoniečiai, per paskutinį ledynmetį kebariečiai 
daugiausiai mito paukščiais ir žvėrimis vietovėse, kur netrūko vandens. Prasi- 
dėjus didžiajam atšilimui, jie išplito didelėje teritorijoje nuo Levanto iki Ne- 
gevo dykumos ir Sinajaus, iki Eufrato ir Anatolijos. Jie daug klajojo, gyveno 
mažomis grupelėmis ir turėjo dideles medžioklės teritorijas. 

Kaip ir senieji Kalifornijos gyventojai vėlesniais laikais, kebariečiai gyve- 
no nepaprastai įvairiose vietose — nestokojančiuose vandens slėniuose, ąžuolais 
apaugusiose kalvose, pusiau sausringose lygumose. Vasarą galėjo pasklisti po 
kalnuotas vietoves, o žiemą sulįsdavo į olas ir uolų pastoges, esančias netoli že- 
mumų ežerų. Jų vasaros stovyklos galėjo būti tik laikinos pastogės krūmuose, 
kurios, grupei iškeliaujant, būdavo paliekamos. 

Todėl ir negausūs kebariečių įnagiai buvo lengvai panešami, daugelis pa- 
gaminti iš greitai yrančios medienos. Išliko tik tūkstančiai mažyčių taisyklin- 
gos geometrinės formos mikrolitų, kurie kadaise buvo strėlių antgaliai ar aš- 
trūs jų dantukai. Dauguma kebariečių grupių, išskyrus gyvenančias nedidelėse 

aukštumose, kur augo šiek tiek laukinių javų, medžiojo gazeles ir valgė mažai 
augalinio maisto.? 

Klimatui atšilus, kebariečiai perėjo prie riešutų ir sėklų — lygiai taip pat, 
kaip ir kromanjoniečių palikuonys Europoje, ypač drėgnesnėje ąžuolų ir pis- 
tacijų miškų zonoje, einančioje nuo Eufrato baseino vidurio per Damasko 
regioną iki Jordano. Aukštesnėse kebariečių stovyklaviečių vietose randama 
piestu ir grūstuvėlių — įnagių sėklų ir riešutų derliui apdoroti, kad būtų gali- 
ma jį ilgiau išlaikyti. Tai buvo svarbu šalyje, kuriai būdingi sezoniniai lietūs 
ir periodiškai pasikartojančios sausros. Iki 11 000 m. pr. Kr., kai europiečiai 
ką tik prisitaikė prie pasaulio be didžiųjų ledynmečio žvėrių, kebariečiai savo 
mitybos pagrindu pasirinko augalinį maistą. 


er 


Ąžuolų ir pistacijų miškų juosta tikriausiai siejosi su pasakojimu apie biblinę 
pieno ir medaus šalį, kurioje galima auginti visokiausių valgomųjų augalų. 
Ten gyvenę žmonės žinojo teritorijas, esančias prie ekotonų — gretimų ekolo- 
ginių zonų, nes skirtingu metų laiku ten galėjo maitintis vis kitokiais maisto 
produktais. 

Ne taip, kaip jų pirmtakai, daugelis grupių dabar kiaurus metus gyveno 
olose, nes jos saugojo nuo lietaus, ir augalinius maisto produktus čia buvo ga- 
lima išlaikyti sausus. Augalinių produktų — žolių pavasarį ir vasaros pradžioje, 
gilių ir pistacijų riešutėlių rudenį — buvo tiek, kad daugelis grupių gyveno jau 
ne laikinose stovyklavietėse, o gausiomis pastoviomis bendruomenėmis, pasi- 
statę tvirtesnius apskritus pastatus su šiaudiniais stogais. 

Archeologai tuos kebariečų palikuonis vadina natufiečiais pagal vadės 
(periodiškai išdžiūstančios upės vagos) netoli Izraelio Šukbos urvo pavadini- 
mą, nes ten pirmą kartą buvo rasta jų artefaktų; tai pavyko padaryti D. Garod 
1928 m.“ 

Tarp natufiečių įnagių nieko ypatingo nėra: jie naudojo tuos pačius pa- 
prastus medžioklinius ginklus, kaip ir jų kaimynai bei pirmtakai. Tačiau ma- 
tyti, koks buvo svarbus augalinis maistas: tarp tų įnagių yra grūdinių žolių 
pjautuvų aštriais titnago ašmenimis ir kaulo rankenomis, daug piestu ir riesu- 
tų trupinimo grūstuvėlių. 

Kiekvieną rudenį natufiečiai nuimdavo derlių — milijonus gilių ir pis- 
tacijų riešutėlių. Riešutai ypač tiko, nes juos lengva sandėliuoti ir galima 
išlaikyti iki poros metų ir ilgiau, apsaugojus nuo vabzdžių, graužikų. O ir 
prisirinkti paprasta — pakanka papurtyti šakas ar, įlipus į medį, prisiskinti 
prinokusių vaisių. 

Rusvi pistacijų riešutėliai priklauso anakardžio (cashew) šeimos riešutams 
ir yra lengvai apdorojami, nes prinokęs vaisius perskyla iš vienos pusės, bet vi- 
duje esantis riešutėlis neiškrinta. Branduolį galima ištraukti mažu grūstuvėliu 
ar net pirštais ir iš karto valgyti. Su gilėmis yra kitaip. Ąžuolynų produktyvu- 
mas gali būti stulbinantis, nors atskirų medžių derlingumas kiekvienais metais 
nevienodas — kinta ir priklauso nuo augalo rūšies. 

Senovėje gilės buvo svarbus maisto produktas daugelyje šalių, jos tebebu- 
vo vertinamos ir XIX a. Europoje. Deja, duomenų apie derlių rasti sunku, bet 
Kalifornijos šiaurinės pakrantės kalnuose 590—800 kg iš hektaro derlius nėra 
retenybė. Tokio kiekio būtų pakakę 50-60 kartų daugiau žmonių, nei jų ten 
gyveno atėjus europiečiams. 

Gilės yra maistingos, jos turi iki 70 96 angliavandenių, apie 5 96 baltymų 
ir 4,5—8 % riebalų. Tačiau yra vienas didelis trūkumas — gilėms apdoroti reikia 
nemažai darbo. Daug laiko sugaištama gliaudant ir grüdant — daug daugiau 
nei žolių sėkloms sumalti. Tačiau, net ir viską padarius, jų minkštimas bus 

nevalgomas, nes gilėse yra karčios tanino rūgšties, kurią prieš verdant reikia 
išplauti, o tai užtrunka ilgai.? 

Gilės ir pistacijos užtikrino maisto perteklių, kuris buvo tikrai pakankamas, 
kad natufiečių bendruomenės vienoje vietoje galėtų gyventi ilgą laiką. Tačiau tas 
perteklius turėjo savo kainą — dideles kasdieninio darbo sąnaudas. Kalifornijos 
antropologas Valteris Goldšmitas (Walter Goldschmidt) kartą stebėjo, kaip mo- 
teris 3 val. grūdo 3 kg gilių, dar 4 val. plovė vandeniu. Po 7 val. ji turėjo 2,6 kg 
valgomo produkto, kurio galėjo pakakti jos šeimai kelioms dienoms. 

Kita vertus, medžiotojas gali nudirti elniui kailį ir jį išmėsinėti labai grei- 
tai. Medžioklė gali užtrukti ilgiau nei gilių prisirinkimas, bet maisto paruoši- 
mas yra daug paprastesnis ir ekonomiškesnis. Gilėms tapus svarbiausiu maisto 
produktu, bendruomenės gyvenimas labai pasikeitė.“ 

Nors rinkti riešutus galėjo ir vyrai, ir moterys, tačiau jų laikymu ir ap- 
dorojimu užsiėmė tik moterys. Tūkstančius metų vyrai medžiojo, o moterys 
rinko žoles, kitus augalinius maisto produktus. Jiems apdoroti reikėjo laiko, 
bet tikrai ne tiek, kiek gilių paruošimui, kurių sugrūdimas ir plovimas įprasti- 
niam valgymui reiškė kvantinį šuolį šeimininkių kasdienių darbų programoje. 
Jos buvo pririštos prie piestų, grūstuvėlių ir indų. 

Dešimtis tūkstančių metų nevaržomai klajojusius natufiečius gilių derlius 
dabar pririšo prie ilgalaikių pagrindinių stovyklaviečių. Tačiau, gerai numa- 
nant derlių ir turint kur laikyti maisto produktus, tokios daugiau ar mažiau 
pastovios gyvenvietės atrodė visai įmanomas dalykas. 

Nuobodus piestų ir grūstuvų dunksėjimas turėjo aidėti natufiečių gyven- 
vietėse kiaurus metus beveik kiekvieną dieną tiek iš pačios gyvenvietės, tiek 
iš olų netoli esančiose uolose, kuriose jie gyveno. Turėdama gausių maisto 
produktų atsargų, natufiečių bendruomenė sparčiai augo. 

Malahos gyvenvietė Izraelio Hulos slėnyje užėmė daugiau kaip 1 000 m? 
plotą, taigi buvo daug didesnė už bet kokias ankstesnes medžiotojų-rinkėjų 
stovyklavietes kitose vietose." Gyventojai įdėjo daugybę darbo, įrengdami savo 
namams plokščias terasas kalvos šlaite, maišydami tinkavimo skiedinį namų 
sienoms, kasdami maisto produktų laikymo duobes. Tokios vietovės, kaip 
Malaha, buvo pastovios gyvenvietės, kuriose kūrėsi ištisos kartos. 

Iš kur tai žinome? Į sceną išeina mažas kuklus gyvūnėlis, graužikas, nenu- 
ginčijamai įrodantis nuolatinį savo gyvenimą vienoje vietoje. Malahos atliekų 

krūvose aptikta daug naminių pelių (Mus musculus), žiurkių, naminių žvirblių 
liekanų. Šie gyvūnai buvo glaudžiai susiję su ilgalaikėmis žmonių gyvenvietė- 
mis ir nusistovėjusiu namų ūkiu. 

Kartais žmonės persikeldavo į sezonines stovyklas nuimti žolių, riešutų 
derliaus ar medžioti gazelių. Įdomu, kad Malahoje ir kitose didelėse natufiečių 
gyvenvietėse rasta daug nesubrendusių gazelių kaulų. To reikėtų laukti tuo 
atveju, jei medžiotojai gaudytų tokias antilopes, kurios veisiasi kiaurus metus; 
tam reikia palankių sąlygų. 

Tačiau natufiečių mitybos pagrindą sudarė gilių ir pistacijų derlius, ku- 
riam didysis atšilimas buvo palankus. Riešutų derlių gausindavo, sistemingai 
degindami krūmus ir žoles, kad augalai geriau augtų; ugnis pritraukdavo ir 
medžiojamus žvėris bei paukščius. Taigi kraštovaizdis buvo kruopščiai tvar- 
komas. 

Intensyvus augalinio maisto vartojimas prie riešutus auginančių medžių 
giraičių ir žolių plotų natufiečius pririšo taip stipriai, kaip ledynmečio metu 
būtų buvę neįsivaizduojama. Nuolatinės jų gyvenvietės labai skyrėsi nuo 
lanksčių ir klajojančių grupių ankstesniais laikais ar dykumose gyvenančių 
kaimynų. 

Iš pradžių šis eksperimentas buvo sėkmingas. Naujos, didesnės gyvenvie- 
tės klestėjo ir plėtėsi keičiantis kartoms. Gyventojų skaičius ąžuolų ir pistacijų 
juostoje sparčiai augo. Kaimynai greitai pradėjo riboti savo grupių teritorijas, 
kai nebeliko laisvos vietos, ir atsirado galimybių kilti konfliktams dėl riešutų 
giraičių ir kitokių augalinių maisto produktų, ypač sausringais metais. 

Dėl spartaus gyventojų daugėjimo neišvengiamai buvo per daug naudo- 
jama tai, ką ekologiniu požiūriu galima įvardyti marginaline aplinka, ypač 
sutrikdomą net mažų klimato pokyčių. Kai kurios grupės išsiplėtė į sausesnes 
žemes. Subrendo sąlygos rimtai krizei, kuri apie 11 000 m. pr. Kr. atėjo dide- 
lių sausrų, kurių trukmė apėmė daug žmonių kartų, pavidalu. 


eo 
Labai išsamus tos krizės pradžios vaizdas matyti vienoje gyvenvietėje prie Euf- 
rato Sirijoje — ten ilgai gyventa. 
Aštuntajame XX a. dešimtmetyje Sirijos vyriausybė ėmėsi didelio hidroe- 
lektrinės statybos projekto — tikėjosi į darbą įkinkyti Eufrato vandenis. Reikė- 

jo užtvenkti upę Tabkos užtvanka ir sukurti Asado ežerą. Būti užlietoms grėsė 
daugeliui archeologinių vietovių, tarp jų ir gyvenamajai 11,5 ha Abu Hureiros 
kalvai.* 

Mokslui pasiseké, nes britu archeologas Andru Muras (Andrew Moo- 
re) sugebėjo paimti pavyzdžių iš senosios gyvenvietės dar prieš ją užliejant. 
Kruopštūs jo tyrinėjimai atskleidė nelaimes, natufiečius ir jų amžininkus už- 
griuvusias jaunesniojo driaso metu. 

Abu Hureiros istorija prasidėjo apie 11 500 m. pr. Kr. Iš pradžių ji buvo 
mažas kaimelis, kur žeminės dengtos šakomis ir nendrėmis; stogą laikė medi- 
niai stulpeliai. A. Muras tas žemines atkasė nepaprastai kruopščiai, net kietesnį 
nejudintą gruntą atskyrė nuo puresnio žeminių iškasų vietoje. Storos pelenų ir 
smėlingos žemės nuogulos čia susidarė per ne vienos kartos gyvenimą. A. Mu- 
ras su kolegomis nuogulas išsijojo smulkiais sietais, tuomet didelius grunto pa- 
vyzdžius flotacijos aparate veikė vandeniu ir išskyrė tūkstančius smulkių sėklų 
bei kitokių augalų likučių, taip pat — žuvų kaulų ir mažų karoliukų. 

Surinko 712 sėklų pavyzdžių; kiekviename iš jų buvo apie 500 daugiau 
kaip 150 įvairių valgomųjų augalų sėklų. Tai leido botanikui Gordonui Hil- 
manui (Gordon Hillman) rekonstruoti prieš 13 000 m. strateginėje vietoje 
gyvavusio kaimelio gyventojų augalų rinkimo įpročius. 

Žemiau to kaimelio buvo gerai drėkinama — Eufrato potvynių užlieja- 
ma - lyguma, o virš jo žole apaugusi stepė driekėsi taip toli, kaip ir šiandien. 
Atviri ąžuolų, pistacijų ir kitų riešutus vedančių medžių miškai buvo visai 
netoli ir lengvai pasiekiami, o šiandien iki artimiausio miško yra ne mažiau 
kaip 120 km. 

Kad 11 500 m. pr. Kr. miškas buvo daug arčiau, žinome iš to, kad bo- 
taniniuose šios gyvenvietės pavyzdžiuose G. Hilmanas rado celčio, slyvų ir 
baltažiedės šliandros vaisių kauliukų ir baltažiedžio asfodelo, dar vieno tokiuo- 
se miškuose augančio augalo, sėklų. Niekas nebūtų didesniu mastu vartojęs 
tų miškų vaisių, jei jie nebūtų augę čia pat. Tame kaimelyje pistacijų riešutų 
rasta labai daug, o šiandien artimiausia jų augimo vieta — kalnuose už 90 km. 
G. Hilmano nuomone, pistacijos kadaise augo ilgomis linijomis ant žemų 
vadžių terasų netoli to kaimelio. 

Pavasarį ir vasarą gyventojams buvo lengvai prieinami kviečiai ir dviejų 
rūšių ryžiai — laukiniai javai, augę ąžuolynų pakraščiuose ir buvę svarbus mais- 

to produktas. Siandieninémis sąlygomis tokios žolės augtų ne arčiau kaip už 
100 km nuo tos vietos. 

Penkis šimtmečius Abu Hureiros gyventojai po ranka turėjo ne tik daug 
lengvai prieinamo augalinio maisto, bet ir patikimų mėsos šaltinių. 

80 96 tos mėsos — dykumų gazelių. Medžiotojai nesivargino medžioti pa- 
vienių žvėrelių: masines skerdynes rengė kelias savaites vasaros pradžioje, kai 
gazelės traukdavo į slėnį ieškoti šviežios žolės. Nebuvo gailimasi net ir pačių 
jauniausių — kartais išskersdavo ištisas kaimenes. 

Visi maisto šaltiniai — migruojančios gazelės, pavasarinių žolių derlius, rie- 
šutų gausa rudenį — sudarė palyginti lengvai numatomus, papildančius vienas 
kitą ir tinkamai laikomus Abu Hureiros gyventojų maisto išteklius, leidžiančius 
toje pačioje vietoje gyventi ne vienai kartai. Lietaus vienais metais būdavo dau- 
giau, kitais — mažiau, bet, žiūrint objektyviai, oro sąlygos buvo labai palankios. 

Derlingesniais metais sandėliuose sukaupdavo tiek maisto produktų, kad 
galėjo atlaikyti trumpalaikes sausras ar riešutų nederlių. Tačiau, būdami pri- 
klausomi nuo daug darbo reikalaujančio maisto, jie, išskyrus medžiotojų ar 
augalų rinkėjų grupeles, iš kaimelio išvykti ilgesniam laikui negalėjo. Kebarie- 
čių klajokliškumas jau seniai buvo pamirštas, todėl Abu Hureiros gyventojų 
gebėjimas prisitaikyti prie daug sausesnio klimato buvo gerokai apribotas. Jie 
peržengė aplinkos sutrikdymo slenkstį. 

Po 11 000 m. pr. Kr. klasikinių socialinio lankstumo ir judėjimo strate- 
gijų jau nebepakako ne tik Abu Hureiros gyventojams, bet ir tūkstančiams 
žmonių, gyvenančių kitose Pietvakarių Azijos vietose. Žmonės jau nebegalėjo 
keltis į drėgnesnes ar tenkintis sausesnėmis. 

Daugelyje Derlingojo pusračio vietų ne viena karta apsistodavo tankiai 
apgyventose tose pačiose gyvenvietėse. Netoli jų gyveno kitos grupės, terito- 
rinės ribos buvo griežtai apibrėžtos: galėjo eiti upelio vaga, slėnio pakraščiu, 
palei ąžuolų giraitę ar vadės dugnu. 

Tų bendruomenių pastovumas, glaudus ryšys su žolių plotais ar azuoly- 
nais atsirado ne tiek dėl gyventojų skaičiaus didėjimo, kiek dėl moterų ir jų 
veiklos, susijusios su maisto ruošimu. Jų darbas leido išmaitinti kur kas dau- 
giau žmonių, tačiau tai buvo pasiekta brangia kaina — prarandant klajojimą 
ir socialinį lankstumą, kurie tokie seni, kaip pati žmonija. Naujas pastovias 
stovyklavietes itin veikė staigūs klimato pokyčiai, ypač sausros. 

Klajojimo netekimas yra ne žemės ūkio padarinys, kaip priimta manyti, o 
2000 m. trukusio padidėjusio lietingumo pasekmė po 13 000 m. pr. Kr. Uni- 
kalių aplinkybių sutapimas leido palyginti mažam medžiotojų-rinkėjų grupių 
skaičiui užmegzti visiškai naujus santykius su aplinka ir vieniems su kitais, 
kaip tai padarė Abu Hureiros gyventojai. 

Mes, žmonės, kaip kokie vorai veikiame neregimuose tinkluose, kuriuos 
patys ir surezgėme. Tai mūsų tarpusavio bendradarbiavimo ir sąveikos su pa- 
sauliu tinklai; nuo jų priklauso mūsų veiksmai, patirtis ir atmintis. Dešimtis 
tūkstančių metų tie tinklai išliko beveik nepakitę. Iki dabar. 

Pirmą kartą žmonės — ne viena karta — ėmė gyventi susigrūdę ankštose 
gyvenvietėse, ir ne keletą savaičių, o visą gyvenimą. Palikti jų negalėjo net ir 
panorėję. Šeimų, giminių, jaunų ir senų tarpusavio santykiai darėsi kur kas 
sudėtingesni. Tą patį galima pasakyti ir apie dvasinius ryšius su savo žemėmis, 
ąžuolynais, pistacijomis ir žolių plotais, kuriais jų protėviai naudojosi prieš 
juos ir kuriuos, savo ruožtu, paveldės jų palikuonys. Tie pirmieji kaimai išug- 
dė visuomenę, išpranašavusią tas žemdirbių bendruomenes, kurios po kelių 
kartų greitai paplito visoje Pietvakarių Azijoje. 

Tik štai apie 11 000 m. pr. Kr. Abu Hureirą užklupo ilga ir vis stipresnė 
sausra, kurią sukėlė sukrečiantis geologinis įvykis už tūkstančių kilometrų, 
Šiaurės Amerikoje. 


er 


Prieš 1000 m. kylantys Agasiso vandenys 1100 km ruožu užliejo atsitraukiantį 
Lorantidų ledo skydą. Didžiausio išsiplėtimo metu tas ežeras dengė dalį Mani- 
tobos, Ontarijo ir Saskačevano provincijų (Kanada) ir Minesotos bei Šiaurės 
Dakotos valstijų (Jungtinės Valstijos). Rytinį šio ežero kraštą sudarė į pietus 
nukreiptas Lorantidų išsikišimas, vadinamas Aukštutiniu kyšuliu. Šis ledo pu- 
siasalis ežero vandenims neleido tekėti į rytus, ten, kur dabar yra Šv. Lauryno 
upės slėnis.? 

Agasisas buvo didžiausias iš daugelio tirpsmo vandens ežerų prie pietinio 
Lorantidų ledo skydo pakraščio 11 500 m. pr. Kr. Jame gyveno šaltį mėgs- 
tantys moliuskai — jie puikiai jautėsi esant 5 *C. Tai buvo toks didelis atviro 
vandens telkinys, kad darė didelę įtaką jį supančio ledo skydo orui. 

AGASISAS 


Dėl šalto šio ežero vandens paviršiaus iš nuolatinių aukšto slėgio centrų virš 


šiauriau esančio ledo į pietus pūtę stipresni vėjai sulaikė šiltesnes sroves iš pietų ir jų 
nešamą lietų. Dėl to Lorantiduose lydavo mažai. Dėl globalinio atšilimo ir menko 
sniego kaupimosi ledo skydo pakraščiai ir Aukštutinis kyšulys nepaliaujamai traukė- 
si. Agasisas plėtėsi ir plėtėsi, plūstant ledo tirpsmo vandenims, kol 11 000 m. pr. Kr. 


išplito taip toli į rytus, kad pasiekė beveik visą pietinį kyšulio kraštą. 


O vanduo kilo. Mažytis gėlo vandens upelis prasiskverbė per sumažėjusį 


kyšulį ir jo morenas į dabartinio Aukštutinio ežero vietoves ir greitai tapo siau- 
ru srautu, graužiančiu minkštą gruntą. Netrukus šis srautas virto tikru potvy- 
niu. Didžiulės ledo tirpsmo vandenų masės prasiveržė į Šv. Lauryno upę. Per 
kelis mėnesius, o gal net savaites, Agasiso nebeliko, išskyrus kelis jo likučius, 


tarkime, šiandieninį Vinipego ežerą. 

Kelis mėnesius didžiulis gėlo vandens srautas tekėjo į Labradoro jūrą. 
Gėlas Agasiso vanduo uždengė tankesnį sūrų Golfo srovės vandenį — jis kaip 
laikinas dangtis neleido šiltam vandeniui atvėsti ir grimzti gilyn. Agasiso van- 
denys atkirto Atlanto konvejerio juostą. Naujausi tyrimai taip pat kelia mintį, 
kad didelę įtaką galėjo turėti ir tirpstantys Antarktidos vandenys, tačiau kokia 
ta įtaka, tebesigincijama."? 

Pasibaigus Heinricho I įvykiui, 2000 m. sūrus vanduo, grimzdamas pi- 
etinėje Labradoro jūros dalyje ir prie Islandijos, šiltą Golfo srovės vandenį 
stūmė į šiaurę ir rytus, todėl Europoje buvo keliais laipsniais šilčiau nei tokiose 
pačiose geografinėse platumose kitur. 

Atlanto cirkuliacija staiga sustojo. Per kelias žmonių kartas temperatūra 
greitai krito, ir Skandinavijos ledo skydai vėl pradėjo slinkti pirmyn. Per trum- 
pa laiką susidarė jūros ledo danga, neleidžianti Golfo srovei atnaujinti veiklos, 
ir Europoje įsigalėjo labai šaltas klimatas. 

Šį 1000 m. trukmės įvykį klimatologai vadina jaunesniuoju driasu pagal 
mažos poliarinės gėlytės pavadinimą — ji tada buvo plačiai paplitusi, Ziedadul- 
kių gausu šlapiose to meto nuogulose. Šimtai kruopščiai kalibruotu radiokar- 
boninio datavimo duomenų rodo, kad tai vyko 11 500 — 10 600 m. pr. Kr. 

Per Europą nusirito kvapą užimantys klimato pokyčiai. Nyderlanduose 
temperatūra žiemą reguliariai nukrisdavo žemiau —20 °C. Sniego buvo galima 
laukti bet kada nuo rugsėjo iki gegužės, o vasaros tapo vėsios, vidutinė tem- 
peratūra — 13-14 *C. Didesnėje Europos dalyje miškai traukėsi, juos pakeitė 
kartusis kietis (Artemisia) ir kiti krūmai, būdingi atšiauriam, šaltam klimatui. 

Europą užgriuvo didžiuliai temperatūros svyravimai, ryškūs metiniai kli- 
mato pokyčiai ir atšiaurios žiemos audros.!! Pietų Švedijos ežerų nuogulų ker- 
nai rodo, kad, prasidėjus jaunesniajam triasui, apie 11 000 m. pr. Kr. staiga 
atšalo, o vėliau oras šilo tik labai pamažu. 

Šaltis truko 10 šimtmečių. Vėliau, taip pat staigiai, Golfo srovė vėl ėmė 
tekėti. Kompiuterinis Nyderlandų aplinkos pokyčių modeliavimas rodo, kad 
atšilimas prasidėjo vos per 50 m. Gali būti, kad ištisa serija neįprastai šiltų 
vasarų ištirpdė ledą virš jau plonėjančio gėlo vandens sluoksnio. O gal, van- 
deniui garuojant, tropinėje Atlanto dalyje toli nuo ledo skydų susikaupė tiek 
sūraus vandens, kad ledo zonos pakraščiuose jis vėl ėmė grimzti. Atkurta cir- 
kuliacija galėjo ramiai įsigraužti į jūros ledą. 

Toli vakaruose, Kanadoje, Agasisas išgaravo, subyrėjo į kelis mažesnius, 
išnyko kliūtis lietui slinkti į šiaurę, į Lorantidų ledo skydo likučius. Maždaug 
po 1000 m. dar vienas ledo pasislinkimas į Aukštutinio ežero baseiną vėl už- 
darė Šv. Lauryno upės baseiną, ir susidarė ežeras. 

Ledyninių sąlygų atsinaujinimas Šiaurėje ir Atlanto cirkuliacijos nu- 
trūkimas iš karto paveikė klimatą toli į pietvakarius, Anatolijoje ir Levante. 
Sugrįžus paskutinio ledynmečio anticiklonui, vyravo šaltesnės sąlygos, nors 
ir truputį švelnesnės. Pietrytinę Aziją dešimčiai šimtmečių apėmė didelė 
sausra. 


er 


Sausra beveik iš karto paveikė ir Abu Hureira.? Apie 11 000 m. pr. Kr. žmo- 
nés liovėsi rinkti medžių vaisius ir riešutus miško pakraštyje galbūt dėl to, kad 
giraičių prie gyvenvietės jau nebebuvo. Tuo metu vis daugiau dėmesio jie skyrė 
laukiniams javams, tarp jų — ašuotės ir asfodelo sėkloms. G. Hilmanas, tyręs 
Abu Hureiros florą, nurodo, kad tokios sėklos ir augalai galėjo klestėti, miško 
pakraščiui pasitraukus dėl užsitęsusios sausros. Medžių lajai praretėjus, po jais 
augančios žolės galėjo gauti daugiau saulės. 

Po 400 m., 10 600 m. pr. Kr., asfodelo ir laukinių javų grūdai iš Abu 
Hureiros išnyko. Rečiau aptinkama net pistacijų riešutėlių. Aišku, toks kraš- 
tovaizdis nebegalėjo išmaitinti tiek daug kaimelio gyventojų. Botaniniai pa- 
vyzdžiai rodo, kad jie, apimti nevilties, perėjo prie prastesnio maisto, prie 
sausrai atsparių dobilų ir liucernos — ne tokių maistingų, be to, prieš vartojant 
juos reikėjo daug daugiau apdoroti. Teko įdėti daugiau darbo apsirūpinant 
pagrindiniais maisto produktais ir labai praplėsti augalinio maisto asortimen- 
tą. Sumažėjo net slėnio dugne augusių augalų — atrodo, ir Eufratas jau rečiau 
beužliedavo savo krantus. 

Kaip ir daugelis kitų Pietvakarių Azijos gyvenviečių, Abu Hureira buvo 
regione, kur net ir maži lietaus iškritimo pasikeitimai gali sukelti didelius au- 
galijos pokyčius. Laikui bėgant, kraštovaizdis čia darėsi vis sausesnis ir sau- 
sesnis, miškas atsitraukė taip toli, kad jo pasiekti buvo jau nebeįmanoma ir 
neapsimokėjo, net ir įrengiant tarpines laikinas stovyklavietes. Riešutų giraitės 
irgi galėjo būti kaimyninėse teritorijose, bet jos nebuvo prieinamos tuo metu, 
kai vyko įnirtingos varžybos dėl maisto. Karo požymių, sakykime, karo aukų 

vietos kapinése, néra: matyt, Zmonés susitaiké su mintimi, kad maisto stinga, 
ir bado šmėklą vijo, labiau pasikliaudami giminėmis. 

Prie sausesnio klimato žmonės taikėsi, pereidami prie smulkiasėklių žolių ir 
kitų atsarginių maisto produktų. Maždaug 10 000 m. pr. Kr. jie žengė kitą logiš- 
ką žingsnį — pradėjo sodinti augalus laukinių žolių derliui padidinti. Minėtame 
kaimelyje pasirodė pirmosios sukultūrintų augalų — ryžių, einkorno (stambia- 
grūdžių kviečių atmainos) ir lęšių — sėklos, bet jų nepakako visiems. Po tiek gero 
gyvenimo metų kaimelio gyventojų skaičius padidėjo, ko gero, iki trijų ar ketu- 
rių šimtų, taigi jų buvo kur kas daugiau, nei galėtų būti gyvenant klajokliškai. 

Nuolatinės gyvenvietės jau nebegalėjo išsilaikyti be riešutų ir siaučiant 
didelei sausrai, kai net prastesnių maisto produktų mažėjo. Nesunku įsivaiz- 
duoti šaltus žiemos mėnesius, alkanas šeimas, susigūžusias būstuose, nes sausra 
išdegino miškus, ir trūko net malkų. 

Nors Abu Hureiros bendruomenė bandė auginti javus, tačiau užsitęsu- 
si sausra nukamavo. Praėjus kelioms kartoms nuo laiko, kai pradėjo auginti 
javus, šį kaimelį gyventojai paliko. Nėra būdų sužinoti, kaip tai buvo padary- 
ta — sąmoningai, apgalvotai ar šis procesas vyko pamažu, palaipsniui. Tačiau 
kai giminingos grupės negalėjo padėti, maisto išteklių visai sumažėjo, o sausra 
vis nesibaigė, senasis klajojimas liko vienintelė galimybė, kad ir kaip brangiai 
kainuotų toks pasirinkimas. 

Abu Hureiroje užfiksuotas vienas iš seniausių pasaulyje javų auginimo 
atvejų, tačiau tai nebuvo pačių pirmųjų tokio pobūdžio eksperimentų, vyku- 
sių šiek tiek toliau, vieta. Dar trečiajame XX a. dešimtmetyje Čikagos univer- 
siteto egiptologas Henris Brestedas (Henry Breasted) sugalvojo įsimintiną Der- 
lingojo pusmėnulio terminą. Taip jis pavadino didelį Pietvakarių Azijos lanką, 
kuriame anksčiausiai atsirado žemės ūkis ir civilizacija. Vienas pusmėnulio 
galas yra Nilo slėnyje, kitas — Piety Mesopotamijoje, už Tigro ir Eufrato. Tarp 
tų galų pusmėnulis eina per Levantą ir Jordano slėnį, per Pietryčių Turkiją, 
Irano aukštumas ir Šiaurės Iraką. Įžvalgaus H. Brestedo apibūdinimas laiko 
išbandymą atlaikė. 

Laukinių augalų rūšys, tapusios kai kurių naudingiausių pasaulio javų 
pirmtakais, Derlingajame pusmėnulyje klestėjo ir tebeklesti iki šiol. Tą patį 
galima pasakyti ir apie stumbrus, šernus, laukines ožkas ir avis. Aklimatizuoti 
ir sukultūrinti šie naudingi augalai ir gyvuliai žemdirbiais tapusius rinkėjus 

padéjo aprüpinti subalansuotu Zaliavu — augalinio ir gyvulinio pluosto, alie- 
jaus, pieno — šaltiniu, pagaliau — ir transporto priemone. 

Tačiau kurgi šioje didžiulėje teritorijoje buvo aklimatizuoti, sukultūrinti 
pirmieji javai? Daugiau kaip prieš ketvirtį amžiaus agronomas Džekas Harla- 
nas (Jack Harlan) iš Ilinojaus universiteto tyrė laukinio einkorno plotus Ka- 
radžadago kalnuose rytinėje Turkijoje. Derlių jis nuėmė rankomis ir sugebėjo 
parodyti, kad maža šeima per tris savaites galėjo prisirinkti pakankamai lauki- 
nių grūdų ir misti visus metus.!3 

Tuo metu, kai piečiau gyvenę natufiečiai mito žolėmis ir riešutais, dar 
niekam nežinomi Karadžadago medžiotojai-rinkėjai jau augino laukinį ein- 
korną, šiuolaikinių sukultūrintų kviečių pirmtaką. Per kelias kartas kruopščiai 
atrinkdami produktyviausius augalus, jie nesąmoningai modifikavo einkorno 
genus. 

Tai žinome iš norvegų genetiko Manfredo Heuno (Manfred Heun) ir jo 
kolegų atliktų DNR tyrimų. Analizuodami 68 kultūrinių einkorno atmainų 
(Triticum monococcum monococcum) ir 261 laukinių einkorno atmainų (Triti- 
cum monococcum boeoticum), vis dar tebeaugančių Pietvakarių Azijoje ir kitur, 
jie sugebėjo identifikuoti 11 laukinių atmainų genetiškai savitą grupę, pana- 
šiausią į aklimatizuotą, sukultürinta einkorną. 4 

Manoma, kad šios grupės einkornai yra tolimi dabartinių kviečių protė- 
viai. Konkrečiai šios laukinių einkornų grupės augalai paplitę netoli dabarti- 
nio Dijabakiro miesto šalia Karadžadago kalnų Rytų Turkijoje. Žinoma, tai 
nėra įrodymas, kad čia gyvenę žmonės buvo pirmieji žemdirbiai, tačiau netoli 
esančiose archeologinėse radimvietėse aptikta ir laukinių, ir sukultūrintų ein- 
korno sėklų. 

Sukultūrintas einkornas genetiškai panašus į laukinį, o jo protėvis lau- 
kiniam dar artimesnis — skiriasi tik genų išsidėstymo vietos. Tie nedideli po- 
kyčiai, kuriuos paskatino sėjimo, augimo ir derliaus nuėmimo pjautuvais su 
akmeniniais ašmenimis ciklai, žemdirbiams turėjo neįkainojamą vertę. 

Sunkesnės sėklos ir didesnė jų masė prisidėjo prie sukultūrinto einkorno 
produktyvumo didinimo. Tvirtesnis sėklos sukibimas su stiebeliu leido žem- 
dirbiams nuimti sunokusių javų derlių kada panorės, o ne gaudyti tą trumpą 
metą, kai sėklos krinta, ar kada jas galima nupurtyti į krepšį. Atrodo, pirmieji 
žemdirbiai darė didelį spaudimą kviečio genomui. 

G. Hilmanas ir Stiuartas Deivisas (Stuart Davis) Rytų Turkijoje laukinio 
einkorno derlių nuėmė rankomis ir kitais būdais; paskui, remdamiesi derliaus 
ir nuostolių skaičiais, sukūrė matematinį modelį apskaičiuoti, kiek laiko pri- 
reiks, kad visi grūdai prie stiebelių prisitvirtintų taip stipriai, kaip sukultūrinti 
kviečiai." 

Jie nustatė: jei derlius nuimamas beveik prinokęs ir pjautuvais su akme- 
niniais ašmenimis (pirmuosiuose žemdirbių ūkiuose jie buvo plačiai paplitę) 
arba išraunami, tai visiškai sukultūrinti buvo galima per 20-30 m. Tačiau jei 
javai buvo nuimami nevisiškai prinokę, sukultūrinimas galėjo užtrukti ilgiau, 
gal 2-3 šimtmečius. 

Rytų Turkijoje einkornas buvo sukultūrintas labai greitai, kaip ir sėjama- 
sis avinžirnis bei kartusis vikis. Miežiai, dvigrūdžiai kviečiai, žirniai, lęšiai ir 
linai buvo aklimatizuoti per labai trumpą laiką kitose Derlingojo pusmėnulio 
vietose. 

Dar viena varpinė žolė, Aegilops squarrosa, auga Kaspijos pakrantėse. Šią 
žolę hibridizavus su sukultūrintais dvigrūdžiais kviečiais, kurie buvo paplitę 
į rytus nuo Derlingojo pusmėnulio, buvo išvesti vadinamieji duoniniai kvie- 
čiai — vertingiausi iš visų senovės javų. Kaip ir einkornui, šiems javams pakako 
vos kelių genetinių pokyčių, kad virstų sukultūrintais. Šis procesas vyko be- 
veik kaip šalutinis, įgyvendinant vietinę kovos su ilgomis didelėmis sausromis 
strategiją. 

Kiekvienas medžiotojas-rinkėjas žinojo, kad užkastos drėgname grunte 
ar tik numestos sėklos sudygsta. Todėl logiškas žingsnis buvo išbarstyti sėklas 
natūraliems laukinių žolių plotams didinti, viliantis gauti daugiau grūdų. Ži- 
noma, būtų tuščias reikalas ieškoti anksčiausiai sukultūrintų grūdų ar pirmojo 
pjautuvo su akmeniniais ašmenimis. Tačiau turime pakankamai žinių, kad 
galėtume neabejoti — tai vyko greitai. Per kelias kartas séjimo ir derliaus nué- 
mimo įprotis pakeitė genetinę laukinių žolių struktūrą ir istorijos eigą. Beveik 
neabejojama, kad tas permainas sukėlė didelės jaunesniojo driaso sausros. 


er 


Palikome Abu Hureira apie 10 000 m. pr. Kr., kai, stipréjant sausrai, ja aplei- 
do gyventojai, kurių likimo nežinome. Galima tik spėlioti, kad jie išsisklaidė 
po mažesnes gyvenvietes, esančias netoli patikimų vandens šaltinių, natūralių 

oazių, kur buvo įmanoma rasti maisto. Čia jie galėjo toliau sodinti žoles ir 
papildyti laukinių žolių išteklius. 

Per kelias žemdirbių kartas dirbamajai žemei pradėjus duoti didesnį der- 
lių negu laukinių žolių plotams, ši atsitiktinė strategija virto didelio masto 
žemdirbyste. Kai jaunesniojo driaso pabaigoje vėl atšilo, žemės ūkis jau buvo 
svarbiausias palaikyti gyvybę. Apie 9500 m. pr. Kr. ant gyventojų paliktos 
kalvos iškilo nauja, visai kitokia gyvenvietė. 

Dabar Abu Hureira buvo daug didesnis kaimas iš tankiai sustatytų sta- 
čiakampių vienaukščių namų iš dumblo plytų; namus skyrė siauros gatvelės ir 
kiemai. Žmonės čia buvo beveik visiškai priklausomi nuo javų auginimo. Kiek 
priklausomi, gerai rodo moterų kaulų pokyčiai.!* 

Bendruomenės moterys ištisas valandas praleisdavo atsiklaupusios ir pa- 
linkusios prie malūnėlių, kojų pirštus parietusios po kojomis. Kūno svoris 
buvo panaudojamas grūdams malti, o kojų pirštai sudarė pagrindą perduoti 
judesį. Daug valandų trunkantis malimas — didelis krūvis keliams, riešams, 
juosmeniui. Todėl daugelį moterų neišvengiamai kamavo nugaros artritas, iš- 
krypo kojų pirštų kaulai. Nuolatinis darbas lėmė ir kitus pokyčius, kurie ne- 
būdingi vyrams. Tačiau viršutiniai ir vyrų, ir moterų skeletų slanksteliai buvo 
padidėję; taip paprastai atsitinka didelį svorį nešiojant ant galvos. 

Sprendžiant pagal dabartines medžiotojų-rinkėjų visuomenes, moterys 
rinko ir apdorojo augalinį maistą, o vyrai medžiojo ir žvejojo. Naujajame Abu 
Hureiros kaime buvo laikomasi šio pagrindinio darbo pasidalijimo. Vyrai 
medžiojo gazeles, prižiūrėjo bandas ir žvejojo. Gal dar padėjo apdirbti žemę. 
Tačiau augalų sodinimas, jų ravėjimas ir derliaus nuėmimas buvo moterų 
rankose, lygiai taip pat, kaip kad senajame kaimelyje jos atliko daug darbo 
reikalaujančias grūdų ir riešutų derliaus nuėmimo užduotis. Dabar kur kas 
labiau varginantis maisto ruošimas moteris pririšo prie nuolatinių gyvenviečių 
ir stabdė klajojimą, tūkstančius metų būdingą medžiotojų-rinkėjų visuome- 
nėms. 

Pirmus 700 antrosios Abu Hureiros gyvenvietės gyvavimo metų vyrai, 
kaip ir jų pirmtakai, kiekvieną pavasarį primedžiodavo šimtus gazelių. Apie 
9000 m. pr. Kr. bendruomenė staiga ėmė ganyti ožkas ir avis. Nežinome, 
kokia buvo tokios permainos priežastis, — gal nualinti medžioklės ištekliai. 
"Tačiau kasdienio gyvenimo ritmą pagyvino poreikis didinti bandas. 

Dar 2000 ar 3000 m. Abu Hureiros gyventojai kürési ant savo senojo ir 
vis didéjancio kaimo kalvos, büdami priristi prie pirmtaku lauku ir ganyklu. 
Ir čia, ir kitose Pietvakarių Azijos vietose buvo stiprinami gyvųjų ir mirusiųjų 
ryšiai. Gyvenimas, kaip ir visada, sukosi aplink nekintantį metų laikų ciklą, 
bet augalų sodinimas ir derliaus nuėmimas, gyvenimas ir mirtis jau vyko pa- 
saulyje, kuriame gyventojų protėviai buvo žemės saugotojai ir tarpininkai tarp 
dabartinės kartos ir bauginančių antgamtinių jėgų, nešusių lietų ar sausrą, 
gyvybę ar mirtį. 

Abu Hureira nebuvo nei unikali, nei ypatinga. Tas pats vyko dešimtyse 
didelių ir mažų kaimų. Jiems, be abejo, padėjo senas keliautojų įprotis keistis 
informacija apie maisto išteklius ir paskalomis, kas ką veikia. Individualūs 
namų ūkiai ir ištisos bendruomenės bandė auginti laukinius augalus ir padi- 
dinti derlių. Taip jie neišvengiamai sukėlė genetinius dvigrūdžių kviečių, ryžių 
ir kitų augalų, kurie per kelias kartas medžiotojus-rinkėjus pavertė žemdir- 
biais, pokyčius. 

Kai tolimasis Atlanto jungtukas apie 9500 m. pr. Kr. įsijungė vėl, ir Golfo 
srovė atgijo, naujosios ekonomikos žinios greitai paplito toli už kelių šimtų 
gyvenviečių Pietvakarių Azijoje ir paskatino revoliucinius žmonių gyvenimo 
pertvarkymus; visa tai įvyko tik dėl to, kad Agasisas pralaužė savo krantus. 

II DALIS 
VASAROS ŠIMTMEČIAI 


Tài akina ryški dangaus šviesa, 

Tài darganos pavidalus užstoja, — 
Tai glosto, glamonéja, tai kamuoja, 
Kaip igeidis, kaip aplinka visa. 
Tavoji vasara neturi pabaigos... 


Viljamas Šekspyras (William Shakespeare), 
18 sonetas, vertė S. Geda, Vilnius, 2009. 

Egipto suvienijimas 


Egipto miestu atsiradimas 
Mesopotamijos miestu plétra 


Erteboliné Skandinavijos kultüra 


Gyvulių ganymas Sacharoje 


Linijinės-juostinės keramikos 
kultūros žemdirbiai keliasi į Vidurio 
Europą 


Pirmosios Pietų Mesopotamijos 
gyvenvietės 
Balkanų žemdirbiai 


Spartus žemdirbystės plitimas 
Pietvakarių Azijoje 


„Plataus spektro medžiotojai-rinkėjai" 
Šiaurės Europoje 


Didelis Sacharos, Egipto 
ir Mesopotamijos 
sausringumas 


Šilta, drėgna Europoje 


Sausra Amerikos 
vakaruose 


Euksino ežero užliejimas 
Jūrų vandens lygio kilimas 


Lorantidų ledo skydo 
suirimas ir atlantinės 
cirkuliacijos sulėtėjimas 


Atlantinės cirkuliacijos 
atsinaujinimas 

KATAKLIZMAS 


ŠEŠTAS SKYRIUS 


KATAKLIZMAS 


10 000- 4000 M. PR. KR. 


Kur aukštos bangos į krantus sugūra, 
Drebėk, keleivi — tai Juodoji jūra! 


Baironas, Don Zuanas, 


5 giesmė [bibliografija, p.] 


iekvieną rudenį Abu Hureiros ir dešimčių kitų Jordano slėnio bendruo- 

menių žemdirbiai žiūrėdavo į dangų vakaruose, ar nepasirodys nors men- 

ų debesų požymių. Jie tvarkydavo savo mažus daržus, esančius netoli 

nuo laukinių žolių augimo vietų. Ir vyrai, ir moterys lazdomis pureno žemę — 

ruošėsi sėti. Kiekvieną popietę debesys pasirodydavo, žadėdami lietų, tik iki 
vakaro išgaruodavo. 

Bet pagaliau vis tiek ateidavo diena, kai dangus užtemdavo, ir iškrisdavo 
pirmi lašai. Jie barbendavo į sausą dirvą kartais ir per naktį. Kitą rytą žmones 
pažadindavo nuostabus drėgnos žemės kvapas. Visi išeidavo į laukus, berda- 
vo brangiąsias sėklas ir užpildavo žeme. Gerais metais islisdavo žali daigeliai, 
drėkinami pasikartojančio lietaus. Tačiau kartais jo nebūdavo kelias savaites, 
daigeliai imdavo vysti ir nudžiūdavo. 

Natūrinis ūkis visada toks. Net gerais laikais žemdirbiai gyvendavo nuo 
derliaus iki derliaus, nuo lietaus iki lietaus. 

Jaunesniojo driaso pabaiga į Viduržemio rytinės dalies šalis atnešė daug 
aukštesnę temperatūrą ir daugiau lietaus. Šalti, sausi šiaurės rytų vėjai, būdingi 
vėsesniems šimtmečiams, užleido vietą drėgniems vakarų vėjams iš Atlanto 
vandenyno ir Viduržemio jūros. Netrukus ir vėl nuo Anatolijos iki Jordano 
slėnio suklestėjo gerai drėkinami miškai, juose buvo tiek daug pistacijų riešu- 
tėlių ir gilių, kaip ir prieš tūkstančius metų. Tačiau žmones jie mažiau bedo- 
mino, nes medžiotojai-rinkėjai tapo žemdirbiais. 

Dideliuose plotuose nuo Jordano slėnio pietuose iki Pietryčių Turkijos 
šiaurėje ir Irano kalnyno rytuose daugelis mažų bendruomenių dabar mito ne 
žolėmis ir kitokiu augaliniu maistu, o sukultūrintais kviečiais, ryžiais ir mie- 
žiais. Medžioklė (ypač gazelių ir elnių) ir laukiniai augalai tebebuvo svarbūs, 
bet žmonės jau tapo maisto gamintojais. 

Jie taip pat prisijaukino ir gyvulius. 

Gyvulių prisijaukinimo istoriją galima atsekti iš kartais randamų laukinių 
ožkų ir avių kaulų, iš šimtų medžiotojų grobio pietinėse Kaspijos pakrantė- 
se, Derlingajame Irano kalnyno pusmėnulyje. Tūkstančiai sutrupintų gyvūnų 
kaulų, rastų vasaros stovyklavietėje prie Zavi Šemi Šanidaro vietovės Kurdista- 
no kalnuose, rodo, kad 10 500 m. pr. Kr. gyventojai ten išskerdė daug nesu- 
augusių laukinių aviy.' Taigi matyti atranka. Gali būti, kad medžiotojai buvo 
aptvėrę jų ganyklas, kad būtų lengviau medžioti pasirinktus gyvūnus. 

8000 m. pr. Kr. gretimame kalno slėnyje esančios Ganj Dareh gyvenvie- 
tės gyventojai jau ganė prijaukintas ožkas. Tai žinome, nes iš kaulų nustatyta, 
kad jie nesubrendusių patinų ir senos patelės. Vadinasi, skersdavo perteklinius 
jau suaugusius ožius, o ožkos būdavo paliekamos veislei ir laikomos tol, kol 
pasendavo ir tapdavo bergždžios. 

Kaip prijaukindavo? Apie tai galima tik spėlioti. Dėl sauso oro 11 000 — 
9500 m. pr. Kr. gyvenvietės susitelkė prie pastovių vandens šaltinių — ežerų, 
neišdžiūstančių upių ir šaltinių. Čia buvo galima rasti įvairiausio augalinio 
maisto, taip pat rinkosi medžiojamieji žvėrys ir paukščiai, traukiami vandens 
ir vešlesnės žolės. Taigi gyvuliai ir žmonės neišvengiamai susidurdavo, ir me- 
džiotojai kartais net gerai pažinojo individualias bandas — galbūt galėjo net 
skirti konkrečius gyvulius.? 

Laukinės ožkos ir avys tapo pirmaisiais gyvuliais, kuriuos žmonėms buvo 
lemta prisijaukinti. Tai gyvenantys kaimenėmis, labai socialūs gyvūnai, sekan- 

tys paskui vadą arba einantys visi kartu. Jie duodasi šerti ir veisiasi apribotoje 
erdvėje. Ilgainiui pripranta prie tarp jų vaikščiojančio medžiotojo. Selekty- 
vus medžiojimas buvo nukreiptas į patinus ir senesnius gyvulius, tausojant 
jaunuosius kaimenei išsaugoti. Nuo seno buvo žinoma, kad bandos judėjimą 


galima valdyti, prižiūrint kelių svarbiausių jos narių veiksmus. 


Atėjo laikas, kai medžiotojai suprato — bandą galima laikyti dideliame 


aptvare. Gali būti, kad jauniklių grupes saugojo vėlesniam vartojimui. Tie 
gyvuliai brendo ir pradėjo daugintis. Greitai atsirado patinų perteklius, tad 
juos pradėjo skersti, palikdavo tik pateles, kad atsivestų jauniklių. Tie patys 
genetiniai procesai, sukultūrinę, aklimatizavę kviečius, čia atrinko tuos eg- 
zempliorius, kurie pasižymėjo romumu, produktyvumu ir gebėjimu veistis 


nelaisvėje. 

Kai medžiotojai atskyrė laukines bandas nuo didesnio genofondo, kad 
jas būtų galima veisti selektyviai ir žmonėms prižiūrint, išvedė namines ožkas, 
duodančias pieno, netrukus tapusias pagrindiniu maisto produktu, ir avis, tu- 
rinčias vilnos. 

Gyvuliai buvo jaukinami vienu metu keliose vietose, kai vėl atšilo, maž- 
daug 9000 m. pr. Kr., ir kai žemdirbystė įsitvirtino daug didesnėje teritorijoje 
nei jaunesniojo driaso laikotarpiu. Žemdirbystė ir gyvulių auginimas ne visada 
yra viena kitą papildančios veiklos, ir laukų dirbimas nebūtinai turi lemti na- 
minių gyvulių atsiradimą. 

Piemenys, ieškodami naujų ganyklų, visą laiką kilnojasi, o žemdirbiai 
nuo savo žemių nesitraukia. [tampa tarp klajoklių gyvulių augintojų ir sėslių 
kaimo gyventojų atsirado prijaukinus gyvulius, kai piemenis ir jų bandas saus- 
ros atginė į dirbamąsias žemes. Auginti augalus ir jaukinti gyvulius paskatino 
poreikis per sausrą užtikrinti patikimą maisto tiekimą. Gyventojų skaičiui kai- 
muose augant, daugiau medžiodavo gazelių ir kitų žvėrių ir paukščių, todėl 
daugelis bendruomenių prisijaukino gyvulių, norėdamos turėti patikimą mė- 
sos ir kitų maisto produktų šaltinį. 

Kai žmonės virto žemdirbiais, kaimo bendruomenės susijo su savo žeme. 
Tie maži, tankiai apgyventi kaimai vis tiek buvo daug didesni ir tvaresni, paly- 
ginti su pagrindinėmis natufiečių stovyklavietėmis prieš 1000 m. Per trumpą 
laiką kai kurios iš šių gyvenviečių įspūdingai išaugo. 

epo 


Dauguma pirmųjų žemdirbių gyvenviečių užėmė ne daugiau kaip 1 ha. Di- 
delis kontrastas joms buvo auganti gyvenvietė prie Jerichono Jordano slėnyje, 
aprėpianti ne mažiau kaip 4 ha. Klestinti laikina natufiečių stovyklavietė prie 
Jerichono šaltinių atsirado ne vėliau kaip prieš 10 000 m. pr. Kr. Tai buvo lyg 
natūrali oazė jaunesniojo driaso sausros metu.? 

Greitai prie tų šaltinių išaugo daug didesnė žemdirbių gyvenvietė. Pa- 
našūs į avilius namukai stovėjo labai susigrūdę, juos skyrė tik kiemai ir siau- 
ros gatvelės. Didelis kaimas slėpėsi už masyvios akmeninės sienos su mūriniu 
bokštu. Palei sieną ėjo uolose iškirstas beveik 3 m gylio ir daugiau kaip 3 m 
pločio griovys. Pastatyti tokią sieną reikėjo daug bendrų pastangų, tai buvo 
įspūdinga politinė ir socialinė užduotis. 

Tebesiginčijama, ar ji buvo skirta gintis nuo kaimynų ar saugotis nuo po- 
tvynių, tačiau verta pažymėti, kad Jerichono vieta vėlesniais šimtmečiais tapo 
svarbi strategiškai: čia iš dykumos į rytus vedantys prekybos keliai susiėjo su 
pakrantės prekybos tinklais. Ko gero, kaip tik dėl to Jerichonas ir tapo nepa- 
prastai svarbus. Tačiau net jei ši bendruomenė būtų suklestėjusi iš tolimosios 
prekybos, ji turėjo sukurti didelį vietinį maisto produktų perteklių, kad galėtų 
imtis statyti tokius gynybinius įtvirtinimus. Tai perša mintį apie gausius javų 
derlius, lietų, kurio turėjo pakakti tokiam derliui užtikrinti, ir puoselėjamą 
santykį su žeme. 

Už šio santykio slypėjo naujas rūpinimasis protėviais ir gyvulių bei žmo- 
nių gyvenimo vaisingumu. Jerichone atsirado nauji dvasiniai tikėjimai, žmo- 
nės mirusiuosius laidojo po namų aslomis. Mirusiems dažnai nukirsdavo gal- 
vas ir jas užkasdavo savo būstuose duobėse ar slaptavietėse. Gedintieji prieš 
laidojimą spalvotu gipsu kartais nudažydavo savo veidą taip, kad taptų pa- 
našus į mirusiojo; galbūt taip norėta pagerbti, paminėti savo protėvius, kurie 
šioje vietovėje ir kitur garbinti labai įvairiai. 

Jordanijoje, Amano priemiestyje al Gazalyje, išliko paprotys slėpti iš mo- 
lio nulipdytas figūras, kurių kūnai iš dalies dekoruojami, kaklai pailginami, 
akys įdėmiai žvelgia į stebėtoją. Archeologas Garis Rolefsonas (Gary Rollefson) 
mano, kad tokios figūros kadaise stovėjo savotiškoje šventykloje, papuoštos 
regalijomis ir drabužiais, ir, galbūt, buvo laikomos simboliniais protėvių at- 
vaizdais.“ 

Santykis su žeme tų visuomenių, kur nuolatinės gyvenvietės pakeitė laiki- 
nas medžiotojų stovyklavietes, ir apibrėžtos teritorijos žmones maitino lauki- 
nių javų ir riešutų derliumi, tikriausiai smarkiai kito iki žemdirbystės pradžios. 
Tos teritorijos tapo paveldimomis genčių žemėmis; tai garantavo istorinį tęs- 
tinumą. 

Protėviai buvo žemės sargai ir tarpininkai tarp įnoringų aplinkos jėgų, 
tarp antgamtinio ir gyvųjų pasaulių. Protėvių galia ėjo iš žemės, kuri miego- 
jo, atgydavo, duodavo derlių ir vėl tarsi numirdavo, o vėliau vėl pakartodavo 
tą patį ciklą, kaip ir žmonių gyvenimas. Kai žmonės virto žemdirbiais, tokie 
santykiai tapo vienais iš svarbiausių visuomenės dėmesio centrų ir dvasinių 
tikėjimų. 

Ta patį rūpinimąsi protėviais ir dirvos vaisingumu matome ir šiaurinėje bei va- 
karinėje pusėse, kur, prasidėjus atšilimui, sparčiai plito žemdirbystė. Net iš pat 
pradžių žemės ūkio metodai buvo gana sudėtingi; pavyzdžiui, siekiant dides- 
nio derliaus ir dirvos derlingumo, buvo daroma javų ir ankštinių sėjomaina. 

8300 m. pr. Kr. Anatolijos plokščiakalnyje Vidurio Turkijoje klestėjo 
žemdirbių kaimai. Kai kurie iš jų plytėjo netoli obsidiano šaltinių; šis vulkani- 
nis stiklas buvo laikomas labai vertinga įnagių ir papuošalų žaliava.? 

Obsidianas garsus nuo Plinijaus Vyresniojo laikų. Jis pasakoja, kaip Etio- 
pijoje rado stebuklingą uolieną, „atspindinčią ne vaizdus, o šešėlius“. Uolienos 
struktūra yra jos audringos praeities padarinys. Obsidianas susidaro, kai išsily- 
džiusi lava teka į ežerą ar vandenyną ir greitai šąla, virsdama stiklinga uoliena. 
Geležis ir magnis teikia jai spalvą — nuo tamsiai žalios iki juodos. Kartais dėl 
oro burbuliukų galima įžvelgti auksinį, žalią ar geltoną atspalvį. Obsidiano 
telkinių aptinkama retai. Jis labai vertinamas dėl blizgesio ir gebėjimo skilti 
aštriais plonais žvyneliais. 

Netoli lavos srautų esantys kaimai prekiavo dideliais obsidiano kiekiais 
(iš jo padarytomis aštriomis plokštelėmis), sudarydami sandorius su arti ir 
toliau esančiomis bendruomenėmis. Šiek tiek obsidiano iš Anatolijos keliau- 
davo šimtus kilometrų palei rytinę Viduržemio jūros pakrantę ir į pietus iki 
Persijos įlankos. 

Laimei, kiekvienas obsidiano telkinys turi labai specifinių, tik jam bū- 
dingų mikroelementų. Todėl specialistai spektrometru gali nustatyti, iš kurio 
telkinio yra koks nors net ir visai mažytis obsidiano gabalėlis, ir tai leidžia 
rekonstruoti sudėtingus jo mainų tinklus, sujungiančius net ir už šimtų kilo- 
metrų esančius kaimus. Kai kurių gyvenviečių vadai šia uoliena užvaldė vie- 
tinę prekybą. Jų bendruomenės tapo sudėtingesnės už paprastas žemdirbių 
bendruomenes, kurios dabar buvo paplitusios visoje Anatolijoje. 

Didelė Catal Hujuko kalva Vidurio Turkijoje užima 13 ha.“ Šios gyven- 
vietės namai iš saulėje džiovintų plytų ir su plokščiais stogais kilo terasomis 
vienas virš kito, aklinos jų sienos sudarė išorinę gyvenvietės sieną. Į savo namų 
vidų žmonės patekdavo kopėčiomis nuo stogo, atsidurdami gerai ištinkuota- 
me pagrindiniame kambaryje su suolais, židiniu ir į sieną įmūryta krosnimi. 

NAMAI PLOKSCIAIS STOGAIS CATAL HUJUKO GYVENVIETÉJE. SKELBIAMA MALO- 
NIAI LEIDUS GREIS HUKSTAEBL (GRACE HUXTABLE) 


Catal Hujukas buvo ne paprasta gyvenvietė, ne tokia, kaip visos. Ji buvo 
didesnė už Jerichoną, o jos gyventojai sėkmingai vertėsi javų auginimu, gy- 
vuliu laikymu, bet svarbiausias jų užsiėmimas — tolima prekyba juoduoju ob- 
sidianu, gaunamu iš smailaus Hasan Dago kūgio ir kitų ugnikalnių, esančių 
maždaug už 130 km į rytus. Gyvenvietė buvo apgalvotai suplanuota ir labai 
glaudi, visi namai suplanuoti vienodai. Tokios pačios net durų angos ir plytos. 

Per kasinėjimus Catal Hujuke 1957 m. buvo atkasti 139 kambariai. At- 
rodo, 40 iš jų buvo savotiškos šventyklos — kruopščiai dekoruotos patalpos, 
papuoštos egzotiškomis statulėlėmis, kurios dažnokai pasitaikydavo ir gyvena- 
muosiuose būstuose. Archeologas Džeimsas Melartas (James Mellaart) nusta- 
tė, kad šventyklų sienų piešiniai buvo ne pastovūs, nuolatiniai, o periodiškai 
uždažomi baltų dažų sluoksniu, kuriame netrukus būdavo tapomi nauji dar- 
bai. Dailininkai piešė geometrines figūras, gėles, augalus, įvairius simbolius, 
rankas, aprėminančias geometrinius ir natūralistinius piešinius. 

Ant sienų matome deivių, žmonių figūrų, jaučių, paukščių, leopardų, el- 
nių atvaizdus. Šventyklose yra sienų, kur vaizduojama, kaip grifai puola žmo- 
nių kūnus, tarsi draskytų jiems atiduotus lavonus. Viename piešinyje grifas 

yra su žmogaus kojomis, tad čia greičiausiai vaizduojamas ritualas, atliekamas 
žmogaus, persirengusio grifu. 

Namuose rasti skeletai be kūno mėsos, tarsi mirusieji būtų buvę laikyti 
lavoninės aptvare toli nuo bendruomenės. Vėliau giminės surinkdavo kaulus 
ir, įvyniotus į audinį ar odas, užkasdavo po namų ar šventyklų platformomis. 

Viename sienos piešinyje priešakyje vaizduojami tankiai susigrūdę stačia- 
kampiai Catal Hujuko gyvenvietės pastatai, o už jų tolumoje — Hasan Dago 
ugnikalnis su dviem viršūnėmis, iš kurių veržiasi lava ir ugnis. Hasan Dagas 
buvo to magiškojo obsidiano, kuris gyvenvietei atnešė klestėjimą, šaltinis. Vul- 
kaninė obsidiano kilmė jį galėjo sieti su dievybių pasauliu ir plikais protėvių 
skeletais, gerbiamais gyvenvietės šventyklose. 

Catal Hujuko gyvenvietės šventyklas puošia jaučių galvų ir deivių pieši- 
niai; pirmieji, tikriausiai, vaizduoja vyriškosios lyties dievus, o antrieji įkūnija 
vaisingumą. Vienoje iš šventyklų pavaizduota nėščia deivė su panašia į šydą su- 
knele. Dž. Melarto nuomone, savo dievus įsivaizdavo kaip žmones, turinčius 
antgamtinių savybių, paimtų iš pažįstamo gyvulių pasaulio. Jaučiai ir avinai 
simbolizavo vyrų vaisingumą, leopardai — gyvybinę gyvulių ir žmonių jėgą. 
Daugelyje piešinių leopardai padeda gimdančiai deivei. 

Catal Hujuko deivės kulto centre yra gyvenimo ir mirties klausimas. Ji 
yra nėščia arba gimdo, jai padeda gyvuliai ir netgi grifas, mirties simbolis. 
Žemdirbystėje moterų veikla sėjant bei sodinant augalus, nuimant derlių ir 
gaminant valgį įgavo simbolinių sąsajų su vaisingumu ir gausa, su gyvybe ir 
mirtimi. Galbūt ta deivė buvo kūrybos dievybė, niekada nesiliaujančių žem- 
dirbystės gyvybės ciklų ir metų laikų kaitos simbolis. Žemė žmonėms buvo 
motina, būties šaltinis, protėvių gyvenimo vieta. 

Todėl, ko gero, svarbiausias didžiosios sausros ir po jos ėjusio atšilimo pa- 
likimas buvo ne maisto gaminimas, bet gyvenimas glaudžiai susijus su žeme. 
Žmonės dabar, kaip niekada anksčiau buvo priklausomi nuo rūsčios trum- 
palaikių klimato pokyčių tikrovės — nuo potvynių ir sausros ciklų, kurie yra 
neišvengiama sudedamoji natūrinio ūkio pavojų dalis. 

Ta patį galima pasakyti ir apie begalinę ciklinę žmogaus egzistenciją, apie 
vaisingumą ir žemėje gyvenančius protėvius. Tokios pažiūros plačiai paplito, 
kai žemdirbių kaimai įsigalėjo visoje Pietryčių Azijoje. 6000 m. pr. Kr. žem- 
dirbiai gyveno derlingose didelio, sūroko Euksino ežero, esančio į šiaurę nuo 

CATAL HUJUKO GYVENVIETĖJE RASTAS PIEŠINYS, VAIZDUOJANTIS, KAIP 
GRIFAS RYJA JOS GYVENTOJU PROTÉVIUS. PUBLIKUOJAMA MALONIAI LEI- 
DUS GREIS HUKSTAEBL 


Anatolijos plokščiakalnio, pakrantėse. Daugelis jų migravo į šiaurę ir vakarus 
per siaurą lygumą, skyrusią ežerą nuo kylančio vandens lygio Egėjo jūroje, ir 
įsikūrė vakariniuose krantuose bei derlingose Dunojaus baseino žemėse. Už 
jų kaimų driekėsi beribiai neliesti Europos miškai, užėmę kalvotas teritorijas, 
kuriose anksčiau plytėjo paskutinio ledynmečio tundra. 

Nors žemdirbių kaimai ir kūrėsi Euksino pakrantėse, įvykiai kitoje pasau- 
lio pusėje jiems rašė mirties nuosprendį. 


er 


Apie 6200 m. pr. Kr. didžiulės tirpsmo vandens sankaupos pagraužė besitrau- 
kiantį Lorantidų ledą Šiaurės Kanadoje.” Tam tikru metu šis didžiulis ledo 
skydas sutrūko, ir galingas vandens srautas kaskadomis leidosi į pietus, į Mek- 
sikos įlanką. Kita gėlo vandens srovė tekėjo į Šiaurės Atlantą; ko gero, ji buvo 
ne silpnesnė už tą, kuri susidarė ištekant vandeniui iš Agasiso jaunesniojo dria- 

so pradžioje. Beveik i$ karto pastebimai sulėtėjo, o vėliau 4 šimtmečiams net ir 
visai sustojo okeaninės konvejerio juostos judėjimas. 

Europoje įsigalėjo daug šaltesnis ir sausesnis klimatas, panašus į buvusį 
jaunesniojo driaso metu. Iš vakarų slenkančias drėgno oro mases, atnešančias 
lietų į rytinę Viduržemio dalį, pakeitė šaltas šiaurės oras. Balkanai ir rytinė 
Viduržemio dalis patyrė dideles sausras, tokias pat, kaip ir prieš 4000 m. Tas 
400 m. trukmės mažasis ledynmetis buvo globalinis įvykis. 

Jo požymių matyti Karjako įlankos kerne pietrytinėje Karibų jūros dalyje, 
Šiaurės Afrikos ežerų nuogulose ir net šiltajame vakarinės Ramiojo vandenyno 
dalies duburyje, kuriame šiuo metu paviršinio vandens temperatūra aukščiau- 
sia pasaulyje. Indonezijos koralų rifo kernas rodo staigų paviršinio vandens 
temperatūros sumažėjimą maždaug 3 °C. 

Tačiau svarbiausia, kad, Lorantidams subyrėjus, greitai pakilo visų vande- 
nynų lygis. 6200 m. pr. Kr. Šiaurės jūroje jis pakilo beveik 46 mm per metus. 
Po vandeniu pasinėrė dideli Pietų Skandinavijos plotai. Britanija buvo visiškai 
atskirta nuo žemyno. Pietuose Marmuro jūra dar labiau priartėjo prie išsiver- 
žimo iš savo krantų. 

Keturis šimtmečius Pietryčių Europa, Anatolija ir rytinė Viduržemio pakran- 
tė kentė ilgą sausrą. Ežerai labai nuseko, kai kurie visai išdžiūvo. Upės ir upeliai 
seko, veikiami sausringumo bangos, plūstančios iš Šiaurės. Temperatūrai greitai 
krintant, ąžuolų ir pistacijų miškai sausros išdžiovintuose plotuose vėl ėmė nykti. 

Istorija kartojosi, tik buvo vienas skirtumas. Jaunesniojo driaso metu 
daugelis miškų juostos bendruomenių jau augino žolinius augalus. Per kelias 
kartas jos tapo vien žemdirbių bendruomenėmis ir augino javus atrinktose ir 
geriausiai drėkinamose žemėse. Kai juostinis Atlanto transporteris įsijungė vėl, 
žemdirbystė greitai paplito visame Levante ir tolimiausiuose Anatolijos kam- 
peliuose. Dabar, atsinaujinus sausrai, šimtai žemdirbių kaimelių matė, kaip 
daržuose vysta javai. 

Taip atsitiko ir turtingame obsidiano Catal Hujuko kaime. Kai kuriose 
gyvenvietėse liko nedaug žmonių arba jie ėmė ganyti avis, kad galėtų išgyven- 
ti. Dar kitus kaimelius gyventojai visai paliko. Badaujantys žemdirbiai grįžo 
prie dar neišdžiūvusių upių ir upelių, smarkiai susitraukusių ežerų. 

Daugelis jų galėjo įsikurti vakarinėse ir pietinėse Euksino pakrantėse, apie 
900 m žemiau už dabar sausringą plokščiakalnį, plytintj aplink nebegyvena- 

ma Catal Hujuko gyvenviete.? Čia buvo gerokai šilčiau, vėjų neužpučiamuose 
upių slėniuose dar pasitaikė derlingų drėgnų žemių. 

Jūros kerno žiedadulkės rodo, kad tų pakrančių lygumose plytėjo pievos 
ir stepė. Keturis mažojo ledynmečio šimtmečius Euksinas buvo didžiulė oazė 
žemdirbiams, prisitaikiusiems auginti javus tik drėgnose dirbamosiose žemėse, 
kuriose beveik nereikėjo iškirsti miško. 

Niekas nežino, kaip atrodė tos prie ežero gyvenusios bendruomenės. Kai- 
mai ir maži miesteliai yra per giliai po Juodąja jūra, kad apie juos galėtume 
spręsti ne tik ekstrapoliuodami tai, ką žinome apie jų amžininkus kitose vieto- 
se. Jie ganė galvijus, ožkas ir avis, augino kviečius, miežius ir ankštinius, gyve- 
no iš dumblo plytų pastatytų būstų gyvenvietėse. Namai, tarp kurių vingiavo 
siauros gatvelės, buvo sustatyti tankiai, kiekvienas turėjo savo krosnį, aruodą, 
kiemą. Kiekvienas kaimelis buvo susijęs su kaimynais, esančiais ežero pakran- 
tėje, prie upės ar aukštesnėse vietovėse toliau nuo ežero. 

Gyventojai galėjo prekiauti maisto produktais ir vulkaninės kilmės uolie- 
nomis akmeniniams įnagiams gaminti, kriauklelėmis ir kitais papuošalais, gal 
ir iš brangiųjų akmenų, molio indais ir krepšiais. Kaip ir jų protėviai Azijoje, 
stipriais dvasiniais ryšiais buvo susiję su aplinka, kuri jiems teikė javų derlių, 
jautėsi saugomi savo gerbiamų protėvių, taip, kaip tai buvo daroma nuo pačios 
gyvenimo kaimuose pradžios toli į pietus ir rytus nuo tų vietų prieš 4000 m. 

Per tuos šimtmečius mažai kas tepakito. Žemdirbiai ir toliau žemę pureno 
pačiais paprasčiausiais įnagiais. Jie neturėjo sunkių kirvių, sudėtingų medienos ap- 
dirbimo įrankių, plūgų ar kaplių dirvai įdirbti. Visi jų žemdirbystės įnagiai buvo 
tik lazdos žemei purenti ir pjautuvai su titnago ašmenimis. Vyrai iš įpratimo te- 
benešiojo lankus su strėlėmis ar ietis, moterys vis dar pačiomis paprasčiausiomis 
girnomis ir piestomis uoliai malė, smulkino kultūrinių ir laukinių javų grūdus. 

Žmonės tebebuvo išsibarstę tik lengviausiai apdirbamos žemės ploteliuo- 
se, tad jiems pakako vietos ir paukščiams, ir žvėrims medžioti, žvejoti tinklais, 
rankioti žoles, vaisius, šakniagumbius ir riešutus pievose ir miškuose. Nors tie 
žemdirbiai buvo sėslūs, tačiau paprastas žemės dirbimo būdas ir priklausomy- 
bė nuo medžiojamųjų paukščių ir žvėrių bei laukinių augalų teikė jiems tokio 
lankstumo, apie kurį vėlesnės žemės ūkio visuomenės negalėjo nė svajoti. 

Euksinės regiono kaimai turėjo kaimynų einant gilyn į šalies vidų. Iki 
6000 m. pr. Kr. žemdirbiai iš Egėjo regiono pasistūmėjo į šiaurės vakarus, 

į Vengrijos lygumą. Ateiviai neturėjo sunkių kirvių tankiam miškui iškirsti, 
bet užtat jie dirbo neblogą žemę, paprastai esančią netoli upių ar ežerų ir gerų 
ganyklų. Žodžiu, jie viską darė taip, kaip daugelį šimtmečių elgėsi jų protėviai 
Pietvakarių Azijoje. 

Pietų Bulgarijoje žemdirbiai kaimelius statėsi už kelių kilometrų vieną 
nuo kito; kiekvienas kaimelis turėjo savą dirbamosios žemės sklypą? Derlin- 
goje lygumoje gyvenvietės išsidėstydavo palei upių salpas ar gretimas terasas. 
Tai buvo strategiškai palankiausios vietos — šalia ganyklos, žvejybos ir medžio- 
klės plotai. Susidaro įspūdis, kad jie gyveno gana bendro pobūdžio žemdirbių 
gyvenimą, stengdamiesi kuo daugiau valgyti ir laukinio maisto. 

Daugeliu atžvilgių jie tebebuvo medžiotojai-rinkėjai, tik tame senajame 
jų užsiėmime buvo ir natūrinio ūkio, ir gyvulių auginimo. Tai teikė jiems 
lankstumo, leidžiančio ištverti nederlius ir net ilgesnes sausras. Panašus mišrus 
gyvenimo būdas vyravo didžiuliuose Pietvakarių Azijos ir Pietryčių Europos 
plotuose. Tuos pirmuosius žemdirbystės mėginimus sutvirtino mažasis ledyn- 
metis. 

5800 m. pr. Kr. Atlanto cirkuliacija įsijungė vėl, ir staiga atsinaujino šilti 
metai. Drėgnos vakarų oro masės pasiekė rytinę Viduržemio dalį ir Balkanus. 
Šiaurės Atlanto osciliacija tvirtai laikėsi tokios padėties, kuri užtikrino žemą 
slėgį virš Islandijos ir aukštą virš Azorų salų. Nesiliaujantys vakarų vėjai nešė 
šilumą nuo Atlanto paviršiaus į Europos vidurį; dėl to žiemą čia nebuvo šalta, 
o vasarą daug lijo. Europa įžengė į „klimatinio optimumo“ laikotarpį, kuriam 
buvo lemta tęstis 2000 m. 

Šio minkšto klimato sąlygomis žemdirbiai suklestėjo. Derlingiausiose 
Šiaurės Graikijos ir Pietų Bulgarijos vietose žmonės daug šimtmečių apsigy- 
vendavo vis tose pačiose vietose. Didysis Karanovo piliakalnis Bulgarijoje ga- 
liausiai pasiekė 12 m aukštį ir užėmė apie 300 m?.'° Tose senose gyvenvietėse 
gyveno daug žemdirbių kartų. 

Tik štai 5600 m. pr. Kr. Euksinas pradėjo keistis. 


er 


Įsivaizduokite ežerą, kurio vanduo staiga pradeda kilti po 15 cm per dieną. 
Pagalvokite, kad gyvenate kaime ant upės terasos netoli ežero ir matote, kaip 
ežero vanduo nenumaldomai plūsta upėn, kasdien pasiglemždamas 1,6 km 

upės vagos. Potvynis nesiliauja, vanduo vis kyla, užlieja javus. Matyti tik me- 
džių viršūnės. Rausvai rudas purvas, nusėdęs iš vandens, dengia žalius lapus, 
kurie greitai išnyksta po kylančiu potvynio srautu. Ištrauktos ant upės kranto 
valtys nunešamos. Per keletą dienų upės slėnis tampa besiplečiančios jūros, 
kurios vanduo vis sūrėja, dalimi. 

Jums nebelieka nieko kito, kaip bėgti į aukštesnes vietas. 

Viena iš didžiausių žmones ištikusių stichinių nelaimių įvyko apie 
5600 m. pr. Kr., kai kylantis Viduržemio jūros vanduo užliejo gilų Euksino 
baseiną, buvusį 150 m žemiau Marmuro jūros lygio ir sudarė Juodąją jūrą. 

Dar beveik prieš 15 m. visi manė, kad visada buvo prataka, jungianti Juo- 
dąją ir Marmuro jūras. Euksino kataklizmo atskleidimas buvo visiškai netikė- 
tas ne tik geologams ir archeologams, bet ir okeanografams Valteriui Pitmanui 
(Walter Pitman) ir Viljamui Rajanui (William Ryan) bei mažai tarptautinei 
mokslininkų grupei, dalyvavusiai tyrimuose." 

Visi kartu sudarė sudėtingą įrodymų mozaiką iš jūros kernų, echozondo 
duomenų apie senąją kranto liniją, žiedadulkių pavyzdžių ir senovės moliuskų 
kriauklelių. Tie duomenys padėjo atkurti didžiulio gėlo vandens ežero, kurio 
lygis buvo 150 m žemiau Viduržemio jūros lygio, užlietos kranto linijos dalis. 

Mokslininkai identifikavo žvirgždo nuogulas, kurias sudarė krintantis jū- 
ros lygis, bei ankstesnes smėlio kopas, užlietas greitai kylančio vandens. Kerno 
pavyzdžiuose staiga pasirodė mažytės jūrinės kriauklelés. PJMS metodu atlikę 
radiokarboninį datavimą, V. Pitmanas su V. Rajanu nustatė, kad tas staigus 
perėjimas nuo gėlo prie sūraus vandens įvyko apie 5600 m. pr. Kr. 

Euksinas buvo ledynų traukimosi toli Šiaurėje padarinys. Nuo didžiu- 
lio ledo skydų svorio žemės paviršius įdubo, tas įdubimas buvo mažesnis tik 
pakraščiuose (panašu į kūno atspaudą čiužinyje). Ledui traukiantis į Šiaurę, 
pakraščiai, kur žemės paviršius buvo įdubęs mažiau, tapo užtvara tirpsmo van- 
deniui, uolienų nuolaužoms. Ta pati užtvara traukėsi į Šiaurę kartu su ledu, 
nukreipdama vandens srautą į pietus, į didelę įdubą, kurioje dabar yra Juo- 
doji jūra. Per 2000 m. į pietus nutekėjo tiek daug tirpstančio vandens, kad 
iš Euksino jis pateko į Viduržemio jūrą per siaurą prataką dabartinio Bosforo 
sąsiaurio vietoje (kasmet jo ištekėdavo maždaug po 300 km?). 

Prasidėjus jaunesniajam driasui, vandens pritekėjimas į jį iš esmės nu- 
trūko. Netrukus iš ežero vandens išgaruodavo daugiau, nei į jį įtekėdavo. Iš- 

tekėjimo kanale rinkosi dumblas ir nuolaužos, ir čia pamažu susidarė berma. 
Euksino, kurio vanduo jau buvo sūrokas, lygis pamažu nukrito 150 m žemiau 
Viduržemio jūros lygio. Ežerui traukiantis, formavosi upių slėniai ir deltos. 
Derlingose pakrantėse augo vietiniai kviečiai ir kitos žolės. Seklumose knibž- 
dėjo žuvies. Ežero nuogulų sūrumas labai mažas, tad jo vanduo buvo tinkamas 
ir gyvuliams, ir žmonėms. 

Mažojo ledynmečio metu Viduržemio jūros lygis buvo apie 15 m že- 
miau nei dabar. Tačiau, yrant Lorantidų ledo skydui, vandenyno ištekliai 
pasipildė, ir ledynmečio pabaigoje vandens lygis kilo. 5600 m. pr. Kr. 
Marmuro jūra pasiekė mažėjančios bermos kraštus. Varomas vėjo ir po- 
tvynių bei atoslūgių, jis pakildavo ir šį žemės pylimą užliedavo, po to vėl 
atsitraukdavo. 

Tačiau atėjo metas, kai, galbūt audrai sutapus su aukštesniu nei papras- 
tai vėjo varomo vandens lygiu, dalis vandens užplūsdavo kitą bermos pusę ir 
kaskadomis šlaitu krisdavo į toli apačioje esantį ežerą. Per kelias dienas srovelė 
tapo srautu, netrukus — ir kriokliu, kurio vandens greitis viršijo 90 km/val. 

Kuo giliau vanduo pateko į berma, tuo greičiau tekėjo, išgrauždamas 
85-144 m gylio lataką. Juo kiekvieną dieną nutekėdavo tiek vandens, kad 
jo pakaktų užlieti Manhatano salą beveik kilometro storio sluoksniu. Di- 
džiausiame pasaulyje gėlajame ežere vandens lygis kilo vidutiniškai 15 cm 
per dieną greičiu. 

Vos per kelerius metus Euksine prisikaupė tiek vandens, kad pasiekė Vi- 
duržemio jūros lygį. Didžiausias pasaulyje gėlasis ežeras tapo sūroka Juodą- 
ja jūra. Tai buvo tikrai įspūdingų mastų aplinkos katastrofa. V. Pitmanui ir 
V. Rajanui kilo mintis pasiaiškinti, ar šis kataklizmas neįstrigo žmonių atmin- 
tyje ir netapo bibliniu tvanu, tačiau tokie aiškinimai net geriausiu atveju yra 
tik gryni spėliojimai. 

epo 


Tačiau šalia ežero gyvenę žmonės neabejotinai turėjo pagalvoti, kad antgam- 
tinio pasaulio jėgos taip užsirūstino ant jų, kad net protėviai nepajėgė nu- 
maldyti. Purvinas vanduo per kelias valandas užliejo smėlio paplūdimius ir 
upių deltas, paskandino bučius ir varžas žuvims gaudyti, sustatytas seklumose. 
Kylantis vanduo užliejo pelkes ir liūnus, valčių prieplaukas ir sunaikino rūpes- 
tingai prižiūrimus daržus. 

Pasūrėjusiame vandenyje nugaišo tūkstančiai žuvų. Kaimų gyventojai be- 
jėgiškai stebėjo, kaip šiaudiniais stogais dengti namai ir aruodai dingsta po sū- 
roku vandeniu. Kai kuriose vietose ežero kranto linija upių slėniais aukštupio 
link kilo taip greitai, kad jaunas vyras būtų vargiai suspėjęs neatsilikti nuo jos. 
Prie buvusio ežero įsikūrusios bendruomenės susilaukė tai daugiau, tai mažiau 
perspėjimų, tačiau anksčiau ar vėliau visi turėjo pasiimti bent šiek tiek savo 
turto ir varyti galvijus, avis ir ožkas į aukštesnes vietas. 

Nežinome, kokiu metų laiku tas potvynis prasidėjo, tačiau jo padariniai 
turėjo būti baisūs žmonėms, prisirišusiems prie savo žemių, pasikliaujantiems 
tuo, kad sukauptos maisto atsargos, medžioklė ir žvejyba padės peržiemoti. Jei 
jie buvo užklupti javams augant ar, dar blogiau, nuimant derlių, o tuo labiau 
tada, kai nebeturėjo nieko daugiau, išskyrus maisto atsargas, tai jiems neliko 
nieko, išskyrus savo bandų gyvulius ir tai, ką galėjo rasti miške. 

Nežinome ir kiek žmonių žuvo šio kataklizmo metu. Tie žmonės ar ben- 
druomenės, atsidūrusios pro bermą prasiveržusio vandens srauto kelyje, be 

abejo, Zuvo labai greitai. Taciau daugelis bendruomeniu tikriausiai labiausiai 
nukentéjo nuo bado ar jo sukeltu ligu. 

Maždaug po 2 m. vandens lygis stabilizavosi. Šimtai kaimų atsidūrė po 
dabar jau sūrios jūros vandeniu. Toli žemyno gilumoje esančios gyvenvietės 
dabar buvo prie užuovėjinių įlankų ar paliktos žvarbių žiemos vėjų, pučiančių 
kranto link, malonei. Tačiau krašte, išvagotame daugybės upių, vedančių į že- 
myno gilumą, į nepažįstamas vietoves su bekraščiais miškais, gyvenimas tęsėsi. 

Daugelis žemdirbių keliavo aukštupio link, prižiūrėdami senus šeimos 
narius, nešdamiesi mažus vaikus, varydami galvijus ir mažesnius naminius gy- 
vulius. Pabėgėliai pasklido įvairiomis kryptimis. 

Daugelis iš jų staiga pasirodė Bulgarijos lygumose, o iš ten pasuko Duno- 
jaus slėniu aukštyn į šiaurinę Vengrijos lygumos dalį. Dar kiti kilo Dniepru, 
paskui — vakarų link į patį žemyno vidurį, kur niekada anksčiau dar nebu- 
vo. Kad ir kokiu slėniu keliautų, visur ieškojo tokių pačių žemių, kokioms 
žemdirbiai visada teikė pirmenybę, kurios buvo pakankamai drėgnos auginti 
javus. 

Vengrijos lygumą pasiekusios bendruomenės atsidūrė pačiame viduryje 
derlingų žemių, jau užimtų čia gerai įsitvirtinusių žemdirbių bendruomenių. 
Atrodo, joms teko kurtis vakarinėse lygumos dalyse, kur jų gyvenvietės išsi- 
dėstė juostomis palei upes. Jie vengė sunkesnių dirvų ir tankaus miško, kuris 
supo iš visų pusių. Per kelis šimtmečius ateiviai užėmė visas lengvesnes dirvas 
žemėse, kurios nepajėgė užtikrinti didelio gyventojų tankumo, būdingo žem- 
dirbių kaimams. 

Gal net ir iki 5600 m. pr. Kr. kai kurios dabar jau gausios bendruomenės 
iš tos lygumos bandė leistis į neištirtus upių slėnius šiaurėje ir vakaruose. Jų ju- 
dėjimą po Vidurio ir Vakarų Europą galima atsekti pagal labai išsiskiriančius iš 
kitų molinius indus, papuoštus savitais įspaudais ir įraižomis, ir pagal rąstinių 
ilgųjų namų, kuriuose jie gyveno, pamatus. Archeologai tą jų kultūrą vadina 
linijinės-juostinės keramikos kultūra. 

Viename iš reikšmingiausių gyventojų judėjimų žmonijos istorijoje žem- 
dirbiai pirmiausia leidosi į Dunojaus, tuomet — į Reino ir Nekaro aukštupius, 
paskui Reinu žemyn į Lenkiją ir, pagaliau, — į Pietų Belgiją ir Šiaurės Prancū- 
ziją. Per kelis šimtmečius žemdirbių gyvenviečių juostos užėmė lengvai įdirba- 
mą liosa ir upių slėnius nuo Vakarų Vengrijos iki Nyderlandu.? 

Atvykėliai įžengė į pasaulį, kuriame tankūs miškai tamsiai žalia skara dengė ir 
kalvų šlaitus, ir slėnius. Miškų prieblandoje gulėjo pūvantys medžių kamienai 
ir šakos, čia nebuvo jokių kelių, išskyrus atsitiktinius žvėrių takelius. Šviesiai 
žalių samanų kilimai supo ežerėlius ir pelkes su vandens augalais. Į proskynas 
prasiskverbdavo daugiau saulės, čia ganėsi stumbrai, elniai, briedžiai; pasiro- 
džius medžiotojui, jie tyliai dingdavo. Prasidėjus didžiajam atšilimui, miškai 
išplito nuo Balkanų iki Atlanto, nuo Italijos iki Baltijos. 

Iki šių dienų tos augalijos išliko visai nedaug — tik kai kuriuose atskiruo- 
se lopinėliuose Vakarų Europoje ir bauginančioje Lenkijos Belovežo sengirės 
prieblandoje, kur stumbrai, briedžiai, elniai ir kiti medžiojami žvėrys gyvena 
iki šių dienų.“ Didieji ąžuolynai tapo nepasotinamų dirbamosios žemės, mal- 
kų ir medžio anglies geležiai lydyti poreikių tenkinimo aukomis. 

Tačiau prieš 8000 m. miškai, sveiki ir nepaliesti, išskyrus vietas, kur me- 
džiotojai išdegindavo pomiškį, kad pritrauktų žvėris pasimėgauti jaunomis 
atžalomis, driekėsi iki pat horizonto.“ Tarp tų medžių klajojo tik keli tūks- 
tančiai miško medžiotojų: nepastebimi, atsargūs žmonės, ginkluoti lankais ir 
strėlėmis, gerai pažįstantys daugybę miško augalų — pelkių spanguoles, grybus, 
laukinius česnakus. Jie mokėjo tykoti elnių ir briedžių žiemą, kai nesunku juos 
sekti. Drevėtuose medžiuose rasdavo kvapaus medaus iš lizdų, žinomų tik ge- 
rai mišką pažįstantiems žmonėms. 

Medžiotojai savo teritorijas apibrėždavo pagal nekrintančius į akis po- 
žymius — papuvusius medžius su bičių lizdais, šaknis, sunkiai pastebimus 
upeliukus ir iš pažiūros visai neturinčias išskirtinių požymių pelkes. Tada, 
kaip ir Romos imperijos laikais ar viduramžiais, miškas buvo tamsi, paslap- 
tinga vieta. 

Kai kurie specialistai mano, kad lengvesnį, ne tokį miškingą liosą žemdir- 
biai rinkosi dėl to, kad jose negyveno akmens amžiaus medžiotojai. Nežinia, 
kaip ten buvo iš tikrųjų. 

Naujas žemes žemdirbiai apgyveno taip, kaip jų protėviai: apgalvotai 
rinkdavosi lengvai įdirbamas dirvas, apeidavo gretimo kaimo bendruomenes 
ir ieškodavo neužimtos derlingos žemės. Per kelias kartas upių slėniuose ir 
miškų pakraščiuose susidarė pavienių sodybų, kaimelių ir kaimų tinklas.!* 

Kiekviena bendruomenė užsiėmė dar iš esmės tuščias žemes. Jų niekas iki 
tol nedirbo, todėl javų derliai atrodė dideli, juos buvo galima nesunkiai pa- 
pildyti medžiojamais žvėrimis ir paukščiais bei augaliniu maistu — sakykime, 
gilėmis. Tačiau atvykėliai kėlėsi į ne visai tuščias teritorijas: įsikurdami netoli 
vandens telkinių esančiose pievose ar pakrantėse, įsibraudavo į senąsias vieti- 
nių medžiotojų-rinkėjų teritorijas. 

Galime įsivaizduoti, kaip atsargiai su jais susitikdavo kelios žemdirbių 
šeimos, įsirengiančios stovyklavietę ant neaukšto upės kranto. Stai, jiems lygi- 
nant žemę būsto statybai, nežinia iš kur išdygsta keli medžiotojai su lankais. 
Abi grupės, nesuprasdamos viena kitos kalbos, stovi su paruoštais ginklais. 
Galbūt žemdirbiai rodo draugiškumo, sveikinimo gestus. Po kelių minučių 
medžiotojai dingsta miške. 

Vietiniai gyventojai atvykėlius pasislėpę seka, žiūri, kaip jie valo žemę. Jie 
stovi prieš vėją, vengdami karčių dūmų, kai atvykėliai rudenį degina sausą žolę 
ir krūmus. Jie seka galvijus ir kiaules, besiganančius pamiškėje ir įlendančius 
giliau į mišką, ir tyliai dingsta, kai visa gyvenvietė išeina rinkti prinokusių gilių 
nuo didelių ąžuolų slėnio pakraštyje. 

Po kiek laiko abi grupės susitinka vėl. Medžiotojai atneša medaus, brie- 
džių odų ir palieka ant žemės už kaimo, o žemdirbiai padeda kviečių ir jūros 
kriauklelių. Per keletą metų tokie natūriniai mainai tampa įprastu dalyku. 
Galima tik spėlioti, kas vyko toliau, kaip gyveno kitos kartos. Kai kurie me- 
džiotojai greičiausiai buvo vis labiau įtraukiami į žemdirbystę. Jie galėjo pie- 
menauti ar pasigauti galvijų, nuklydusių nuo bandos. 

Galiausiai kai kurios medžiotojų grupės tapo žemdirbiais, bent iš da- 
lies, o senasis rinkėjų gyvenimo būdas pamažu virto istorija. Tačiau dar daug 
šimtmečių periferijoje buvo ir medžiotojų, tad retkarčiais pasireikšdavo ir tų 
dviejų visiškai skirtingų pasaulių sąveika. Kartais turėjo pasitaikyti ir smurti- 
nių veiksmų dėl galvijų vagysčių, ginčytinų medžioklės teritorijų. Gyventojų 
netrukus padaugėjo. Galėjo kilti konfliktų tarp žmonių, visiškai skirtingai ver- 
tinančių žemę. Tačiau neišvengiamai viršų paėmė žemdirbiai. 

Flombornas ir Švėcingenas, dvi linijinės-juostinės keramikos kultūros 
kapavietės į vakarus nuo Heidelbergo Pietvakarių Vokietijoje, Reino aukštu- 
pio slėnyje, davė nelauktų žinių apie medžiotojų ir žemdirbių sąveiką apie 
5 300 m. pr. Kr. ir vėlesniais 150 m.” Lygindami stroncio izotopų koncen- 

tracija individu, rastų šiose kapavietėse, kauluose ir dantyse, amerikiečių ir 
vokiečių archeologai sugebėjo ištirti jų migravimo modelius. 

Stroncis į žmogaus kūną patenka per maisto grandinę, kai maistingosios 
medžiagos iš pamatinių uolienų per dirvožemį ir vandenį patenka į augalus 
ir gyvulius. Dantų emalis susidaro nėštumo ir vaikystės metu, todėl dviejų 
stroncio izotopų — "Sr ir Sr — santykis jame visą gyvenimą išlieka pastovus. 
Tačiau izotopų santykis kauluose, priešingai — nuolat kinta dėl reabsorbcijos 
ir nusodinimo. Todėl galima nustatyti žmonių kilnojimąsi iš vieno geologinio 
regiono į kitą pagal stroncio izotopų santykį jų kauluose ir dantų emalyje. 

64 96 Flomborno kapinyno vyrų ir moterų turėjo tokį stroncio izotopų 
santykį, kad juos reikėjo laikyti atvykėliais iš toliau į rytus esančių geologinių 
regionų. Švėcingeno kapinyne, esančiame už 45 km, maždaug tuo pačiu metu 
atvykėlių buvo kur kas mažiau, be to, iš jų beveik vien moterys. Archeologų 
nuomone, to priežastis yra žmonių, gyvenusių abiejų Reino slėnio pusių aukš- 
tumose, kurioms būdingi tokie stroncio izotopų santykiai, tarpusavio santuo- 
kos. Atvykėliai galėjo būti medžiotojų-rinkėjų grupės, klajojusios apgyventų 
žemių pakraščiuose. 

Pačių ankstyviausių linijinės-juostinės keramikos kultūros gyvenviečių 
beveik visada aptinkama upių slėnių pakraščiuose ir derlingose neužmirku- 
siose lioso dirvose: mat slėniuose esantys daržai drėgni, žemę lengva išpurenti 
net ir be sunkių įrankių. Vadinasi, tą patį sklypą buvo galima naudoti daug 
kartų, jo net visai netręšiant. Tačiau vis tiek ateidavo laikas, kai dirva tapdavo 
nualinta, ir kaimas keldavosi į naują vietą, taip prisidėdamas prie ekonomikos 
plėtros. Kadangi kiekviena bendruomenė paruošdavo sau žemę ir apsistodavo, 
kita karta keldavosi išilgai upių slėnių ir į atviresnes žemes šiek tiek toliau, tad 
neliestuose plotuose įsikurdavo dar vienas kaimas. 

Linijinės-juostinės keramikos kultūros kaimą lankytojas pasiektų takais, 
vingiuojančiais šalia vandens telkinių esančių pievų, ir tankaus miško pakraš- 
čiu, eidamas pro užpelkėjusias vietas ir paupio gluosnių giraites. Jis staiga iš- 
vystų žemės sklypelį su tarp augančių kviečių stirksančiais apanglėjusiais kel- 
mais ir už kelių metrų nuo daržo stovintį ilgą namą nendrių ar šiaudų stogu. 

Namo rėmą sudaro tvirti stulpai, ir aiškiai matyti, kad drėbtos jo sienos 
nuolat taisomos moliu ir galvijų mėšlu, imamu iš visai šalia esančio aptvaro, 
kuriame kelios mergiotės melžia karves. Už 100 m darbuojasi šeši vyrai — daro 

karkasą naujam ilgajam namui. Stulpai jau įkasti, jie atitveria 20 m ilgio ir 
7 m pločio žemės sklypelį. Tokiame name gyvena kelios vienos šeimos kartos; 
viename jo gale žiemą laikomi galvijai. 

Seniai įsikūrusi tokio tipo gyvenvietė turėjo kelis rėžius dirbamosios že- 
mės, priklausančius skirtingoms šeimoms. Pinučių tvoros neleido besotėms 
avims ir ožkoms prieiti prie augančių javų. Smėlingose dirvose išsilaikiusios 
stulpų skylės leidžia šių dienų tyrinėtojams atsekti ilgųjų namų pamatus ir 
rėžių ribas. Deja, tų namų aslos buvo išartos ar šiaip sudūlėjo be pėdsakų. 
Kasinėjimai rodo, kad kai kurios linijinės-juostinės keramikos kultūros gyven- 
vietės turėjo tik vieną tokį namą, kitos — ne daugiau kaip kelis. Tik reta kuri 
iš jų buvo gana didelė — iki dešimties namų. Tačiau lig šiol tebesiginčijama, ar 
visuose juose buvo gyvenama vienu metu. 

Linijinės-juostinės keramikos kultūros bendruomenėse gyvenimas su- 
kosi aplink namų ūkius ar didžiąsias šeimas; kiekviena iš jų turėjo ilgąjį 
namą ir buvo jo šeimininkė. Tačiau, nepaisant savo atskirumo, šeimos buvo 
linkusios statytis namus grupėmis, gal todėl, kad būtų lengviau dirbti ben- 
drus darbus — ruošti žemę ar statyti namus. Žmonės taip pat buvo linkę 
įsikurti geriausiose žemdirbystei žemėse, būti arčiau savo giminių ar kitų 
kaimynų. Kartais tokios namų grupės sudarydavo ilgas linijas. Pavyzdžiui, 
į vakarus nuo šių dienų Kelno (Vokietija) žemdirbių bendruomenės juos- 
tomis kūrėsi didelių upių pakrantėse, kiekvienas ilgasis namas buvo už 50— 
100 m nuo kito. 

Linijinės-juostinės keramikos kultūros žmonės buvo linkę telktis ten, kur 
gruntinis vanduo kaupėsi netoli žemės paviršiaus, nes drėgna dirva buvo ne 
mažiau svarbi už lietų. Kiekvieną rudenį po sausų vasaros dienų gyventojai iš 
laukų raudavo krūmus. Dangus pajuosdavo nuo pelenų ir dūmų, kurie skver- 
bėsi į mišką, nešami šiltų vakarų vėjų. Laukų valymas baigdavosi tada, kai 
bendruomenės išeidavo į mišką rinkti gilių ir riešutų. Riešutus krepšiais nešė į 
kaimą, kur juos laikė paruoštuose aruoduose. 

Ilgi žiemos mėnesiai buvo ramus metų laikas, bet kartu ir pats tinka- 
miausias medžioti, kai įgudęs medžiotojas galėdavo, slapstydamasis tarp me- 
džių, sniego kilimu tyliai prisėlinti prie aukos. Medžiotojai tykojo taurų, elnių 
ir briedžių, ieškojo jų atvirose miško aikštelėse: slėpdamiesi už storų medžių 
stengėsi prie jų prislinkti per šūvio atstumą. 

Kovo mėnesį visos šeimos išeidavo į laukus, rovė i$ daržų piktžoles, pure- 
no dirvą lazdomis ir kapliais, tada sėdavo. Balandį sėjo vasarinius kviečius ir 
kitus javus ten, kur nepasiekdavo potvyniai, bet žemesnėse vietose. 

Derliaus nuėmimas prasidėdavo vasaros pradžioje, kai sunokdavo laukinių 
žolių ir kitų valgomųjų augalų sėklos. Iki to meto, kai karšti orai išdžiovindavo 
dirvą, javų derlius jau būdavo aruoduose. Karšti liepos, rugpjūčio ir rugsėjo orai 
dirvą labai išdžiovindavo, ji sutrūkinėdavo, ir iki žiemos liūčių pradžios vykdavo 
natūrali dirvos aeracija. Tai būdavo geriausias laikas ruošti laukus. 

Paprasti žemės dirbimo būdai, kuriuos naudojo linijinės-juostinės kera- 
mikos kultūros žmonės, iš esmės liko tokie patys, kokie buvo prieš 3000 m. 
Levante jaunesniojo driaso metu. Europiečiai žemdirbystės ciklą pakeitė tik 
šiek tiek — daugiausia reguliavo sėjos ir sodinimo laiką, atsižvelgdami į šaltesnį 
klimatą. 

Kaip ir tolimieji jų pirmtakai, vengė pasikliauti vien tik nenuspėjamu lie- 
tumi. Jų įdėtas darbas atrodė labai menkas, palyginti su tuo, kas laukė vėliau, 
kai žmonės pradėjo kurtis sausringesnėse žemėse, kur derliai priklausė nuo 
lietaus ir dar labiau — nuo miškų iškirtimo. 

Badas buvo ne naujiena. Kiekvienas ūkis, susijęs su savo dirbamaja žeme, 
priklausė nuo sausrų ar nejprastai didelių liūčių — jos galėjo kaipmat sunai- 
kinti visą derlių. Be jokios abejonės, būta mėnesių ir net metų, kai maisto 
trūkdavo, kai grėsdavo badas, bet žmonės turėjo galvijų, medžiojo elnius ir 
kitus žvėris, besiganančius ir slampinėjančius palei upę ir miške. 

Jie taip pat galėjo labai sumažinti javų nederliaus pavojų, tinkamai pa- 
rinkdami vietas savo ūkiams, namus statydami netoli giminių, valgydami 
įvairius alternatyvius maisto produktus, įskaitant ir miško augalus, ir žvėris. 
Kurdamiesi naujoje tėvynėje, linijinės-juostinės keramikos kultūros žmonės 
laikėsi visų paprastų senovinių žemdirbių visuomenių strategijų — diversifi- 
kuotus javus derino su gyvulių auginimu, o apsidrausdami ir medžiojo, ir 
rinko laukinius augalus. 

Toks gyvenimo būdas gerai tiko tada, kai žmonės neturėjo sunkių akme- 
ninių įrankių net vidutinio dydžio medžiams kirsti. Tačiau žemdirbiai suge- 
bėjo išdeginti laukus, išrauti jaunus medelius ir krūmus — taip aplinka buvo 
tvarkoma nuo neatmenamų laikų. Gyvenimas leido jiems atlaikyti trumpalai- 
kių klimato pokyčių užgaidas. 

Iki 4000 m. pr. Kr. žemdirbiai užėmė tik mažytę Europos dalį. Senajame me- 
džiotojų-rinkėjų pasaulyje būdami ateiviai, jie beveik visur užsiėmė ta pačia 
paprasta žemdirbyste. Daugeliu atžvilgių gyveno medžiotojų-rinkėjų gyveni- 
mą, tik atsargas papildydavo javais ir prisijaukintais gyvuliais. Gyveno retai 
apgyventame pasaulyje, kuriame, bent jau iš pradžių, buvo pakankamai že- 
mės, kad būtų galima pasirinkti derlingiausius ir lengviausiai įdirbamus plo- 
tus. Gyvenimas su jo ritualais vis dar virė namų ūkyje. 

Tačiau apie 3500 m. pr. Kr. Europos kraštovaizdis pasikeitė. Tai buvo me- 
dinės architektūros šalis su į kaimelius ir kaimus susitelkusiais namais. Europa 
tebebuvo miškingas žemynas, tačiau pamažu keitėsi, prisitaikydamas prie nau- 
jų gyvenimo iš žemės būdų. Paprasta žemdirbystė labiau įsitvirtino, padidėjo 
sąveika su vietiniais medžiotojais-rinkėjais, ypač tankiau apgyventuose vaka- 
ruose, tad naująją ekonomiką pradėta taikyti plačiau. Dėl linijinės-juostinės 
keramikos kultūros visuomenės plataus masto standartizacijos žemdirbiams 
pamažu užpildant kraštovaizdį ir vis labiau ryškėjant teritorinėms riboms, at- 
sirado regioninės kultūros. 

Šiltas oras ir gausus lietus didino žemės ūkio produktyvumą, atsirado 
nauja politinė ir socialinė arena, kurioje žemdirbiai varžėsi dėl geresnių žemių 
ir vis dažniau kėlėsi į sunkesnes dirvas. Pamažu spartėjo miškų kirtimas, tačiau 
dirbamosios žemės dalis tebebuvo visai mažytė ir iki I tūkstantm. pr. Kr. nė iš 
tolo neprilygo jos daliai šių dienų Europoje. Tuščių žemių apgyvenimas tęsėsi 
ir viduramžiais." 

Tūkstančius metų didžioji gyvenimo ir ritualų dalis buvo susijusi su nuo 
senų senovės gyvuojančiais gyvųjų ir mirusiųjų, protėvių ir žemės ryšiais. 
V tūkstantm. pr. Kr. per žemdirbių visuomenę nusirito permainų banga. Ri- 
tualai staiga tapo vieši. Tai žinome iš to, kad atsirado aptverti žemės sklypai, 
apimantys kelis hektarus, dažnai apsupti keliais grioviais. 

Viename iš tokių aptvarų Tesetice-Kiyovice Pietų Moravijoje apie 60 m 
skersmens ratu einantis griovys supo du palisadus su keturiais vienas prieš 
kitą išsidėsčiusiais įėjimais. Griovių žemėse rasta daug sudužusių statulėlių, o 
visi pastatai yra už to aptvaro ribų." Tai galėjo būti pirmoji vieša arena sudė- 
tingiems ritualams, kokių anksčiau nebuvo žinoma. Kodėl toks pasikeitimas 

atsirado, neZinome. Gal galima jj sieti su poreikiu Zyméti teritorines ribas, 
genties žemėms suteikti gerbiamų protėvių autoritetą. 

Ypač vakaruose dėmesio centras nukrypo nuo namų ūkio ir kaimo prie 
kapaviečių kaip bendrumo simbolio: pradėjo vyrauti ne individualūs su su- 
détingomis puošmenomis, o bendri kapai 2? Naujosios tradicijos atsirado su- 
siliejus senųjų medžiotojų-rinkėjų ir žemdirbių tikėjimams. Tai rodo namų 
mirusiems, kurie dabar palaidoti po piliakalnių žemėmis, statymu iš rąstų ir 
akmenų. Tie piliakalniai — paminklai protėviams. Toks kraštovaizdis pilnas 
simbolinių vietų, susijusių su stipriais antgamtiniais reiškiniais. 

Žmonės paminklus statėsi atvirose vietose, laidojimo patalpomis kartais 
paversdami ir uolų atodangas. Kai kurie piliakalniai supilti dar neseniai dirb- 
toje žemėje, dažnai ant gerai matomų gūbrių, galėjusių būti teritorijų ribo- 
ženkliais. Kad ir kokia būtų jų paskirtis, jie buvo neatskiriama sudedamoji 
darnios sistemos dalis; toje sistemoje protėvių galia jungė, vienijo antgamtinį 
ir materialųjį pasaulius. 

Tokių paminklų gausu visoje Vakarų Europoje. Pavyzdžiui, Eivberyje, Pi- 
etų Anglijoje, ilgi žemės pylimai sudaro tankią kalvoto klintinio kraštovaizdžio 
grupę.“ 4000 m. pr. Kr., praėjus 1600 m. nuo Euksino potvynio, Eivberis tebe- 
buvo retai apgyventas. Tada jo gyventojai pradėjo statyti kapus savo protėviams. 

3400 m. pr. Kr., kaip tik tuo metu, kai Mesopotamijoje augo ir plėtėsi 
miestai, apie Eivberį atsirado daug ilgų pilkapių. Vieni iš jų buvo su akme- 
ninémis vidinėmis laidojimo patalpomis, kitos — su medinėmis pertvaromis. 
Iki šių dienų jų neišliko — iš kai kurių pertvarų liko tik krūvelės akmenų; kad 
jos sudarė pertvaras, šiandien galima numanyti tik iš grunto spalvos pakitimų 
juostose, dalijančiose patalpą. 

Pirmieji ilgi pilkapiai buvo paprasti statiniai, tačiau netrukus jų statytojų 
užmojai išaugo. Garsiausias yra ilgasis Vakarų Keneto pilkapis. Šis smarkiai 
padūlėjęs 100 m ilgio ir apie 2 m aukščio pilkapis supiltas ant žemos keteros 
ir išryškėja dangaus fone.” Kopiant į keterą, prieš akis išdygsta staiga, tarsi 
atkeliavęs iš kito pasaulio. 

Savo geriausiais laikais baltos stačių šviežio pilkapio šlaitų klintys turėjo 
tviskėti prieš saulę ir būti matomos iš toli net ir apsiniaukusią dieną. Vakari- 
niame pilkapio gale — didelių natūralių smiltainio blokų koridorius, jame 4 
patalpos šonuose ir viena gale, vedė į pusračio formos kiemą. 

Patalpose rasta ne mažiau kaip 46-ių abiejų lyčių žmonių, įskaitant kūdi- 
kius ir vaikus, liekanų. Jauni ir seni guli vieni prieš kitus. Sprendžiant iš kelių 
nepilnų skeletų, mirusiųjų kūnus laidotojai paliko dūlėti, vėliau kai kuriuos 
iš jų perkėlė kitur. Kiekviena karta savo mirusiuosius laidojo tose pačiose pa- 
talpose, kartais senesni lavonai būdavo pastumiami į šalį, ir kaulai suverčiami 
į krūvą. Tai, kad daugiau kaip per 500 m. čia buvo palaidoti tik 46 žmonės, 
rodo, kad laidojimo patalpos buvo skirtos tik įžymiems asmenims - tikriausiai 
genčių vadams. 

Penkių šimtmečių pabaigoje šis pilkapis buvo užverstas dideliais smiltai- 
nio rieduliais. Kaip ir kiti Eivberio pilkapiai, jis stovėjo dirbamojoje žemėje ar 
šalia jos. Visos šios laidojimo vietos buvo susijusios su individualiomis ben- 
druomenėmis ar protėvių globojamų kaimelių grupėmis. Kiek vėliau bendras 
laidojimas užleido vietą naujų visuomenių laidojimo įpročiams. Tose visuo- 
menėse žmogaus gyvenimą formavo individuali galia ir prestižas, o protėviai 
pasitraukė į antrąjį planą. 


er 


Iki šiol aprašinėjome ilgalaikių klimato pokyčių — pradinio atšilimo, jaunes- 
niojo driaso, greito atšilimo holoceno pradžioje, pasibaigusio mažuoju ledyn- 
mečiu 6200 m. pr. Kr., kurį sukėlė Lorantidų ledo skydo subyrėjimas, — pada- 
rinius. Matėme, kaip kromanjoniečiai ir jų įpėdiniai bei medžiotojai-rinkėjai 
iš Pietvakarių Azijos, klajodami ir gebėdami pritapti, be didelių pastangų pri- 
sitaikė prie didžiųjų klimato pokyčių. 

Pažeidžiamumo lygtis pradėjo keistis tada, kai klajojimas užleido vietą 
sėsliam gyvenimui Levanto ąžuolų ir pistacijų miškuose. Tačiau net ir tada 
žmonės prisitaikė prie didelių jaunesniojo driaso sausrų, sąmoningai augin- 
dami laukinius javus. Per kelias kartas medžiotojai-rinkėjai tapo žemdirbiais, 
kuriuos prie jų žemių pririšo javai ir naminių gyvulių bandos. 

Vėl atšilus, žemdirbystė plito labai sparčiai, tačiau ne visur. Javų augini- 
mas iš pradžių labai priklausė nuo laukų atvirumo (kad medžiai neužstotų 
šviesos) ir drėgnesnių vietų netoli upių ar ežerų, taip pat žiūrėta, kur reikėjo 
kuo mažiau kirsti miškų. Senovinis natūrinis ūkis išliko svarbiausias žmonių 
išlikimui, jis tapdavo gelbėjimo ratu, kai pasitaikydavo javų nederlius, ar kai 
gyvuliai masiškai krisdavo nuo sausros ar ligų. 

Tada išsigelbėti padėdavo medžioklė, laukinių augalų rinkimas, žvejyba 
ir laukinių paukščių gaudymas. Tai užtikrindavo lankstumą, kuris pasirodė 
esantis ne mažiau galingas, kaip judėjimas žemdirbių aplinkoje, kur kaimy- 
nai išsidėstę retai, daug dirbamosios žemės, o netoliese — ir gausybė laukinių 
maisto produktų. 

Kai Viduržemio jūra užtvindė Euksiną, šimtai sėslių žemdirbių bendruo- 
menių, įsikūrusių prie šio ežero, skubiai spruko į žemyno vidų, aukštyn palei 
Dunojų ir kitas upes, nešdamiesi savo paprastus žemdirbystės metodus, o nuo 
gaivalinės nelaimės gelbėjosi laukiniais maisto produktais, esančiais visada po 
ranka. 

Žinoma, nei bado, nei mirčių neišvengė, tačiau vien dėl žemdirbystės 
ankstyvojo etapo lankstumo sugebėjo greitai judėti visur — ir naujosios Juodo- 
sios jūros krantu, ir žemyno viduje. Per 2000 m. trukusį šilto klimato laikotar- 
pi ju palikuonys nusibeldė į šiaurę ir į vakarus, į patį vidurį Europos vidutinio 
klimato zonos, kur dunksojo tamsūs miškai, ir raitėsi didelės upės. 

Tačiau derlingose žemėse gyventojų skaičius neišvengiamai augo, bendruo- 
menės plėtėsi, geriausios dirbamosios žemės buvo užimtos. V tūkstantm. pr. Kr. 
prasidėjo teritorijos užpildymas. Žmonės kėlėsi į sausesnes žemes ir pradėjo 
naudoti sunkesnius žemės dirbimo įnagius, sakykime, paprasčiausią žagrę storai 
velėnai apversti, kad dirva gautų oro ir drėgmės. Laisvų lengviausiai įdirbamų 
žemių nebeliko; duonai pelnyti žmonės dabar turėjo įdėti daugiau darbo. 

Po daugelio šimtmečių, viduramžiais, beveik visi Europos žmonės gyveno 
gyvybę tik palaikydami, nuo vieno derliaus iki kito, turėdami tik tiek javų per- 
tekliaus, kiek buvo būtina kitų metų sėjai. Jei metai būdavo labai sausi, lietingi 
ar su vėlyvomis šalnomis, iškildavo bado ir mirties pavojus. O kai užeidavo 
lietingų metų ciklas, toks, kaip 1315-1321 m., žmonės mirdavo tūkstančiais 
nuo bado ir jo sukeltų epidemijų. 

Prieš kelis šimtmečius žemdirbiai su paprastesnėmis žemės dirbimo prie- 
monėmis spėjo sunaikinti natūralią dangą, medžiojamus žvėris ir paukščius, 
laukinius valgomuosius augalus — nepaliko to gelbėjimo rato, kuris neleido 
laikinam maisto trūkumui sukelti badą ir mažas žemdirbių bendruomenes 
gelbėjo nuo pražūties. 

5000 m. pr. Kr. didžiausi klimato pokyčiai, turėję įtakos žmonijai, iš es- 
més jau buvo baigęsi. Jūrų lygis nusistovėjo, didieji ledo skydai beveik išnyko, 

augalija visame pasaulyje tapo beveik tokia, kaip ir šiandien, išskyrus žmonių 
veiklos nulemtus pokyčius. 

Holocenas yra ilgiausias stabilaus šiltesnio klimato laikotarpis, kurį mūsų 
planeta patyrė per pastaruosius 15 000 m. Tačiau tai nereiškia, kad klimatas 
tuo laikotarpiu visą laiką buvo švelnus, ar kad visą laiką visose pasaulio dalyse 
buvo pakankamai lietaus. 

6200-1900 M. PR. KR. 


Esu vaisinga didžiojo laukinio jaučio sėkla, 

esu pirmagimis Ano sūnus, 

Esu „didžioji audra“, atėjusi iš „didžiosios apačios“, 
esu šios Šalies viešpats... 

Esu genčių vadų vadas, esu visų žemių tėvas. 


Dievas Enkis šumerų epe „Enkis ir pasaulio tvarka“ 


200-5800 m. pr. Kr. mažasis ledynmetis buvo tikra katastrofa dauge- 
liui bendruomenių tarp Euksino ir Eufrato. Karšta saulė svilino dirvas, 
kurios jau nebebuvo derlingos. Dulkės leidosi iš dangaus, kuriame — né 
debesėlio, ežerai ir upės išdžiūvo, Negyvosios jūros vandens lygis nukrito 
iki žemiausio per visą istoriją. Paveiktos nesilpnėjančios sausros, žemdirbių 
bendruomenės sumažėjo ar net visai išnyko. Daugelis jų ėmėsi auginti avis. 
Tai buvo klasikinė reagavimo į badą strategija — keltis į rajonus, mažiau 
paveiktus sausros ir atšalimo, kur galėtų šiaip taip pramisti iš savo bandų. 
5800 m. pr. Kr. sugrįžo geri laikai. Vėl įsijungė Atlanto cirkuliacija, stai- 
ga nuo Viduržemio jūros pradėjo pūsti drėgni vakarų vėjai. Per kelias kartas 
žemdirbiai iš vietų, kuriose buvo susiradę prieglobstį, ėmė plisti į šiltesnius ir 
drégnesnius Derlingojo pusmėnulio plotus — prie Tigro ir Eufrato krantu.' 

Kai kurie žemdirbiai įkūrė gyvenvietes šių upių žemupiuose, kur prasidė- 
jo jų deltos su daugybe pratakų ir lėta srove. Čia netrūko vandens, kurį buvo 
galima lengvai nukreipti į saugyklas ir laukus. Tam pakako supilti paprastus 
kranto pylimus ir iškasti kanalus. 5800 m. pr. Kr. mažos žemdirbių bendruo- 
menės nusėjo Pietų Mesopotamiją. 


er 


Pietų Mesopotamija, „šalis tarp upių“ (dabartinis Pietų Irakas), yra dirbamųjų 
žemių, pelkių ir smėlio kopų pasaulis, o didelę jo dalį užima negyvenama 
druskinga dykuma. Kiekviename žingsnyje čia galima susidurti su ekstrema- 
liomis gamtos jėgomis: šioje vietoje vasarą užfiksuojama viena iš aukščiausių 
Žemėje temperatūrų, žiemą pučia žvarbūs vėjai, ir siautėja audros, o upių po- 
tvyniai gali nunešti kaimą per kelias akimirkas. Mesopotamija visada buvo to- 
kia vieta, kur net dievai dažnai piktavališki, o valdovai linkę smurtauti. Tačiau 
žemdirbiai čia klestéjo.? 

Per 3000 m. maži kaimeliai, buvę prieš 5800 m. pr. Kr., tapo vienais iš 
pirmųjų miestų Žemėje. Erido, Nipuro, Uro ir Uruko miestai buvo apsupti 
gerai drėkinamų laukų ploteliais ir siaurų kanalų labirintais. Miestai čia iškilo 
dėl to, kad žemdirbiai buvo pririšti prie vietų, kuriose galėjo drėkinti savo 
žemes, o nevaržomas judėjimas buvo neįmanomas dėl to, kad labai didelė 
teritorijos dalis buvo visiškai sausa. 

Miestas nuo kaimo skyrėsi ne tik tuo, kad buvo didesnis, bet ir tuo, kad 
jam reikėjo turėti ekonominę specializaciją ir stipresnę centralizuotą socialinę 
organizaciją nei mažesnės visuomenės. Šis veiklos mastas beveik neišvengiamai 
lėmė dar didesnes gana laisvas politinių vienetų, miestų-valstybių, o galiausiai — 
ir imperijų — sąjungas, jungiančias miestus ir jų valdovus didelėse teritorijose. 

Treciajame-ketvirtajame XX a. dešimtmetyje uolus archeologas L. Vulis at- 
kasė šumerų miesto Uro zikuratą (šventyklos kalvą), karalių kapines ir gyvena- 
muosius rajonus.’ Jis ir kasinėjo, ir įsivaizdavo dideliais mastais. Uras jam buvo ne 
negyvas, miręs miestas, o pilna žmonių gyvenvietė su knibždančiomis gatvėmis. 

Kasinėjimų lankytojus jis vesdavo vingiuotomis gatvelėmis į tuščius 
4000 m. mūrinius namus. Netgi žinojo daugelio tų namų savininkų vardus iš 
dantiraščio lentelių, rastų jų namuose. Galėjo smulkiai papasakoti apie stogo 
konstrukcijas, kanalizacijos sistemas, žinojo net laiptų pakopų aukštį. Arche- 

ologo pasakojimuose Uras atgydavo, jo siauros gatvelės ir turgaus aikštės buvo 
pilnos amatininkų ir pirklių su sunkiai apkrautais asilais, nešančiais vario lui- 
tus ar medieną iš upės aukštupio. 

Prieš 5000 m. Uras buvo vienas iš didžiųjų senovės pasaulio miestų, jis 
klestėjo šalyje, kurioje dievas Enlilis, visų žemių valdovas, „žmones, kaip kokius 
galvijus, suguldė ramiose ganyklose ir dosniai aprūpino šumerus vandeniu.“ 

Vėliau upė pakeitė vagą, ir Uras mirė. 

Atvykau į tas vietas prieš keliolika metų, dar gerokai iki to laiko, kai ne- 
toli įsikūrė aviacijos bazė, tikėdamasis išvysti miesto sienas ir vaizdingus pasta- 
tus, bet ten beveik nebuvo į ką žiūrėti. 

Rekonstruotas zikuratas tebėra iškilęs virš dulkétu miesto, kuriame kadai- 
se virte virė gyvenimas, kalvų. Užlipau į jo viršų ir spoksojau į druskos plėvele 
padengtą dykumą, kuri driekėsi į visas puses iki pat horizonto. Negailestingos 
klimato kaitos jėgos, upių tekėjimo krypties pokyčiai ir dirvožemio druskin- 
gumo didėjimas pasmerkė Urą ir jo gyventojus. 

Ironiska, kad Uras ir jo kaimynai atsirado kaip Zmoniu atsakas j ankstes- 
nius klimato pokyčius. Jie iš dalies buvo klimato sukelto sąmyšio padarinys, 
bet dėl savo masto nukentėjo nuo didesnio aplinkos poveikio. 

Visa ši istorija prasidėjo ledynmečio pabaigoje, kai dabartinės Persijos 
įlankos vietoje vyravo sausuma, nes pasaulinio vandenyno lygis buvo 90 m 
žemiau už dabartinį. Giliais slėniais Tigras ir Eufratas tekėjo į Omano įlanką, 
už 800 km į pietus nuo jų dabartinių estuarijų. 

Didžiojo atšilimo metu jūrų vanduo pakilo, ir dėl neseniai susidariusios 
Persijos įlankos Mesopotamijos lygumoje pradėjo smarkiai kauptis aliuvis, nes 
čia upių nuolydis buvo labai mažas — tik 30 m per 700 km. Dėl to upės tekėjo 
labai lėtai, buvo daug balų, pelkių, ir upės beveik kasmet keisdavo net pagrin- 
dines savo vagas. 

Mažojo ledynmečio metu Persijos įlanka buvo tik 20 m žemiau dabarti- 
nio jos lygio. Kai Lorantidų ledo skydo tirpsmas vėl pakėlė jūrų lygį, Persijos 
įlankoje 4000-3000 m. pr. Kr. jis buvo pakilęs 2 m aukščiau negu dabartinis 
jo lygis.? 

Mesopotamiją supa teritorijos, kuriose klimato sąlygos yra vienos iš eks- 
tremaliausių mūsų planetoje — Sacharos dykuma, sausringas šiaurės vakarų 
Pakistanas ir šaltos Vidurio Azijos platybės. Čia susiduria trys oro režimai. 

Žiemą drėgni vakarų vėjai iš Viduržemio jūros atneša šiek tiek lietaus, 
tačiau daugiausiai kritulių atslenka su arktiniais orais iš Vidurio ir Rytų Eu- 
ropos. Musonai iš Indijos vandenyno karštojo sezono metu atneša drėgmės, 
bet ne lietaus. Toks atmosferos srautų susikirtimas reiškia, kad Mesopotamijos 
klimatas gali greitai keistis, veikiamas Šiaurės Atlanto cirkuliacijos nutrūkimo 
ar didelio El Ninjo, veikiančio musonų kryptis Indijos vandenyne. Kai kurie 
iš tų greitų pokyčių buvo trumpi, kiti truko šimtmečius ir pakeitė žmonijos 
istoriją. 

Dar neturime tikslių žinių apie klimato pokyčius Pietų Mesopotamijoje 
žiloje senovėje, nes ten aliuvio kaupimasis ir upių vagų kitimas trukdo atlikti 
žiedadulkių analizę.“ Tačiau yra duomenų iš kitų vietų ežerų nuosėdų ir Ara- 
bijos jūros kerno. 

Jie rodo, kad 10 000 — 4000 m. pr. Kr. vasaros buvo karštesnės ir lietin- 
gesnės dėl Žemės orbitos parametrų pokyčių. Šiaurės pusrutuliui saulės radia- 
cijos tekdavo 7—8 96 daugiau nei anksčiau. Lietaus Mesopotamija galėjo gauti 

25-30 96 daugiau nei dabar; didelę jo dalį atnešdavo vasaros musonai. Dėl 
didesnio lietaus kiekio santykio su garavimu bendras drėgmės kiekis buvo 7 
kartus didesnis. 

Ir vakarų vėjų, ir musonų sistemos veikė labai intensyviai. Išskyrus jau- 
nesniojo driaso laikotarpį ir 4 mažojo ledynmečio šimtmečius, Šiaurės Meso- 
potamijos lygumoje ir pietinėje deltoje 6000 m. vandens užteko. 

Kai, mažajam ledynmečiui pasibaigus, staiga vėl atšilo, žemdirbių ben- 
druomenės su savo bandomis ir kaimenėmis pasklido po Šiaurės Mesopota- 
miją. Šiaurinės lygumos, tarkime, Asirijos, esančios į šiaurę nuo Mosulo šių 
dienų Irake, ir Haburo, plytinti į vakarus nuo Eufrato Sirijoje, greitai buvo 
nusėtos mažais žemdirbių kaimeliais; kiekvienas iš jų turėjo savo dirbamosios 
žemės laukų sistema." 

Žiemą piemenys gyvulius ganė prie didžiųjų upių, o pavasarį ir vasaros 
pradžioje kaimenės pasklisdavo po lygumas. Tokiam jų sezoninio judėjimo 
modeliui buvo lemta išsilaikyti daug šimtmečių. Kadangi lietaus tuo metu 
buvo įmanoma sulaukti 4 ar V5 daugiau nei dabar, žemdirbiai galėjo pasi- 
kliauti savo laukais, laistomais žiemos ir pavasario lietaus, bei drėkinamomis 
žemėmis. 

Per kelis šimtmečius ir žemdirbiai, ir gyvulių augintojai paplito toli į pie- 
tus — atsidūrė tokiose žemėse, kur žemės ūkis, net ir drėgnesnėse dirvose, buvo 
iš esmės neįmanomas be irigacijos. Čia ilgesnis lietaus sezonas buvo dar nau- 
dingesnis. Žiemos vyravo šaltesnės, vadinasi, augalai ilgiau išlikdavo miego 
būsenos. Lietūs lydavo visą pavasarį ir vasaros pradžioje, todėl augimo sezonas 
pailgėdavo; tam padėjo ir vasaros potvynių laikas. 

Šiandien Eufrato potvyniai, priklausantys nuo lietaus ir sniego Anatolijo- 
je, atplüsta per vėlai į saulės svilinamą Pietų vasarą, kad duotų kokios naudos 
javų laistymui. Iki 4000 m. pr. Kr. augimo sezonas prasidėdavo vėliau ir truk- 
davo ilgiau, todėl potvynio atėjimas dažnai sutapdavo su laiku, kai vandens 
reikėjo labiausiai — jei tik kranto pylimai ir vandens telkiniai pajėgė sulaikyti 
potvynį. 

Kol pavasarį ir vasarą lietaus netrūkdavo, maži žemdirbių kaimeliai ir 
klajokliai piemenys galėjo misti visai neblogai, turėdami maisto perteklių ir 
tiek ganyklų ir drėkinamųjų žemių, kad jų pakako visiems. 

Niekada nesužinosime, kada pirmieji žemdirbiai įsikūrė Pietų Mesopotamijo- 
je. Senovės kraštovaizdį nuo mūsų akių slepia dumblo sluoksniai. Pirmosios 
žinomos gyvenvietės datuojamos apie 5800 m. pr. Kr. (mažojo ledynmečio 
pabaiga). Tai mažyčiai lūšnelių iš dumblo plytų su nendrių stogais kaimeliai, 
užimantys ne daugiau kaip 1 ha žemės. Žemdirbiai lėkštame smėlėtame kraš- 
tovaizdyje buvo beveik nepastebimi. 

Palikti namai pavirto tuo pačiu aliuviu, iš kurio ir buvo pastatyti; toks pat 
likimas ištiko ir tai, kas liko iš jų paprastų laukų drėkinimo įrengimų — mažų 
kanalų upės vandeniui nukreipti į natūralius vandens telkinius ir žemų pyli- 
mų, kurie potvynio vandenis pasukdavo reikiama kryptimi. Archeologai tuos 
gyventojus identifikuoja pagal savitus juodai dažytus keraminius jų indus, pa- 
gamintus iš žalsvo molio, ir juos vadina ubaidais — pagal tokio pavadinimo 
vietovę, kur jie pirmą kartą buvo aptikti trečiajame XX a. desimtmetyje.? 

Ubaidų žemdirbiai pastebėjo, kad galima dirbamosios žemės plotus pra- 
plėsti, kasant griovius vandens nutekėjimui. Žemdirbiai žinojo, kad javai gerai 
auga, kai netrūksta drėgmės, todėl atsidėję ieškojo derlingų žemių, kur aukštas 
vandens lygis. Drėkinimo idėja nebuvo nauja, bet Pietų Mesopotamija tapo 
viena iš pirmųjų vietų, kur toks žemdirbystės metodas plačiai paplito, spiriant 
būtinybei. 

Kaip egiptiečiai netrukus tai ėmė daryti prie Nilo, taip ubaidų žemdir- 
biai pagerino senuosius žemdirbystės metodus, į laukus atvesdami vandenį. 
Jie daugiau dėmesio skyrė topografinėms savo plokščių laukų savybėms negu 
darbo našumui, nes gerai žinojo: tinkamai laistomi laukai duos gausų derlių. 
Senoliai sukaupė daugelio kartų žinias, kada sėti kviečius ir miežius, kaip nu- 
spėti, kada šalnos jau nebepakenks jauniems daigeliams. 

Sprendžiant iš žemdirbių užrašų, išlikusių molio plokštelėse, jie žinojo 
ir akivaizdžiausius galimų katastrofiškų potvynių ir žemo vandens lygio metų 
požymius; tas paslaptingas žinias tėvai perduodavo vaikams, jos buvo sudeda- 
moji išgyvenimo, išlikimo strategijos dalis. 

Paprasti drėkinimo įrenginiai ir gausūs lietūs ubaidų žemdirbiams labai 
padėjo. Šimtmečiams slenkant, mažai pastebimi jų kaimeliai virto mažų kaimo 
bendruomenių telkiniais apie kokią nors didesnę gyvenvietę. 5200 m. pr. Kr., 

praėjus 6 šimtmečiams nuo pirmo žinomo jų atsiradimo tose vietose, didžiau- 
sia iš tokių gyvenviečių užėmė apie 10 ha ir joje gyveno 2500-4000 žmonių; 
daugelis jų mito kitų pagamintu maistu. 

Už tas didesnes bendruomenes ir maisto produktų perteklių, reikalingą 
joms išlaikyti, teko sumokėti labai brangiai — sunkiu, beveik nepakeliamu dar- 
bu. Kiekvieną rudenį ir žiemą būriai vyrų ir moterų aplipdavo mažus kanalus, 
kapliais ir lazdomis juos valydavo: pašalindavo dumblą, piktžoles. Kai kurie iš 
tų kanalų nuo upės į laukus įsiskverbdavo iki 5 km. 

Tuo metu kitos žemdirbių grupės moliu ir dumblu tvirtino pylimus ir 
natūralių vandens telkinių, surenkančių vasaros potvynio vandenis, krantus. 
Jokia šeima nebuvo pajėgi viena susidoroti su šiais darbais. Viskas priklausė 
nuo to, kaip bus išdėstytos ir kaip gerai organizuotos darbo grupės, besidar- 
buojančios visų gerovei. 

Daugiau kaip 1000 m. buvo gyvenama mažoje išsklaidytoje bendruome- 
nėje, rūpinamasi namų ūkiu ir giminių ryšiais, kurie bendriems drėkinimo 
ir kitiems darbams sutelkdavo taip, kaip tai buvo daroma nuo anksčiausių 
žemdirbystės laikų. Tačiau reikėjo ir antrojo organizacinio lygmens. Nuo pat 
pradžių kiekviena bendruomenė Pietuose priklausė nuo bendro darbo, orga- 
nizuojamo kaimo vadų. 

Sunkus darbas atsipirko. Per kelis šimtmečius gausesnės ubaidų ben- 
druomenės galėjo pasigirti solidžiais pastatais ir mažomis šventyklomis, nors 
dauguma tebegyveno dumblo plytų lūšnelėse su išgaubtais nendrių stogais. 
Jei tikėsime gerokai vėlesnėmis dantiraščio lentelėmis, tai buvo metas, kai su- 
siformavo senųjų Mesopotamijos religijų pagrindai, kai giesmėmis ir mitais 
buvo šlovinamas visas panteonas dievų ir deivių, lemiančių žmonių likimus, 
atnešančių lietų, teikiančių derlingumą žemei ir užtikrinančių gausų derlių. 

Tie, kas bendravo su dvasiniu pasauliu, vadovavo ritualams, atnaujinan- 
tiems žmonių gyvenimą, visada turėjo valdžią. Ankstesnių laikų šamanai ir 
dvasiniai tarpininkai dabar tapo profesionaliais žyniais, išlaikomais iš sparčiai 
gausėjančio maisto produktų pertekliaus.? 

4800 m. pr. Kr. kai kurios iš tų gyvenviečių buvo įspūdingo dydžio. Prie 
Eufrato esantis Urukas greitai augo ir prarijo visus kaimus, matomus nuo jo 
zikurato viršūnės. Gyvenimas virė apie šventyklą ir turgų, nes miestas palaikė 
prekybinius ryšius su žmonėmis, esančiais toli už deltos. 

Kitą 1000 m. gyvenimas buvo geras. Visi gyveno mažose, išsisklaidžiusiose 
bendruomenėse, arti strategiškai svarbių vandens arterijų ar natūralių vandens 
telkinių, kur buvo galima ne tik dirbti žemę, bet ir žvejoti, be didelio vargo 
drėkinti žemę. Tik štai apie 3800 m. pr. Kr. klimatas staiga tapo sausesnis. Ši 
tendencija Pietvakarių Aziją ir rytinį Viduržemio regioną veikė daugiau kaip 
1000 m.'? 

Insoliacija, žemės paviršių pasiekiančios saulės šviesos kiekis, mažėjo vi- 
same pasaulyje. Tas reiškinys nustatytas radiokarboniniu metodu datuotomis 
medžių rievėmis ir ežerų nuogulų kernais, padarytais nuo Pietvakarių Azijos 
iki Pietų Kalifornijos. 

Tokius pokyčius sukėlė Žemės ašies pasvirimo Saulės atžvilgiu kitimas, 
nuo kurio priklauso, kiek Saulės radiacijos pasieks Žemės paviršių. Beveik iš 
karto susilpnėjo ir pasislinko į pietus pietvakariniai musonai, vasarą atnešan- 
tys kritulius. Lyti ėmė mažiau, lietūs prasidėdavo vėliau ir baigdavosi daug 
anksčiau. 

Vasaros potvyniai ateidavo jau po javapjūtės, tad sumažėjo vandens beveik 
sunokusiems javams. Vasaros potvyniai dabar buvo daug retesni negu anks- 
čiau, sumažėjus lietaus ir sniego kiekiui Anatolijos plokščiakalnyje. 

Klimato stabilumas silpnėjo. Pietinius kaimus veikė sausrų ciklai. Dėl 
pasikartojančių aplinkos sukrėtimų nyko mažos gyvenvietės prie nepastovių 
upių vagų. Kartų kartos, augindamos javus, bent iš dalies kliovėsi lietumi, o 
dabar žmonės buvo priversti priklausyti tik nuo drėkinimo sistemos. Maisto 
pertekliaus nebeliko — jo ėmė stigti. 

Alkstantys kaimų gyventojai turėjo kelis pasirinkimus. Jų likimas pri- 
klausė nuo drėkinamų žemių, kurios dabar buvo karštos saulės išdegintos ir 
sutrūkinėjusios. Archeologiniai tyrimai rodo, kad daug žmonių savo kaimus 
paliko. Galime įsivaizduoti, kaip šie apimti nevilties skurdžiai klajojo po šalį, 
ieškodami maisto. Tai klasikinis reagavimo į badą būdas, išlikęs iki šiol. 

Senovės Egipto žemdirbiai masiškai paliko laukus, kai 2100 m. pr. Kr. 
dėl sausrų Nilo potvynių labai sumažėjo. Kai XIX a. pabaigoje Indijoje din- 
go musonai, tūkstančiai kaimo gyventojų leidosi į kelią, ir Pendžabas virto 
tarsi didžiule lavonine.'! Ubaidų katastrofa nebuvo tokio didelio masto, bet 

ilgalaikiai trumpesnio lietaus sezono padariniai turéjo jtakos ne vienai Pietu 
Mesopotamijos gyventoju kartai. 

Kai kuriems išlikusiems pasisekė. Jų bendruomenės buvo netoli didelių 
pusiau sausringų pievų ruožų, todėl, norėdami išgyventi, galėjo imti ganyti 
galvijus, ožkas ir avis. Kai kurie iš jų tapo gyvulių augintojais ir su savo bando- 
mis visą laiką klajojo. Kitiems pavyko pasistūmėti į rytus, į aukštesnes vietas, 
mažiau paveiktas sausros, kur vandens buvo pakankamai — nuo drėkinimo 
priklausyti nereikėjo. Dar kiti pasiliko ten pat, drėkinamąją žemdirbystę de- 
trindami su klasikiniu natūriniu ūkiu. Jie medžiojo laukinius žvėris ir paukš- 
čius, kurių irgi mažėjo, žvejojo ir rinko augalinį maistą. 

Tačiau tie papildomi būdai negalėjo išlaikyti gausių gyventojų, kurių jau 
ne viena karta sėsliai gyveno gyvenvietėse. Tie žmonės buvo savo pačių sėkmės 
aukos, apsistoję žemėse, kurios be gausaus lietaus ar žemės drėkinimo galėjo 
išmaitinti tik labai nedaug žmonių. 

Daug šimtmečių Mesopotamijos žemdirbiai žemės drėkinimui vandenį 
ėmė iš Eufrato ilgais maitinimo kanalais, nusidriekusiais į supančias lygu- 
mas." Tie kanalai buvo panašūs į medį: šakojosi į kuo toliau, tuo mažesnes 
šakas ir vandenį iš pagrindinio kanalo nukreipdavo į laukus. 

Akivaizdu — strateginiai taškai buvo tie, kur pagrindiniai kanalai atsišako- 
jo nuo upės, nes ten žmonės žinojo, kokius objektus vanduo turėjo pasiekti, 
ypač tokio klimatinio režimo sąlygomis, kai kiekvienais metais lydavo labai 
nevienodai, o potvynių lygis nuolat žemėjo. Insoliacijai mažėjant, tie gyvybiš- 
kai svarbūs taškai išsidėstė ten, kur gyventojų tankumas buvo didžiausias, ir 
kur susidarė pirmosios gausesnės gyvenvietės. 

3500 m. pr. Kr., kai sausros sustiprėjo, Urukas buvo ne vien tik didelis 
miestas. Į visas puses nuo jo dešimtis kilometrų plytėjo priemiesčio kaimai, 
turėję savas drėkinimo sistemas. Tos mažesnės gyvenvietės didįjį miestą ap- 
rūpino maistu ir prekėmis, ir nė viena jų nebūtų galėjusi išgyventi be kitos. 
Vienos bendruomenės gamino keramikos, kitos — metalurgijos ar žvejybos 
dirbinius, ir visos jos gabeno savo prekes į Uruko turgus. 

Darėsi vis svarbesnė ir gynyba, nes visiems reikėjo saugotis nuo kaimynų, 
geidžiančių jų vandens ir kitokio turto. Tuo metu ir žemės savininkai pradėjo per 
metus gauti du derlius, nes arė žagrėmis, jas traukė darbiniai gyvuliai; žemdirbiai 
trumpino dirvų pūdymavimo laiką ir kur kas daugiau darbo įdėjo į kanalus. 

Drékinimo darbai dabar vykdavo kiaurus metus, juos prižiūrėjo genčių 
vadai. Atsirado nauja pareigūnų atmaina — prie šventyklų esančiuose sandė- 
liuose jie vedė javų derliaus ir jų atsargų apskaitą; tai buvo pirmieji biurokratai. 

Kiekvieną rudenį būriai vyrų iš didžiųjų šeimų, svilinami saulės, valydavo 
užneštus dumblu kanalus, raudavo iš jų nendres ir krūmokšnius. Kiti kasdavo 
kanalus ir kurdavo naujus laukus. Iškasus kanalus, žemės sklypeliai būdavo 
gerai palaistomi, kad suminkštėtų saulės išdžiovinta dirva. Kiekvienas namų 
ūkis rūpinosi savo žeme, bet dirbdavo kartu, trupindami kietus grumstus ir 
lygindami laukus prieš sėją. 

Žiemą kiekviena šeima drėkindavo savo laukus vandeniu iš kanalų maž- 
daug karta per mėnesį — priklausė nuo lietaus dažnumo — ir ravédavo sudy- 
gusius javus. Tais laikais vandens tiekimu daugiausiai rūpinosi atskiros šeimos 
ir bendruomenės, o ne svarbiausia valdžia, tačiau, padidėjus didžiojo miesto 
galiai, padėtis pasikeitė. Atėjus pjūčiai, visi dirbdavo laukuose nuo aušros iki 
sutemų, kol nuimdavo visą derlių. 

Toks „šeimyninio ūkininkavimo“ modelis išsilaikė daug šimtmečių, bet 
pagaliau turėjo užleisti vietą centralizuotiems drėkinimo darbams, priklausan- 
tiems jau didžiojo miesto valdžios kompetencijai.'? Visur esantys pareigūnai 
didžiąją derliaus dalį paimdavo kaip mokestį į valstybės aruodus. Žmonės 
darėsi vis labiau priklausomi nuo valstybės dalijamo maisto už jai suteiktas 
paslaugas. 

Nebuvo kada atsikvėpti ir nuėmus derlių. Laukdami vasaros potvynių, 
šimtai žmonių karštligiškai darbavosi, stengdamiesi potvynio vandenis nu- 
kreipti nuo augančių miestų ir miestelių į natūralius vandens telkinius. Tuo 
pat metu pareigūnai prižiūrėjo, kaip grūdų atsargos gabenamos į didelius san- 
dėlius, įrengtus aukštai virš potvynio vandens lygio, ant šventyklų kalvų, kur 
jas tvarkė augantis dvasininkų sluoksnis. 

Visiems darbams reikėjo daug rankų. Jeilio universiteto archeologas Fran- 
kas Houlis (Frank Hole) mano, kad viską nudirbdavo „bežemiai ir skurdžiai“, 
pabėgę iš savo kaimų, kai lietūs nutrūko.“ 

Jo nuomone, jie tapo ta darbo jėga, kurią buvo galima sutelkti, norint 
ubaidų žemdirbiais besiremiančią žemės ūkio sistemą paversti daug produk- 
tyvesne, kurią globotų augantys miestai. Tie patys žmonės, maitinami iš vals- 
tybės atsargų, galėjo statyti šventyklas, miestų sienas ir dirbti kitus viešuosius 

darbus, vykdomus dievų vardu. Tie dievai valdė žmonijos likimą ir piktavališ- 
kas visatos jėgas. Kaimai susiliejo į miestus, apsuptus ryškiai žaliais gerai dirba- 
mos žemės plotais, aiškiai išsiskiriančiais rudame ar geltoname kraštovaizdyje. 

Klimato krizė gilėjo. 3200—3000 m. pr. Kr. du spartaus sausros ir atšalimo, 
greičiausiai prasidėjusių, nutrūkus Atlanto cirkuliacijai, šimtmečiai lėmė nau- 
jus politinius sutrikimus. 

Urukas daug šimtmečių valdė prekybos su šiaure kelius. Jis netgi buvo 
įkūręs prekybos kolonijas Šiaurės Mesopotamijoje ir Anatolijos plokščiakal- 
nyje. Sausrai stiprėjant, daugelis tų kolonijų žlugo. Šiaurės Mesopotamijoje 
dauguma gyventojų susibūrė į didesnes gyvenvietes, o Urukas ir kiti pietiniai 
miestai susilaukė dar daugiau pabėgėlių. Gyventojų skaičiui didėjant, lig tol 
neapgyventose buferinėse zonose tarp iš pat pradžių didesnių gyvenviečių kū- 
rési nauji dideli miestai. 

3100 m. pr. Kr. pietiniuose miestuose kūrėsi pirmosios seniausios pa- 
saulyje civilizacijos. Šumerų civilizacija buvo aršiai besivaržančių miestų- 
valstybių mozaika. Kiekvienas iš jų turėjo gerai organizuotą užnugarį, valdė 
teritorijas, kurios ribojosi su ne mažiau linkusių konkuruoti kaimynų terito- 
trijomis. Visi tie miestai-valstybės turėjo savo pasaulinius ir religinius vadovus, 
globojančią dievybę ir tūkstančius pavaldinių. 

Kiekvieno tokio miesto zikuratas buvo iškilęs virš plokščio kraštovaiz- 
džio, jis pakeitė daug paprastesnes ankstesnio tūkstantmečio šventyklas. Čia 
valstybė stengėsi permaldauti audringo, nenuspėjamo gamtos pasaulio jėgas ir 
tarpininkavo bendraujant su savo dieviškuoju globėju. 

Erido mieste Enkis buvo laikomas vandens bei augalijos ir gyvūnijos die- 
vu. Dieviškasis jautis ir Mėnulio dievas Nana buvo toliau į pietus esančio Uro 
miesto globėjai. Nipuro miestas buvo vėjo dievo Enlilio, kaplių ir kauptukų 
dievybės, viešpatija. Jo sūnus Ninurta valdė audras ir žagres. Kur pažvelgsi, 
dievai simbolizavo žemės ir vandens teikiamas gėrybes. 

Šumerų gyvenimo ideologija buvo būdinga šaliai, veikiamai stiprų ne- 
numatomų jėgų, kur lietūs galėjo užeiti ne laiku, o po javapjūtės užklupę 
potvyniai užlieti ištisus kaimus. Joks vadovas negalėjo atsipalaiduoti šalyje, 
kuri akimirksniu galėjo tapti dykuma ar per kelias dienas netekti visų vandens 

atsargų; kartais pasitaikydavo, kai nuo potvynio išpampęs Tigras ar Eufratas 
pakeisdavo savo vagas. 

Šumerai svajojo apie gausius derlius, kuriuos jų protėviai atkovojo iš dy- 
kumos. Vienoje šumerų legendoje dievas Ninurta užtvenkė požeminio pasau- 
lio vandenis, kurie visą laiką užtvindydavo žemę, ir Tigro vandenis nukreipė 
į laukus: 


Žiūrėkite dabar, kaip visi žemėje 

Džiaugėsi tuo, ką padarė Ninurta, žemės valdovas, 
Laukai subrandino gausų javų derlių... 

Derliaus grūdai buvo supilti į aruodus ir ant kalvu.'^ 


Trečiame XX a. dešimtm. L. Vulis šumerų Uro archyvuose aptiko vieno 
žemdirbio metraštį. Žemdirbys moko savo sūnų „atidžiai stebėti pylimus, už- 
tvankas, griovius ir kalvas, kad drėkinant laukus vanduo nepakiltų per daug 
aukštai“. Raginama visą laiką maldauti dievų užtarimo, kad upė nepakiltų 
neperspėjusi, ir tai gyvybę nešančiai srovei nebūtų sutrukdyta pasiekti laukų. 
Šumerai bijojo metų be lietaus: „Ištiko baisus badas, nes niekas neužderėjo, — 
sakoma sename mite. — Laukai liko be vandens... Niekur nebuvo jokių augalų, 
išskyrus piktžoles.“!7 

Negalima jų kaltinti dėl tos baimės — aplink buvo pilna išdžiūvusių upių 
vagų ir ištuštėjusių kaimų. Jų šventyklų užrašuose smulkiai aprašoma praeities 
patirtis. Tai pirmieji tokio pobūdžio užrašai žmonijos istorijoje, apimantys 
laikotarpį, ilgesnį už trumpą vienos kartos atmintį. 

Šumerams atrodė, kad saugu ten, kur daug žmonių. Didelis miestas, iš 
pradžių reiškęs tik prisitaikymą prie daug sausesnio klimato, tapo Mesopota- 
mijos civilizacijos požymiu. 

Archeologas Robertas Adamsas (Robert Adams), septintajame XX a. de- 
šimtm. vykdęs plataus masto gyvenviečių tyrimus Pietų Mesopotamijoje, nu- 
statė, kad 2800 m. pr. Kr. daugiau kaip 80 96 šumerų gyveno ne mažesnėse 
kaip 10 ha ploto gyvenvietėse. Didžioji urbanizacija truko tik kelis šimtme- 
čius.!š 2000 m. pr. Kr. šis skaičius sumažėjo iki mažiau kaip 50 96, nes žmonės 
traukėsi iš miestų, kurie vėl kentėjo nuo katastrofiškos sausros. 

Šumerų miestai visą laiką kivirčijosi dėl žemių, teisių į vandenį, prekybos ar 
dėl valdžios. Molio lentelėse ir dantiraščio įrašuose giriamasi diplomatijos per- 
galėmis, karais ir nešvariais sandoriais kalba, nepaprastai panašia į šiandieninę. 
Nauji miestai pažeisdavo senųjų teritorijų ribas ir didino politines pretenzijas 
tada, kai mažėjo vandens ištekliai. 

Kai kurie ginčai tęsėsi ištisus šimtmečius, abiem pusėms naudojant jaudi- 
nančią retoriką. „Žinokite, jūsų miestas bus visiškai sugriautas! Pasiduokite!* — 
skelbė Lagašo miestas 2600 m. pr. Kr., kai jo ginčas su kaimynine Umos gy- 
venviete pasiekė kulminaciją. Jie vaidijosi dėl žemės ruožo, vadinamo Lygumos 
pakraščiu; atseit, tai Lagašo vyriausiojo dievo Ningirso „mėgstamiausia žemė“.!? 

Sprendžiant šį ginčą, tarpininko vaidmenį prisiėmė galingasis toliau į 
šiaurę esančio Kišo miesto valdovas Mesalimas. Labai skrupulingai laikyda- 
masis elgesio taisyklių, jis pasiekė, kad susitartų aukščiausiasis Umos dievas 
Šaros ir Lagašo dievas Ningirsas. Ne kas kitas, o pars Enlilas prižiūrėjo, kaip 
šis valdovas rūpestingai apžiūrėjo žemę, ir kaip buvo pastatytas paminklas tam 
pažymėti. Pagal susitarimo sąlygas Lagašas išnuomojo tas žemes Umai už grū- 
dais mokamą nuomą — dalį metinio derliaus. 

Tačiau dėl politinės aplinkos nepastovumo, kai miestų galios svyravo kaip 
švytuoklės, priklausomai nuo jų valdovų gebėjimų, tas susitarimas žlugo. Vie- 
na karta po kitos ginčijosi dėl žemės dirbimo, mokesčio už ją, tinkamo drėki- 
nimo kanalų naudojimo. Abu miestai ieškojo dingsčių pradėti karą. Armijos 
užgriūdavo priešą, degindavo jo šventyklas ir kaimus, keisdavo drėkinimo ka- 
nalų kryptį ir grįždavo namo, prisiplėšusios grobio. 

Įmantri retorika, staigūs antpuoliai, kruvini konfliktai — toks buvo šu- 
merų kasdienio gyvenimo fonas. Nuolatinės armijos tapo rutina, nes, tiesą 
sakant, daugelio tokių konfliktų tapo neįmanoma išspręsti susiskaidžiusiame 
politiniame pasaulyje. Kiekvienas šumerų valdovas gyveno nepastovių sąjun- 
gų, ginčų dėl sienų, diplomatijos ir karų sūkuryje. 

Politinės galios centras iš vieno miesto persikeldavo į kitą, jis priklausė 
ir nuo pompastiškų, kartais net megalomaniškų valdovų asmenybių. Tie val- 
dovai buvo vadinami ensikais, miesto dievo atstovais žemėje, karalių dvarų 
prievaizdais. 

Sumeru miestu-valstybiu modelis veiké visai neblogai organizuojant vie- 
tine žemės ūkio produktų gamybą, tačiau jis trukdė didesniems vienetams 
susijungti. Tokių smulkių intrigų aplinkoje, kai nebuvo valdžios, kurios visi 
bijotų, neliko ir vilčių išspręsti konfliktus. 

Miestas-valstybė buvo ilgalaikės problemos, atsiradusios didėjant saus- 
ringumui, padarinys. Jis davė geriausią būdą išmaitinti savo žmones ir apginti 
vietinius interesus. Ankstyviausi Mesopotamijos miestai buvo unikalus reaga- 
vimo į aplinkos krizę būdas. 

Nepaisant provincialumo, šumerai gyveno daug didesniame pasaulyje nei 
jų pirmtakai ubaidai, kurių visata retai kada apėmė daugiau nei kelis greti- 
mus kaimus ir vieną kitą gyvenvietę prie upės aukštupio. Šį modelį radikaliai 
pakeitė Urukas: jis sukūrė tokį platų prekybinių ryšių tinklą, kad kai kurie 
archeologai jį vadina „pasaulinės sistemos“ užuomazga.” 

Šumerai neturėjo medienos, metalų, pusbrangių akmenų, tačiau galė- 
jo pasiūlyti grūdų ir kitų pagrindinių produktų. Prekyba plėtėsi, didelę jos 
dalį sudarė asilų karavanai, kurie be vargo keliaudavo pusiau sausringomis 
teritorijomis, nes asilai pakeliui ganydavosi pievose ir dirbamųjų žemių 
ražienose. 

Kas vasarą Tigru žemyn leisdavosi dideli mediniai plaustai, palaikomi 
pripūstų ožkų odų, prikrauti pusbrangių akmenų, luitų vario ir kitų prekių. 
Sunkius plaustus plaustininkai plukdė pasroviui, krovinius iškraudavo, par- 
duodavo brangią medieną ir grįždavo namo, ant asilų sukrovę ožkų odas, prieš 
tai išleidę iš jų orą. 

Po 5000 m. karalienės Viktorijos laikų archeologas Ostinas Henris La- 
jardas (Austin Henry Layard) tokiais pat plaustais daugybę asirų skulptūrų iš 
senovės Ninevijos nuplukdė į Basra prie Persijos įlankos.” 

Daug šimtmečių žmonės iš pietų judėjo į šiaurę. Ubaidų bendruomenės 
šiaurines žemes kolonizavo dar V tūkstantm. pr. Kr. Urukas Asirijoje ir Ana- 
tolijoje įsirengė savo prekybos forpostus. Gyvulių augintojai visada keliavo iš 
sausringų žemių palei upes aukštyn ar žemyn. 

Šumerų valdovai varžėsi su augančiais miestais į šiaurę nuo deltos iki 
šiaurvakarių Sirijos. Jie puldinėjo prekybos kelius ir užgrobdavo varžovus, ta- 
čiau jų dėmesį dažnai atitraukdavo nuolatinės brolžudiškos kovos ir smulkus 
lenktyniavimas arčiau namų. 

Niekam nepavyko sukurti vienos valstybés iki 2300 m. pr. Kr., kai Umos 
karalius Lugalzagizis suvienijo pietus, prijungdamas Ura, Uruka, o véliau — ir 
Lagašą. Jis gavo senojo Nipuro žynių pritarimą, ir tai jam užtikrino viešpata- 
vimą, nors ir gana paviršutinišką, pietuose. 

Pietų ir šiaurės miestai varžėsi nuo seno. Šiaurėje kurį laiką gyvavo ir di- 
desnės teritorinės valstybės. Vienai iš jų vadovavo Kišo miestas, kurio karalius 
tarpininkavo sprendžiant Umos ir Lagašo ginčą. Šiaurinių valstybių valdovai 
autoritariškai valdė didesnes karalystes ir palaikė prekybinius ryšius su Ebla ir 
Mariu (dabar Sirijoje). 

Jie valdė, vadovaudamiesi militarine ideologija, kurios pagrindiniai prin- 
cipai — užkariauti ir dominuoti. Turėdami autokratinio valdymo patirtį, kon- 
troliavo žemės nuosavybę ir puoselėjo stipriau centralizuotą ekonomiką, negu 
pietų miestai-valstybės. 

2500 m. pr. Kr. Akado miestai į šiaurę nuo Šumero tapo agresyvesni savo 
pietiniams kaimynams.” Akadų valdovai labiau mėgo ne užkariauti teritori- 
jas, o tolimus grobikiškus antpuolius, tačiau padėtis pasikeitė, kai 2334 m. 
pr. Kr. gabus valdovas Sargonas pradėjo karalių dinastiją Agade, į pietus nuo 
Babilono. Tais metais jo armija nugalėjo šumerų miestų-valstybių koaliciją, 
kuriai vadovavo Uro karalius Lugalzagizis. Jis sutriuškino Erido miestą, o patį 
Lugalzagizį su į šiekštą įtvertu kaklu atgabeno prie Nipuro vartų. Pavergęs pie- 
tus, šis puikus karvedys pajungė ir toli į šiaurę esantį Mario miestą bei „Kedrų 
miško“ ir „Sidabro kalnų“ žemes Tauro kalnuose. Šitaip Sargonas tapo visišku 
Mesopotamijos valdovu. 

Ši daug didesnė imperija buvo dar neatsparesnė staigiems klimato po- 
kyčiams. Tai visiškai akivaizdu, einant aukštupio link archeologinėse Haburo 
lygumos vietovėse į vakarus nuo Eufrato dabartinėje Sirijoje. 

Seniau Haburo lyguma buvo derlinga, čia netrūko lietaus, netoli buvo ir 
Eufrato potvyniai. Ilgosios sausros padariniai ją pasiekė pavėlavę. 2900 m. 
pr. Kr. upė ir jos intakai išlaikė dešimtis žemdirbių kaimelių. Tai buvo 
plačiai pasklidusios bendruomenių gyvenvietės, pati didžiausia iš jų už- 
ėmė ne daugiau kaip 10 ha. Po 300 m. kritulių čia sumažėjo, lietūs tapo 
sezoniniai. 

Tekančio vandens suneštos nuogulos kalnų šlaituose rodo, kad vandens 
tekėjimas buvo daug netaisyklingesnis ir Haburo lygumoje, ir į šiaurę nuo jos 
esančiame Anatolijos plokščiakalnyje. 

Kaip ir pietuose, žmonės į tai reagavo persikeldami į didesnius centrus, 
kur galėjo rasti maisto ir darbo. Haburo lygumoje atsirado trys dideli mies- 
tai su mažesniais antriniais miestais ir kaimais. Vienam iš jų dabar atstovauja 
archeologinė Tel Leilano radimvietė, kurią kasinėjo Harvėjus Veisas (Harvey 
Weiss) 23 

Šis miestas pradėjo gyvuoti kaip maža žemdirbių gyvenvietė dar tada, kai 
lietaus netrūko. Po 2600 m. pr. Kr. šis kaimas staiga išaugo šešeriopai ir tapo 
klestinčiu miestu, rūpestingai suplanuotu neužimtose žemėse. 

Būdingi Tel Leilano bruožai buvo ne tik jo akropolis — įtvirtintas miesto 
centras aukštumoje — bet ir žemutinis miestas, kurį kirto tiesi puodų šukėmis 
grįsta 4,75 m pločio gatvė. Šią gatvę ribojo namų iš dumblo plytų sienos, o 
namų durys išėjo į kitoje pusėje esančias siauras gatveles. 

Tel Leilano valdovai, kurių vardų nežinome, miestą supančias žemes pa- 
vertė gerai suplanuotu ir organizuotu žemdirbystės regionu. H. Veisas su ko- 
legomis atkasė grupę sandėlių, užimančių daugiau kaip 200 m? plotą. Zmo- 
nių paliktuose sandėliuose tarp kruopščiai iškultų ir išvėtytų miežių ir kviečių 
tebegulėjo 188 sudaužyti durų ir ąsočių antspaudai. Grūdai buvo apdoroti 
laukuose ir atgabenti į akropolį. 

2300 m. pr. Kr. Tel Leilanas buvo vienas iš didžiausių Haburo lygumos 
miestų — užėmė maždaug 100 ha. Akadai jį puolė iš netoli esančios savo tvir- 
tovės prie Tel Brako miesto (egzistavusio ne vėliau kaip IV tūkstantm.). Vėliau 
šią gyvenvietę jie sutvirtino masyviomis dumblo plytų sienomis ir žemių py- 
limais. Visus netoli esančius miestus ir kaimus jie žiauriai sulygino su žeme, o 
žemės dirbimo ir grūdų gamybos administravimą jų pareigūnai tvirtai paėmė 
į savo rankas. 

H. Veisas rado aiškių įrodymų, kad miesto valdžia šeimininkavo Tel Lei- 
lano namuose ir kiemuose, nes ten beveik nebuvo rasta pelų. Jo nuomone, 
miesto gyventojų vartojami grūdai pirma buvo išvalyti ir tik tada akadų val- 
džios paskirstyti žmonėms. Kiekvienas darbininkas gaudavo nustatytą grūdų 
ir aliejaus kiekį tam tikro dydžio molio induose, gaminamuose miesto puo- 
džių dirbtuvėse. 

Eiliniai žmonės mokėjo mokesčius valstybei ir produktais, ir dirbdami 
valstybiniuose objektuose. Šimtai jų plušėjo prie drėkinimo kanalų ir vandens 
arterijų. H. Veisas padarė vieno tokio vakarinės miesto pusės kanalo skerspjūvį 
ir atsekė jo istoriją — kaip sunkiai jis kastas kietame, kalkėtame grunte, kaip 
jo krantai tvirtinti masyviais bazalto blokais, kaip iš jo šalinta labai daug ten 
vandens atnešto dumblo ir gargždo. Didelio masto drėkinimo įrenginiai ir 
milžiniškos grūdų atsargos kažkiek saugojo nuo potvynių nepastovumo - iki 
to laiko, kai lietaus buvo pakankamai vidutiniam Eufrato potvynių lygiui pa- 
laikyti. 

Akadų valdymas truko maždaug 100 m. Jo metu klimatas buvo sezoninis 
ir, greičiausiai, truputį šiltesnis nei dabar. Erozija buvo gerai valdoma, sausų 
vėjų nešamas smėlis netrukdė. Akadai valdė klestinčią šalį, besipelnančią iš 
prekybos su tolimomis kaimynėmis ir turinčią galingą armiją maištingiems 
miestams malšinti. Jie elgėsi kaip aršūs imperialistai, kurių valdžia rėmėsi ne 
tik karine jėga ir prekyba, bet ir pompastiška ideologija ir intensyvia žemės 
ūkio produktų gamyba. 

2200 m. pr. Kr. užklupo gaivalinė nelaimė. Tranšėja žemutiniame Tel Lei- 
lano mieste rodo, kad kažkur šiaurėje išsiveržė didelis ugnikalnis, ir į atmosferą 
buvo išmesta labai daug pelenų. Panašiai, kaip ir išsiveržus dideliam Tamboros 
ugnikalniui Pietryčių Azijoje 1816 m., tai greičiausiai sukėlė labai šaltą žiemą, 
o vasaros kelerius metus visai nebuvo. Šis įvykis sutapo su 278 m. užtrukusios 
sausros, paveikusios didelį Pietvakarių Azijos regioną, pradžia. 

Tie patys sausringi šimtmečiai matyti ir Grenlandijos ledo bei Andų 
ledynų Pietų Peru kernuose. Nepaprastai staigiai sulėtėjo ir Šiaurės Atlanto 
cirkuliacija. Pastovūs drėgni Viduržemio vakarų vėjai, pūtę ankstesniais šim- 
tmečiais, tapo nenuspėjami, įsiviešpatavo didelė sausra. 

Per kelerius metus Tel Leilando laukai virto dulkių karalyste, išvagota už- 
neštų dumblu drėkinimo kanalų. Maži dulkių sūkuriai sukosi tarp vystančių 
miežių ir kviečių daigų. Visiškai sulysę galvijai ir avys skabė sausus stagarus 
ten, kur anksčiau pavasarį plytėjo vešlios ganyklos. Kai gerai organizuota že- 
mės ūkio sistema sugriuvo, akadų imperija subyrėjo kaip kortų namelis. Tel 
Leilanas tapo miestu vaiduokliu su byrančiomis sienomis. 

H. Veiso ir jo kasinėtojų vertinimais, 14 000— 28 000 žmonių iš miesto 
pabėgo į pietus ar persikėlė į drėgnesnes žemes. Pagal to meto mastelius, tai 

labai daug. Netoli esantis Tel Brako miestas sumažėjo iki 1/4 savo buvusio 
dydžio. Plataus masto archeologiniai Haburo lygumos tyrinėjimai parodė, kad 
žmonės ją paliko ir negrįžo 300 m. 

Šiaurėje įvykusi katastrofa sukėlė sumaištį didelėje teritorijoje. Tūkstan- 
čius metų gyvulių augintojai žiemą bandas ganydavo prie Tigro ir Eufrato, o 
pavasarį išgindavo į lygumas. Dabar sausra vasaros ganyklas pavertė beveik 
dykumomis. Mokantys prisitaikyti, klajokliai gyvulių augintojai pasielgė taip, 
kaip visada darydavo, ištikus sausrai — pasiliko netoli neišdžiūstančių vandens 
šaltinių ir leidosi palei upes žemupio link. Tai sukėlė tiesioginį konfliktą su 
sėsliomis žemdirbių bendruomenėmis pietuose, kurios ir pačios kentėjo nuo 
maisto trūkumo. 

Galima įsivaizduoti riksmą ir sąmyšį, kurį sukeldavo išalkusių ožkų pul- 
kai, įsiveržiantys į javų laukus ir prižiūrimas žemdirbių ganyklas. Tas pavojus 
buvo toks didelis, kad Uro valdovas pastatė 180 km ilgio sieną, vadinamą 
Amoritų atrėmimo siena, kuri turėjo sulaikyti imigrantus. Tačiau jo pastangos 
nuėjo perniek. 

Uro apylinkėse gyventojų skaičius padidėjo trigubai kaip tik tuo metu, 
kai vaismedžiai žuvo nuo sausros, o valdžia karštligiškai tiesino drėkinimo ka- 
nalus, siekdama kuo labiau padidinti sumažėjusį vandens srautą. Dantiraščio 
lentelėse rašoma, kad Uro pareigūnai buvo priversti grūdus dalyti mažytėmis 
porcijomis. Uro žemės ūkio ekonomika netrukus visai sužlugo. 

Ši 300 m. sausra pridarė daug bėdos ir kitose rytinės Viduržemio pakran- 
tės teritorijose. Daug šimtmečių Nilo potvyniai užtikrino gausų derlių ir van- 
dens atsargas Egipte Senosios karalystės faraonams, kurie save laikė didžiosios 
upės valdovais. 

2184 m. pr. Kr. Nilo potvyniai sumažėjo.” 150 m. trukę itin maži po- 
tvyniai Egiptui lėmė badą. Centrinė vyriausybė žlugo, Merfio faraonai keitė 
vienas kitą, o valstybė subyrėjo į provincijas. 

Prisireikė daugiau kaip šimtmečio, kol 2046 m. pr. Kr. Mentuhotepui I 
pavyko vėl suvienyti Egiptą. Jis ir jo įpėdiniai iš to padarė išvadas ir daug dė- 
mesio skyrė žemės ūkiui ir centralizuotam atsargų laikymui, o save ėmė laikyti 
ne tiek dievais, kiek žmonių ganytojais. Jie suprato, kad karaliaus neklydimo 


siogine to žodžio prasme. 

Egiptas išliko del to, kad žmonės patikėjo: jų valdovai įveikė melą ir savo, 
kaip dievų ir kaip žmonių, savybes panaudojo jų vardu daryti įtaką gamtai. 
Geriausi ir galingiausi Egipto valdovai susilaukė sėkmės dėl to, kad buvo pra- 
gmatikai: pavaldinius privertė kurti oazę iš gamtos dovanų. Tvirta administ- 
racija, centralizuota valdžia ir technologinis išradingumas kartu su patrauklia 
ideologija užtikrino valstybės išlikimą per visus — ir didelius, ir mažus — potvy- 
nius ir nepaisant gyventojų skaičiaus didėjimo miestuose ir kaimuose. 

Išgyveno, atsilaikė ir Mesopotamijos civilizacija. 1900 m. pr. Kr. vėl atsi- 
naujino ankstesnis lietaus sezoniškumas. Žmonės sugrįžo į Haburą ir Asiriją. 
Tel Leilanas vėl suklestėjo ir tapo amoritų valstybės centru. Nepaisant visų 
katastrofiškos sausros padarinių ir daug sausesnio klimato, senosios Mesopo- 
tamijos institucijos ir ideologija ne žuvo, o tapo vėlesnių laikų didžiųjų impe- 
rijų modeliu. 

Padedama dievų, Mesopotamija sutramdė rūsčią aplinką, išskyrus atve- 
jus, kai atmosferos ir vandenyno cirkuliacijos kaprizai mesdavo per didelius 
iššūkius jų išradingumui ir veiklai. Tačiau galutinė išvada tokia: išradinga 
centralizacijos ir gerai organizuotos aplinkos strategija buvo geriausias ginklas 
kovoti su negailestingu pasauliu. 

O, visko kūrėja ir visko davéja... 
Puikioji ganytoja, prižiūrinti savo bandą, 
Teikianti jai prieglobstį, jos maitintoja... 


Himnas Saulei, sukurtas faraono Amenhotepo III 
architektų Sučio ir Horo apie 1400 m. pr. Kr. 


Egiptą galima laikyti Nilo dovana; tačiau senovės Egipto civili- 
zacija buvo dykumų dovana. 


Tobis Vilkinsonas (Toby Wilkinson), 
Genesis of Pharaohs, 2003 


ėjas svilina veidą, kai pasilenkiate prie dilgsinčio smėlio ir žvelgiate pro 

medžiaginės kaukės, dengiančios nosį ir burną, plyšį. Milijonai smul- 

kučių smėlio grūdelių daužo visureigio dureles ir užpusto neryškų auto- 
mobilio pėdsaką. Be kompaso ir elektroninės navigacinės sistemos per kelias 
minutes beviltiškai pasiklystumėte. Sunku patikėti, kad kaip tik šioje vietoje 
žmonės kadaise medžiojo ir gyveno prie seklių ežerų, ar tuo, kad jie čia keliavo 
po erdvias pievas. Kaip žmonės galėjo gyventi Sacharoje? 

Šis smėlio ir uolienų, išdūlėjusių atodangų ir kopų pasaulis primestas vi- 
sai kitokiai visatai. Nilo slėnis, tokia derlinga šalis, išmaitinusi ilgiausiai žmo- 
nijos istorijoje gyvavusią civilizaciją, skinasi kelią per dykumą nuo tropikų Af- 

rikos iki VidurZemio jüros. Tükstancius metu tie du visiskai skirtingi pasauliai 
klestėjo vienas šalia kito. Jų skirtingi likimai rodo neatsparumą, būdingą bet 
kokiam žmonių reagavimui į klimato iššūkius. 


er 


Arabų kalbos žodis sahra reiškia dykumą. Tai akivaizdus Sacharos sumenki- 
nimas. Sachara užima 1/6 Žemės rutulio perimetro, ji driekiasi nuo Atlan- 
to vandenyno iki Raudonosios jūros. Tai didžiulė smėlio kopų, plikų uolėtų 
plokščiakalnių, žvirgždo lygumų, išdžiūvusių upių slėnių, druskingų žemumų 
dykvietė, užimanti 9 100 000 km? plotą. 

Čia ergai, dideliuose smėlio jūros baseinuose, be paliovos juda, kartais 
suformuodami didžiules, iki 180 m aukščio, kopas. Dieną temperatūra gali 
pakilti iki 58 *C, o naktį nukristi žemiau nulio. Lietus čia, geriausiu atveju, 
iškrinta tik sporadiškai bet kuriuo metų laiku, tačiau rytinėje dykumos dalyje 
jo kiekis neviršija 5 mm per metus. 

Tačiau ir tokioje dykvietėje yra gyvybės. Po dykumos paviršiumi slūgso 
dideli vandeningi sluoksniai; kartais jie išsiveržia ir sukuria oazes. Apie 90 
tokių oazių šiandien turi pakankamai vandens žemdirbių kaimams. Mažiau 
šeimų gyvena daugelyje gerokai mažesnių oazių teritorijoje nuo Atlanto van- 
denyno iki Raudonosios jūros. 

Šiandien šioje dykumoje, daugiausiai jos pakraščiuose, įsikūrę apie 2 mln. 
žmonių. Tai — gyvulių augintojai ir prekiautojai. Pačioje sausringiausioje vidu- 
rio Sacharoje jų nedaug. 

Prieš 6000 m. gyventojų šioje dykumoje buvo kur kas mažiau — ne dau- 
giau kaip keli tūkstančiai, tačiau gyvulių augintojai klestėjo tose žemėse, ku- 
rios dabar yra visai be gyvybės. Holoceno klimato pokyčiai labai paveikė šį 
regioną ir jo gyventojus. 

Sachara yra smėlio ir uolų pasaulis, nuolatinė augalija joje užima tik ne- 
didelius plotelius. Karšti, nešantys dulkes vėjai visą laiką pučia dažnai virš 
neturinčio jokių būdingų bruožų kraštovaizdžio, nors jis, ypač uolėtoje Rytų, 
arba Arabijos, dykumoje tarp Nilo ir Raudonosios jūros, gali būti vaizdingas. 
Centrinėje Sacharoje atsiveria smarkiai paliesti erozijos kalnai ir aukštumos. 
Achagaro kalnynas Alžyre iškyla iki 2916 m virš jūros lygio. Į šiaurės rytus 
plyti Tasili Adžero aukštumos. 

Galima pamanyti, jog tai žemė be gyvybės, tačiau net šių dienų visai sau- 
soje Sacharoje gyvena 70 žinduolių, 90 paukščių ir apie 100 roplių rūšių. Ir 
augalai, ir gyvūnai prisitaikė prie pasaulio, kuriame lietaus beveik nebūna. Vos 
tik palyja, grunte esančios sėklos atgyja, augalai ima greitai augti ir beveik po 
8 savaites trunkančio gyvenimo ciklo žūsta. 

Dykuma yra efemeriškų biotopų (buveinių) pasaulis, atgyjantis tik po 
liūčių. Tačiau ilgi miego periodai — tik iliuzija, nes visada išlieka augalų augi- 
mo galimybė. Net mažas metinio kritulių kiekio padidėjimas atgaivina dide- 
lius plotus.! 

Dykuma kvėpuoja it kokie milžiniški plaučiai, tai išsiplėsdama, tai susi- 
traukdama nuo menkiausio lietaus režimo pasikeitimo.? Pakraščiuose gryna 
dykuma užleidžia vietą kopoms, kur nuolat auga krūmokšniai, toliau eina 
pusiau sausos pievos ir, pagaliau, savana, kritulių kiekiui didėjant maždaug po 
1 mm kilometre, iš šiaurės į pietus. 

Tie plaučiai lietingesniais laikotarpiais įtraukia gyvulius ir žmones, po to 
išstumia į savo pakraščius, kai sausringumas vėl padidėja. Nors holoceno metu 
kritulių kiekis keitėsi nedaug, tik po kelis milimetrus per metus, tačiau tai vis 
tiek darė didžiulį poveikį. 

Šis siurblys veikia nepailsdamas, versdamas Sacharą tai plėstis, tai trauktis 
taip nenuspėjamai, kaip bangos plauna jūros krantą. Meteorologiniai Žemės 
palydovai devintame XX a. dešimtm. pradėjo sekti Sahelio pievų zonos judė- 
jimą į šiaurę ir pietus ties pietiniu dykumos pakraščiu. 

1984 m., pačiais sausiausiais XX a., dykumos plėtimasis pietų link buvo 
ekvivalentiškas 15 96 viso dykumos ploto. Kitais metais Sahelis pasislinko į 
šiaurę per 110 km, ir dėl to dykumos plotas sumažėjo 724 000 km?. Dešim- 
tame dešimtm. irgi buvo didelių išsiplėtimo ir susitraukimo epizodų, sutam- 
pančių su lietingumo pokyčiais. 

Palydovinės nuotraukos labai vaizdžiai rodo, kaip net menkiausias lietaus 
kiekio padidėjimas ar sumažėjimas veikia dykumos ribas. Keli papildomi lie- 
taus milimetrai pavasarį Sahelyje atgaivina tūkstančius hektarų sausų plotų, 
juose pasirodo žemaūgė žolė ir net dykumos gėlės. Po lietaus kelias dienas ar 
savaites telkšo seklūs vandens telkiniai. 

Gyvulių augintojai iš karto pasklinda po naujas ganyklas. Šviežią žolę 
ir krūmokšnius gyvuliai nuskabo šiems dar nespėjus užaugti. Kitais metais, 

kai lietaus gali beveik visai nebüti, alkani gyvuliai büriuojasi prie nuolatiniu 
vandens šaltinių. Savininkai juos varo į pietus, tolyn nuo besiplečiančios dy- 
kumos, kad pasisotintu bent raZienomis.? 


er 


Palydovinés nuotraukos rodo, kad dykuma yra gyvas organizmas, ji niekada 
nesustingsta, be paliovos kinta, reaguodama net į menkus Tropinės konver- 
gencijos zonos (TKZ), kur pasitaiko musoniniai lietūs, pokyčius. TKZ judė- 
jimas šiaurės link, Indijos vandenyno musonų cirkuliaciją priartina prie Ara- 
bijos ir Sacharos dykumų. Kai TKZ ir jos musoniniai lietūs juda pietų link, 
Sachara tampa sausringesnė. 

Praeityje tie pokyčiai buvo ryškesni. Prieš 20 000 — 15 000 m. per pa- 
skutinį ledynmetį Sachara buvo itin sausa, jos ribos driekėsi toli į pietus. Iki 
9000 m. pr. Kr. tropinės didelio atmosferinio slėgio juostos, sustiprintos poli- 
arinio oro, didino TKZ su jo musoniniais lietumis sausringumą. 

Šilumos mainai tarp pusiaujo ir Šiaurės poliaus smarkiai sulėtėjo, ir tai 
didino atmosferos sraujymių dideliuose aukščiuose greičius ir tropinių antici- 
klonų intensyvumą. Dėl to didžiojo atšilimo laikotarpiu Sachara buvo labai 
sausa. 3000 m. šioje dykumoje žmonių beveik nebuvo. 

Po 9000 m. pr. Kr. ir pasibaigus jaunesniajam triasui, lietaus padaugėjo. 
TKZ pasislinko į šiaurę, atne$dama lietų į Vidurio ir Pietų Sacharą. Tik šiaurėje 
tebebuvo sausa, tikriausiai dėl to, kad atmosferos sraujymė pasislinko į šiaurę. 
8000-5500 m. pr. Kr. labai išsiplėtė ežerai Rytų Afrikoje ir Sahelyje. Kritulių 
kiekis Rytų Afrikoje ir Sacharoje padidėjo iki 150—400 mm per metus. Stipres- 
nis Azijos musonų ciklas sukūrė visiškai kitokį Sacharos pasaulį nei dabartinis. 

Iki maždaug 2550 m. pr. Kr., kai Egipto faraonas Khufas ir jo įpėdiniai 
statė Gizos piramides prie Nilo, Sacharos dykumoje buvo daug gėlo vandens 
ežerų, kai kurie iš jų — gana dideli. Šiaurinėje Mali buvo krokodilų ir bege- 
motų, o dabar ten iškrinta tik 5 mm kritulių per metus. Tokių gyvūnų kaulų 
buvimas rodo, kad tada ten buvo drėgna ir klestėjo vešli augalija. Čado ir 
kituose ežeruose buvo didelė augalų įvairovė ir daug žuvų. 

Galingi dykumos plaučiai iš jos pakraščių įsiurbė ne tik gyvūnus ir auga- 
lus, bet ir akmens amžiaus medžiotojų grupes. Jie kūrėsi prie ežerų, dykumos 
oazėse ir klajojo po atviresnes teritorijas, kai ten buvo stovinčio vandens. Gy- 

ventojai vartojo labai jvairu maista, kurio ,regioniniai ypatumai galétu pada- 
ryti įspūdį net išrankiausiems Prancūzijos restoranų virėjams“, — kaip apie jį, 
gal kiek ir perdėtai atsiliepė geologas Nilas Robertsas (Weil Roberts)“ 

Nepaisant šios tariamosios gausos (ją lengva perdėti), plačioje dykumo- 
je tarp Atlanto vandenyno ir Raudonosios jūros gyveno tik keli tūkstančiai 
žmonių. Jie laikėsi prie ežerų ir kitų nuolatinių vandens šaltinių. Kaip ir visos 
bendruomenės, įsikūrusios pusiau sausringose teritorijose, medžiotojai nuolat 
judėjo, paskui save palikdami mažai to, ką archeologai vėliau galėtų tyrinėti, 
išskyrus daugiau kaip 30 000 piešinių ir raižinių uolose kalnuotuose rajonuose 
Sacharos dykumos gilumoje ir į rytus nuo Nilo. 

Didelė dalis šių meno kūrinių yra iš Tasilio Adžero Alžyre, kur daugiau 
kaip prieš 8000 m. dailininkai labai tikroviškai pavaizdavo buivolus, dram- 
blius ir raganosius (jų dabar ten nebėra). Žmonės su vėzdais, ietisvaidėmis, 
kirviais ir lankais sukiojasi apie grobį. Gyvi raižiniai, padaryti apie 4000 m. pr. 
Kr. ar anksčiau Rytų dykumos uolose, irgi vaizduoja laikus, kai Sachara buvo 
drėgnesnė, nes uolose taip pat pavaizduoti drambliai ir žirafos.? 

Tik štai po 3500 m. pr. Kr. Tasilio Adžere pavaizduoti objektai staiga 
pasikeičia. Buivolai ir kiti dabar jau išnykę gyvūnai dingsta, juos pakeičia ge- 
rai pažįstami medžiojamieji žvėrys ir paukščiai, naminiai gyvuliai. Sacharos 
medžiotojų grupės ėmėsi auginti gyvulius. 

ep 


Senovės Sacharoje buvo smėlio jūrų, kalnų, pusiau sausų pievų, oazių. Dar buvo 
ir Nilas — vienintelė Šiaurės Afrikos upė, kertanti Sacharą iš pietų į šiaurę. Ki- 
tos upės buvo svarbios ankstyvojo holoceno metu, įskaitant vieną, kuri galbūt 
tekėjo iš Tibesčio kalnų masyvo pačiame dykumos viduryje į Viduržemio jūrą. 
Tačiau tik Nilas atlaikė intensyvią sausrą Sacharoje po 4000 m. pr. Kr. Jis tekėjo 
per pačius nesvetingiausius dykumos plotus, kaip ir šimtus tūkstančių metų iki 
tol. Nilas buvo per dykumą einanti arterija, oazė ir prieglauda, savitas pasaulis, 
labai besiskiriantis nuo jo vingiuotą salpą supančių sausų plotų. 

Rytinę Sacharą Nilo slėnis kerta kaip žalia strėlė, paleista Viduržemio 
jūros link. Ledynmečio pabaigoje ši didžioji upė tekėjo per gilų tarpeklį, o 
jūros vandens lygis buvo daug žemesnis nei dabar. Kai po ledynmečio jūros 
lygis pakilo, o Rytų Afrikos ežerų vanduo išsiliejo į Baltąjį Nilą, upės tėkmė 

sulėtėjo. Vasaros potvyniai atnešdavo storus derlingo dumblo sluoksnius į ka- 
daise siaurą slėnį. Kas vasarą metinis potvynis užliedavo didelę dalį salpos, 
sukurdamas balų, pelkių, vandens baseinėlių mozaiką; čia buvo daug žuvies ir 
augalinio maisto. 

Net per sausringąjį paskutinio ledynmečio tūkstantmetį prie Nilo gyve- 
no mažytės medžiotojų bendruomenės. Jų gyvenimas, švelniai tariant, buvo 
nesaugus, nes Nilo potvynių intensyvumas kas metai buvo labai nevienodas. 
Per didelę sausrą pelkėtos vietovės išdžiūdavo ir rinkėjai netekdavo gyvy- 
biškai svarbaus augalinio maisto, todėl buvo priversti misti labai įvairiais 
produktais. 

Pavyzdžiui, 13 000 m. prieš faraonų įsigalėjimą mažytės stovyklavietės 
(su iš nendrių pastatytomis pašiūrėmis Wadi Kabbaniya), esančios žemiau 
Asuano, gyventojai mito šamais, gaudomais sekliuose vandens baseinėliuose, 
paliktuose Nilo potvynio vandenų, ir laukinėmis afrikietiškomis viksvomis, 
kurios prie upės tebeauga ir dabar.“ 

Tos pačios labai įvairų maistą vartojančios medžiotojų bendruomenės 
gerai išsilaikė ir sausringame holocene, tačiau gyventojų skaičius prie dabar 
jau kur kas ramesnės upės pamažu augo nuo pat Nilo deltos prie Viduržemio 
jūros iki Sudano gilumos. 

Kadangi pelkėtų žemių ir upės seklumų plotai didėjo, tai žuvų ir auga- 
linio maisto pakako, kad kai kurios gyventojų grupės, sakykime, gyvenusios 
Viduriniame Egipte ar prie Baltojo Nilo Sudane, galėtų gyventi toje pačioje 
vietoje kasmet daug mėnesių. Kai kurios gyvenvietės buvo tokios pastovios, 
kad mirusieji buvo laidojami kapinėse, guldomi į negilias duobes ir uždengia- 
mi akmens plokštėmis. 

Tačiau potvynių intensyvumas kasmet buvo vis kitoks, ir gyventojai buvo 
priversti tilpti nedidelėse teritorijose. Aišku, daugelis ginčų buvo sprendžiama 
smurtu. Kai kurie iš kapinėse palaidotų žmonių mirė nuo žaizdų, padarytų 
akmeninių strėlių antgalių dantukų, rastų jų kauluose.’ 

9000 m. pr. Kr. gal koks tūkstantis žmonių gyveno Nilo slėnio atkar- 
poje nuo Viduržemio jūros iki dabartinio Chartumo. Jie mito daugiausiai 
žuvimi ir laukiniais augalais. Sodrią salpos augaliją staiga pakeisdavo platūs 
dykumos plotai su sausos žolės ir krūmokšnių lopinėliais. Vėlesnių laikų 
egiptiečiams ši riba, skirianti upę ir sausringas žemes, reiškė ribą, skiriančią 

jų pasaulį nuo svetimšalių. Tačiau šie vis tiek be paliovos darė įtaką ju civi- 
lizacijos formavimuisi. 


er 


Ta svetimšalių šalis, Rytų Sachara į vakarus nuo Nilo (nepainiokite su Rytų 
dykuma kitoje upės pusėje), yra viena iš sausringiausių vietovių visame pasau- 
lyje. Didelėje jos dalyje šimtus kilometrų neaptiksite jokio augalėlio. Vokiečių 
mokslininkai, vadovaujami Rudolfo Kuperio (Rudolph Kuper), daug metu ty- 
rinėjo sudėtingus aplinkos pasikeitimus, transformavusius šiuos nepalankius 
gyventi kraštus nuo apledėjimo laikų.* Jų įrodymai surinkti iš seniai išnykusių 
ežerų ir upelių nuogulų, iš medžio anglių pavyzdžių ir iš gyvulių kaulų, rastų 
senose archeologinėse radimvietėse. 

Senųjų ežerų nuogulos rodo, kad Egiptui priklausančioje Rytų Sacharos 
dalyje kritulių tada buvo truputį daugiau nei dabar. Drėgnesnėse vietovėse, to- 
liausiai į šiaurę esančiuose tropinės savanos, kuri buvo paplitusi 500—600 km 
toliau į šiaurę negu dabar, forpostuose augo akacijų medžiai, tamarikso (eglū- 
no) ir kitokie krūmokšniai. 

Sausrai atspari augalija vešėjo aplinkoje, šiek tiek panašioje į tą, kuri šiandien 
vyrauja Sahelio regione tuoj į pietus nuo dykumos ribos. Tankiausiai augalai tarpo 
žemesnėse nelygaus reljefo vietose, kur per retas liūtis susirinkdavo daugiausiai 
vandens. Panaši augalija dabar klesti Pietų Libijoje, kur metinis kritulių kiekis — 
25-50 mm. Gyvulių augintojams klajokliams ji duoda šiek tiek ganyklų ir malkų.? 

Iki 4000 m. pr. Kr. Rytų Sachara buvo visai tinkama gyvulių augintojams, 
ypač jei bent dalį metų praleisdavo Nilo pakrantėse, kur buvo daug ganyklų, 
ir jei buvo pasirengę nepaliaujamai judėti, ieškodami plačiai išsimėčiusių ga- 
nyklų ir vandens. Kai kuriose vietose, ypač vadžių (gilių slėnių) dugnuose 
ir aplink sezoninius vandens baseinėlius, drėgnesniais laikotarpiais tamariksai 
augo tankiau. Net nežymus kritulių padidėjimas ar stovintis vanduo drėgnai- 
siais mėnesiais labai padidindavo efemerinių žolių plotus. 

Lopeliais išsimėčiusi Egipto Sacharos augalija toliau į pietus, maždaug 
nuo dabartinės Egipto sienos su Sudanu, užleido vietą labiau išplitusiai žolių 
dangai. Čia vešėjo akacijų medžiai, kurie visada rodo aukštesnį gruntinio van- 
dens lygį. Augalija buvo, galima sakyti, tokia pati, kaip ir Sahelio dykumoje: 


krūmokšniai ir savana į pietus nuo šiandieninės Sacharos. 

Sio klimatinio optimumo metu kai kurie Sudano dykumos plotai buvo 
gerai aprüpinti vandeniu. Hovaro vaga j rytus nuo Nilo ir j pietvakarius nuo 
Dongola Ryčo buvo vasarą neišdžiūstanti upė su daug ežerų, kurie per po- 
tvynius susiliedavo prie jos pagrindinių vagų. Joje buvo daug šamų, karšių ir 
ešerių, atplaukusių iš Nilo tuo metu, kai Hovaro vaga įtekėjo į jį. 

Vokiečių tyrinėtose archeologinėse radimvietėse aptiktas eklektiškas me- 
džiojamųjų žvėrių mišinys, kuriame buvo ir dramblių, raganosių, arklinių an- 
tilopių bei seklių ežerų krokodilų. Tų vietovių gyventojai laikė ožkas ir avis, 
bet labiau už viską vertino galvijus. 

Daugelis tyrinėtojų yra rašę, kaip Sacharoje gražiai ganėsi didelės galvijų 
bandos. Galima drąsiai sakyti, kad tokį galvijų ganymo įsivaizdavimą jie at- 
sinešė iš Europos pievų. Tikrovė kitokia: galvijai vos priėda dykumos pakraš- 
čiuose. Tai ne glotnūs, gerai atpenėti gyvuliai, kuriuos jaunystėje mačiau Eu- 
ropoje, ramiai atrajojantys sodriose ganyklose, o sulysusios, negražios dykumų 
karvės. Ne taip, kaip avys ir ožkos, galvijai sugeba iš vienų ganyklų pereiti į 
kitas be didelių nuostolių. 

Aplinkos sausringumas reikalavo gebėjimo klajoti, greitai nueiti iš vienos 
vietos į kitą, nuolat ieškant vandens, nes galvijus reikia girdyti reguliariai, kas 
24 valandas, blogiausiu atveju — bent kas tris dienas. Karštose sausose aplinko- 
se jie nuolat geria — ne tam, kad išvengtų dehidratacijos, o kad atvėsintų kūnus 
dideliais kiekiais vandens. Jei galvijas gaus apie porą kilogramų kokybiško pa- 
šaro per dieną, jo svoris nemažės. 

Kad galvijai pakankamai priėstų, reikia apgalvoti ganymą. Juos reikia iš- 
varyti į ganyklas anksti rytą, kai vėsu. Karštomis vidudienio valandomis gal- 
vijai ieško šešėlio, jei tik įmanoma jį surasti, ir tada atrajoja, todėl virškinimo 
sistemoje iki to laiko jau turi būti užtektinai pašaro. Veršelius piemenys palie- 
ka stovyklavietės aptvare, kai karvės išgenamos. Vakarui atėjus, galvijai grįžta į 
stovyklavietę, nes karvės ieško veršelių — jiems reikia žįsti. Taigi bandos girdy- 
mui sugaištama daug laiko; girdoma natūraliuose šaltiniuose ar prie šulinių, 
iškastų išdžiūvusių vandens arterijų dugne." 

Sacharos galvijų gyvenimas nelengvas. Kiekviena banda didelę savo gyve- 
nimo dalį patiria aplinkos stresą, minta prastais augalais. Vokiečių tyrinėtojų 
radimvietėse rasti kaulai rodo, kad galvijai buvo menki, blogai išsivystę, tik 
apie 115 cm aukščio. 

Ši žemaūgių atmaina išsilaikė daug šimtmečių. III tükstantm. sveika na- 
minės karvės iš Sahalo vagos (Wadi Sahal) Sudano dykumoje kaukolė rodo, 
kad tai buvo mažas ilgaragis gyvulys, toks pat, kaip ir tie, palaidoti karalių 
sostinės Kermos prie Nilo kapuose 1500 m. pr. Kr." 

Nepaisant iššūkių, galvijų auginimas dykumoje turi ilgą istoriją. Bet kaip 
ir kodėl tai prasidėjo? 


er 


Sacharos galvijų bandų tėvu reikėtų laikyti pirmykštį laukinį jautį — stumbrą. 
Julijus Cezaris apie Europos stumbrus rašė: „net jei jie sugaunami visai jauni, 
vis tiek nepavyksta jų prisijaukinti ar pripratinti prie žmonių“.!? Paskutinė 
laukinių stumbrų banda žuvo tamsiuose Lenkijos miškuose 1627 m., tačiau 
lenkų mokslininkams pavyko atkurti jų bandą prieš pat Antrąjį pasaulinį karą. 
Jie išaugino žvalų rusvos spalvos nenuspėjamo būdo gyvulį, panašų į niršius 
protėvius. 

Cezario kariai stumbrus medžiojo ir gaudė senovės Galijos vidutinio kli- 
mato juostos miškuose, pelkėse ir tankumynuose. Romėnų medžiotojams, 
norintiems prisiartinti ir slapčia juos persekioti, teko tykoti. Stumbrai buvo 
įtarūs, lengvai pabaidomi ir linkę patys pulti. Bet kas gi vyko atviresnėje vie- 
toje, kur nėra vietos slėptis? 

Prieš daug metų ieškojau pirmųjų žemdirbių kaimų Zambezės pakrantėse 
Centrinėje Afrikoje ir netyčia patekau į taikiai besiganančios dramblių bandos 
vidurį. Toje aplinkoje buvau naujokas ir nepastebėjau akivaizdžių dramblių 
buvimo ženklų — nuskabytų medžių šakelių, šviežių išmatų ir neišgirdau jų 
dujomis pripildytų pilvų gurgėjimo. Pamatęs sustingau. Drambliai nerūpes- 
tingai pažvelgė į mane ir puotavo toliau. 

Greitai atsitraukiau ir palikau juos ramybėje. Tik vėliau supratau, kad 
mano buvimas gyvūnų neišgąsdino, nes buvau gerai matomas ir iš lėto įsimai- 
šiau tarp jų, nekeldamas jokios paslėptos grėsmės. Čia gal ir reikėtų ieškoti 
recepto, kaip Sacharos medžiotojams pavyko prisijaukinti stumbrus. 

Biologas Maiklas Mloševeskis (Michael Mloszeweski) ilgą laiką stebė- 
jo Centrinės Afrikos laukinių buivolų (Synceros caffer) bandas.“ Jie klajoja 
miškuose ir pievose, taip pat daug sausesnėse aplinkose. Didžiausios bandos 
klestėjo ten, kur daug vandens, o sausesnėse aplinkose keliauja mažesnėmis 

ir romesnémis grupémis. Tai rodo ju poreikj pasilikti bandoje, be perstojo 
ieškant vandens ir gerų ganyklų. 

M. Mloševeskis ne tik stebėjo bandas, bet ir vaikščiojo tarp jų, visai taip pat, 
kaip dariau ir aš, patekęs tarp Zambezės dramblių. Jis pastebėjo, kad buivolai sau- 
gosi plėšrūnų ir kitų galimų grėsmės kėlėjų, kuriuos užstoja medžiai ar aukšta žolė. 

Gyvūnai daug ramesni, kai potencialus plėšrūnas nesislepia ir lėtai vaikš- 
tinėja bandoje. Gali būti, kad senovėje medžiojamų žvėrių, tarp jų ir stumbrų, 
kurie yra tokie pat nenuspėjami, kaip savo irzlumu garsėjantys buivolai, ban- 
dos irgi galėjo taip elgtis: leisti medžiotojams laisvai sukiotis tarp jų tol, kol jie 
išlikdavo gerai matomi. 

Toks laisvas judėjimas bandoje buvo gyvybiškai svarbus žmonėms, ku- 
rie dideliems žvėrims medžioti turėjo tik lankus ir strėles. Vienintelis būdas 
mirštamai sužeisti auką tokiu ginklu — prisiartinti prie jos per kelis metrus. 
Tykojimui, sėlinimui prie aukos reikėjo medžių ir aukštos žolės priedangos, o 
tokie dalykai Sacharoje retenybė. 

Visa laimė, kad galvijai išsiugdė įprotį pavojingais laikyti tik kai kuriuos po- 
tencialaus priešo elgesio bruožus: plėšrūnai slapstosi, žolėdžiai — ne. Jei žmonės 
nesislapstė, jie galėjo vaikštinėti tarp gyvulių, jei tik nestatė jų į sunkią padėtį ar 
nebandė jauniklių atskirti nuo motinų. Šitaip jie galėjo nesunkiai išsirinkti auką 
ir, galbūt, sumaniai pasislėpę, prisiartinti prie jos mirtinam šūviui. 

Endriu Smitas (Andrew Smith), Keiptauno universiteto archelogas, stu- 
dijavo galvijų kaimenes Saharoje ir aplink ją. Jis atkasė mažas stovyklavietes, 
kuriose gyveno medžiotojų būriai, gaudę antilopes ir laukinius buivolus apie 
6500 pr. Kr. 6000 m. pr. Kr., mažojo ledynmečio metu, sąlygos Šiaurės Afri- 
koje ir ištisai pietvakarių Azijos vėl tapo sausesnės. Dykuma išsiplėtė, upeliai 
ir sausringesnės pievos išdžiūvo. Smitas tikėjo, kad tokiomis sąlygomis keletas 
dykumos būrių prisijaukino laukinius galvijus. 

Vandens Sacharoje nepakako niekada. Ir gyvuliai, ir žmonės joje visą laiką 
klajojo, ieškodami maisto ir vandens. Kai sąlygos pablogėjo, mažos stumbrų 
bandos, E. Smito nuomone, dykumoje dar labiau sunyko ir susitelkė. Stum- 
brai nenorėjo pasitraukti nuo vandens šaltinių, todėl medžiotojams buvo len- 
gviau sukiotis tarp jų ir rinktis aukas. 

Šie galvijai ir žmonės neišvengiamai susidurdavo. Medžiotojai taip gerai 
susipažino su stumbrų elgesiu, kad pradėjo valdyti jų bandų judėjimą, neleido 

iš vienos vietos persikelti į kitą — užsitikrindavo nuolatinį apsirūpinimą mėsa. 
Skersdami pačius irzliausius, netrukus jie valdė bandų genetiką, ir tai lėmė 
greitus šių gyvulių fiziologinius bei elgesio pokyčius. 

Ką tik prisijaukintus stumbrus buvo lengviau kontroliuoti, jie atsivesda- 
vo daugiau jauniklių, todėl pagerėjo medžiotojų apsirūpinimas pienu. Spren- 
džiant pagal piešinius ant uolų, esančių dykumos gilumoje, gyvulių augintojai 
netrukus pradėjo daryti jų atranką pagal kailio spalvą ir ragų formą. 

Dauguma specialistų sutaria, kad Sacharos medžiotojai stumbrus pri- 
sijaukino visai nepriklausomai nuo Pietvakarių Azijos gyventojų. Tai jiems 
pavyko padaryti dėl to, kad sutapo keli veiksniai — sausra, geras šių gyvulių 
pažinimas ir, kaip visada, puikus žmonių gebėjimas prisitaikyti, susidūrus su 
šiais vienais iš sunkiausiai suvaldomų ledynmečio laikų gyvulių. 

Tiksliai nežinome, kada žmonės prisijaukino galvijus dykumoje, bet tai ga- 
lėjo įvykti apie 7500 m. pr. Kr., jei tikésime krūvomis kaulų Bir Kiseiba ir Nabta 
Playa vietovėse Egipto dykumoje.? 5500 m. pr. Kr. galvijai jau tikrai buvo prijau- 
kinti.” Jų rasta Enneri Bardarguė vietovėje Tibesčio kalnyne apie 5400 m. pr. Kr. 

Naminių galvijų kaulų aptikta Capeletti vietovėje Auro kalnuose Alžyre; 
čia jų amžius siekė 4500-2400 m. pr. Kr., o jų skaičius laikui bėgant auga, ir 
tai rodo, kad naminiai galvijai sparčiai keitė medžiojamuosius žvėris ir paukš- 
čius, tapdami svarbiausiu mėsos šaltiniu. 

Nabta Playa vietovėje daug aptinkama avių, ožkų ir mažesnių galvijų kau- 
lų, datuojamų vėlesniu nei 5000 m. pr. Kr. laikotarpiu. Avys ir ožkos čia tikrai 
buvo atgabentos iš Nilo slėnio, nes Sacharoje jos negyvena. 

Archeologių Fionos Maršal (Fiona Marshall) ir Elizabetos Hildebrand 
(Elisabeth Hildebrand) nuomone, galvijai buvo prijaukinti kažkur Rytų Sa- 
charoje apie 7000 m. pr. Kr. Galimas dalykas, tai padarė medžiotojų-rinkėjų 
grupės, įsikūrusios prie plajų (seklių laikinų druskingų ežerų), kur augalinis 
maistas pritraukdavo daug medžiojamųjų žvėrių ir paukščių.” 

Stumbrų prisijaukinimas užtikrino daug geriau nuspėjamą maisto šaltinį, 
kuriuo tapo gyvi galvijai. Taip pat žinome, kad laukiniai galvijai dar seniai iki 
jų prijaukinimo turėjo didelę ritualinę reikšmę: žmonių kapavietėse jų ragai 
šiame regione tapo svarbiu elementu dar iki 10 000 m. pr. Kr. 

Po 5000 m. pr. Kr., taigi tuo metu, kai didelėje Pietvakarių Azijos dalyje 
pagausėjo lietaus, Sachara ir vėl tapo truputį drėgnesnė. Saheliui būdingi krū- 

mokšniai ir žolės pasislinko į šiaurę, atsirado dideli pusiau sausringų žemių 
plotai, kuriuose buvo galima ganyti galvijus ir mažesnius gyvulius. Tuo pat 
metu pagausėjo ir medžiojamųjų žvėrių ir paukščių. 

Per kelis šimtmečius gyvulių augintojai plačiai pasklido po dykumą — nuo 
Nilo slėnio Mėlynojo ir Baltojo Nilo santakos link, vėliau toli į vakarus į Airo 
kalnus ir netgi į šių dienų Malio Tombuktu regioną. Nepaisant tokių didžiulių 
atstumų, tų gyvulių augintojų įnagiai išliko panašūs, įskaitant dailiai padary- 
tus strėlių antgalius ir medžio apdirbimo įrankius — kirvius, skaptukus, taip 
pat puodus laikyti pieną. 

Tai neturėtų stebinti, nes, kaip ir ledynmečio laikų Sibiro ir Aliaskos me- 
džiotojai, tie žmonės priklausė ne tiek nuo technikos, kiek nuo žinių — nuo 
supratimo, kur ieškoti ganyklų ir vandens, bei socialinių tinklų, siejančių au- 
tonomines gyvulių augintojų stovyklas, esančias už šimtų kilometrų viena nuo 
kitos. Tokie pat socialiniai tinklai Sacharoje tebeveikia iki šiol. 

Sacharos kraštovaizdžiui būdingi du pagrindiniai dėmenys — atviros lygu- 
mos ir kalnai. Gyvulių augintojų grupės naudojasi abiem. Drėgnesniais šim- 
tmečiais čia būdavo daug seklių ežerų, tad žmonės gyveno prie jų. Nuo liepos 
iki rugsėjo lydavo pietiniuose dykumos pakraščiuose — ten, kur dabar musė 
cėcė platina miegligę, pražūtingą galvijams. Per sausąjį sezoną, kai musės atsi- 
traukdavo, gyvulių augintojai greičiausiai turėjo judėti į pietus. 

Tie, kurie gyveno prie kalnų, praktikavo kitokį sezoninio migravimo 
būdą: sausojo sezono metu keliaudavo į drėgnesnius slėnius, o prasidėjus lie- 
tums grįždavo į atviresnes vietas. Jau pats aplinkos pobūdis su jos lokalizuotais 
lietumis ir vandens bei ganyklų nenuspėjamumu reiškė, kad per metus visi 
turi įveikti nemažus atstumus. 

Sacharoje reikėjo gerai apskaičiuoti laikomų bandų dydį. Gerais metais 
augintojai didindavo savo bandas, vadovaudamiesi prielaida, kad kitais me- 
tais jie neteks didžiosios dalies savo galvijų dėl sausros ar ligų. Išmintingas 
šeimininkas galvijus išmėtydavo po kelias stovyklavietes, kad apsisaugotų nuo 
epidemijų ir apsidraustu nuo lietaus kaprizu, nes lietingumas vos už 25-35 
km galėjo būti visiškai kitoks. 

Yra toks neišvengiamas biologijos faktas, kad karvės atsiveda po vienodai 
abiejų lyčių veršelių, taigi, vyriškosios lyties veršelių gyvulių augintojas turės 
gerokai daugiau, nei jų reikėtų veisimui. Todėl jautukai skerdžiami arba kas- 

truojami, nupenimi ir laikomi kaip mėsos šaltinis tam laikui, kai juntamas 
pieno stygius. 

Maisto produktų perteklius yra neįkainojama socialinė priemonė našlėms 
išlaikyti, socialiniams ryšiams tvirtinti, ceremonijų įsipareigojimams vykdyti. Jis 
simbolizuoja turtą ir pasididžiavimą, socialinį prestižą, šeimos ir asmeninius ry- 
šius su žmonėmis, gyvenančiais kitose stovyklavietėse, esančiose labai toli. Buliai 
tampa vyriškosios lyderystės, svarbaus genties vado simboliais. Ne atsitiktinai 
galingieji Sudano Kermos karalystės valdovai 2500 m. vėliau buvo laidojami su 
dosniomis aukomis — galvijais. Galvijai reiškė turtą, net pačią karalystę. 


er 


Egiptiečiai savo šalį vadino Kmr, Juodąja Žeme, dėl tamsaus jos aliuvio, skirian- 
čio nuo ją supančių dykumų „raudonosios žemės“. 4000 m. pr. Kr. gyventojų 
tankis Nilo slėnyje buvo daug didesnis negu Sacharoje. Dar po 1000 m., Egipto 
civilizacijos pradžioje, Nilo slėnio atkarpoje nuo Viduržemio jūros iki Nilo Pir- 
mosios sraunumos už 700 km aukštupio link gyveno apie 0,5 mln. gyventojų. 

Gyvenimo ritmas Nilo slėnyje priklausė ne nuo lietaus, o nuo upės potvy- 
nių. Kiekvieną vasarą, kai atslinkdavo potvynio vandenys, papildomi tropinių 
liūčių aukštupyje, upė išsiliedavo iš krantų, ir jos slėnis virsdavo didžiuliu se- 
kliu ežeru. Aukštesnėse vietose esantys kaimai išlikdavo sausumoje arba tap- 
davo salomis, žemų kalvų pavidalu iškilusiomis virš potvynio vandenų. Upės 
tėkmei sulėtėjus, iš jos vandens ant užlietų žemių nusėsdavo aliuvis, tuomet 
upė atsitraukdavo. 

Palyginti su srauniomis sūkuringomis upėmis, tokiomis, kaip Tigras Me- 
sopotamijoje ar Indas Pakistane, Nilas buvo gana lengvai nuspėjamas. Nor- 
malus potvynis užtikrindavo gerą javų derlių daugiau kaip 24 salpos ploto. Jei 
potvynis būdavo 2 m žemesnis už vidutinį, iki 24 kai kurių Viršutinio Egipto 
provincijų galėjo likti visai be drėkinimo. 

Nepaisant tų neapibrėžtumų, 4500 m. pr. Kr. Nilas buvo tarsi didžiulė 
oazė, turinti derlingų žemių, gerų ganyklų ir didelių vandens telkinių, pelkių 
ir liūnų, pilnų žuvies ir valgomųjų augalų. Palyginti su savo amžininkais Pietų 
Mesopotamijoje, kurie kasmet ištisais mėnesiais darbavosi, tvarkydami laukų 
drėkinimo kanalus — nuo jų priklausė jų išlikimas — egiptiečių gyvenimas buvo 
kur kas lengvesnis. 

V tükstantm. pr. Kr. pradžioje badaru bendruomenės (taip pavadintos pa- 
gal gyvenviete netoli e/-Badari kaimo) klestéjo ilgoje Nilo slénio atkarpoje tarp 
dabartinių Kairo ir Luksoro.'? Badarų gyvenimas derlingame Nilo slėnyje atrodė 
palyginti lengvas. Jų naudojami įrankiai buvo lengvi, nesunkiai nešiojami. 

Apie juos žinoma iš gyvenviečių ir kapinynų, esančių netoli upės, ir iš jų labai 
nudailintų plonasienių molio indų. Kaip ir daugelis kitų natūrinio ūkio žemdir- 
bių, badarai daug dėmesio skyrė kūno puošimui, kaip būdui parodyti asmeninį 
statusą ir socialinę priklausomybę. Pigmentus jie grūdo, smulkino ant akmeninių 
plokštelių, kurios liko būdingu egiptiečių gyvenimo atributu ateinančius 2000 m. 
Aleuritas toms plokštelėms buvo gabenamas i$ Hamamuto vagos (Wadi Hamma- 
mut) Juodųjų kalnų Rytų dykumoje, natūralaus kelio į Raudonąją jūrą.” 

Taigi badarai buvo gyvulių augintojai, kurie savo mirusiuosius dažnai lai- 
dodavo kartu su naminiais gyvuliais, šunimis ir savanų antilopėmis. Jie regu- 
liariai palaikydavo ryšius su gyvulių augintojais iš Rytų dykumos, klajojusiais 
tarp apgyventų Nilo slėnio žemių ir platesnės dykumos pievų visatos, po kurią 
jie laisvai vaikščiojo su bandomis. Tie ryšiai truko daug šimtmečių, juos rodo 
saviti badarų artefaktai Raudonosios jūros pakrantėje ir tų vietų drėgnesni 
Rytų dykumos rajonai. 

Badarų klestėjimo laikais dykumos klajokliai, galbūt ir kai kurie Nilo 
slėnio gyvulių augintojai, kurie, be gyvulių auginimo, užsiėmė ir žemdirbys- 
te, galėjo be vargo klajoti po dykumos pievas, ypač lietų sezono metu, kai 
ten buvo nuolatinių vandens telkinių. Toks gyvenimo būdas greičiausiai buvo 
įprastas palei Nilą toli į pietus iki Nubijos gilumos. 

Daugelyje vietų Nilo slėnio gyventojai, panašiai kaip badarai, dykumą 
įtraukdavo į metinį gyvenimo ciklą kaip sudedamąją materialiojo ir dvasinio 
gyvenimo dalį. Mokslui pasisekė, nes gyvulių augintojai kai kuriuos savo tikė- 
jimus įamžino uolų raižiniuose Rytų dykumos uolų pastogėse ir vadėse. 

Kembridžo universiteto egiptologas T. Vilkinsonas kontroversiškai tvir- 
tina, kad daugelis šių meno paminklų senesni nei 4000 m. pr. Kr., taigi jie 
sukurti dar gerokai iki to laiko, kai faraonai pradėjo valdyti suvienytą Egiptą. 
Tokia jo nuomonė grindžiama gana padrikais stilistiniais to meno ir šiuolaiki- 
nių Nilo krašto artefaktų panašumais.?! 

Tuose raižiniuose matyti upės laivai, tempiami būrių vyrų, visai taip, kaip 
po 2000 m. laidojimo baržos gabeno Naujosios karalystės kapų sienas į Kara- 

liu slénj. Su didelémis intelektinémis pastangomis mokslininkas daro i$vada: 
tie raiZiniai rodo, kad egiptieciu tikéjimas pomirtiniu gyvenimu atsirado gero- 
kai prieš ju pirmojo faraono valdymo pradžią 3100 m. pr. Kr., ir jį išpažino tie 
Nilo slėnio gyventojai, kurie laisvai judėjo tarp dykumos ir apgyventų žemių. 

Tarp Rytų dykumos raižinių yra ir dievų atvaizdų, tarp jų — vaisingu- 
mo dievas Minas — viena iš ankstyviausių Egipto dievybių. Uolose iškirstos 
šventyklos prie Kanaiso, į vakarus nuo Edfu, sienų raižiniuose Minas, lengvai 
atpažįstamas iš stačio falo, stovi banano formos laivo priekyje, mosuodamas 
spragilu. T. Vilkinsonas drąsiai tvirtina, kad tas raižinys sukurtas ne mažiau 
kaip prieš 3500 m. pr. Kr., kai Egiptas tebebuvo tik mažų karalysčių virtinė. 
Vėlesniais šimtmečiais faraonai nešiojo lazdas riestais galais ir spragilus: tai 
buvo jų, kaip „žmonių kerdžių“, vaidmens simboliai. Jei egiptologas teisus, tai 
tie simboliai, sukurti gyvulių augintojų, rodo, kiek egiptiečiai skolingi dyku- 
mų klajokliams. 

Egiptiečių karaliai buvo tarsi įniršę buliai, trypiantys savo priešininkus — 
karalių ikonografijoje tai gerai pažįstama scena. Kai faraonas prie savo diržo 
nešioja buliaus uodegą, kaip tai daro Skorpionas, vienas iš ankstyvųjų Egipto 
karalių Nekheno frize, jis tarsi prisiima šio galingo gyvulio savybes, kartu pa- 
brėžia galvijų svarbą Nilo slėnio gyvenime. 

Garsioji Narmerio paletė, maždaug 3100 m. pr. Kr. senumo, rasta irgi 
Nekhene, patvirtina Egipto sujungimą į vieną valstybę po daug metų trukusių 
konfliktų. Joje matome Narmerį, pirmąjį faraoną, nešiojantį buliaus uodegą, 
ir bulių, simbolizuojantį karalių užkariautoją, trypiantį priešininkus. Visa tai 
vyksta įdėmiai stebint dviem galvijų dievams.?? 

Simboliai primena senesnius laikus, kai egiptiečiai buvo gyvulių auginto- 
jai, be perstojo klajojantys tarp Sacharos pievų ir Nilo slėnio. Jei Rytų dyku- 
mos raižiniai iš tikrųjų tokie seni, kaip tvirtina T. Vilkinsonas, tuomet turime 
pirmąjį įrodymą, kad daugelio senovės egiptiečių tikėjimų ir ideologijų kilmės 
reikia ieškoti ne tik Nilo slėnyje, bet ir dykumose. 

Tikėjimų svarba galėjo išaugti po 4000 m. pr. Kr., kai prie Nilo saus- 
ringumas padidėjo, ir dykumų siurblys gyvulių augintojus išstūmė į Sacha- 
ros pakraščius ir suardė senuosius slėnio gyventojų klajojimo modelius. Kai 
Sacharoje drėgmės buvo daugiau, ir kai pusiau sausringos pievos daugelyje 
vietų prieidavo iki Nilo, ypač į pietus nuo Pirmosios sraunumos, Kmt buvo 

EGIPTIECIU DIEVAS MINAS PLAUKIA LAIVO PRIEKYJE. KANAISAS, RYTU DYKUMA. PAGAL 
KN.: A. E. P. WEIGALL, TRAVELS IN THE UPPER EGYPTIAN DESERTS, 1909. 


NARMERIO PALETÉ I$ NEKHENO, KURIOS AMZIUS - APIE 3100 M. PR. KR. JOJE PAVAIZDUO- 
TAS FARAONAS, VADOVAUJANTIS ZEMUTINIO EGIPTO UZKARIAVIMUI. DU SUSIPYNUSIAIS 
KAKLAIS GALVIJAI SIMBOLIZUOJA NAUJOSIOS VALSTYBÉS VIENYBE. KARALIUS SAVO VAI- 
DMENĮ ATLIEKA KAIP DIDELIS BULIUS, J| STEBI DVI BULIŲ DIEVYBÉS. PAGAL KN.: J. E. QUI- 
BELL, HIERAKONPOLIS, 1900, VOL. I, PL. 29. 


sudedamoji platesnio dykumų pasaulio dalis. Be to, giliau dykumose esantys 
gyvulių augintojai, be abejo, žinojo apie palei upę esančius kaimus bei mažas 
karalystes, galbūt ir prekiavo su jomis, lankėsi jų gyvenvietėse — prašė leisti 
ganyti bandas ražienose po neseniai pasibaigusios pjūties. 

Klajoti tinkamu Zemiu buvo pakankamai, todél atsitiktiniai bendruome- 
niu ir klajoklių įsiskverbimai į slėnį ar į plotus už jo ribų neturėdavo sukel- 
ti varžybų dėl ganyklų. Gyvulių augintojams Nilo slėnis daugiausiai būdavo 
kaip papildomas ramstis ir priebėga neįprastai sausringais metais. 

Po 4000 m. pr. Kr. klajokliai slinko į pietus kartu su besitraukiančia Sahelio 
zona į Rytų Afrikos aukštumas, kur nėra musių cėcė, ir kur gyvulių augintojai, 
sakykime, masajai, tebegyvena iki šiol. Kur kas daugiau jų atkeliavo ir į Nilo 
slėnį kaip tik tuo metu, kai čia vyko greiti politiniai ir socialiniai pokyčiai. 

Klajokliai su Nilo slėnio žemdirbiais sąveikavo nuo seno. Galbūt kaip tik 
jie ir atnešė naujų idėjų: galvijų kultą ir vyresniųjų vaizdavimą kaip stiprų bu- 
lių ar kerdžių. Sprendžiant iš šių dienų gyvulių augintojų bendruomenių, jų 
lyderiai buvo vyresnio amžiaus žmonės, turintys didelę patirtį ir ypatingų ri- 
tualinių gebėjimų. Dėl lietaus prognozių jie kreipdavosi į antgamtinį pasaulį. 

Jei tikėsime Rytų dykumos petroglifais, prie Nilo toks lyderystės supra- 
timas buvo stipriai įsitvirtinęs. Sausrai stiprėjant, gyvulių augintojai laikėsi 
arčiau upės. Jie ir sėslūs žemdirbiai susiliejo, kūrė mišrias šeimas. Kai kurie 
gyvulių augintojai įleido šaknis didžiosiose Nilo slėnio oazėse, kiti pasiliko 
gretimoje dykumoje. Tačiau atrodo, kad buvo svarbiausios gyvulių augintojų 
sukurtos pagrindinės lyderystės sąvokos. 

Sausra ir sumažėję potvyniai lėmė esmines egiptiečių gyvenimo permai- 
nas. IV tūkstantm. darėsi vis svarbesni miežiai ir kviečiai. 3800 m. pr. Kr., kai 
dykumos sausringumas pradėjo didėti, žemdirbių bendruomenės klestėjo prie 
upės nuo Sudano iki pat deltos. 

Ties Nakada Aukštutiniame Egipte, už 25 km į pietus nuo dabartinio 
Luksoro, kaimeliai, išsidėstę prie Nilo maždaug kas kilometrą, 4000 m. pr. Kr. 
salpos pakraštyje išaugino tiek grūdų, kad jų pakako 75-120 žmonių km?.? 
Iškirsdami medžius, šalindami tankią žolę, pildami pylimus ir kasdami dre- 
navimo griovius, žemdirbiai netrukus čia sukūrė daug didesnius dirbamosios 
žemės plotus. 

Tada, kai dirbamosios žemės plotai, padidinti 4 ar net 8 kartus, galėjo 
išmaitinti jau iki 760—1520 žmonių 1 km?; daugelis jų buvo ne žemdirbiai, o, 
pavyzdžiui, žyniai ir prekiautojai. 3600 m. pr. Kr. tie kaimai jau buvo susilieję 
į siena apjuostą miestą — stačiakampius namus iš dumblo plytų, būdingų vė- 
lesniems Egipto miestams. 

Daugelis ankstyvuju Nilo slénio miestu buvo beveik tik kaimu aglomera- 
cijos. Tačiau didesniuose, pra$matnesniuose namuose gyveno klestintis elitas, 
bendraujantis su kitomis bendruomenėmis, esančiomis Nilo aukštupio ir že- 
mupio link. Nakada tapo mažos, bet svarbios karalystės sostine. 

„Kiekvienam egiptiečiui Nilas atrodo labai didelis — ir ne be pagrindo“, — 
rašė britų irigacijos specialistas Viljamas Vilkoksas (William Willcocks), Egipte 
dirbęs paskutinį XIX a. dešimtmetyje.” Jis aprašė, kaip karštligiškai būdavo tvir- 
tinami kanalai ir pylimai, potvyniui artėjant, dirbama dieną ir naktį, kai, potvy- 
nio vandenims pylimą pralaužus, kaimas galėjo būti užlietas per kelias minutes. 

Nilas turėjo atrodyti didelis ne tik Nakados, bet ir Nekheno žmonėms. 
Šios valstybės iškilimas sutapo su sausromis, paveikusiomis Mesopotamiją, kai 
vasaros musonai po 4000 m. pr. Kr. pasislinko pietų link. Po 3800 m. pr. Kr., 
kaip tik tada, kai vietinių žemdirbių skaičius sparčiai didėjo, potvynių vandens 
gerokai sumažėjo. Prie Nilo bado gal ir nebuvo, bet mažesni potvyniai galėjo 
būti paskata burtis į didesnes gyvenvietes ir griežčiau organizuoti žemės ūkį. 

Tai galėjo būti tas metas, kai buvo pradėti naudoti kai kurie paprasti 
drėkinimo būdai. Vandens tvarkymo darbai Nilo slėnio gyventojams nebuvo 
jokia naujovė, nes potvynį į savo laukus nukreipdavo jau tūkstančius metų. 
Laukų drėkinimas čia, kaip ir Mesopotamijoje, buvo vietinis išradimas. Ži- 
noma, kėlimosi į miestus padariniai buvo skaudüs — labai padaugėjo vietinių 
gyventojų, suintensyvėjo prekyba su prie upės gyvenančiais kaimynais, atsi- 
rado mažų karalysčių, kurios daug šimtmečių prekiavo ir varžėsi tarpusavyje. 

Upė palaidojo ar nunešė jų gyvenvietes, bet galime įsivaizduoti kaimus, 
pristatytus nendrinių pašiūrių ir dumblo plytų lūšnelių, išsidėsčiusius prie na- 
tūralių vandens telkinių Nilo salpoje, susijusių vienas su kitu ir su paupiniais 
miesteliais ir karalystėmis. 

Nekhenas, „Sakalo miestas“, jau buvo laikomas sakalo dievo Horo tė- 
vonija; šį dievą egiptiečiai garbino daugiau kaip 3000 m. Miestas klestėjo iš 
intensyvios prekybos tamsiai violetinės spalvos puodais. Netoli esanti alaus 
darykla kas dieną išvirdavo po 1150 I alaus, kurio pakakdavo 200 žmonių. 
Šalia šio miesto (jame susigrūdę dumblo plytų namai ir Horo šventykla) yra 
miestą valdžiusių šeimų smėliu užpiltos kapavietės. 

Deja, senovės plėšikai kapus nusiaubė, ir čia liko tik krūvos ąsočių su juo- 
du viršumi, titnaginių strėlių antgalių ir baldų nuolaužų. Dėl to apie Nekheno 

valdovus mažai ka težinome, išskyrus vieną kitą jų valdžios simbolį. Vienós 
lazdos, to gerbiamo karaliaus valdžios simbolio, galas vaizduoja valdovą su ka- 
raliaus apranga. Jis užsidėjęs baltąją Viršutinio Egipto karūną ir mosuoja kirti- 
kliu, tarsi rengtųsi pralaužti irigacijos kanalo sieną ir išleisti potvynio vandenį. 
Priešais jo veidą tabaluoja skorpionas, galbūt kaip jo vardo atvaizdas. Karaliaus 
aprangoje yra ritualinė buliaus uodega, karaliaus valdžios simbolis; ji užkabin- 
ta už diržo. Jis yra „Stiprusis bulius“, „Stiprumo įžymybė“, „Horo bulius“ .* 

Vėlesniais šimtmečiais Egipto žyniai sudarė tikrų ir pramanytų karalių są- 
rašus, kurie, einant į praeitį, pasiekė pirmojo faraono Meneso laikus ir tęsėsi 
dar toliau iki legendinės „Nekheno Dieviškųjų dvasių“ eros. Galbūt Skorpionas 
buvo viena iš tų Dieviškųjų dvasių. Jo, karaliaus, valdžios dalis buvo kilusi iš 
senovės gyvulių augintojų tikėjimų, valdžią ir galią tapatinusių su buliaus kūnu. 

Dar buvo ir Batė — svarbi Viršutinio Egipto septinto nomo (provincijos) 
deivė. Vėliau ji tapo Hatora, bulio Amenčio, svarbiausios nekropolio (miru- 
siųjų miesto) dievybės, žmona. Hatora — vaisingumo deivė, moterų globėja ir 
faraono auklė, jam teikianti antgamtinę galią valdyti karalystę. Galimas daly- 
kas, kad ritualai, garbinę Hatorą, turinčią dangaus karvės pavidalą, buvo kilę 
iš gyvulių augintojų bendruomenių tikėjimų. 

Tas bendruomenes į Nilo slėnį atvijo Sacharos sausringumo didėjimas 
dar prieš kelis šimtmečius iki to meto, kai faraonas Menesas smulkių karalys- 
čių mozaiką 3100 m. pr. Kr. sujungė į vieną Egipto valstybę. 

Egipto civilizacija susidarė iš daugelio senovinių požiūrių, pradedant 
senoviniu pasaulio tvarkos suvokimu, kuris apėmė Saulės judėjimą dangaus 
skliautu ir nekintantį Nilo ritmą. Tačiau daugelis dieviškojo karaliavimo ins- 
titucijų ir Egipto ideologijos principų buvo kilę iš pirmapradžių lyderystės 
ir pomirtinio gyvenimo suvokimų gyvulių augintojų, gyvenusių sunkiomis 
dykumos pievų sąlygomis, galvose. Kai savana išdžiūvo, ir pievos išnyko, jų 
idėjos padėjo atsirasti civilizacijai, gyvavusiai daugiau kaip 3000 m. 

KAIP TOLI NUO SĖKMĖS 
IKI NESEKMES 


Nes jei mažą prie mažo vis dėsi, kartodamas nuolat, 
Mažas dalykas tasai pavirs į didelį daiktą. 
Dėdams prie to, ką turi, išvengsi plikinancio bado. 


Stai koks dėsnis visiems laukininkams: ir tiems, kur pajūry 
Aria dirvonus, ir tiems, kurie skardžiuotuos slėniuos 

Tarp kalnų ar toli nuo banguojančios jūros gyvena 

Žemėj derlingoj: nuogi ir sėkit, ir arkite jaučiais; 

Pjaukite javą nuogi, kad anksti užbaigtumėt darbus 
Deivės Demetros, kad javas visoks užaugti suspėtų. 

Kad nereikėtų vėliau, pritrūkus duonos kąsnelio, 

Po svetimųjų namus elgetauti — ir nieko negauti. 


Hesiodas, Darbai ir dienos, VIII a. p. Kr. 
Vertė Jonas Dumčius [bibliografija, p.] 

Šiltasis viduramžių 
laikotarpis 910 m. po Kr. 
Sausra Centrinėje 
Amerikoje 
536 m. įvykis 


Subatlantinė 
(Europoje vėsiau, 
drėgniau) 


Sausra rytinėje 
Viduržemio jūros 
pakrantėje 


Sausra rytinėje 
Viduržemio jūros 
pakrantėje 


Subborealinė 

Pramonės revoliucija 


Senųjų pueblų suirimas 

Tivanako žlugimas 

Majų civilizacijos žlugimas pietinėse 
žemumose, Jukatane 


Avarų imperija Rytų Europoje Romos 
nuosmukis 


Cezaris užkariauja Galiją 
Keltų migravimas 
Biskupinas 


Shaugh Moor radimvietė Anglijoje 


Hetitų žlugimas 

Mikėnų civilizacija 

Uluburuno laivo sudužimas 
Pakartotinis Egipto suvienijimas 
(2046 m. pr. Kr.) 

Senosios Egipto karalystės krizė 
Akadų imperija 

Senoji Egipto karalystė 


Šumerų civilizacija 


Atšilimas po 1850 m. 


Vėsesnis, nepastovesnis 
klimatas - daug šaltų 
laikotarpių 


Didelės sausros vakarinėje 
Šiaurės Amerikos dalyje, 
Centrinėje ir Pietų 
Amerikoje 


Didelis ugnikalnio 
išsiveržimas, sukėlęs 
atšalimą 


Sausra rytinėse stepėse 


Staigus atšalimas 
(850 m. po Kr.) 


Didelė sausra - El Ninjo 


Didelis El Ninjo įvykis 
300 m. sausra rytinėje 
Viduržemio jūros 
pakrantėje po 2200 m. 
pr. Kr. 


2 LENTELĖ, RODANTI SVARBIAUSIUS KLIMATO IR ISTORINIUS ĮVYKIUS 

2200-1200 M. PR. KR. 


Vaisių jame niekados per kiaurus metus nepritrūko, 
Pilna jų žiemą ir vasarą buvo. Svelnutis Zefyras, 
Dvelkt nesiliaudamas, vienus nokino, kiti dar tik mezgės. 


Homeras apie karaliaus Alkinojo sodą, „Odisėja“, 
Septinta giesmė, vertė A. Dambrauskas [bibliografija, p.] 


892 m. Peru jūrų kapitonas Kamilas Kariljas (Camilo Carrillo) Limos ge- 
1 ografų draugijos biuletenyje paskelbė trumpą straipsnį, kuriame atkreipė 

dėmesį į šiltą, anomalų Ramiojo vandenyno pakrantės orą, trukdantį sė- 
kmingą ančiuvių žvejybą. Jis rašė: „Paitos jūreiviai, dažnai plaukiojantys palei 
krantą mažais laiveliais, šią priešpriešinę srovę vadina El Ninjo (Kūdikėlio Jė- 
zaus) vardu, nes pastebėta, jog ji atsiranda tuoj po Kalėdų“.' 

Tuo metu atrodė, kad El Ninjo yra tik vietinis reiškinys, trukdantis žve- 
joti ir mažinantis guano (jūros paukščių mėšlo), kuris tuo metu buvo svar- 
biausias Peru eksporto produktas. 100 m. trukę mokslininkų tyrimai visame 
pasaulyje šiam Kalėdų Kūdikėliui suteikė globalinio reiškinio statusą. 

Tai atmosferos slėgio svyravimas, vadinamas Pietų osciliacija, veikiantis 
milijonų žmonių gyvenimą jau tūkstančius metų. Tas svyravimas atsiranda 
iš rytų-vakarų cirkuliacijos rytinėje Ramiojo vandenyno dalyje ir didžiulės 

šilto vandens sankaupos vakaruose. Sausas oras švelniai leidžiasi virš šalto 
rytinio vandenyno ir teka į vakarus su pietrytiniais pasatais. Kai įšyla rytinė 
Ramiojo vandenyno dalis, vandens paviršiaus temperatūros gradientas tarp 
rytų ir vakarų mažėja, pasatai, ir slėgio pokyčiai tarp rytinės ir pusiaujo 
Ramiojo vandenyno dalių, veikiantys kaip svyravimai; susilpnėja, tai ir yra 
Pietų osciliacija. 

Klimatologas Džordžas Filanderis (George Philander) El Ninjo vadina 
atmosferos ir vandenyno šokiu.? Abu šokėjai, nenuspéjamai sukdamiesi tik 
pagal jiems vieniems girdimą muziką, yra blogai sutarianti pora. Atmosfe- 
ra — judri partnerė, greitai reaguojanti į savo nerangaus kompaniono paskatas. 
Tačiau jų šokis sukelia nukreiptą į rytus šilto vandens srautą iš pietvakarinės 
Ramiojo vandenyno dalies, kuris ir pradeda El Ninjo reiškinį. Trumpalaikių 
klimato pokyčių visos planetos kataloge El Ninjo ir Pietų osciliacijos (ENPO) 
reiškiniai daro įtaką, nusileidžiančią tik metų laikų kaitai. 

Ramusis vandenynas yra amžino judėjimo mašina. Šiltą paviršinį van- 
denį pasatai stumia į vakarus ir suformuoja tūkstančių kilometrų ilgio šiltes- 
nio vandens sankaupą.? Siltam vandeniui judant į vakarus, šaltesnė srovė iš 
vandenyno gelmių kyla į paviršių prie Piety Amerikos jo vietai užimti. Todėl 
rytinė Ramiojo vandenyno pusė yra visiškai šalta, net ir prie kranto. Vanduo 
čia garuoja mažai, todėl lietaus debesys susidaro retai. Peru pakrantėje lietaus 
beveik nebūna, Kalifornijos pusiasalyje Meksikoje sausi sezonai trunka ilgai, 
pasitaiko net visiškos sausros metų. 

Toli nuo čia, vakarinėje Ramiojo vandenyno dalyje, šilto vandenyno įkai- 
tintas drėgnas oras kyla aukštyn, jame esantys vandens garai kondensuojasi 
ir sudaro masyvius lietaus debesis. Karštis ir drėgmė pasiekia beveik nepake- 
liamą lygį. Pagaliau debesys atneša trumpus lietus, vėliau — ir didžiules liūtis, 
o musonai užgriūva Pietryčių Aziją ir Indoneziją. Gyvybę palaikanti drėgmė 
palaisto laukus ir pripildo drėkinimo kanalus kitiems metams. Dėl šio di- 
džiulio atmosferos ciklo rytinėje Ramiojo vandenyno dalyje išlieka sausa, o 
vakarinėje — drėgna. 

Dėl kažkokios nežinomos priežasties kas keleri metai (paprastai kai Pietų 
pusrutulyje pavasaris) šios mašinos veikimas sutrinka. Šokėjai keičia tempą. 
Visur esantys šiaurės rytų pasatai susilpnėja, o kartais ir visai pradingsta. Pra- 
sideda ENPO reiškinys. 

Pasatams silpnėjant, įsijungia sunkio jėga. Į vakarus pučiantys vėjai su- 
stiprėja į rytus nuo Naujosios Gvinėjos, po vandenyno paviršiumi sukeldami 
vidines — Kelvino — bangas, kurios stumia paviršinį vandenį per tropinę Ra- 
miojo vandenyno dalį. Silto vandens masė, pasatų suvaryta į vakarinę Ramiojo 
vandenyno dalį, suka atgal į rytus. Srovė teka šaltesnio vandens paviršiumi 
ir jį labai sušildo. Vakarinėje Ramiojo vandenyno dalyje vandens paviršius 
atvėsta, o tai trukdo debesų susidarymui ir sukelia sausrą Pietryčių Azijoje ir 
Australijoje. 

Lietaus debesys susidaro virš Peru pakrantės ir Galapagų salų toli rytuose. 
Per kelias dienas gali iškristi 100 metų lietaus norma. Virš Pietų Amerikos 
išsipučia didžiulis šilumos rezervuaras drėgno oro pavidalu. Jis sutrikdo aplink 
Žemę cirkuliuojančius oro srautus. 

Atmosferos sraujymės pasislenka į šiaurę ir atneša gausų lietų ir stiprias 
audras į didelę Šiaurės Amerikos vakarinės pakrantės dalį. Vienas srautas kerta 
Uolinius kalnus, neįleisdamas arktinio oro į centrinę JAV dalį, kurioje tada 
būna neįprastai šilta žiema. Sausra apima šiaurės rytų Braziliją ir pietinius 
Sacharos pakraščius. El Ninjo jau įgavo globalinius mastus. 

El Ninjo daro didelę įtaką ir musonams bei mūsų senos pažįstamos Tro- 
pinės konvergencijos zonos judėjimams. Žodis musonas kilęs iš arabų kalbos 
žodžio mausem (sezonas). Tai — lietaus sezonas; kritulius atneša juodi vasa- 
ros lietaus debesys, plaukiantys iš pietvakarių. Musonų intensyvumą lemia 
didžiulė oro cirkuliacija; oras Šiaurės pusrutulyje vasarą nešamas į šiaurę, o 
žiemą — į pietus. 

Gerais musonų metais trumpalaikiai lietūs iškrinta Vakarų Indijoje ir 
Pakistane nuo birželio iki rugsėjo, o kartais net iki lapkričio, kartu su atsi- 
traukiančiu musonu. Nuo šios oro cirkuliacijos yra priklausomi milijonai 
tropikų žemdirbių. Dabar greitkeliai, geležinkeliai ir bent jau infrastruktūros 
užuomazgos saugo daugelį tokių bendruomenių nuo paties blogiausio, kai 
musonai sustreikuoja. 

"Tačiau kas gi atsitikdavo praeityje, kai nenuspėjami juodi lietaus debesys taip 
ir nesusitelkdavo, ir musono nebūdavo? Tada su protą bukinančiu reguliarumu 
mirdavo milijonai natūrinio ūkio žemdirbių. Apytikriais istoriko Maiko Deiviso 
(Mike Davis) apskaičiavimais, XIX a. nuo sausros, bado ir ligų mirė 30-50 mln. 
tropinių kaimo gyventojų teritorijoje nuo Sudano iki Šiaurės Kinijos — daugiau 

MUSONINIS PASAULIO KLIMATAS 


nei nuo visų tame amžiuje vykusių karų.? 21-a i$ 26-iu nuo 1877 m. buvusių saus- 
rų priskiriama El Ninjo poveikiui. Didžiausios sausros sutapo su storiausia sniego 
danga Eurazijoje, bet El Ninjo poveikis musonams kinta gana smarkiai. 

Niekas nežino, kada Ramiojo vandenyno platybėse prasidėjo tas atmos- 
feros ir vandenyno šokis. Vieni specialistai mano, kad El Ninjo atsirado per 
ledynmetį, kiti tvirtina, kad tai paskutinių 10 000 m. reiškinys. Nenustebčiau, 
jei paaiškėtų, kad jis labai senas, tačiau kol kas neturime išsamių klimatologų 
duomenų, patvirtinančių El Ninjo buvimą tolesnėje praeityje. 

Tačiau reikia sutikti, kad didžiausi El Ninjo įvykiai darė didžiulį poveikį 
žmonių visuomenėms bent jau per pastaruosius 5000 m., kai Egipte ir Meso- 
potamijoje atsirado pirmosios miestų civilizacijos. Tuo metu natūralaus glo- 
balinio atšilimo svyravimai rinkėjams padėjo tapti sėsliais žemdirbiais, o kai- 
miečiams — miestų gyventojais. Prisirišę prie laukų ir drėkinimo sistemų, jie 
tapo priklausomi nuo daug trumpesnių klimato ciklų ir nebegalėjo išsikelti. 
2200 m. pr. Kr. pažeidžiamumo mastas buvo didesnis nei bet kada anksčiau, 
ypač Egipte, kur civilizacija priklausė nuo Nilo potvynių ir nuo dieviškųjų 
faraonų galių. Žinome, kad tuo metu El Ninjo įvykiai buvo svarbūs veikėjai 
globalinėje klimato scenoje. 

Kaip matéme VII dalyje, Mesopotamija labai susilpnino 2200 m. pr. Kr. pra- 
sidéjes 300 m. sausros ciklas. Sis globalinis jvykis atsispindi Grenlandijos ledo 
skydo kerne. Sausringumas ir, matyt, dažnai pasikartojantis El Ninjo griovė 
miestus ir sutrikdė subtilią politinių jėgų pusiausvyrą didelėje teritorijoje. Tas 
pats sausros ciklas atnešė kančių bei katastrofų ir į Nilo slėnį. Šį konkretų 
kataklizmą verta aprašyti išsamiau, nes šis pavyzdys rodo El Ninjo poveikį net 
toli vykstantiems įvykiams. 

Egipte faraonų galia ir dvasinis autoritetas buvo neginčijami. Pagal egip- 
tiečių tikėjimą, žvaigždės buvo dieviškos būtybės, ir valdovui teko užimti vietą 
tarp jų. „Karalius eina pas savo dublerį... Jam yra pastatytos kopėčios, kad 
galėtų pasiekti savo žvaigždę“, — sakoma Karališkosios piramidės tekste.“ 

Faraonai buvo gyvi dievai, dosnios upės maitinamo laimingo pasaulio 
dieviškosios tvarkos įsikūnijimai. Egiptiečių valdovas savo galios apogėjuje 
buvo jėgos ir išminties, auklėjimo ir baimės, maisto davėjo ir baudėjo derinys. 
Buvo manoma, kad jis turi magiškų galių valdyti gyvybei svarbius Nilo potvy- 
nius. Tikėta — egiptiečių karaliai negali patirti nesėkmės. 

Kiekvieną vasarą tropinės Afrikos krituliai teka Nilu, sukeldami potvy- 
nius. Didžioji jų vandens dalis yra smarkių musoninių liūčių Etiopijos kalny- 
ne padarinys; tai vandens siurblys, palaikęs senovės Egipto egzistenciją. Sudė- 
tinga aukšto ir žemo slėgio sąveika daro įtaką Etiopijos kalnyno oro sąlygoms. 
Beveik kiekvieną vasarą pastovi žemo slėgio sistema virš Indijos ir Arabijos 
jūros atneša stiprius pietvakarių vėjus į Indijos vandenyno regioną. 

TKZ yra į šiaurę nuo Eritrėjos, todėl gausūs lietūs iškrinta Etiopijos kal- 
nyne ir Mėlynojo Nilo bei Atbaros upėmis teka žemyn. Tokios sąlygos vyrauja 
tol, kol atmosferos slėgis vakarinėje Ramiojo vandenyno dalyje yra aukštas. 
Nukritęs (taip būna per El Ninjo) slėgis virš Ramiojo vandenyno, pakyla virš 
Indijos vandenyno. Konvergencijos zona pasilieka toliau pietuose, ir didelė 
Indijos vandenyno žemo slėgio sistema užsikerta, susilpnėja ar pasislenka į 
rytus. Musonų vėjai įgauna tik dalį savo įprastinės jėgos ar net visai nepasireiš- 
kia. Tada Indija ir Etiopijos kalnynas patiria sausrą, o už tūkstančių kilometrų 
į šiaurę Egipte potvynis būna menkas. Kartais taip nutinka kelerius metus iš 
eilės. 

Dideli El Ninjo ir TKZ poslinkiai senovės Egipto civilizaciją veikė nuo 
pat jos pradžios. Deja, nėra Senosios Egipto karalystės medžių rievių duome- 
nų, turime tik fragmentiškus amžininkų stebėjimus, beje, nelabai patikimus. 
Pagal juos, Nilo potvyniai silpnėjo, ir tai buvo dalis tų didžiųjų sausringumo 
tendencijų, būdingų Sacharai po 4000 m. pr. Kr. 3000-2900 m. pr. Kr. potvy- 
nio aukštis nukrito visu metru, ankstesnių laikų debitas sumažėjo trečdaliu.” 

Senosios karalystės faraonams tai sukėlė tokį nerimą, kad jie įsakė dva- 
ro pareigūnams potvynio aukščius užrašinėti. Biurokratai darė žymas uolose, 
įrantas kolonose, pastatytose išilgai upės strategiškai svarbiuose taškuose, siek- 
dami kuo labiau ištobulinti potvynių prognozavimo meną. Sudėtingos mata- 
vimo sistemos buvo geras dalykas, bet jos nė kiek nesaugojo nuo nenuspėjamų 
slėgio svyravimų virš Indijos vandenyno. 

Tais laikais gyvenimo trukmė buvo neilga, taigi ir kartų atmintis negili, 
todėl 10 ar 100 m. trunkantys didesni už vidutinius potvyniai lengvai ga- 
lėjo sukelti pareigūnams apgaulingą saugumo pojūtį, nepaisant gyventojų 
skaičiaus didėjimo, miestų augimo ir visiškai nepakankamų grūdų saugyklų 
pajėgumų. Dauguma egiptiečių vis dar gyveno nuo pjūties iki pjūties ir nuo 
potvynio iki potvynio. 

Beveik 1000 m., 3100-2150 m. pr. Kr., egiptiečiai klestėjo, valdant sti- 
priems ir kuo toliau, tuo labiau despotiškiems karaliams. Tai buvo piramidžių 
statymo ir dieviškųjų faraonų era. Ji pasibaigė ilgu Pepio II viešpatavimu. Į 
sostą jis įžengė 2278 m. pr. Kr., būdamas tik šešerių, ir valdė 94 m. (Dėl jo 
valdymo trukmės tebesiginčijama, galbūt valdė tik 64 m.)* 

Jo viešpatavimo laikais Egiptas buvo galingas, turtingas ir šiek tiek per daug 
patenkintas savimi. Jam priklausė didelis medienos prekybos monopolis su Bi- 
bloso miestu rytinėje Viduržemio jūros pakrantėje* ir dramblio kaulu bei tropi- 
niais produktais iš Nubijos. 

Tačiau šis faraonas gyveno neramiais, audringais laikais. Po trisdešimties 
jo valdymo metų Mesopotamijos karalius, greičiausiai Akadų dinastijos pali- 
kuonis Sargonas, Biblosą apiplėšė — sunaikino svarbiausią Egipto turtų šaltinį. 
Pepis taip pat nebuvo tikras dėl savo provincijų valdytojų (nomarchų) ištiki- 
mybės, o jie juk buvo atsakingi už duokles ir mokesčių rinkimą. 


*  Biblosas — dabartinis Džubeilio miestas Libane. — Vert. past. 

Kol faraonas buvo stiprus ir ryžtingas, nomarchai prisitaikė prie politinių 
vėjų ir laiku pristatydavo duokles. Padėtis pasikeitė, kai Pepis paseno ir nutolo 
nuo valstybės reikalų. Dėl jo įpėdinio galėjo kilti ginčų, nes jis pergyveno 
daugumą savo sūnų. Ambicingi nomarchai įsidrąsino, netgi ėmė elgtis kaip 
nepriklausomi karaliai ir mažiau gerbė savo dieviškąjį valdovą. 

Kai Pepis II mirė 2184 m. pr. Kr., ekonominiu atžvilgiu buvo sunkūs 
laikai. Jis paliko valstybę, draskomą vidaus nesutarimų, užsienio prekyba buvo 
sutrikusi, nebuvo stiprios vadovybės. Tuo kritiniu momentu sumažėjo ir Nilo 
potvyniai. Per kelias kartas Egiptas subyrėjo į jį sudarančias provincijas. Kara- 
lių sostinėje Memfyje silpni ir trumpalaikiai valdovai keitė vienas kitą. Pasau- 
lietinė ir dvasinė faraono valdžia menko, susidūrusi su politiniais neramumais, 
socialiniais pokyčiais ir spartėjančiu badu. 

Daug šimtmečių faraonai buvo potvynių kūrėjai, bet dabar ta „teisinga 
tvarka“, kuria jie taip gyrėsi, ėmė kelti abejonių. Išryškėjo karaliaus bejėgišku- 
mas, ne tik ideologinis jo bankrotas, bet ir nesugebėjimas maitinti valdinių. 
Kiekvienas miestas ir kaimas dabar vertėsi kaip išmanė upės salpoje, kuri, at- 
rodo, pamažu virto dykuma. 

Kai Nilo potvyniai nukrito iki rekordiškai žemų lygių, apimti nevilties, 
žmonės ėmė sėti javus smėlėtose seklumose. Kai kuriose vietose upę buvo ga- 
lima pereiti beveik nesušlapus kojų. Badui stiprėjant, kaimų gyventojai ėmė 
klajoti po šalį, karštligiškai ieškodami bet kokio maisto. 

Tik stipriausi ir kompetentingiausi nomarchai veikė ryžtingai, nes jiems 
pakako įžvalgumo sukaupti grūdų atsargų blogiems metams. Ketis iš Asiuto 
savo užrašuose gyrėsi: „Vidury šviesios dienos veikiau kaip vandens davėjas... 
Pastačiau užtvanką tam miestui, kai Aukštutinis Egiptas tapo dykuma... Tu- 
réjau daug grūdų, kai šalis buvo kaip smėlio sekluma, ir maitinau savo miestą 
grūdais.“? 

Tokie nomarchai, kaip Ketis, gerai suprato savo žmonių pažeidžiamumą 
ir iš rūsčios patirties žinojo, kad tik ryžtingas, net drakoniškas vadovavimas 
gali atitolinti badą. Aliuvio seklumų pakraščiuose jie statė laikinus pylimus, 
siekdami laukuose sulaikyti kuo daugiau potvynio vandens. Grūdai buvo rū- 
pestingai normuojami ir dalijami labiausiai nukentėjusiems rajonams. Provin- 
cijų sienos uždarytos, siekiant užbėgti už akių betiksliam žmonių klajojimui — 
įprastiniam reagavimo į masinį badą būdui. 

Nepaisant administracinių priemonių panikai išvengti, socialinių nera- 
mumų vis tiek kilo. Įniršusios minios žudė karius, saugančius grūdų sandėlius. 
Egiptas šimtui metų atsidūrė prie suirutės, chaoso slenksčio. 

Karalius Mentuhotepas I, Aukštutinio Egipto Tėbų valdovas, nukariavo 
varžovus upės žemupio link ir abi žemes (Aukštutinį ir Žemutinį Egiptą) vėl 
sujungė 2046 m. pr. Kr. 

Tokia buvo Vidurinės Karalystės ir 250 m. trukusio klestėjimo ir gausos 
laikotarpio pradžia. Pasitaikydavo ir mažų potvynių, bet nė vienas iš jų nesu- 
kėlė didelio bado. 

Atrodo, tie metai iš žmonių atminties neišnyko, nes po kelių kartų pra- 
našas Ipjutetas šitaip prisimena badą: „Sandėlis tuščias, / Jo sargas guli ant že- 
mės... Egipto grūdai išgrobstyti... Visur pilna plėšikautojų, ir tarnai ima viską, 
ką randa.“!? 

Vidurinės Karalystės faraonai nebeskelbė, kad yra neklystantys, tačiau 
stengėsi išlaikyti savo dieviškumo įvaizdį. Jie suprato — valstybė atsidūrė prie 
baisaus pavojaus slenksčio, todėl žmones vertė kurti drėkinamąją oazę, tokią 
žemės ūkio valstybę, kuri būtų kuo labiau nepriklausoma nuo potvynių. Val- 
džia skyrė daug pastangų grūdų sandėlių statybai ir kūrė labai centralizuotą 
biurokratiją žmonėms maitinti. Faraonai dabar save vaizdavo jau ne kaip ne- 
rūpestingus jaunatviškus dievus-karalius, o kaip rimtus valdovus, gerai suvo- 
kiančius savo pareigas. 

Nepaisant visų pakilimų ir nuosmukių, Egipto civilizacija beveik neper- 
traukiamai klestėjo iki I tūkstantm. pr. Kr. Faraonai pasimokė iš rūsčios di- 
delių sausrų patirties, sukūrė dideles drėkinimo sistemas ir sudėtingus grūdų 
laikymo sandėlius, atsisakė pretenzijų į neklystamumą, laikydami jas politiškai 
neišmintingomis. 

Kai 1200 m. pr. Kr. rytinėje Viduržemio jūros regiono dalyje prasidėjo 
naujas sausrų ciklas, Nilo potvyniai sumažėjo, bet egiptiečiai atlaikė tuos mažų 
potvynių metus, tačiau tik norėdami susiremti su įsibrovėliais, bėgančiais nuo 
nederliaus ir bado kitose pasaulio vietose. 


er 


Klimatologiniai apie 1200 m. pr. Kr. plačiai išplitusios sausros įrodymai la- 
bai fragmentiški. Kai kurie specialistai, pavyzdžiui, geologas Karlas Buceris 

(Karl Butzer), mano, kad didelio klimato pasikeitimo tuo metu apskritai 
nebuvo. Tačiau sausros ir bado sukeltos socialinės suirutės įrodymai tiesiog 
pribloškia. 

III tūkstantm. pr. Kr. pabaigoje Pietų Levante klestėjo daug mažų mies- 
tų ir miesteliu. Tai buvo labai centralizuotos, nelanksčios bendruomenės, 
kurių vadovai valdė gyventojus, dalydami normuotas maisto produktų atsar- 
gas. Sausros metais juos galėjo kontroliuoti skirstydami grūdų atsargas. Tokios 
sausros iš esmės tik stiprino valdžią tų, kas valdė grūdų saugyklas, nes žmonės 
dabar buvo dar labiau priklausomi, ir valdantieji galėjo pigiai įgyti žemės ir 
darbo jėgos. Tačiau kai sausros eidavo viena po kitos, ir grūdų saugyklos ištuš- 
tėdavo, tokia strategija patirdavo nesėkmę. 

Kaip miestų valdovai galėjo reaguoti į tokią padėtį? Pirmiausia ieškome 
technologinių naujovių — ar nėra naujų žemės dirbimo priemonių, sudėtin- 
gesnių drėkinimo sistemų vandens šaltinių naudojimui didinti. Jų randame 
retai, nes reagavimas rėmėsi tuo, kaip visuomenė buvo valdoma, ir kaip ji 
suvokė savo aplinką ir visatą. 

Visos rytinės Viduržemio jūros dalies visuomenės tuo metu tikėjo, kad 
žiemos šalčius ir vasaros karščius, potvynius ir sausras valdo galingos ir kapri- 
zingos dieviškosios jėgos. Todėl pats pirmasis, tiesioginis, jų, kaip ir viduram- 
žiais europiečių, reagavimo būdas buvo pastangos permaldauti dievus. Gerais 
laikais viduramžių žemdirbiai padėdavo statyti bažnyčias Dievo garbei ir au- 
kojo. Kai stodavo blogi metai, tapdavo piligrimais ir prisidėdavo prie atgai- 
laujančių procesijų. Kai visuomenei kildavo sausros pavojus, žalvario amžiaus 
valdovai statė šventyklas ir kulto objektus. Kaip tik ju ir randama viršutiniuose 
gyventojų paliktų miestų kultūriniuose sluoksniuose. 

Tokios jų pastangos būdavo bergždžios. Kai žmonės imdavo bėgti, prara- 
dusiu pasitikėjimą valdovų šešėliai — puikiosios šventyklos — pradėdavo griūti, 
o miestai tapdavo vaiduokliais. 

Pietų Levantą ištiko visiškas socialinis žlugimas. Gyventojų skaičius labai 
sumažėjo, jie grįžo į kaimelius ir gyvulių augintojų stovyklavietes prie nuola- 
tinių vandens šaltinių. Išliko tik keli dideli miestai prie neišdžiūstančių upių, 
dar galinčių sudaryti sąlygas užauginti užtektinai grūdų. 

2200 m. pr. Kr. šimtai tūkstančių, o gal net milijonai žmonių prie Nilo ir 
rytinės Viduržemio jūros dalies peržengė aplinkos pažeidžiamumo slenkstį; prieš 

kelis tūkstančius metu tai atrodė neįmanomas dalykas. Pasaulyje, kuriame žmo- 
nės gyveno neilgai, o kartų atmintis labai trumpa, niekas nebeprisiminė prieš 
kelerius metus buvusių didelių sausrų ir nekūrė planų, kaip su jomis kovoti. 

Maždaug apie 1318 m. pr. Kr. sunkiai pakrautas krovininis laivas plaukė vaka- 
rų link pagal raižytą Pietų Turkijos pakrantę netoli uolėto kyšulio, dabar vadi- 
namo Uluburunu. Neturime jokių rašytinių įrašų, kas atsitiko, tačiau galima 
įsivaizduoti, kad laivo kapitonas stengėsi išlaikyti saugų atstumą nuo uolų, kai 
pastebėjo besikaupiančius juodus debesis. Gal jis dar bandė pasiekti artimiau- 
sią uostą, bet aiškėjo, kad iki audros pradžios to padaryti nepavyks. 

Staiga stiprus škvalas parvertė laivą ant šono, žalias vanduo ėmė veržtis 
per jo falšbortą. Vėjo šuoras nuplėšė burę, kartu nulaužė ir stiebą. [gula užgulė 
irklus, bet tai nepadėjo. Audringa jūra laivą nešė prie pavojingojo Uluburuno 
kyšulio. Kai laivas atsitrenkė į povandenines uolas ir beveik iš karto sudužo, 
jūreiviai, kurių daugelis nemokėjo plaukti, šoko į vandenį, bandydami išsigel- 
bėti. Po kelių minučių jūra nurimo, dangus vėl mėlynavo. Vandens paviršiuje 
plüduriavo tik keli medžio gabalai.“ 

Daugiau kaip po 3000 m. vienas kempinių rinkėjas, nardydamas prie 
Uluburuno, 45 m gylyje pastebėjo krūvą „metalo strypų su auselėmis“. Jo 
laivo kapitonas suprato, kad tai vario luitai, kokius senovėje laivai gabendavo 
rytine Viduržemio jūros dalimi, ir apie šį radinį pranešė Turkijos povandeni- 
nės archeologijos muziejui Bodrume. 

1981 m. Cemalis Pulakas (Cemal Pulak) ir Donas Fréjus (Don Frey) pra- 
dėjo kasinėti laivo sudužimo vietoje, kurią būtų galima pavadinti archeologų 
svajone. Jūros dugne ant stataus šlaito 9 m atkarpoje tvarkingomis eilėmis 
gulėjo šimtai labai informatyviu artefaktų. 

Tas Uluburuno laivas gabeno nepaprastai turtingą ir įvairų krovinį. Laive 
buvo 250 vario luitų, kurių kiekvienas svėrė maždaug po 27 kg, ir tiek alavo, kad 
iš šių metalų pagamintų ginklų bei šarvų pakaktų nedidelei armijai. Didelėse 
amforose buvo kanaaniečių ir Mikėnų keramikos dirbiniai. Sirų ąsočiuose rasta 
daug dervos, kurią Egipto žyniai naudojo šventyklose atliekamiems ritualams. 

Laivas gabeno dar ir kietosios medienos iš Levanto, Baltijos gintaro, vėžlių 
šarvų, dramblių ilčių, begemotų dantų, ąsočių su alyvuogėmis, dešimtis mėlyno 

stiklo karolių. Taigi tas Uluburuno laivas plukdė daiktus iš Afrikos, Egipto, ryti- 
nės Viduržemio jūros pakrantės, Turkijos, Kipro ir Egėjo jūros salų. 

Sprendžiant iš krovinio, laivas plaukė gerai žinomu žiediniu keliu iš rytų 
į vakarus — nuo Sirijos krantų į Kiprą, paskui — palei pietinį Turkijos krantą 
į Egėjo jūrą iki pat žemyninės Graikijos. Galbūt jis gabeno karaliaus prekių, 
kokias vienas valdovas siunčia kitam, siuntą. 

Tokie vertingi kroviniai nebuvo neįprasti. Prieš kelis šimtmečius Alašijos 
(Kipro) karalius rašė Egipto faraonui: „Siunčiu jums 500 (gabalų) vario. Per- 
duodu kaip brolišką pasveikinimo dovaną.“ Tas laiškas išliko karaliaus Echna- 
tono, garsiojo faraono eretiko, rūmų archyvuose El Amarnoje prie Nilo.” 

Uluburuno laivas leidosi į kelionę iš glaudžiais tarpusavio ryšiais susijusio 
rytinės Viduržemio jūros dalies pasaulio centro. Levantas, kanaaniečių šalis, 
buvo šios gyvos prekybinės ir politinės veiklos regionas, subtiliai subalansuotų 
interesų pasaulis. Visi suprato: kas valdė Levanto prekybą, tas valdė visą ryti- 
nės Viduržemio jūros dalies regioną. 

Ugaritas uostas Šiaurės Sirijos pakrantėje buvo daugiakalbis, jame susi- 
tikdavo žmonės iš visų civilizuoto pasaulio kampelių. Čia susieidavo asilų ka- 
ravanai iš toli į rytus esančių dykumų ir miestų. Akyli pirkliai krovė brangius 
krovinius į laivus, kurie plaukė į pačius žinomo pasaulio pakraščius — Sardi- 
niją, Siciliją ir Italiją. Mikėniečiai iš Kretos ir Graikijos laisvai bendravo su 
egiptiečiais ir dykumų klajokliais, asirų pirkliais ir hetitų diplomatais. Levanto 
uostai buvo pilni audrų nugairintų prekybinių laivų iš viso Viduržemio jūros 
pasaulio. 

Tuo metu, kai Uluburuno laivas išplaukė iš Levanto, didžiosios žalva- 
rio amžiaus valstybės jau pusę šimtmečio gyveno taikiai. Ugaritas nominaliai 
buvo karingųjų hetitų karalių, valdžiusių Hati karalystę dabartinės Turkijos 
teritorijoje, kuri daug grūdų gaudavo iš Šiaurės Sirijos, vasalas. Hetitai tarp- 
tautinėje scenoje buvo naujokai, Anatolijoje jie įsigalėjo tik XIV a. pr. Kr., kai 
išnėrė iš už Tauro kalnų ir nugalėjo Mitanio (Mitanni) valstybę, kuri tuo metu 
buvo didžiausia politinė Levanto jėga. '* 

Hetitai išplėtė savo įtaką didelėje dabartinės Sirijos teritorijos dalyje, ku- 
rios šiaurinis plokščiakalnis tapo hetitų valdovų aruodu. Atėjūnai susikirto 
su faraonais, Pietų Levantą valdžiusiais nuo Tutmozio III valdymo pradžios 
1483 m. pr. Kr. 

Hetitų karalius Supiliuliuma valdė klestinčią ir galingą civilizaciją, kurios 
lenktyniavimas su Egiptu baigėsi 1258 m. pr. Kr. sudaryta taikos sutartimi, 
kuria buvo pasidalytas Levantas po neišaiškinusio nugalėtojo Kanešo mūšio, 
kurį faraonas Ramzis II pompastiškai pavadino viena iš didžiausių savo per- 
galių. 

Supiliuliumos valdymas tapo kelias žmonių kartas trukusios prekybos 
ir klestėjimo laikotarpio kulminacija. Tas laikotarpis Levantą pavertė galiniu 
tarptautinės prekybos, pasiekusios net tokias tolimas vietoves, kaip Mesopota- 
mija, Irano plokščiakalnis, Nilo slėnis ir žemyninė Graikija, tašku. 

Hetitų gyvenimui buvo būdinga karių kultūra. Dešimtys tūkstančių žem- 
dirbių, kurie iš tikrųjų buvo tikri vergai, šią valstybę aprūpino maistu. Hetitų 
sostinė Hatušas Centrinėje Anatolijoje buvo įsikūręs ties staigiu Halio upės 
posūkiu vaizdingame miškų ir gilių tarpeklių kraštovaizdyje. Geros, tinkamos 
žemės ūkiui žemės buvo mažai, gal dėl to hetitai taip agresyviai skverbėsi į 

derlingas Centrinés Sirijos apylinkes. Be savo pelningu prekybos keliu, Sirija 
buvo ir hetitu valstybés duonos krepselis. 

Tačiau Hatušas tapo pažeidžiamas. Ne taip, kaip Egiptas ar vis stiprė- 
jantys asirai rytuose, hetitų karaliai buvo tolokai nuo daugumos savo maisto 
šaltinių. Pats Hatušas laikytas šventu miestu, ceremonijų centru, kurį ne viena 
karalių karta išpuošė šventyklomis. Grūdų jis gaudavo iš Anatolijos plokščia- 
kalnio ir Sirijos. Daug jų buvo atgabenama jūra per Ugarito ir Uros uostus 
Kilikijos pakrantėje. 

Ir Egiptas, ir hetitų valstybė palaikė reguliarius ryšius su Egėjo pasauliu — 
Kretos rūmais, turtingais vyno, medienos, alyvų aliejaus. Dar toliau į vakarus 
karingieji Mikėnų karaliai valdė Argo lygumą Graikijos Peloponeso pusiasaly- 
je. Jų laivai pasiekdavo net Nilą. 

Tik štai staiga apie 1200 m. pr. Kr. šis gerai subalansuotas pasaulis suby- 
réjo. Hetitų valstybė žlugo, Mikėnų civilizacija plėtėsi į vidų, Asirija ir Babilo- 
nija išgyveno sunkius laikus, o Levanto miestai patyrė ekonominį nuosmukį ir 
buvo siaubiami paslaptingų jūreivių, kuriuos archeologai vadina jūrų žmonė- 
mis. Išliko tik Egiptas, bet ir jo faraonai daug laiko skyrė kovai su nekviestais 
įsibrovėliais (kai kurie buvo iš Libijos). 

Tryliktas Ramzio II sūnus Merneptahas Amuno šventyklos Karnake įraše 
gyrėsi: „Libiai išžudyti, paimti 6239 jų neapipjaustyti falai.“ Vėlyvojo žalvario 
amžiaus civilizacija susilpnėjo, o daugelyje vietų ir visai žlugo. 

Šis plačiai paplitęs civilizacijos susitraukimas sutapo su dar viena plataus 
masto sausra. 


er 


Didžiosios 1200 m. pr. Kr. sausros tokios pat ginčytinos, kaip ir ankstesnės. 
1966 m. klasicistas Raisas Karpenteris (Rhys Carpenter) parašė trumpą knygą 
Discontinuity in Greek Civilization („Graikų civilizacijos pertraukiamumas“), 
kurioje iškėlė mintį, kad Mikėnų civilizacijos žemyninėje Graikijoje nuosmu- 
kis tiesiogiai susijęs su sausų dykumos vėjų iš Sacharos pasisukimu į šiaurę." 
Sausros smarkiai išdžiovino Mikėnų žemes Peloponese, kaip ir Kretoje bei 
Anatolijoje. Sausra pakirto Mikėnų ir hetitų žemės ūkį ir prisidėjo prie šių 
dviejų civilizacijų žlugimo. Ši R. Karpenterio knyga klimato kaitą iškėlė į pir- 
mą vietą. 

KRITULIŲ PASISKIRSTYMAS GRAIKIJOJE IR EGĖJO JŪROS REGIONE 1954-55 M.; PARODY- 
TA, KIEK PROCENTŲ JIS DIDESNIS AR MAZESNIS UŽ NORMALU LYGĮ. GREICIAUSIAI PANA- 
ŠIOS SĄLYGOS BUVO IR APIE 1200 M. PR. KR. 


Beveik visi klimatologai šią įdomią R. Karpenterio hipotezę atmetė kaip 


iš esmės klaidingą, išskyrus Reidą Braisoną (Reid Bryson) iš Viskonsino univer- 
siteto, kuris šį klausimą pavedė savo aspirantui Donui Donliui (Don Donley). 


R. Braisonas, D. Donlis ir britų klimatologas Hubertas Lambas (Hubert 


Lamb) išnagrinėjo pagrindinius atmosferos cirkuliacijos virš Europos ir Vi- 
duržemio jūros modelius, siekdami nustatyti, ar yra variantas, derantis su R. 


Karpenterio pasiūlytu Mikėnų nuosmukio klimatiniu scenarijumi.' 


Jie nustatė, kad Graikija paprastai yra prie regionų, kur trūksta drėgmės, 


ir yra jos perteklius, ribos. Vadinasi, kritulių kiekis viename regione gali la- 
bai skirtis nuo jo kiekio kitame. Kai jie ėmė nagrinėti kritulių pasiskirstymą 
1954 m. lapkritį — 1955 m. kovą, paaiškėjo, kad neįprastai sausos sąlygos Pi- 
etu Graikijos Peloponeso pusiasalyje (tik 60 96 normalaus kritulių kiekio; XX 
a. taip pasitaikė tik kelis kartus) labai gerai sutapo su tuo, ką R. Karpenteris 


siūlė Mikėnų žemėms 1200 m. pr. Kr. 

1954—55 m. žiemą susidarė ištįsusi žemo slėgio sritis į vakarus nuo jos 
normalios padėties virš vakarinės Viduržemio jūros dalies ir aukštesnio už nor- 
malų slėgio sritis virš Turkijos. Audrų keliai, paprastai atnešantys lietų į Pietų 
Graikiją, ryškiai pasisuko į vakarus. Atėnuose ir Atikos regione buvo drėgniau 
nei paprastai, o Anatolijoje ir Pietų Graikijoje gerokai sausiau. 

Įdomu sugretinti tai, ką žinome apie istorinius įvykius 1200 m. pr. Kr. 
su kritulių pasiskirstymu 1954-55 m. Hetitai kentė didelį badą. XIII a. pr. 
Kr. pabaigoje savo bėdos ištiktos imperijos centrą iš Anatolijos plokščiakalnio 
hetitai perkėlė į Šiaurės Siriją, kur maisto buvo daugiau. 1954-55 m. kritulių 
šioje teritorijoje iškrito apie 40 96 mažiau, o temperatūra buvo 2,5—4 °C aukš- 
tesnė už normalią. Prie Viduržemio jūros Libijos klajokliai įsibrovė į Egipto 
apgyventas žemes, ieškodami vandens ir ganyklų savo gyvuliams, tačiau po 
kruvino konflikto buvo išstumti. 

1954-55 m. Libijoje kritulių iškrito perpus mažiau nei paprastai, tačiau 
sausra buvo toli gražu ne visuotinė. 1200 m. pr. Kr. žiedadulkių diagramos 
rodo, kad lietaus kiekis šiaurrytinės Graikijos kalnuose buvo normalus (kaip ir 
1954-55 m.), o Vengrijoje pasitaikė potvynių; ten 1954-55 m. kritulių kiekis 
buvo 5-15 96 didesnis už normalų. 

Šie trys tyrinėtojai priėjo prie išvados, kad R. Karpenteris tikriausiai buvo 
teisus. Jei 1954-55 m. klimato modelis būtų vyravęs ir 1200 m. pr. Kr., tai 
Mikėnų žemės ūkis būtų atsidūręs pavojingoje padėtyje jau po metų, o trum- 
pas intensyvus 3—4 tokių metų ciklas jam būtų buvęs pražūtingas. 

Kitas klimato specialistas, Baris Veisas (Barry Weiss), vėliau tęsė R. Brai- 
sono ir D. Donlio tyrimus.” Jis sudarė Anatolijos ir už jos esančių žemių 
1954-55 m. kritulių ir temperatūrų diagramas, kurios atskleidė dar daugiau. 
Pietvakarių Anatolija sulaukė labai daug kritulių, kai plokščiakalnyje į rytus 
nuo dabartinės Turkijos sostinės Ankaros buvo labai sausa. Kai kuriose vieto- 
vėse iškrito tik 7 % įprastinio kritulių kiekio. Šiaurės Sirijos pakrantė jų gavo 
40 96 mažiau nei paprastai. B. Veiso tyrimai duoda daugiau rimtų argumentų 
daryti prielaidą, kad plataus masto sausra prieš 3000 m. paveikė rytinę Vidur- 
žemio jūros regiono dalį. 

Net neturėdami konkrečių detalių apie tą senovės sausrą, galime nea- 
bejoti, kad jos poveikis buvo niokojantis. Užsiimti natūrinių ūkiu senovės 
Graikijoje niekada nebuvo lengva. Mikėnų žemdirbiai buvo priklausomi nuo 

nenuspéjamu krituliu Ziema, kai augino javus sléniuose ir alyvas bei vynuoges 
šlaituose.!* Pats sudėtingiausias jų žemės dirbimo įrankis buvo jaučių traukia- 
ma žagrė. Homeras „Iliadoje“ pavaizdavo auksinį sėjos ir pjūties metą, „lauką 
derlingą“, kur „daugelis vyrų artojų jaučius grąžiojo ir varė vagas dešinėn ir į 
kairę“, ir žemė už arklo juodavo. 

Derlingumo ir gausos vaizdai siekė ir pjūties metą. Ugnies dievas ir kalvis 
Hefaistas ant Achilo skydo šitaip pavaizdavo karaliaus dvarą ir jame 


[...] javų geltonuojančių didelį plotą, 

Pjautuvais, kur išgaląstais švytavo palinkę pjovėjai. 
Vienas prie kito pėdai pabarėj supjautieji gulėjo. 
Daugelį jų teberišo dar grįžtėm šiaudinėm rišėjai, 
"Trys gi ryšėjai jau statė. Nuo jų netoli sukinėjos 
Renkantys pėdus berniukai. Paėmę juos dailiai į glėbį, 


Nešė ir davė statytojams.” 


Šis aprašymas gali sudaryti gausių, neissenkamu pasaulio, valdomo malo- 
ningojo Dzeuso, derlių įspūdį. Tikrovė buvo daug rūstesnė: šalyje su išsibars- 
čiusiais rūmais ir dvarais vyravo daugiausiai vidutinio derlingumo uolėtos dir- 
vos, rūmų sandėliuose buvo laikomas tik ribotas grūdų perteklius. Daugumai 
žmonių labiausiai rūpėjo, kaip išgyventi, kaip išsiversti raižytose vietose, kur 
net derlingiausiose plynėse, tokiose, kaip Argo lyguma netoli nuo Mikėnų, 
krituliai iškrisdavo labai nereguliariai. 

Mikėnų civilizacija rėmėsi vyno ir alyvų aliejaus, medienos ir dailiosios 
keramikos dirbinių eksportu, jų gabenimu net iki Levanto ir Egėjo jūros regi- 
ono gilumos. Žinoma, daug grūdų Mikėnai įsiveždavo, tačiau vis tiek didžioji 
gyventojų dalis gyveno iš to, ką užsiaugindavo, nuo derliaus iki derliaus. 

Atėjus sausrai, Mikėnai lengvai galėjo atlaikyti vienerius sausringus me- 
tus. Kitas dalykas, kai tokie metai kartojosi iš eilės. Iš pradžių rūmų valdovai 
galėjo dalyti grūdus žmonėms, bet antri iš eilės nederliaus metai jau reiškė 
didelį iššūkį normavimo sistemai. 

Jei R. Karpenteris ir klimatologai teisūs, tai didelės sausros 1200 m. pr. 
Kr. reiškė katastrofą Mikėnų valdovams, kurių klestėjimas visiškai priklausė 

nuo grūdų, surinktų iš savo valdinių, pertekliaus ir nuo jūrinės prekybos. Jų 
rūmai buvo sudeginti ir palikti, o žmonės išsisklaidė po mažus, savarankiškus 
kaimelius, kurie išsimaitindavo patys. 

Civilizacija dingo 400 m. ar dar ilgesniam laikui. Prisiminimai apie tuos 
juoduosius metus kolektyvinėje atmintyje buvo perduodami iš kartos į kartą. 
Net V a. pr. Kr. Atėnų karvedys Tukididas apie senovės Graikiją rašė kaip apie 
šalį „be prekybos, be susisiekimo sausumos ar jūrų keliais, dirbančią tik tiek 
žemės, kiek būtinai reikia norint prasimaitinti, be kapitalo, nestatančią jokių 
didesnių miestų ir nesiekiančią didingumo bet kokioje srityje“. 

Mikėnus ir Kretą ištikusi sausra nuniokojo ir Anatoliją bei hetitų impe- 
riją; pastarąją 1200 m. pr. Kr. ėmė kamuoti rimti vidiniai sukrétimai. Įpėdi- 
nystės ginčai karaliaus dvare sukėlė nesantaiką, pakirtusią karaliaus valdžią. 
Hatušas sudegė 1180 m. pr. Kr., valdant karaliui Tudhalijui IV, greičiausiai 
per pilietinį karą. Tudhalijas kariavo su Kurunta, Pietų Anatolijos valdovu; ši 
sritis, matyt, atskilo nuo hetitų imperijos. 

Hatušas nebeturėjo priėjimo prie Uro — savo svarbiausio uosto, per kurį 
gaudavo grūdų. Hetitai įsiveždavo grūdus iš kitų šalių, ypač iš Egipto. Hatušui 
ir prašmatnioms jo šventykloms atstatyti reikėjo daug žmonių, daug jų reikėjo 
ir privalomai karinei tarnybai, žemės ūkio darbams. Staiga pakitus klimatui, 
didžiulės valstybės ambicijos susikirto su pasiligojusios imperijos galimybė- 
mis. 

Kaip ir visi despotiški valdovai, hetitų karaliai suprato, kad badas ir so- 
cialiniai neramumai eina koja kojon, todėl jie kreipėsi pagalbos į kitas šalis. 
Egipto faraonas Merneptahas viename įraše konstatavo, kad išsiuntė grūdų 
krovinį „hetitų šaliai palaikyti“. 

Sausrai stiprėjant, prasidėjo ginkluota kova, daugiausia stengiantis atrem- 
ti plėšikaujančius išalkusių, palikusių savo gimtąsias vietas žmonių laivynus ir 
armijas. Tarp jų buvo ir paslaptingieji jūrų žmonės, siaubiantys visą civilizuotą 
rytinės Viduržemio jūros dalies pasaulį; daugelis jų buvo iš Egėjo regiono. 
Armijoms kovojant, Ugarito miesto raštininkai ramiai tęsė savo kasdienį dar- 
ba — karaliaus archyvo krosnyse degė ką tik dantiraščiu išrašytas molio lenteles. 

Tokių lentelių partija dar tebebuvo krosnyse, kai miestą užpuolė. Viena 
plokštelė buvo hetitų karaliaus laiškas, kuriuo jis prašė atsiųsti didelį laivą su 
200 saikų (apie 450 t) grūdų. Valdovas rašė, kad jam tai gyvybės ir mirties 

klausimas ir maldavo Ugarito karaliaus padėti nedelsiant.?! Tuoj po 1200 m. 
pr. Kr. hetitų imperija subyrėjo į savo sudedamąsias dalis. Hetitų armijos liku- 
čiai įnirtingai priešinosi jūrų žmonėms, bet tai nepadėjo. 

Jūrų žmonės keliaudavo ir sausuma, ir jūromis, jie apguldavo uostus ir 
miestus, plėšdavo karalių lobynus, ieškojo vietos apsistoti, įsikurti. Niekas 
tiksliai nežino, kas jie tokie, tačiau daugelis neabejotinai buvo pabėgėliai iš 
sausros ištiktų šalių, visomis išgalėmis ieškantys nuolatinės buveinės. Juos 
traukė Nilas, norėjo įsikurti derlingoje deltoje. 

Maždaug apie 1200 m. pr. Kr. libiai kartu su jūrų žmonėmis puolė Egiptą 
iš Sirijos sausuma ir jūra. Jų orda su jaučių traukiamais vežimais, moterimis 
ir vaikais planavo ne tik nusiaubti Nilo slėnį, bet ir jame įsikurti. Šimtai laivų 
lydėjo sausuma traukiančius keliautojus. 

Priešo laivus egiptiečių laivynas sutiko ties rytinėmis Nilo žiotimis: lan- 
kininkai paleido spiečių strėlių. Iš įrašų karaliaus šventykloje Medinet Habu 
vietovėje netoli Luksoro galima įsivaizduoti, kaip priešo laivai kabliais buvo 
pritraukiami arčiau ir strėlėmis naikinamos jų įgulos. Ramzis galų gale nu- 
galėjo, užgrobė daug galvijų, žuvo daugiau kaip 2000 užpuolikų. Priešais 
faraoną buvo sukrautos krūvos jų nukirstų rankų, jas uoliai skaičiavo visur 
esantys raštininkai, o vėliau sutikrino, lygindami su nupjautų varpų skai- 
čiumi.?? 

Egiptas šį puolimą ir kitą 1193 m. pr. Kr. atlaikė galbūt dėl to, kad įsi- 
brovėliai buvo nusilpninti jų ankstesnių kampanijų. Tačiau faraonų padėtis 
buvo sunki. Kaip ir jų kaimynai, egiptiečiai kentėjo nuo mažų Nilo potvynių 
ir grūdų stygiaus, sukėlusio didelę infliaciją ir socialinius neramumus. Karalių 
nekropolio darbininkai-statytojai netoli Karalių slėnio sustreikavo, kai negavo 
grūdų davinio. 

Labai paplito korupcija, kapaviečių plėšimai pasiekė epidemijos lygį. Ta- 
čiau svarbiausia buvo tai, kad nutrūko iš pietų, iš Nubijos, gaunamo aukso 
srautas, kuris, atrodė, neišseks niekada. Ko gero, aukso buvo daugiau po žeme, 
mirusiųjų pasaulyje, negu gyvųjų karalystėje. Faraonai užsienio politiką visada 
grindė arogancija, nulemta savo neribotų turtų suvokimo. Jie stengėsi įsiteikti 
kitiems valdovams, siūlydami aukso ir vedybas. Dabar jų diplomatinė įtaka 
išnyko. Egiptas pasitraukė nuo pasaulinės scenos, palikdamas joje įvairią ir la- 
bai didelės konkurencijos apimtą aplinką, kurioje faraonams vietos nebeliko. 

Turėjo praeiti net keli šimtmečiai, kol vėl ėmė klestėti, kol Asirija susti- 
prėjo taip, kad galėjo brautis prie Viduržemio pakrančių, kol iš senosios graikų 
civilizacijos pelenų iškilo naujoji jų civilizacija. 


er 


Už visų šių didžiųjų įvykių slypėjo neregimos atmosferos ir vandenyno jėgos, 
netaisyklingas Pietų osciliacijos (E/ Ninjo) svyravimas, kaprizingi TKZ judė- 
jimai į šiaurę ir į pietus bei Šiaurės Atlanto cirkuliacija. Musoniniai lietūs tai 
užslinkdavo, tai atsitraukdavo, sukeldami sausrą ir nederlių, kai susilpnėdavo 
ar iš viso nepasirodydavo. 

Naujo pažeidžiamumo veikiama žmonija šoko pagal globalinio klimato 
muziką. Nepaisant to, kilmingi valdovai ir didieji karaliai mėgavosi savo galia 
ir užkariavimais. Milijonai žmonių dirbo, kad išlaikytų jų armijas ir išmaitintų 
miestus. Grūdai, žaliavos, prabangos prekės — viskas plaukė į menkutés mažu- 
mos, valdančios tūkstančius anoniminių darbininkų, rankas. 

Iš pradžių miestai atsirado iš dalies ir kaip mechanizmas žmonėms pa- 
maitinti, jų darbo jėgai valdyti ir gausiems maisto ištekliams užtikrinti. Niekas 
taip neįkvepia, kaip sėkmė, bet ji buvo gauta brangiai — labai padidėjusiu pa- 
žeidžiamumu, priklausomybe nuo didelių trumpalaikių klimato įvykių. 

Kol kritulių netrūko, Egipto ir rytinės Viduržemio regiono dalies civiliza- 
cijos džiaugėsi gerais, tiesiog nuostabiais laikais, tačiau kai kritulių sumažėjo, 
ta gausa pasibaigė staigiai ir neperspėjusi. Tvirtovės ir šventyklos tebestovėjo 
tarp tankiai susigrūdusių namų iš dumblo plytų ir tarp turgų, kur buvo tikras 
žmonių knibždėlynas. Tačiau karavanai ir laivai jau nebegabeno grūdų, ir par- 
duotuvių lentynos ištuštėjo. 

Žmonėms nebebuvo kur eiti, jie nebeturėjo gelbėjimo rato prastesnio 
maisto pavidalu, kuriuo būtų galima tenkintis iki geresnių laikų. Anksčiau 
medžiotojų grupės galėjo kilnotis arčiau nuolatinių vandens šaltinių, vietų, 
kur įmanoma rasti maisto. Žemdirbių bendruomenės irgi turėjo šiokią tokią 
išeitį — medžiojamuosius žvėris ir paukščius bei valgomųjų laukinių augalų. 
Jos netgi galėjo išsisklaidyti į mažesnes gyvenvietes pasaulyje, kuriame gyven- 
tojų buvo dar nedaug, ir teritorijų ribos griežtai nenustatytos. 

Tačiau Egipte ar hetitų imperijoje miestuose ir miesteliuose knibždėjo 
tūkstančiai žmonių, kurie niekada nedirbo žemės, netaisé drėkinimo kanalų, 

nepjové javu. Miestai buvo pastovüs, nejudinami, visiskai priklausomi nuo 
potvynių ar sausrų malonės, nuo to, ka žmonės laikė dievų pykčio apraiško- 
mis, to, kas, kaip dabar žinome, yra tik sudedamoji niekada nesibaigiančios 
globalinio klimato simfonijos dalis. 

Kai žmonės ėmė keltis į miestus ir miestelius, į didesnes gyvenvietes, iš 
kurių jau nebegalėjo niekur išvykti, ir kurios buvo priklausomos nuo dirba- 
mųjų žemių, jie peržengė daug didesnės nei anksčiau priklausomybės nuo 
staigių klimato pokyčių slenkstį. Dabar jau nebeliko vidurinio kelio tarp sė- 
kmės ir žlugimo. 

Žinoma, ne klimato kaita buvo hetitų imperijos nykimo ar faraonų galios 
sumažėjimo priežastis, tačiau sausros atskleidė silpnąsias tų visuomenių puses, 
neteisybes ir neefektyvumą, jas pavertė fatališkais trūkumais, išlaisvinusiais so- 
cialinio sąmyšio jėgas, nuvertusias jų valdovus ir nugramzdinusias į užmarštį. 

KELTAI IR ROMĖNAI 


1200 M. PR. KR.- 900 M. PO KR. 


Buvo be galo daug trimitininkų ir ragų pūtėjų, 0 visa armija 
vienu metu šaukė kovos šūkius. Labai bauginamai atrodė ir priešaky- 
je esančių nuogų karių išvaizda ir gestai. Tai buvo puikaus sudėjimo 
vyrai pačiame jėgų žydėjime, o visi priešakiniai būriai žygiavo gau- 
siai pasipuošę auksiniais antkakliais ir apyrankėmis. 


Polibijas apie kariaujančius keltus 


uožmūs keltų kariai, žinomi galų pavadinimu, gyvenę laukinėse žemėse 

į šiaurę nuo Alpių, romėnų tautosakoje buvo tapę bauginimo priemone. 

Jų arogantiškos patyčios, kviečiant romėnų karius į dvikovą, kėlė siaubą 

Romos legionams. Jie buvo apgyventų žemių rykštė, nes neperspėję užgriū- 

davo ramius žemdirbių kaimus ar, užpuolę rytui auštant, išsivarydavo galvijų 

bandas. Ne viena romėnų motinų karta baugindavo savo vaikus perspėjamais 
pasakojimais apie tas „barbarų“ ordas. 

390 m. pr. Kr. keltų armijos buvo apgulusios net pačią Romą. Jie buvo ar- 

chetipiniai priešai, kuriuos romėnų rašytojas Amianas Marcelinas aprašė taip: 

„aukšto ūgio, šviesūs ir rudaplaukiai, baisūs savo žvilgsnių nuozmumu, linkę 


vaidytis ir be galo įžūlūs.“! 

Keltai atėjo iš pasaulio, svetimo urbanizuotiems romėnams, iš šiaurietiš- 
kos aplinkos — vėsesnės, drėgnesnės, kurioje sąlygos žemdirbystei daug blo- 
gesnės. Jie gyveno šiaurinėje žemyninėje zonoje, kurios klimato režimas buvo 
visai kitoks nei Viduržemio regione. Šiaurėje daugiausiai kritulių iškrisdavo 
šiltą vasarą, žiemos buvo sausos ir švelnios, o kartais ir labai šaltos. 

Keltų žemdirbiai, kaip ir jų pirmtakai, buvo priklausomi nuo drėgnų va- 
karų vėjų, atnešančių kritulius į Šiaurės Europą. Tačiau vakarų vėjai galėjo 
netikėtai susilpnėti, kai virš Grenlandijos ir toliau į šiaurę įsigalėdavo aukštas 
oro slėgis. Ką tik apsėtus laukus išdžiovindavo sausra; šalčiai ir sniegas ilgai 
nesitraukdavo iš aukštumų ir žemumų, būdavo labai šalta. 

Žmonės badaudavo, o užėjus šalčiams pradėdavo mirti. Net ir geriausiai 
pastatytų būstų viduje dieną naktį kūrenant ugnį jauni ir seni drebėjo nuo 

šalčio, kartais mirtinai sušaldavo. Rüsti natūrinio žemės ūkio tikrovė ir maisto 
trūkumas išugdė ištvermingas, karingas visuomenes. 

Tuomet, kaip ir dabar, Europos klimato juostų ribos buvo nepastovios. Pi- 
etuose driekėsi švelnaus Viduržemio klimato zona — drėgnos žiemos ir sausos 
karštos vasaros. Vakarinėje jos dalyje klimatas buvo jūrinis: vėsios, dažnai ir drė- 
gnos vasaros ir palyginti šiltos žiemos; daugiausiai kritulių čia iškrisdavo rudenį. 
Žemyninio klimato zona, kurioje gyveno keltai, plytėjo šiaurėje ir rytuose. 

Galėtų atrodyti, kad tai nekintamos zonos, bet jų ribos, dažnai vadi- 
namos ekotonais, per pastaruosius 3000 m. smarkiai keitėsi dėl atmosferos 
sraujymių poslinkių. (Terminas ekotonas reiškia ribą tarp dviejų ar daugiau 
ekologinių zonų. Tokios vietos dažnai buvo patrauklios senovės žmonėms, nes 
jose buvo galima rasti didesnę medžiojamųjų žvėrių ir paukščių bei valgomųjų 
augalų įvairovę.) 

Riba tarp žemyninio ir Viduržemio klimato zonų dabar eina pietiniu 
Prancūzijos Centrinio masyvo pakraščiu, kur augalija staigiai keičiasi iš bū- 
dingos vidutinio klimato zonai į būdingą Viduržemio regionui. 

Archeologė Karola Kramli (Carole Crumley) pasekė šio ekotono judėjimą 
per pastaruosius 3000 m. Jos tyrimai rodo, kad šaltesniais šimtmečiais ta riba 
ėjo daug piečiau iki 36° šiaurės platumos, palei Šiaurės Afrikos pakrantę. Šil- 
tesniais laikotarpiais ji pasislinkdavo į šiaurę iki Šiaurės ir Baltijos jūrų, iki 880 
km, taigi ne mažiau kaip per 12° geografinės platumos.? K. Kramli nuomone, 
tie klimato zonų poslinkiai į šiaurę ir į pietus darė didžiulį poveikį Europos 
istorijai, o to iki šiol niekas net neįtarė. 


er 


Žlungant hetitų imperijai ir Mikénams, 1200 m. pr. Kr., Europa į šiaurę nuo 
Viduržemio jūros zonos buvo natūrinio ūkio žemdirbių, gyvenančių mažomis 
bendruomenėmis, mozaika.? Tai buvo pasaulis, esantis atokiau nuo neramių 
Viduržemio regiono rytinės dalies civilizacijų. Miškingoje šiaurėje ankstesnių 
laikų egalitarinės žemdirbių visuomenės užleido vietą mažoms besivaržan- 
čioms tarpusavyje vietinių vadų dinastijoms. 

Šiame nuolat besikeičiančių sąjungų margumyne vadai varžėsi dėl taip 
vadinamos „sėkmės valiutos“ įgijimo. Ta valiuta įgaudavo prestižinių papuo- 
šalų — Baltijos gintaro, bet ypač blizgančios bronzos, iš kurios buvo gaminami 

VIDURŽEMIO JŪROS 


Santykinė oro masių padėtis Santykinė oro masių padėtis apie 
1200-300 m. pr. Kr. 300 m. pr. Kr. - 300 m. po Kr. 


Santykinė oro masių padėtis Vidutinio klimato ir Viduržemio klimato eko- 
500-900 m. po. Kr. tono poslinkių vėlyvojo holoceno metu skalė 


EKOLOGINIŲ ZONŲ PADĖTIES KITIMAS EUROPOJE. PERSPAUSDINTA GAVUS LEIDIMĄ IŠ KN.: 
CAROLE L. CRUMLEY, ED., HISTORICAL ECOLOGY, O 1994 BY THE SCHOOL OF AMERICAN RE- 
SEARCH, SANTA FE, NEW MEXICO 


ginklai, papuošalai ir kai kurie įrankiai, pavyzdžiui, kirviai, pavidalą. Bronzos 
dirbiniai buvo laidojami kartu su mirusiais, taip pat aukojami dievams. 

Tai buvo pasirodymo, pasigyrimo metalas, mums žinomas iš gausių me- 
talinių daiktų, kuriuos jų savininkai užkasė netoli didžiausių vario telkinių Vi- 
durio Vokietijos Harco kalnuose. Blizganti bronza žėrėjo saulės spinduliuose 
mūšio lauke ir laužų šviesoje, skelbdama valdžią, socialinį statusą ir sumanuma 
mūšyje. Tų kraštų gyventojai neturėjo nei galingų karalių, nei biurokratų. Jų 
gyvenimas ribojosi laukų darbais, namų ūkiu ir kaimo dirbtuvėmis. Daugelis 
buvo įsikūrę apskrituose namuose, esančiuose kaimeliuose ar didesniuose kai- 
muose. Jie gyveno beveik taip pat, kaip ir pirmieji žemdirbiai prieš 3000 m. 

Gyvenimas kiekviename kaime, kad ir pačiame mažiausiame, buvo pri- 
klausomas nuo derliaus, nuo ilgalaikių ir trumpalaikių klimato pokyčių. Tūks- 
tančius metų Galijos žemėse buvo sausiau ir šilčiau nei dabar, bet maždaug 
nuo 3500 m. pr. Kr. čia vyko laipsniškas atšalimas. 

Iš pradžių šaltesnės sąlygos mažai tepaveikė kasdienį gyvenimą. Dau- 
guma bendruomenių labai priklausė nuo kviečių ir miežių. Žinoma, kad 
kviečiai nepakenčia gausių kritulių, o dėl šaltų vasarų javų derlius smarkiai 
sumažėjo. Po kiekvieno blogo derliaus beveik iš karto buvo juntamas grūdų 
trūkumas. 

Dėl didelės priklausomybės nuo miežių ir kviečių natūrinį žemės ūkį 
praktikuojančius žemdirbius, stiprėjant žemyniniam klimatui, vis labiau veikė 
blogi metai. Todėl jie prisitaikė prie šaltesnio klimato, augindami naujas javų 
rūšis, ypač soras, kurios labai lengvai išlaikomos ir kurių vegetacijos laikotarpis 
trumpas, o atsparumas sausrai didelis. 

Prieš daug metų man kurį laiką teko bendrauti su Centrinės Afrikos sorų 
augintojais. Jie šią javų rūšį labiausiai vertino dėl jos gebėjimo atlaikyti saus- 
rą. Gerais metais soros duoda didelį derlių, ir tai labai džiugina žemdirbius. 
Derliaus perteklių suvartoja virdami alų, kuris tapo svarbia socialine valiuta, 
atsilyginant už paslaugas, sakykime, namo statymą. 

Dėl tų pačių priežasčių soras vertino ir Europos žemdirbiai. Jų grūdai 
buvo vartojami ne tik neraugintai duonai kepti ir košei virti, bet ir svaigie- 
siems gėrimams, vartojamiems per puotas, kurios tapo svarbiu galų gyvenimo 
bruožu. Keltai augino ir pupas. Jos greitai auga ir prisitaiko prie labai įvairių 
sąlygų, ypač prie šaltos, drėgnos aplinkos. 

Šiaurėje gyvenantys žemdirbiai be vargo prisitaikė prie klimato, kuris re- 
tai kada buvo pastovus ir dažnai ekstremalus, kartojosi trumpi drėgnesnių ir 
sausesnių, šiltesnių ir vėsesnių sąlygų ciklai, kurie atslinkdavo netikėtai. Apie 
trumpalaikius klimato pokyčius žinome iš Danijos pelkių, kur paleobotanikas 
Bentas Abis (Bent Aaby) ištyrė II tūkstantm. pr. Kr. augaliją ir nustatė, kad 
beveik kas kiekvieną 260 m. laikotarpį kaitaliojosi šaltesni ir drėgnesni bei 
šiltesni ir sausesni ciklai.“ Niekas nežino, kas juos sukeldavo, bet kai kurie 
specialistai mano, jog tai buvo susiję su dideliais ugnikalnių išsiveržimais (He- 
klos — Islandijoje 1159 m. pr. Kr.). 

XVI a. vokiečių gydytojas Kasperas Poiceris (Kasper Peucer) Heklą vadino Pra- 
garo vartais, „nes žmonės iš ilgos patirties žino, kad kai tik kur nors vyksta di- 
deli mūšiai ar kokioje nors Žemės rutulio vietoje pasitaiko kruvinų skerdynių, 
tai šiame kalne galima girdėti baisius riksmus, verksmą ir dantų griežimą“ ? 
Šiame plikame niūriame kalne su jo juodos lavos srautais ir rūkstančia viršū- 
ne gyvena daug varnų, kuriuos prietaringi žmonės laiko mirusiųjų sielomis, 
sklandančiomis prie požeminio pasaulio vartų. 

Hekla iškyla iki 1497 m virš jūros lygio menkai apaugusiose aukštumose 
už maždaug 110 km į rytus nuo Reikjaviko. Nuo to laiko, kai 930 m. buvo 
įkurtas senovinis Islandijos parlamentas Altingas, šis ugnikalnis išsiveržė 23 
kartus.“ 

Hekla ne vienintelė. Nuo X a. dideli ugnikalnių išsiveržimai Islandiją iš- 
tikdavo 4 ar 5 kartus per 100 m. Didesni iš jų į atmosferą išmesdavo tiek daug 
vulkaninių pelenų ir aerozolių, kad jie gerokai sumažindavo žemės paviršių 
pasiekiantį saulės šilumos kiekį. 

Didžiausių Islandijos ugnikalnių išsiveržimų išmetamos dalelės kaip ko- 
kie dūmai pasklisdavo po visą Europą. Per 1783-1786 m. didžiulius išsiverži- 
mus žuvo 14 Islandijos gyventojų, buvo išdeginta tiek daug žolės, kad 34 šalies 
galvijų nugaišo iš bado. 

Atsitiktinai kaip tik tuo metu Paryžiuje gyveno Bendžaminas Franklinas 
(Benjamin Franklin). Jis skundėsi akis graužiančia sieringa migla, kuri vasaros 
mėnesiais kybojo virš Prancūzijos. Jis teisingai ją siejo su Islandijos ugnikalnio 
išsiveržimu. 

Žinome, kad tai buvo Lakio ugnikalnio išsiveržimas, kurio išmestos du- 
jos pamažu slinko virš Rytų ir Pietryčių Europos. B. Franklinas įžvalgiai rašė: 
„Taigi galbūt dėl to 1783-1784 m. žiema buvo šaltesnė už daugelio metų." 

Net pačių didžiausių Islandijos ugnikalnių išsiveržimų poveikiai klimatui 
nublanksta palyginus juos su tuo, ką padarė 3 mėn. trukęs Tamboros ugnikal- 
nio išsiveržimas, prasidėjęs 1815 m. balandį. 

Jis buvo vienas iš didžiausių nuo paskutinio ledynmečio laikų. Per išsiver- 
žimą nuvirto 1300 m šio ugnikalnio Rytų Javoje viršūnės.* Išsiveržimo metu 
žuvo ne mažiau kaip 12 000 žmonių, dar 44 000 mirė iš bado, kurį sukėlė 

pelenai, iškritę ant gretimų salu. Tanküs vulkaniniai debesys, iškilę aukštai į 
atmosfera, daugiau kaip 20 96 sumažino saulės spindulių sugėrimą. 

1816 m. iš karto liūdnai pagarsėjo kaip „metai be vasaros“. Tą vasarą vi- 
dutinė mėnesio temperatūra buvo 2,3—4,6 *C žemesnė už vidutinę. Augančius 
javus išguldė audros su kruša ir ledais. Didelė dalis prikultų grūdų Pietryčių 
Anglijoje buvo „tokie drėgni, kad jų vartoti iš karto buvo neįmanoma“. Dėl 
šalto oro poetas Persis Bišas Šelis (Percy Bysshe Shelley), jo žmona Merė ir drau- 
gas poetas Lordas Baironas (Lord Byron) per vasaros atostogas Ženevoje buvo 
priversti sėdėti viduje ir linksminti vienas kitą įvairiomis istorijomis. Merės 
išgalvota istorija tapo klasikiniu siaubo romanu „Frankenšteinas“? 

Nors Islandijos ugnikalnių išsiveržimai buvo ne tokie galingi kaip Tam- 
boros, jie darė nemažą trumpalaikį poveikį Europos klimatui, ypač tiems na- 
tūrinio ūkio žemdirbiams, kurie gyveno nuo derliaus iki derliaus. Remiantis 
Grenlandijos ledo skydo kernu, radiokarboniniu amžiaus nustatymu, vulkani- 
nių pelenų sluoksneliais durpynuose ir kitomis nuogulomis, kuriose yra savitų 
mikroelementų, būdingų konkretiems ugnikalniams, kartais įmanoma identi- 
fikuoti didelius išsiveržimus, paveikusius nemažas teritorijas. 

Gerai pastebimas pelenų sluoksnelis, atsiradęs po didelio Heklos ugnikal- 
nio išsiveržimo, aptiktas Grenlandijos ledo skydo GISP-2 kerne ties 1159 m. 
pr. Kr. žyma. Švedijos pelkėse jį atitinka durpių sluoksniai, liudijantys apie 
tuo metu vyravusį šaltesnį ir drėgnesnį klimatą. Airijoje medžių kamienuose 
matyti ryški plonesnių rievių zona ties tų metų riba. 

Atrodytų, galima nekreipti dėmesio į, sakykime, penkių šaltesnių vasarų 
dėl vulkaninės veiklos suaktyvėjimo seką begaliniame sėjos ir pjūties cikle — 
tokia natūrinio ūkio žemdirbių dalia. Tačiau tiems, kurie turėjo tai iškęsti, 
5 m. buvo ilgas laiko tarpas. Juk kad ir koks geras derlius būdavo tais metais, 
jie vis tiek gyveno ties išlikimo riba. 

Istorikas Johanas Huizinga (Johan Huizinga) apie viduramžius karta pasa- 
kė: „atrodo, to meto žmonėms atstumas tarp liūdesio ir džiaugsmo, sėkmės ir 
nesėkmės buvo daug didesnis negu dabar... Persmelkiantis šaltis ir bauginanti 
žiemos tamsa buvo konkretesnės blogybés“.'° Tos jo pastabos dar labiau ga- 
lioja prieš 2500 m. gyvenusiems žemdirbiams, kai dauguma bendruomenių 
balansavo ties išsimaitinimo riba, kai jos turėjo tik tiek grūdų, kad galėjo atlai- 
kyti tik vieną blogą derlių ir pasilikti sėklos kitų metų sėjai. 

Net gerais metais žemdirbius nuolat persekiojo žiemos bado šmėkla. Kad 
žmonės imtų badauti, pakako truputį per daug ar per mažai kritulių, per daug 
ankstyvos ar vėlyvos šalnos, galvijų ligų epidemijos, išguldančios veislinius ir 
darbinius gyvulius. Kiekvieną namų ūkį nuo bado gelbėjo tik senieji giminys- 
tės ryšiai, socialinė tarpusavio sąveika, na ir nors mažėjantys, bet dar neišnykę 
valgomųjų laukinių augalų bei medžiojamųjų žvėrių ištekliai. 

Badmiriavimo pavojus visą laiką kybojo virš šiaurinių regionų, kur šim- 
tmečiai gerų derlių padidino žemės ūkio produktyvumą. Dėl to augo gyven- 
tojų skaičius kaimuose, o besiplečiančioms bendruomenėms reikėjo daugiau 
miškų ir ganyklų. Žmonės visą laiką nepakankamai suvokia, koks marginali- 
nis yra prasimaitinimo lygio žemės ūkis. 

Augančiuose kaimuose žemdirbiams neišvengiamai reikėjo daugiau že- 
mės, o kadangi geriausios jau buvo dirbamos, tai atėjo eilė prastesniems žemės 
sklypams, kurių daugelis buvo lengvai erozijos veikiamuose kalvų šlaituose. 
Yra subtilus neregimas gyventojų skaičiaus augimo, gero derliaus ir žemės 
pajėgumo išmaitinti tam tikrą žmonių skaičių ryšys. Beveik visada žmonės 
dirbdavo ties to pajėgumo riba, kartais ją peržengdami. Dažnai žiemą kaimo 
gyventojai badaudavo ir mirdavo. 

Badavimas ir blogo maitinimosi laikotarpiai buvo žalvario amžiaus gyve- 
nimo kasdienybė. Tirdami sušalusį ječio lavoną, garsųjį 3100 m. pr. Kr. „snie- 
go žmogų“, žuvusį aukštai Alpėse, mokslininkai jo kauluose aptiko iškalbingas 
„Hario linijas“, atsiradusias dėl blogo maitinimosi devintais, penkioliktais ir še- 
šioliktais jo gyvenimo metais.'' Jis taip pat buvo patyręs sulétéjusio augimo lai- 
kotarpių; tai dar vienas blogos mitybos požymis. Jo atvejis — tipinis. Tais laikais 
riba tarp badavimo ir gausos buvo labai neryški ir lengvai peržengiama. 

Heklos išsiveržimas 1159 m. pr. Kr. galėjo sukelti nederlių ir badą dide- 
lėje Šiaurės Europos teritorijoje. 


er 


Net nekreipiant dėmesio į tuos ugnikalnių išsiveržimus, atšalimas tęsėsi. 
Šiauriniuose regionuose gyvenantys žemdirbiai į tai reagavo augindami šalčiui 
atsparius javus ir daugiau dėmesio skirdami gyvulininkystei. Galvijai ne tik 
davė mėsos, odos, ragų ir kaulų. Jie buvo ir turto šaltinis, užtikrinantis nuola- 
tinį vyriškosios lyties prieauglio perteklių. 


= 209 - 


ILGOJI VASARA 


Visuomenėse, kuriose vis didėjo ūkio diversifikacija ir turto bei prestižo 
troškimas, galvijai tapo politinio ir socialinio gyvenimo valiuta. Lygiai taip 
pat, kaip gyvulių augintojai šių dienų Afrikoje, senovės Europos gyvulių vei- 
sėjai didindavo savo bandas gerais metais, tikėdamiesi, kad jų dar liks, dauge- 
liui kritus žiemą ir sausringais metais. Jie savo galvijus išdalydavo giminėms, 
siekdami kuo labiau sumažinti epideminių ligų keliamą pavojų. Kiekvienais 
metais jie atsakingai sudarydavo ganiavos planą; tam reikėjo daug didesnių 
žemės plotų ir planingesnio jų naudojimo nei anksčiau. 

Pasitaikant vėsesnėms vasaroms, plečiantis žemdirbystei ir gyvulininkystei, 
didėjant gyventojų skaičiui, reikėjo ekonomiskiau naudoti turimus žemės plotus 
ir kruopščiai atskirti skirtingas žemės ūkio veiklas. Po 1300 m. pr. Kr. žemdirbiai 
daug kur pradėjo ilgais grioviais ir pylimais dalyti žemę į sklypus, kurdami glau- 
džiai susijusią laukų sistemą. Tuo pat metu žemdirbystė ir gyvulių auginimas 
plėtė savo ribas, brovėsi į neliestas teritorijas ir į aukštesnes vietas. 

Didžioji dalis šių žalvario amžiaus kraštovaizdžių išnyko, jiems susidū- 
rus su vėlesnių laikų žemės ūkiu ir XX a. pramone. Archeologų tyrinėjimui 
prieinami tik keli tos plačios laukų sistemos mozaikos lopinėliai, išlikę iki šių 
dienų. Vienas iš jų yra vėjuotose Šo Mūro aukštumose Dartmūro krašte Pie- 
tvakarių Britanijoje. Tai žemos akmenų sienelės, kai kurios iš jų susijusios su 
platesnėmis priešistorinių laikų žemių ribomis, apėmusiomis visą Dartmūrą, 
o kitos apima mažesnius aptvertų ganyklų plotus.? Viename griovyje aptikta 
avių ir galvijų kanopų įspaudų. 

Daugiau kaip 1200 m. gyvulių augintojai naudojo Dartmūro laukų siste- 
mas, ištisas savaites ar mėnesius gyvendami šalia laukų iš akmenų pastatytuose 
mažuose nameliuose. Jų veikla žalojo kraštovaizdį. Iš pradžių čia augo alksniai 
ir lazdynai, o aukštesnėse vietose buvo pievos. Po 10 šimtmečių trukusio per 
daug intensyvaus gyvulių ganymo čia įsivyravo viržynai. 

Apie 800 m. pr. Kr. Europos klimatas staiga tapo šaltesnis ir gerokai drė- 
gnesnis; gyvulių augintojai pasitraukė ir niekada čia nebesugrįžo. Tuo metu 
ekotonas, skiriantis žemyninio klimato zoną šiaurėje nuo Viduržemio re- 
giono, pasislinko toli į pietus iki Šiaurės Afrikos. Toliau 500 m. dabartinės 
Prancūzijos ir Pietų Vokietijos teritorijose temperatūra buvo labai nepastovi, 
pasitaikydavo atšiaurių žiemų, o drėgną jūrinį klimatą dažnai pakeisdavo daug 
sausesnis žemyninis. 

Skandinavų sagose minima vadinamoji Fimbul žiema — legendiniai laikai, 
kai vilkas buvo prarijęs saulę, mėnulį ir žvaigždes. Galimas dalykas, kad tie 
pasakojimai yra žmonių prisiminimai apie rūsčius klimato kitimus tais šim- 
tmečiais. 

Stiprus atšalimas vienu metu didelėje teritorijoje įvyko 850 m. pr. Kr. Jis 
sutapo su staigiu saulės dėmių aktyvumo sumažėjimu, kosminių spindulių 
srauto sustipréjimu ir smarkiai padidėjusiu '*C izotopo susidarymu atmosfe- 
roje. Visi tie pokyčiai rodo saulės aktyvumo sumažėjimą: kelis šimtmečius ji 
švietė nebe taip skaisčiai. 

Atrodo, tai ir buvo priežastis, dėl kurios klimatas aukštose ir vidutinėse 
platumose tapo vėsesnis ir drėgnesnis. Įdomu, kad panašus saulės aktyvumo 
sumažėjimas ir “C izotopo susidarymo suaktyvėjimas sutapo su mažojo le- 
dynmečio kulminacija po daug šimtmečių; tai vadinamasis Maunderio mini- 
mumas 1645-1710 m.” 

Sunku pasakyti, ar yra saulės aktyvumo ir staigių klimato pokyčių, kaip 
850 m. pr. Kr., ryšys, tačiau tikrai yra beveik visiškas globalinės temperatūros 
didžiausių svyravimų per pastarąjį tūkstantmetį sutapimas su didžiausiais '*C 
izotopo, nustatyto medžių rievėse, koncentracijos kitimais. Tai perša mintį, 
kad ilgalaikiai saulės radiacijos pokyčiai daugelį tūkstančių metų galėjo daryti 
didelį poveikį Žemės klimatui. 

Keltų laimei, labai lanksti jų žemdirbystės strategija ir gyvulių auginimo 
praktika buvo gerai prisitaikiusios prie nepastovaus klimato. Dar tik prade- 
dame suvokti kai kuriuos svarbiausius žmonių apsigyvenimo būdo pokyčius, 
sukeltus staigaus atšalimo. Visoje Britanijoje žmonės traukėsi iš aukštumų. 
Žiedadulkių diagramos rodo, kad itin keitėsi ir augalija, miškus išstūmė pie- 
vos. Tuos pokyčius lėmė suintensyvėjęs miškų kirtimas, aktyvus gyvulių gany- 
mas ir klimato atšalimas. 

Nyderlanduose dėl pagausėjusių kritulių pakilo gruntinių vandenų lygis, 
ir padidėjo infiltracija. Tai, savo ruožtu, padidino gruntinių vandenų geležies 
pernešimą. Dėl to paspartėjo ir plačiau paplito geležies rūdos susidarymas ba- 
lose ir ežeruose, ir netrukus tapo lengviau prieinama geležiniams įrankiams 
gaminti naudojama žaliava, kuri anksčiau būdavo gaunama daugiausiai iš ka- 

syklu. Geležies apdirbimas tapo kaimo amatu, paplito geležiniai žemės pure- 
nimo įrankiai, ir tai buvo didelė ekonominė pažanga. 

Daugumoje vietų žemesnės temperatūros ir gausesni krituliai didino 
žemės ūkio produktyvumą, nes buvo taikomi nauji ūkininkavimo metodai 
ir geležiniai žemės dirbimo įrankiai, ypač arklas. Gerų žemių našumas labai 
išaugo, žemę aptvėrus ir visą laiką joje raunant dygstančius medelius. Didelė 
dalis tų žemių, kurias romėnai vadino Galija, taip pat Pietų Britanija tapo 
dirbamosiomis žemėmis. 

Lankytojai rašė apie tankiai apgyventas dirbamąsias žemes. Julijus Ce- 
zaris, Pietų Britanijoje apsilankęs 55 m. pr. Kr., pažymėjo, kad gyventojų čia 
„labai daug, visa šalis tankiai nusėta sodybomis“.'* Gyvenvietės buvo tankiau 
išsidėsčiusios Temzės ir Severno gerai drenuojamose pakrantėse ir salpose. 

Romėnai labai nekeitė vietinių gyventojų žemės dirbimo būdo. Tik toli į 
šiaurę, kur Adriano sienai statyti reikėjo labai daug ąžuolų, iškirto daug miš- 
ku.” Miškingų ir nemiškingų žemių pasiskirstymas ir teritorinis daugumos 
dvarų ir parapijų padalijimas, užfiksuotas 1086 m. Vilhelmo Užkariautojo 
žemės nuosavybės aprašymo knygoje, jau egzistavo ne mažiau kaip 1000 m., 
bet, tikriausiai, žymiai daugiau. Britanija buvo į šiaurę nuo kintančių Europos 
ekotonų ribų ir galėjo pasigirti ilga žemdirbystės istorija. 

Atsiradus geležiai, įsigalėjo ir nauja socialinė tvarka, kuri buvo jau nebe ega- 
litarinė, o hierarchinė ir netgi gentinė. Didėjant gyventojų tankumui ir ribų 
aiškumui, gausėja ginklų — kardų ir skydų, bronzinių šalmų ir šarvų. Plėšikavi- 
mas ir karai tapo neatskiriama kasdienio gyvenimo dalimi. Kai kuriose vietose 
karas buvo toks įprastas dalykas, kad vadai pradėjo statyti ant kalvų, ežeruose 
esančių kyšulių ir netgi salų įtvirtintas gyvenvietes. 600 m. pr. Kr. vidutinio 
klimato zonos Europa tapo ant kalvų stovinčių tvirtovių kraštu. Daugelyje tų 
tvirtovių gyveno gana didelės bendruomenės.!* 

Šių ant kalvų stovinčių tvirtovių daromą žalą aplinkai aiškiai pamačiau 
apsilankęs rekonstruotame jtvirtintame Biskupino kaime Lenkijoje. Tai 2 ha 
gyvenvietė ežero pusiasalyje, apsupta medinio pylimo, užnešto žeme ir smėliu. 
Išlikimo sąlygos įmirkusiame grunte buvo tokios geros, kad daugelis medžio bei 
kaulo dirbinių ir netgi audinių gabalai išliko, kaip ir palisadas bei namų rąstai. 

Turint galvoje šio kaimo dydį, jo įtvirtinimų mastai rodo pavojaus iš išo- 
rés baimę, apgultos tvirtovės mentalitetą. Gyvenvietė turi vienintelį įėjimą; yra 
stebėjimo bokštas ir dvigubi vartai pietvakarinėje pusėje. Viduje palei pylimą 
eina kelias, juosiantis ne mažiau kaip vienuolika gatvių, išgrįstų vienas šalia 
kito suguldytais nugenėtais medžiais. Prie tų gatvių stovi daugiau kaip šimtas 
namų iš horizontalių rąstų, sutvirtintų kaiščiais. Tie namai gana dideli — turėjo 
tilpti ir žmonės, ir galvijai." 

Biskupinui įrengti prisireikė viso ąžuolyno. Seniausia gyvenvietė čia buvo 
pastatyta beveik vien tik iš ąžuolinių rąstų. Apie 450 m. pr. Kr. vietiniai gyven- 
tojai, iškirtę aZuolynus, ėmėsi pušų. Biskupino dailidės kiekvienam statybų 
etapui sunaudojo daugiau kaip po 8000 m? rąstų ir nuniokojo supančią aplin- 
ką. O pastačius namus juk reikėjo ir malkų. Pradėjau įsivaizduoti, kaip Europa 
prieš 2500 m. neteko savo miškų, sparčiai plintant žemės ūkiui ir vykstant 
grobuoniškiems genčių karams. 

Tie šimtmečiai galėjo būti didėjančios įtampos metas — dažnėjo karai, 
kelis šimtmečius skatinę karštligiškai statyti įtvirtinimus. Kiekviena tvirtovė 
buvo savarankiškos ekonominės sistemos centras. Sistema rėmėsi natūriniu 
žemės ūkiu bei didelio maisto produktų pertekliaus įgijimu ir laikymu — tai 
buvo apsidraudimas nuo vis pasikartojančio maisto trūkumo. Čia buvo užsi- 
imama ne prekyba su tolimais kraštais, nors prestižinių dalykų mainų dova- 
noms irgi būta, bet žemdirbyste, karais ir galvijų auginimu. 

Kodėl vyko tie staigūs žemdirbių gyvenimo pokyčiai? Kodėl žmonės karą 
padarė savo svarbiausiu užsiėmimu? Man atrodo, dėl to kaltas naujų idėjų ir 
rūsčios natūrinio žemės ūkio tikrovės derinys. 

Ką daro apribotoje teritorijoje gyvenantys žmonės, susidūrę su maisto 
stygiumi? Jei tai yra natūrinio ūkio žemdirbiai, jie grįžta prie valgomųjų auga- 
lų rinkimo ir žvėrių bei paukščių medžiojimo savo teritorijoje. Jei šių išteklių 
yra mažai, kaip ir turėtų būti, kai vis daugiau žemės yra dirbama ar joje gano- 
mi gyvuliai, jie bando keltis kitur. 

400 m. pr. Kr. persikėlimo galimybės daugelyje pasaulio vietų nebebuvo, 
todėl liko tik vienas būdas gelbėtis nuo bado — naudotis kaimynų grūdais ir 
gyvuliais. Atsitiktinius grobiamuosius antpuolius nuo nuolatinių karų skiria 
tik vienas nedidelis žingsnis, kai gyventojų skaičius nuolat didėja, ir maisto 
trūksta vis dažniau. 

Neišvengiamai smarkiai pasikeitė ir socialinės vertybės. Į pirmą planą iš- 
ėjo karo doktrinos ir asmeninė drąsa. Taip įvyko ne tik kintant socialinėms ir 
politinėms sąlygoms namie, bet ir siautėjant sausrai toli rytuose, didžiosiose 
stepėse, kur ir vėl dykumos, kaip ir senovėje, virto siurbliu. 

Stepės driekėsi nuo rytinių Europos pakraščių toli už horizonto per Vi- 
during Aziją; pietuose ribojosi su dykumomis, o šiaurėje — su šaltu borealiniu 
mišku. Jų ribos nuo ledynmečio laikų nepaliaujamai kito — tai plėtėsi į pietus 
ir į šiaurę, tai vėl traukėsi — priklausė nuo kritulių kiekio ir jų pobūdžio kitimo 
per tūkstančius metų. 

Kaip Sachara ir Eurazijos stepė-tundra prieš 20 000 m., taip dabar stepė 
veikė kaip siurblys: kritulių pagausėjimo laikotarpiu ji įsiurbdavo klajoklius gy- 
vulių augintojus, o užėjus sausrai, juos išstumdavo į savo pakraščius ir kaimy- 
nines žemes. IX a. pr. Kr. stepės klimatas staiga tapo šaltesnis ir sausesnis. Per 
kelias žmonių kartas nuolatiniai vandens šaltiniai išdžiūvo. Sausra visai sujaukė 
per daugelį metų nusistovėjusį sezoninio bandų ir kaimeniu migravimo ritma.'* 

Atrodo, sausra pirmiausia paveikė Mongolijos stepes. Drėgnais šimtme- 
čiais jos buvo puiki oazė gyvulių augintojams. Jų bandoms didėjant, augo ir 
gyventojų skaičius. Vėliau sausrų ciklas šiuos klajoklius privertė keltis kitur ir 
brautis į apgyventas žemes. VIII a. pr. Kr. dėl stepę ištikusios sausros klajokliai 
patraukė į Kiniją. Jie buvo atstumti, bet tai pradėjo žmonių kilnojimosi do- 
mino efektą, ir kai kurie raitieji klajokliai pasiekė Dunojaus baseiną ir rytinį 
keltų pasaulio pakraštį. 

Europoje paplito žirgai. Paplito ir sudėtingos idėjos bei meno stiliai, grei- 
tai sujungę visą Vidurio Europą nuo Burgundijos iki Bohemijos. Per kelias 
žmonių kartas raitoji galingų genčių vadų aristokratija užvaldė šiaurės žem- 
dirbių žemes. Pirmą kartą iš romėnų aprašymų šiek tiek sužinome apie keltų 
bendruomenes — galingus genčių vadus ir jų valdinius, susijusius su jais gimi- 
nystės, prestižo ir karinio meistriškumo ryšiais. Jie savo galią rodė puotomis ir 
dovanų dalijimu, viešu puikavimusi. Jų kultūra buvo užburtas vis didėjančio 
vartojimo ratas, apimantis visą Vakarų Europą, Pietų Britaniją ir Airiją. Jai 
buvo būdingi krintantys į akis metalo dirbiniai ir meno kūriniai, greitas vieti- 
nių gyventojų skaičiaus augimas. 

Tame neramiame nutrūktgalviškos drąsos pasaulyje keltų puotos padėjo 
išlaikyti socialinę pusiausvyrą. Graikų rašytojas Posidonijus I a. pr. Kr. buvo 

nuvykęs į Galiją ir puotavo su keltais, kurių svetingumas buvo tiesiog legen- 
dinis. Jis rašė: „patiekus į stalą keptą gyvulio užpakalinę dalį, drąsiausias iš 
puotos dalyvių pasiimdavo šlaunį, o jei į ją pretenduodavo dar kas nors, tai 
abu pakildavo nuo stalo ir kaudavosi iki mirties“. 

Keltų genčių vadai gerbė bardus, kurie platino legendas ir pasakojimus 
apie narsius jų žygius ir poetus, „šlovinusius juos dainomis“. Už dosnų atly- 
ginimą dainomis jie girdavo savo globėjus. Vienas labai pamalonintas bardas 
apie genties vadą Luernijų dainavo, kad net „jo kovos vežimo vėžės žemėje 
žmonėms žadėjo auksą ir kitokias dosnias dovanas“.!? 

Tai buvo legendinių didvyrių ir kovotojų pasaulis, kurio vertybes iš da- 
lies pakeitė klimato pokyčiai, vykę prieš kelis šimtmečius toli rytuose. Nieko 
nuostabaus, kad Europa tapo neramiu žemynu, nuolatinio genčių judėjimo 
vieta, reaguojant į per didelį gyventojų tankumą slėniuose ir žemdirbystei 
tinkamos žemės stygių kai kuriose vietovėse. Tų judėjimų kulminacija tapo 
didžioji keltų migracija IX a. pr. Kr., pakeitusi Europos istorijos eigą. 

Įdomieji keltai Šiaurėje sukiojosi prie greitai kintančio Viduržemio regiono 
sienų, jų vadai troško to pasaulio prabangos dalykų. Pora šimtmečių prieš 
didžiųjų migracijų pradžią graikų prekeiviai iš Masilijos (dabartinio Marselio) 
Ronos ir Sonos slėniais buvo nuvykę į pačią Europos širdį su amforomis rau- 
donojo vyno ir gražiais gėrimo indais. Juos priėmę genčių vadai tokias dovanas 
labai džiaugsmingai priėmė. 

Puotos tapo sudėtingomis vyno maišymo puikiuose induose ir jo gėrimo 
iš dailių taurių, atgabentų iš Pietų, ceremonijomis, kuriose pasigėrimas buvo 
laikomas prestižo ir socialinio išskirtinumo ženklu. Vyno gėrimo indai tapo 
labai svarbiomis ceremonijų dovanomis ir būdu, kuriuo genties vadas galėjo 
parodyti savo valdžią silpnesniems kaimynams. 

Miręs vadas buvo laidojamas su visais brangiais papuošalais, vyno gėri- 
mo ir jo maišymo indais, paauksuotame vežime, kartais apkaltame geležiniais 
lakštais. Viskas didindavo asmeninį autoritetą, šeimos palaikė ryšius su kito- 
mis šeimomis, mainydavosi dovanomis, kurių adresatai iš kartos į kartą kei- 
tėsi. Kol egzotiškų vynų tiekimas nenutrükdavo, ši subtili jėgų pusiausvyra 
išlikdavo nepakitusi. 

Kai iniciatyvüs etrusku pirkliai apéjo graiku kelius ir sudaré tiesioginius 
sandorius su keltų vadais Šiaurėje, Marnos ir Mozelio regione, politinės įtakos 
svorio centras pasislinko į šiaurę, ten, kur greitas gyventojų skaičiaus didėjimas 
ir nepastovūs derliai kėlė pavojų daugeliui gyventojų grupių.” 

V a. pr. Kr. viduryje politinės sąlygos tarp Šiaurės Europos genčių buvo 
labai nepastovios. Žemės ūkio produktyvumas smarkiai išaugo. Teritorijų ri- 
bos tapo griežtesnės. Kaimynai gyveno tankiai išsidėsčiusių laukų sistemų, 
įtvirtintų kaimų ir vietinių konfliktų pasaulyje. Genčių vadai varžėsi, lenk- 
tyniavo kaip „Monopolio“ žaidime, siekdami įgyti pranašumą ir nevengdami 
karo. Nerimstantys jauni vyrai atliko patrankų mėsos vaidmenį genčių tarpu- 
savio mūšiuose, kurie vyko nuo Atlanto krantų iki Reino. Be jau giliai įsiša- 
knijusių užkariavimų, drąsos ir karo vertybių, bendruomenes, spaudžiamas 
savo kaimynų, veikė ir aplinkos įtampa. 

Ankstesniais laikais žemdirbiai turėjo galimybę keltis į neliestas žemes. 
Dabar viskas, ką bendruomenių vadai galėjo padaryti — tai siųsti jaunus vyrus 
ieškoti vietų apsigyventi. Romėnų rašytojas Pompėjus Trogas, kuris ir pats 
buvo keltų kilmės, po 400 m. rašydamas apie to meto migracijas, kilnojimąsi, 
pažymėjo: galai nebetilpo savo žemėse. Sakoma, kad ieškoti naujų vietų leidosi 
iki 300 000 karių. 

Pasak istoriko Tito Livijaus, Marnos ir Mozelio regiono bituridžai (Bitu- 
riges) tuo metu buvo stipriausia galų gentis. Jos nariai taip sėkmingai užsiėmė 
žemdirbyste, kad genties žmonių skaičius labai padidėjo, ir nerimstantys, ne- 
turintys darbo jauni vyrai nepaisė teisės normų ir kėlė pavojų viešajai tvarkai. 
Tad genties vadas Ambigatas, „norėdamas išvaduoti savo karalystę iš šios daug 
keblumų sukeliančios minios“, pavedė dviem savo giminaičiams vadovauti jų 
migracijai — vienos grupės į rytus, o kitos — į pietus, Italijos link. 

Tūkstančiai jaunų vyrų leidosi per Europą, ieškodami žemdirbystei tinka- 
mos žemės ir plėšikaudami. Tuo metu, kai pagyvenę žmonės, vergai, moterys 
ir vaikai liko namie dirbti žemės ir ganyti gyvulių, kariai keliavo nevaržomi, 
tvarka buvo palaikoma puotomis, rangų ir pasižymėjimo mūšiuose gerbimu. 
Jie garsėjo neregėtu žiaurumu. Graikų geografas Strabonas rašė: „visi jie baisiai 
mėgsta karą, yra smarkūs, energingi ir greitai griebiasi ginklo“ ?! 

Ištisos šiaurinių genčių bangos leidosi į pietus, ypač IV a. pabaigoje. Da- 
bar jau visos šeimynos migravo į pietus nuo Po upės, kur rado mažas, retai išsi- 

barsčiusias bendruomenes. Apie 390 m. pr. Kr., kai romėnai užsiėmė savo kai- 
mynų etruskų nukariavimu, keltų karių grupės persikėlė per Apeninų kalnus 
ir slinko į pietus, iki pat Romos vartų. Keltų kariai apiplėšė ir sudegino didelę 
miesto dalį, bet Kapitolijus atsilaikė net 7 mėn., kol keltai nužygiavo tolyn. 
Prisiminimai apie tą įsiveržimą romėnų atmintyje išliko kelis šimtmečius. 

Atrodo, keltai norėjo pasilikti Italijoje, bet nepermaldaujamos klimato 
kaitos jėgos buvo prieš juos. 300 m. pr. Kr. žemyninio ir Viduržemio klima- 
to zonas skiriantis ekotonas pasislinko į šiaurę, ne arčiau kaip iki dabartinės 
Burgundijos.” Tas jo poslinkis į pietines keltų žemes atnešė klimatą, daug 
panašesnį į būdingą Viduržemio regionui — šiltos, sausos vasaros ir drėgnos 
žiemos. 

Romėnų žemės ūkis, kuris rėmėsi ekstensyviu kelių grūdų rūšių — kviečių 
ir soros — auginimu gausiems miestų gyventojams, geriau tiko pusiau sausrin- 
gai Pietų Europos aplinkai. Ekotonui pasislinkus toli į šiaurę, Roma greitai 
sustiprėjo. II a. romėnai jau valdė vakarinius Viduržemio jūros laivininkystės 
kelius, kuriuose iki tol viešpatavo graikų kolonijos. 

Roma nukariavo Kartaginą Šiaurės Afrikoje, kitą didžiausią savo varžovę 
jūrose, ir šio proceso metu tapo augančia ir stiprėjančia imperine valstybe. 
Palankios klimatinės sąlygos Romos tėvonijoje ir Pietų Europoje dabar veikė 
romėnų naudai. Įkandin į šiaurę slenkančio ekotono, Pax Romana nepaliau- 
jamai skverbėsi į keltų žemes. II a. pr. Kr. viduryje tos keltų žemės, kur dabar 
yra Pietų Prancūzija, jau buvo Romos provincija. 

Nepaisant to, romėnų psichikoje išliko keltų, kaip Šiaurės barbarų, bai- 
mė, kuri padidėjo II a. pabaigoje, Šiaurėje tebesitęsiant migravimui. 113 m. 
pr. Kr. Šiaurės genčių konfederacija nuo Šiaurės jūros pakrančių leidosi į pi- 
etus ir į rytus, iš pradžių — prie Dunojaus, o vėliau taip priartėjo prie Italijos, 
kad ją pasiekti būtų pakakę kelių dienų žygio. Laimei, ši orda pasuko į vaka- 
rus, į Galiją, o ne į pietus, tačiau jų plėšikavimą ateityje sulaikė tik romėnų 
pergalė prieš teutonus netoli dabartinio Provanso Ekso 102 m. pr. Kr. 

Galų gentys, gyvenusios netoli augančios Romos imperijos, patyrė stiprią 
jos įtaką. Pasikeitė ir politinės sąlygos. Antroje II a. pr. Kr. pusėje didelės įtvir- 
tintos keltų gyvenvietės — dideli žemės pylimai ir palisadai, supantys tankiai 
susigrūdusius gyvenamuosius namus ir dirbtuves — jau buvo didesnėje Euro- 
pos dalyje nuo Vakarų Prancūzijos iki Serbijos. 

Cia beveik pramoniniu mastu vyko stiklo karoliu, Ziedimo ratu gamina- 
mu molinių indų ir geležinių dirbinių gamyba. Tie oppida (taip lotynų kalba 
vadinami miestai) mažas, iki tol keliaujančių gyventojų grupes sujungė į stabi- 
lesnius darinius ir įvedė centralizuotą grūdų pertekliaus valdymą. 

59 m. pr. Kr. nesiliaujantys neramumai Galijoje Julijui Cezariui davė 
progą pasinaudoti keltų baime, giliai įsišaknijusia romėnų širdyse. Jam buvo 
pavesta vadovauti pajėgoms, turėjusioms atremti germanų genčių slinkimą į 
pietus, ar bent jau taip tvirtino jis pats. Iki 51 m. pr. Kr. Cezaris nukariavo 
Galiją, trumpam buvo persikėlęs į Britaniją bei peržengęs Reiną ir įsibrovęs į 
Vokietiją. 

Galijos nukariavimas ir to padariniai taip giliai suardė keltų gyvenimą, 
kad pasikeitė kelios žmonių kartos, kol romėnai pajuto būtinybę pertvarkyti 
savo naująją provinciją. Kai jie tai padarė, daug šiltesnis klimatas, panašus į 
Viduržemio klimatą, jos žemės ūkį pavertė labai tinkamą provincijoms, per- 
tvarkytoms pagal imperinį romėnų modelį. 

500 m. romėnų įtaka Europoje, giliai isiskverbusi į Britaniją, reiškėsi iki 
Skandinavijos ir Reino. 

Šiltas klimatas vyravo ir Romos imperijai klestint. Šiaurinė Viduržemio klima- 
to zonos riba dabar buvo pasislinkusi toli į šiaurę. Tai pailgino grūdinių kul- 
tūrų, kuriomis buvo išlaikomi Romos įgulos ir miestai, vegetacijos laikotarpį, 
ir atėjūnai tai gerai išnaudojo. Šiaurės Galijos romanizavimas apėmė ir žemės 
ūkio perorientavimą nuo natūrinio ūkio prie didesnio masto javų auginimo 
karinių įgulų ir miestų poreikiams patenkinti. 

Žemdirbiai turėjo gaminti daugiau produkcijos, nei būtų pakakę jiems pa- 
tiems ir susimokėti mokesčius. Žemės ūkio produkcija tapo preke, atliekančia 
grynųjų pinigų vaidmenį. Privati nuosavybė pakeitė ankstesnę keltų bendrą, ko- 
lektyvinę, nuosavybę, kai žemė buvo perskirstoma kiekvienais metais.” 

Keltai nesugebėjo įsisavinti tiek techninių žinių, kad pajėgtų atsispirti 
romėnų karinės mašinos efektyvumui. Jie nesukūrė ir tokios politinės organi- 
zacijos, kuri būtų leidusi nukariauti dideles teritorijas ir jas kolonizuoti. Keltų 
gentys buvo labai individualistinės ir karingos, bet draskomos vieningumo 
stokos ir vidaus kovų. 

Jų kultūra buvo žodinė, jie labai nemėgo užrašinėti, tad niekada nesuži- 
nosime, kokiu mastu jie priešinosi romėnų institucijoms, tačiau žinome, kad 
Šiaurės Galijoje ir Britanijoje romėnai niekada nesijautė visiškai saugūs. Pasie- 
nio gentys žemyninio klimato zonoje visą laiką sukiojosi Romos valdų pakraš- 
čiuose, pasiruošusios užpulti praradusius budrumą romėnus ir pasinaudoti jų 
silpnosiomis vietomis. 

Romėnai turėjo tris pranašumus — gerai organizuotą armiją, įspūdingą 
sausumos ir jūros kelių infrastruktūrą ir savo valdose gerai sustyguotą žemės 
ūkio gamybą, leidusią išmaitinti armijas ir miestų gyventojus. Romos minias 
maitino ištisos provincijos — Egiptas ir Šiaurės Afrika. Galų gale viskas pri- 
klausė nuo Romos gebėjimo gaminti didelį perteklių grūdų, nes jie buvo pa- 
grindinis visuomenės maisto produktas. 

Romos imperija savo struktūra ir dydžiu buvo sudėtingesnis darinys 
nei jos pirmtakės. Kaip ekonominis vienetas, ji buvo daug pajėgesnis ir la- 
biau integruotas būdas kurti turtą. Nepaisant korupcijos ir politinių intrigų 
visose jų valdose, Romos imperatoriai valdė gerai administruojamą imperi- 
ją, remdamiesi jėga, veiksminga administracine sistema ir griežtomis teisės 
normomis. 

Ši imperija buvo taip pažeidžiama keltų antpuolių ir nuolatinių maiš- 
tų, kad kartais jos branduoliui išlaikyti buvo aukojami pakraščiai. Tačiau po 
tuo išoriniu valstybės ir jos valdų puikumu visą laiką slypėjo nepaprastas pa- 
žeidžiamumas, susijęs su priklausomybe nuo klimato. Politinis stabilumas ir 
tolimų teritorijų valdymas priklausė nuo javų vegetacijos laikotarpio trukmės 
Viduržemio klimato zonoje. 

Kol šio klimato zona driekėsi toli į šiaurę, maisto produktų tiekimas buvo 
pakankamai stabilus, ir Romos valdymas rėmėsi patikimu ekonominiu pa- 
grindu. Imperija pajėgė atlaikyti tokius klimato iššūkius, kurie būtų parklup- 
dę prasčiau organizuotas civilizacijas. Įprastinių atšalimų ir sausrų ciklai jos 
beveik nepaveikė. Tą patį galima pasakyti ir apie El Ninjo įvykius. 

Tačiau dideli Europos klimatinių zonų poslinkiai ir juos lydintys tem- 
peratūros ir kritulių kiekio svyravimai darė didelę įtaką Romos valdymui. Jei 
šiaurėje grūdinių kultūrų vegetacijos laikotarpis sutrumpėdavo, ir užslinkdavo 
ilgi menko derliaus ciklai, iškildavo pavojus Galijos ir vakarinės imperijos da- 
lies saugumui. 

III a. po Kr. visame Romos pasaulyje buvo krizės laikotarpis. Imperijos 
sunkumus didino viskas — ir intensyvios politinės kovos Europoje, ir Romos 
centralizuotos valdžios nuosmukis, ir didėjantis armijos vaidmuo politikoje 
bei užsienio reikaluose. Rytuose imperijos sienoms kėlė pavojų, kartais jas ir 
peržengdavo germanų gentys. Dėl per ne vienos žmonių kartos amžių vykusių 
įsibrovimų, iš kurių daugelis buvo taikūs, atsirado sudėtingas romėnų ir ger- 
manų kultūrų mišinys.” 

V a. vakarinė Romos imperija atsidūrė sunkioje padėtyje. Germanų gen- 
tys daug ko išmoko iš savo kaimynų ir buvo jau geriau organizuotos. Kai tik 
Viduržemio klimato zona atsitraukė į pietus, frankai ir gotai užėmė didelę dalį 
Galijos. Iki 500 m. visuose vakaruose klimatas tapo šaltesnis ir drėgnesnis, 
todėl didelėje Galijos dalyje auginti javus dideliu mastu tapo daug sunkiau. 
Žemyninio klimato ir Viduržemio klimato zonas skirianti riba ir vėl atsidūrė 
Šiaurės Afrikoje. 829 m. žiemą ledas susidarė net Nile.? 

Mokslininkai ginčijasi, kas atsitiko, Romos įtakai sumažėjus. Vieni mano, 
kad žemės ūkį apėmė suirutė. Kariškių ir miestų rinkų nebeliko. Laukai stovė- 
jo tušti. Apimti nevilties, žemdirbiai grįžo prie natūrinio ūkio. Kiti mokslinin- 
kai kalba apie tęstinumą, teigia, kad nebuvo jokio perversmo ar suirutės, o tik 
grįžimas prie didesnio savarankiškumo, autonomiškumo. Pavyzdžiui, Angli- 
joje romėnų laikams pasibaigus, kai nebereikėjo aprūpinti maisto produktais 
kariškių ir miesto gyventojų, žemės ūkio intensyvumas sumažėjo. 

Kai žemdirbiai sugrįžo prie iki romėnų laikų taikyto žemės naudojimo mo- 
delio, norėjo lengviau apdirbamų plotų. Tuo pat metu galvijai visoje Vakarų Eu- 
ropoje tapo žemesni, greičiausiai dėl to, kad buvo atsisakyta romėnų naudotos 
jų kryžminimo praktikos. Prie intensyvesnės žemdirbystės buvo grįžta tik VIII 
a., kai išaugo miestų svarba, ir vienuolynai užsiėmė didelio masto žemės ūkio 
gamybos organizavimu, nes tai iš esmės jiems ir buvo reikalinga.” 

Nusilpusi romėnų Galija be stiprios žemės ūkio bazės negalėjo tikėtis, 
kad atsispirs invazijai, tuo labiau, kad nebegalėjo grūdais nusipirkti lojalumo. 
Tad, Romai žlugus, Vakarų Europa greitai tapo karo vadų ir įnirtingai besi- 
varžančių genčių kraštu. Keltų elitas ir krikščionių Bažnyčia išsaugojo tuos ro- 
mėnų kultūros elementus, kurie joms buvo naudingi, įskaitant lotynų kalbą. 

Krikščionybė, romanizuotoje Galijoje plitusi IV-V a., buvo tik viena iš 
daugelio konkuruojančių religijų Europoje, tarp kurių gyvavo ir keltų drui- 

dizmas, ir, pagaliau, islamas. V a. pradžioje vienas britų katalikas, vardu Patri- 
cijus, pateko į piratų nelaisvę ir tapo vergu Airijoje. Vėliau jis sugrįžo į šią šalį 
kaip misionierius ir vyskupas ir prisidėjo prie jos krikštijimo 432 m. 

Tuo metu, kai visą Europą apėmė sumaištis ir karas, Airija išgyveno tai, 
kas kartais buvo vadinama aukso amžiumi, laiku, kai krikščionybė, Vinstono 
Čerčilio (Winston Churchill) žodžiais tariant, „degė ir švietė tamsoje“. Galų 
gale krikščionybė įsitvirtino visoje Britanijoje ir Prancūzijoje, o senieji karių 
kultai išnyko. 

ep 


Ekotono pasislinkimas VI a. sutapo su didele gamtine katastrofa. Tai, kas ga- 
lėjo būti didelis ugnikalnio išsiveržimas 535 m., sukėlė tirščiausią ir tvariausią 
sausą rūką per visą rašytinę istoriją Europoje, Pietvakarių Azijoje ir Kinijoje. 
Kai gausus ankstesnių metų derliaus perteklius buvo suvartotas, plačiai išpli- 
to alkis, badas ir buboninis maras.” Istorikas Prokopijus iš Kartaginos rašė: 
„visus metus saulė nešvietė skaisčiai — kaip mėnulis, visai taip, kaip per saulės 
užtemimą, nes jos spinduliai buvo blankūs, ne tokie, kaip visada“. 

Mesopotamijoje iškrito sniegas; Italijoje ir Pietų Irake neužderėjo javai; 
Britanijoje orai buvo patys blogiausi per 100 m. Kiniją kamavo didelė sausra, 
„geltonos dulkės krito kaip sniegas“, o kitais metais rugpjūčio mėnesį pasiro- 
des sniegas palaidojo javus.?š 

Medžių rievės Skandinavijoje ir Vakarų Europoje rodo, kad medžių augi- 
mas 536—545 m. staigiai sulėtėjo, o 536-543 m. Šiaurės Amerikoje buvo gerai 
dokumentuota sausra. Andų kalnų ledynų kernai rodo, kad didelis sausringu- 
mas paveikė ir Močės civilizaciją šiaurinėje Peru pakrantėje. 

Tas 535-536 m. įvykis buvo ypatingas, staigiausias klimato pokytis per 
pastaruosius 2000 m., kurį, greičiausiai, sukėlė ugnikalnio išsiveržimas, inten- 
syvesnis net už Tamboros ugnikalnio išsiveržimą 1816 m. 

Ir Grenlandijos, ir Antarktidos ledo skydo kerne VI a. lede yra sluoksne- 
lių, kurie formavosi kelerius metus, kuriuose aptikta vulkaninės kilmės sieros 
rūgšties pėdsakų. Deja, jų amžius apskaičiuotas ne taip tiksliai, kaip nustato- 
mas medžio rievių metodu. 

Sieros rūgšties šaltinis galėjo būti tik didžiulis ugnikalnio išsiveržimas, 
išmetęs į atmosferą milijonus tonų smulkių vulkaninių pelenų (kaip per He- 

klos ir Tamboros ugnikalnių išsiveržimus), arba, kaip mano kai kurie moksli- 
ninkai, kometa, užkliudžiusi vieną iš mūsų planetos vandenynų. To priežastis 
galėjo būti net Žemės susidūrimas su tarpžvaigždinių dulkių debesiu.?? 

Dauguma mokslininkų pirmenybę teikia didelio ugnikalnio išsiveržimo 
hipotezei, tik kol kas dar nepavyko nustatyti, kur jis įvyko. Vienas iš preten- 
dentų yra al Čičono ugnikalnis Meksikos Čiapo valstijoje. Kito galimo šios 
katastrofos kaltininko reikėtų ieškoti ilgoje ugnikalnių grandinėje, esančioje 
tarp Samoa ir Sumatros salų Ramiajame vandenyne ir Pietryčių Azijoje. 

Kad ir kokia būtų to staigaus atšalimo priežastis, yra plačiai paplitusių 
įrodymų, kad medžių augimas labai sulėtėjo didelėje Europos ir Eurazijos da- 
lyje. Žemesnė temperatūra sutampa su laikotarpiu, kai atmosferos slėgis buvo 
aukštas virš Grenlandijos bei Šiaurės ir žemas virš Azorų salų Atlanto viduryje. 
Sulėtėjo vyravę vakarų vėjai, ir virš Europos įsigalėjo šaltas sausas oras. Jis at- 
nešė plačiai paplitusią sausrą, giliai įsiskverbusią į Euraziją. 

536-538 m. Šiaurės Kiniją užgriuvo didelės sausros. Jos pasiekė ir Mon- 
goliją, Sibirą, kur medžių rievės rodo, kad tai buvo vieni iš šalčiausių per pas- 
taruosius 1500 m. Sausra apėmė ir stepę, kurios trumpašakniai augalai ypač 
jautrūs sausringoms sąlygoms. 

Kaip ir daugeliu atvejų anksčiau, labai nukentėjo stepės klajokliai ir 
jų žirgai. Avarų klajokliai pasuko į vakarus Europos link. Šiaurine Kaspijos 
pakrante jie leidosi į derlingas stepes, esančias į šiaurę nuo Kaukazo kalnų. 
Galiausiai kovodami pasiekė dabartinę Vengriją ir įkūrė naują imperiją, kuri 
driekėsi nuo Vokietijos vakaruose iki Volgos rytuose ir nuo Baltijos iki rytinės 
Romos imperijos sienų su Balkanų šalimis? 

Ta pati sausra, avarus privertusi leistis į kelią, atnešė daug kančių ir Ro- 
mos provincijoms Bulgarijoje ir Skitijoje. Badas palietė ir slavų žemdirbius 
Lenkijoje ir Vakarų Ukrainoje, kurių gyventojai iš karto puolė savo kaimy- 
nus romėnus. Jų įsiveržimai buvo dažni. Į Romos teritorijas pradėjo brautis 
ir avarai, sudarę sąjungas su slavais ir kitomis gentimis; po tokių antpuolių jie 
dažnai užpuldavo ir savo sąjungininkus. 

Iki 570 m. avarų imperijos teritorija išsiplėtė iki 2500 km? nuo Baltijos 
iki Ukrainos, o jos valdovai gyveno iš „mokesčio už taiką“ mainais už įsipa- 
reigojimą nepuldinėti Romos imperijos. Padėtis blogėjo. Netenkanti didelių 
aukso kiekių kaip duoklės už taiką, kankinama pasikartojančių maro epide- 

mijų ir alinama nuolatinių karų, Romos imperija atsidūrė labai sunkioje pa- 
dėtyje. Jos mokesčių bazė sumažėjo 60 96 dėl maro ir slavų bei avarų užgrob- 
tų žemių. Iš „Teofano kronikos“ (The Cronicle of Theophanes), parašytos apie 
813 m., sužinome, kad „barbarai pavertė Europą dykuma, persai siaubia Aziją, 
jie ima į nelaisvę ištisus miestus ir nuolat praryja ištisas romėnų armijas“?! 

Kita Europos pusė irgi patyrė nepaprastus šalčius, ypač 535—555 m., suta- 
pusiais su didžiausiu maro paplitimu. Airijoje 538 m. buvo „duonos stygius“. 
554 m. „žiema buvo tokia atšiauri, su šalčiais ir sniegu, kad paukščiai ir lau- 
kiniai gyvuliai tapo tokie patiklūs, kad juos buvo galima paimti rankomis“. 

Tais metais buvęs romėnų miestas Vrokseteris netoli sienos su Velsu, 
anksčiau užėmęs 79 ha ir apjuostas 3 km ilgio žemės pylimu ir palisadu, susi- 
traukė iki 10 ha. Naujajame mieste namai buvo statomi nekreipiant dėmesio 
į senąsias žemės sklypų ribas.” 

Tas VI a. chaosas padėjo nemažą dalį viduramžių Europos pagrindų. 
Šis viduramžių Europos kūrimas baigėsi po 300 m., kai ji tapo feodalinių 

valstybių ir karo vadų mozaika, jungiama tik vieno tikėjimo — krikščiony- 
bės. Tačiau, nepaisant nukariavimų ir avantiūrų, Europa buvo žemdirbių 
žemynas. Potvynių, sausrų ir šaltų žiemų užgaidos veikė visų ekonominę 
sėkmę — nuo valdovų ir baronų iki amatininkų ir valstiečių. Pakako kelių 
iš eilės šlapių pavasarių ir šaltų vasarų, serijos Atlanto žiemos audrų ir 
potvynių, 2 m. sausros, kad tokie trumpalaikiai klimato pokyčiai keltų 
pavojų žmonių gyvybėms. 


er 


Iki 900 m. Viduržemio klimato ekotonas ir vėl pasislinko į šiaurę tada, kai 
ankstesnių šimtmečių karai ir politinė suirutė kiek aprimo ir stabilizavosi, o 
vienuolynai diegė sudėtingesnes žemdirbystės formas, kad žemės ūkis galėtų 
išmaitinti miestus ir pačius vienuolynus. 

400 m. maisto netrūko. Vasaromis šilti pastovūs orai prasidėdavo birželį 
ir tęsdavosi liepą, rugpjūtį ir dar ilgiau, todėl derlius būdavo gausus. Europos 
žemdirbiai laikėsi kasmetinės rutinos, siekiančios tolimą praeitį, ir dirbo ma- 
žus žemės sklypus, dažnai suskirstytus rėžiais. Šiame 400 m. trukusiame tarps- 
nyje, taikliai pavadintame šiltuoju viduramžių laikotarpiu, vidutinė vasaros 
temperatūra vakaruose buvo 0,7—1° aukštesnė už XX a. temperatūros vidurkį, 
o Vidurio Europoje atšilo dar labiau. Vegetacijos laikotarpiai pailgėjo, Pietų ir 
Vidurio Anglijoje klestėjo vynuogynai. Prancūzų aukštuomenė gėrė tiek daug 
anglų vyno, kad Prancūzija stengėsi išsiderėti tokias prekybos sutartis, kurios 
neleistų anglų vynui patekti į žemyną. 

Tais dievobaimingais laikais buvo manoma, kad kiekvieno žmogaus li- 
kimas yra Dievo, paskutinio iš gausybės dievybių nuo senovės Egipto, Meso- 
potamijos ir net dar senesnių laikų, rankose. Žmonės gyveno pasikliaudami 
Dievo malone, jo užtarimo siekė tik savo pamaldumu, išreiškiamu maldomis 
ir šventovių statymu. Dėkingumas Dievui buvo reiškiamas giesmėmis ir mal- 
domis, dosniomis aukomis, bet ypač — bažnyčių statymo banga. 

Nepaisant karų, schizmų ir kitokių kivirčų, tai buvo gotikinės architek- 
tūros šimtmečiai, kilo didžiulės šventyklos, tapusios viduramžių gyvenimo 
traukos centrais. Jose džiaugsmo ir gedulo, džiūgavimo ir krizių metu buvo 
skambinama varpais, per kiekvienas Velykas uždegama Naujoji šviesa, ženkli- 
nanti kitų žemės ūkio metų pradžią. 

Kiekvieną rudenį pilni vežimai gabeno naujo derliaus gėrybes kaip aukas 
Dievui. Palyginti su ankstesniais metais ir tuo, kas laukė ateityje, tie šimtme- 
čiai, žvelgiant į klimatą, buvo tikras aukso amžius. Tiesa, vietinių maisto ne- 
priteklių pasitaikydavo, žmonių gyvenimo trukmė buvo trumpa, o sunkaus 
darbo kasdienybė niekur nedingo. Tačiau nederliai buvo itin reti, kad ir vals- 
tiečiai, ir ponai manytų: Dievas jiems maloningas. Ir Dievas iš tikrųjų toks 
buvo — juk tuo metu Vakarų pusrutulyje baisios sausros griovė valstybes ir 
žlugdė žmonių bendruomenes visose sferose, kokias tik galima įsivaizduoti. 

1-1200 M. PO KR. 


Kai žmones kamuoja troškulys, tegu prisimena mane, nes aš 
turiu galių uždengti saulės veidą lietaus debesimis ir atsiųsti lietų 
nešančius vėjus kiekvieną dieną. Kai koks nors žmogus beria sėklą į 
sausą dirvą, tegu prisimena mane. Jei jis minės mano vardą ir matys 
mane, lietus laistys jo dirvą keturias ar penkias dienas, ir jis galės sėti 
savo sėklas. 


Kumastamkso, jumos indėnų Sutvėrėjo 
sūnaus žodžiai iš mito apie sutvėrimą 


sivaizduokime sausringą Kalifornijos kraštovaizdį prieš vienuolika šim- 

tmečių nuo gegužės saulės įkaitusiame mirgančiame ore. Kalvų šlaituo- 

se auganti žolė jau parudavusi. Elniai nejudėdami guli po ąžuolais, auga 

čiais prie išdžiūvusio upelio. Aukštai virš jų — mėlynas dangus be jokio 
debesėlio, oras toks vaiskus, kad toli nuo kranto esančios salos atrodo tarsi 
plaukiančios baltame rūke. 

Ramiojo vandenyno vanduo ryškiai mėlynas, jo paviršiaus nepašiaušia 
nė menkiausias vėjelis, bangos tingiai plakasi į smėlėtą krantą. Valtys yra ant 
kranto, ten, iki kur vanduo ateina potvynio metu. Iš kaimo įlanką pasiekia 
pūvančios žuvies, nuotėkų ir stovinčio vandens kvapai, sustiprinti džiovinamų 


ančiuvių smarvės. 

Net netoli esantis mažas šaltinis gyvenvietės žmones aprūpina tik menka 
srovele vandens. Karščio banga nesitraukia jau daug dienų; gilių aruodai jau 
beveik ištuštėjo. Jau ne vienerius metus laukiama lietaus, bet jis taip ir nepa- 
sirodo. 

Šio kaimelio žmonės sulysę, akivaizdūs blogos mitybos požymiai, tačiau 
jie bent netoli kranto gali pasigauti žuvies. Jų giminėms, gyvenantiems toliau 
nuo vandenyno, reikia tenkintis tik įvairiais nelabai valgomais augalais, kurių 
normaliomis sąlygomis jie net nepaliestų. Sausra trunka jau tiek laiko, kiek 
siekia žmonių atmintis. Tačiau kitoje Žemės rutulio pusėje žemdirbiai klesti ir 
stato puikiausius paminklus savo dievui. 


er 


Penkis viduramžių šiltojo laikotarpio šimtmečius, 900-1300 m., Europoje 
vyravo šilti, pastovūs orai. Speiguotų žiemų, vėsių vasarų, įsimintinų audrų 
pasitaikydavo tik retkarčiais. Daugelis vasarų džiugino puikiomis dienomis, 
auksine saule, gausiais derliais. Didžiulės gotikinės katedros stiebėsi į dan- 
gų kaip brangi meilės Dievui išraiška. Architektai, mūrininkai, dailidės kūrė 
genialius kūrinius, „nuostabaus subtilumo ir šviesumo statinius su aukštais 
grakščiais spalvoto stiklo langais.“! 

Kiekviena iš šių nežemiškų Dievo garbinimo vietų buvo savotiška auka — 
kūriniai iš akmens ir kitų medžiagų buvo skiriami Dievui, tikintis jo malonių. 
Didžiausia iš jų — gausūs derliai — dovanų dovana Europai, kurios natūrinių 
ūkiu besiverčiantys žemdirbiai tebegyveno nuo derliaus iki derliaus. Anglijo- 
je klestėjo vynuogynai. Norvegai jūra pasiekdavo Grenlandiją ir Labradorą. 
Maisto nepriteklių pasitaikydavo, o alinantys žemės dirbimo, sėjos ir pjūties 
darbai niekada nesibaigdavo, tačiau tikras badas buvo retenybė. Ir valstiečiai, 
ir ponai dievobaimingai manė, kad Dievas jiems palankus. 

Amerikoje tie patys 500 m. buvo paženklinti didele sausra, badu, karu 
šiaurėje ir dviejų didelių civilizacijų žlugimu pietuose. 

Trumpalaikiai klimato reiškiniai, sakykime, sausros, retai kada palieka 
ryškią žymę. Tačiau viduramžių šiltojo laikotarpio (dažnai vadinamo vidu- 
ramžių klimato anomalija) sausros Amerikos vakaruose paliko didžiulius pėd- 
sakus, kurie atsispindi jūros kernuose, žiedadulkių pavyzdžiuose, medžių rie- 
vėse Andų ledynų kernuose. 

Nuo Kalifornijos pakrantės iki majų žemumų ir Titikakos ežero tie penki 
staigiai užėjusių sausrų šimtmečiai sukėlė sumaištį žmonių bendruomenėse, 
jau ir taip gyvenusiose ties aplinkos teikiamų galimybių riba. Didžiosios vi- 
duramžių šiltojo laikotarpio sausros Naujajame pasaulyje yra taip gerai doku- 
mentuotos, kad galime gauti vertingų įžvalgų, kaip senovės Amerikos vietinių 
gyventojų bendruomenės, kad ir kokios jos būtų — medžiotojų-rinkėjų, natū- 
riniu ūkiu besiverčiančių žemdirbių ar sudėtingos civilizacijos — susidorojo su 
aplinkos iššūkiais. 

Ši istorija prasidėjo Pietų Kalifornijoje, kur dėl palankaus likimo turime 
vieną iš tiksliausių įrašų apie trumpalaikius klimato pokyčius per pastaruosius 
3000 m. — tokį, kokio nėra aptikta jokioje kitoje Šiaurės Amerikos vietoje. Tie 
duomenys gauti iš jūros gręžinio Santa Barbaros sąsiauryje — 198 m kerno, 
kurio 17 m sudaro holoceno nuogulos. Čia kas 1000 m. nusėsdavo maždaug 
po 1,5 m nuogulų su foraminiferomis. 

Daglas ir Džeimsas Kenetai (Douglas, James Kennett) — sūnus ir tėvas, 
archeologas ir okeanografas — remdamiesi jūrų foraminiferomis ir PJMS ra- 
diokarboniniu amžiaus nustatymo metodu gautais duomenimis, gavo labai iš- 
samų jūrinio klimato kaitos šiame regione kas 25 m. per pastaruosius 3000 m. 
vaizdą. Mažai kur yra tokio tikslumo duomenų apie senuosius laikus.? 

Santa Barbaros sąsiauryje vyrauja vėjai, pučiantys lygiagrečiai su kranto 
linija, iš vakarų į rytus. Dėl Žemės sukimosi tie vėjai vandenį toliau nuo kran- 
to varo stačiu kampu vėjo krypties atžvilgiu — tai vadinamasis Koriolio jėgos 
pasireiškimo padarinys. 

Paviršinį vandenį, tekantį tolyn į jūrą, keičia iš gelmių kylantis šaltes- 
nis vanduo, turintis daug maisto medžiagų, skatinančių jūros dumblių ir fi- 
toplanktono augimą. Šioje vienoje iš produktyviausių pasaulyje ekosistemų 
fitoplanktonu minta žuvys, jūros žinduoliai ir paukščiai. Prie kranto esantys 
gelmių vandens kilimo į paviršių regionai sudaro tik 1 96 vandenynų ploto, 
tačiau jiems šiuo metu tenka apie 50 96 pasaulinio žuvies sugavimo. 

Pavasarį ir vasarą daug maisto medžiagų turintis šaltas vanduo smarkiai 
kyla į paviršių toliau nuo kranto, į pietus nuo Conception kyšulio ir yra 
nešamas toliausiai į vakarus esančių Sąsiaurio salu (Channel Islands) link. 
Dėl to vietose, kadaise buvusiose čiumašų genties indėnų panosėje, klesti 
nepaprasta organinio jūros pasaulio įvairovė. Deja, žvejybos produktyvumas 

kito dėl daugelio priežasčių, tarp ju — ir nuo vėjo greičio bei El Ninjo įvykių 
padarinių, nes dėl jų Santa Barbaros sąsiauryje susidarydavo kitokios okea- 
nografinės sąlygos. 

Toks buvo Kenetų vykdytų jūros kerno tyrimų fonas. Jie nustatė, kad 
nuo ledynmečio pabaigos iki maždaug 2000 m. pr. Kr. klimatinės sąlygos 
buvo nusistovėjusios, bet vėliau klimato stabilumas smarkiai sumažėjo. Nu- 
statę deguonies izotopų koncentracijos skirtumus mažytėse kerne išlikusiose 
foraminiferose, gyvenusiose prie paviršiaus ir didesniuose gyliuose, jie galėjo 
išmatuoti šaltesnio vandens, turinčio daug maisto medžiagų, natūralaus kili- 
mo į paviršių intensyvumą. 

Radiokarboniniu metodu nustatę foraminiferų amžių, Kenetai galėjo nu- 
matyti ir to vandens kilimo intensyvumo svyravimus bei palyginti su šaltais 
sausais laikotarpiais, nustatytais pagal medžių rieves įvairiose Pietų Kalifor- 
nijos vietovėse. Šitaip Kenetai gavo nepaprastai tikslų klimato kaitos Santa 
Barbaros sąsiauryje po 1000 m. pr. Kr. vaizdą ir galėjo nuspėti sausras, kurios 
ištiko šį regioną šiltojo viduramžių laikotarpio metu.? 

Jie nustatė, kad 450-1300 m. jūrų vandens temperatūra staigiai nukrito, 
ji buvo apie 1,5 *C žemesnė už vidutinę vandens paviršiaus temperatūrą Santa 
Barbaros sąsiauryje viso holoceno metu. 3,5 šimtmečio, 950-1300 m., šalto 
gelmių vandens kilimas į paviršių buvo itin intensyvus, ir dėl to vietinė žūklė 
buvo labai produktyvi. Po 1300 m. vandens temperatūra stabilizavosi, vanduo 
tapo šiltesnis. Dar po 200 m. šalto vandens kilimas aukštyn kiek sumažėjo, ir 
jūros produktyvumas nukrito. 

Žemesnės vandens paviršiaus temperatūros ir šalto gelmių vandens kili- 
mo didėjimas sutapo su įvairaus intensyvumo sausromis, nustatytomis pagal 
Pietų Kalifornijos kalnuose augusių medžių rieves. Šaltuoju 450-1300 m. lai- 
kotarpiu buvo dažni klimato pokyčiai, kurie ypač sustiprėjo 950—1500 m., 
įsigalėjus nuolatinei sausrai. 

Intensyviausi sausrų ciklai nustatyti 500—800, 980-1250 ir 1650- 
1750 m. Įdomu, kad tos pačios medžių rievės rodo, jog per 1000 m. laiko- 
tarpį, kurį apima šiuo metodu gauti amžiaus nustatymo duomenys, gausių 
kritulių laikotarpių, tokių, kaip XX a. viduryje, būta tik 3 kartus. Šaliai, su- 
siduriančiai su nesutarimais dėl vandens išteklių paskirstymo, tai turėtų būti 
priverčianti atsimerkti naujiena. 

Portugalų tyrinėtojas Chuanas Rodrigesas Kabriljas (Jodo Rodrigues Cabrilho) 
(dažniau žinomas kaip Cabrillo), 1542 m. atplaukęs į Santa Barbaros sąsiaurį, 
čia rado iš pažiūros gerai įsikūrusius žvejus tankiai apgyventoje jūros pakran- 
tėje. Jis rašė: „Prie mūsų laivų priplaukė puikios valtys, kiekvienoje iš jų buvo 
po dvylika ar trylika indėnų. Jie gyvena apskrituose namuose su stogais iki 
žemės, rengiasi žvėrių kailiais, minta gilėmis ir baltomis kukurūzų grūdų dy- 
džio sėklomis.“ 

Pakrantėje ir toliau nuo kranto esančiose Sąsiaurio salose gyveno apie 
15 000 čiumašų genties medžiotojų-rinkėjų, įsikūrusių nuolatiniuose kelių 
šimtų žmonių kaimuose. Tai buvo viena iš sudėtingiausių Šiaurės Amerikos 
visuomenių. Čiumašai ispanams padarė gerą įspūdį, jie juos apibūdino kaip 
„gero būdo, malonius, dosnius“. 

Kiekvienas didesnis kaimas turėjo bent po vieną paveldimą vadą, kuris 
dėvėjo „mažą gobtuvą, panašų į liemenę iki juosmens, padarytą iš meškos 
kailio“. Su savo sudėtingomis, lentomis išmuštomis valtimis, kokių Ramiojo 
vandenyno pakrantėje niekas daugiau neturėjo, ir iš pažiūros neišsenkančiais 
maisto šaltiniais, čiumašai gyveno tarsi kokiuose pakrantės rojaus soduose. 

Ispanų keliautojas Pedras Fachesas (Pedro Fages) rašė: „Galima sakyti — jie 
be paliovos valgo visą dieną.“? Tačiau tiksliau yra teigti, kad jie gyveno, visą 
laiką laukdami bado, nes ta jų gerovė buvo tik tariama, iliuzinė. Ciumasai 
labai nukentėjo nuo šiltojo viduramžių laikotarpio sausrų, dėl jų visuomenė 
visiškai pasikeitė. 

Niekas nežino, kada čiumašai įsikūrė tuose kraštuose, bet tai buvo labai 
seniai. Sprendžiant pagal mažą archeologinių radimviečių tankį, šioje pakran- 
tėje iki 2000 m. pr. Kr., kai kritulių pasitaikydavo gerokai mažiau nei dabar, 
gyveno palyginti mažai žmonių. Tiems tūkstantmečiams priklauso ir „klimato 
optimumo“ laikotarpis (dažnai žinomas Altithermal pavadinimu), atnešęs į 
Europą palankias klimatines sąlygas.“ 

Tačiau tie laikotarpiai buvo optimalūs ne visur — jie, iš tikrųjų, rodo šiltąjį 
viduramžių laiką, kai buvo daug kritulių Europoje ir siautėjo baisios sausros 
Amerikos vakaruose. Tų tūkstantmečių metu dėl aukštos Ramiojo vandenyno 
temperatūros jūros produktyvumas išliko žemas. 

Apie 3000 m. pr. Kr., kaip tik tada, kai Egipte ir Mesopotamijoje atsi- 
rado pirmosios miestu civilizacijos, ir Centrinéje Amerikoje grupelé rinkéju 
bendruomenių augino kukurūzus, kažkas pasikeitė. Tükstancius metu šios 
bendruomenės vakaruose visą laiką buvo mažos net ir geriausiai aprūpintose 
vandeniu teritorijose. 

Po 3000 m. pr. Kr. klimatas ten buvo labai panašus į dabartinį: vargi- 
no tokie patys nenuspėjami krituliai ir truputį žemesnė temperatūra nei per 
ankstesnius 4000 m. Klimato optimumo metu gyvenę žmonės taip sėkmin- 
gai prisitaikė prie daug sausesnių sąlygų, kad gyveno prie žemės išmaitinimo 
pajėgumo ribos. Dabar geri laikai sugrįžo, buvo daugiau maisto, ir gyventojų 
skaičius sparčiai augo ir pakrantėje, ir krašto viduje. 

Didėjo ir maisto stygiaus pavojai. Kalifornijoje atėjo metas, kai daug tūks- 
tančių metų vartotų pagrindinių maisto produktų ėmė nepakakti. Gyvento- 
jai grįžo prie daugiau paruošimo reikalaujančio maisto — gilių — kaip darė ju 
labai tolimi giminaičiai Pietvakarių Azijoje prieš kelis tūkstančius metų. Jie 
taip pat daug intensyviau užsiėmė žvejyba ir jūros žinduolių medžiojimu. 

Iki 2000 m. pr. Kr. dauguma Kalifornijos bendruomenių nuolat klajo- 
jo, ieškodamos tokio maisto, kurį buvo lengviausia rinkti ir apdoroti. Tačiau 
gilių vartojimo padariniai Kalifornijos gyventojams buvo tokie patys, kaip ir 
natufiečiams Levante. Kasdieninis jų smulkinimo ir plovimo darbas pririšo 
moteris prie piestų ir sandėliavimo indų. 

Daugelis vakarinių grupių įsikūrė keliose pagrindinėse stovyklose, kurio- 
se praleisdavo bent kelis mėnesius. Jų pasaulis susiaurėjo nuo šimtų kvadra- 
tinių kilometrų iki kokio nors vieno upės ar ežero baseino, mažo pakrantės 
ruožo ar dykumos plotelio, kur plytėjo keli neišdžiūstantys vandens šaltiniai. 
Tuo pat metu gerokai daugiau žmonių sulaukdavo brandos amžiaus, ir gyven- 
tojų skaičius sparčiai augo. 

Sumažėjusi gyvenamoji erdvė buvo per maža, kad bet kuri grupė galėtų 
joje išsilaikyti pati viena. Sausringais metais ar neužderėjus gilėms, kaimyninės 
grupės dažniau ėmė keistis maisto produktais ir kitomis prekėmis. Ilgainiui 
egalitarinės grupės tapo struktūruotos, nes jų vadovams reikėjo tvarkyti narių 
santykius su grupe ir visos grupės santykius su kitomis grupėmis. 

Kai kurie grupių vadovai, žmonės, laikomi turinčiais ypatingų, antgam- 
tinių galių, įgijo teisę lengviau prieiti prie gilių atsargų, kitokio turto ir tapo 


=232— 


DIDZIOSIOS SAUSROS 


daug sudėtingesnių bendruomenių vadovais, ypač tose teritorijose, kur maisto 
įvairovė ir gausa leido išmaitinti daug gyventojų. 1500 m pr. Kr. čiumašų pro- 
tėviai Santa Barbaros regione vartojo giles bei pačius įvairiausius jūrinius mais- 
to produktus ir gyveno daug didesnėse gyvenvietėse nei ankstesniais laikais. 


er 


Kristaus gimimo metu čiumašai pateko į béda.* Aukštesnė temperatūra dau- 
geliui šimtmečių sumažino gelmių vandens kilimą toliau nuo kranto, todėl 
ančiuvių, kuriais mito augančios kaimų bendruomenės, sumažėjo. Ir apskri- 
tai žvejyba tapo ne tokia produktyvi kaip anksčiau. Tačiau gyventojų skaičius 
Sąsiaurio salose ir žemyne nepaliaujamai didėjo. Kaimyninių bendruomenių 
teritorijų ribos tapo daug griežtesnės. Net esant keleriems iš eilės geriems me- 
tams, kai gausu kritulių, neblogi žvejybos laimikiai ir nemažas valgomųjų žo- 
lių, gilių derlius, daugelis bendruomenių turėjo tik nedidelį maisto perteklių. 

Vėliau reikalai pablogėjo. Kenetų jūros kernas rodo, kad po 450 m. van- 
denyno vanduo atvėso, ir gelmių vandens kilimas suintensyvėjo. Pakrantės 
žvejyba labai pagerėjo. Tačiau, vandeniui atvėsus, atėjo ir sausra, o kadangi 
dabar reikėjo išmaitinti jau kur kas daugiau burnu, tai kai kuriuose vandeny- 
no rajonuose buvo sugaunama aiškiai daugiau žuvies, nei leistina (taip yra ir 
šiandien). 

800 m. klimatas buvo nenuspėjamas, ir sausra suintensyvėjo. Periodiškai 
pasikartojantys El Ninjo atvejai atnešdavo stiprias audras ir potvynius, slopino 
šalto gelmių vandens kilimą ir išraudavo su šaknimis pakrantės laminarijas, ku- 
riu „plantacijose“ buvo gausu žuvų. Tačiau archeologiniai duomenys perša min- 
tį, kad padariniai pakrantės bendruomenėms tikriausiai buvo palyginti maži. 

Didžiausia bėda palietė toliau nuo pakrantės esančius rajonus, kur sausros 
skaudžiai smogė toms bendruomenėms, kurios pasikliovė riešutų derliais, val- 
gomosiomis žolėmis ir medžiojamaisiais žvėrimis bei paukščiais. Tiems gyven- 
tojams visur ir visada nepaliaujamai grėsė sausros sukelti maisto nepritekliai. 

Dabar čia gyveno kur kas daugiau žmonių, bendruomenėms priklausan- 
čių teritorijų ribos buvo griežčiau nustatytos, sustiprėjo konkurencija, kam 
turėtų priklausyti ąžuolynai. Bendruomenių vadai kovojo dėl teritorijų ir ište- 
klių. Iš tikrųjų jie kovojo dėl maisto, nes jų kaimams grėsė blogos mitybos ir 
bado pavojus. Kartu labai sumažėjo ir neišdžiūstančių vandens šaltinių. 

Tükstancius metų pakrantės ir toliau nuo kranto esančios bendruomenės su- 
darė kultūrinį kontinuumą. Toliau nuo kranto gyvenantys žmonės buvo neatski- 
riamai susiję su pakrantėje gyvenančiųjų likimais. Giminystės ryšiai ir socialiniai 
įsipareigojimai jungė net toli viena nuo kitos esančias bendruomenes senoviniais 
tarpusavio priklausomybės ryšiais. Todėl maisto stygius ir bendruomenių tarpusa- 
vio lenktyniavimas veikė visus, kad ir kur jie gyventų — toli nuo kranto, pakrantėje 
ar Sąsiaurio salose. Sausros kūrė naują socialinę tikrovę — kupiną įtampos pasaulį, 
kuriame draugystė ir priešiškumas buvo apibrėžti aiškiai ir griežtai. 

Nuo senų senovės Kalifornijos bendruomenės, susidūrusios su sausra ar 
potvyniu, maisto stygiumi ar gilių nederliumi, visada išsikeldavo. Ciumasai 
tokios galimybės neturėjo, nes šiame regione jau gyveno per daug žmonių. 

Archeologė Džinė Arnold (Jeanne Arnold) sako, kad daug bendruomenių 
Santa Kruso salą, didžiausią iš toliau nuo kranto esančių salų, žmonės paliko I 
tūkstantm. po Kr. sausringaisiais šimtmečiais greičiausiai dėl to, kad joje buvo 
per mažai paviršinio vandens. 

Biologai-antropologai Patricija Lambert (Patricia Lambert) ir Filipas 
Vokeris (Philip Walker) rado aiškių patologinių pokyčių dėl blogos mitybos 
įrodymų: akiduobių akytumas (cribra orbitalia), išsivystantis dėl anemijos — 
geležies trūkumo.? Tačiau daugiausiai akivaizdžių socialinių pokyčių įrodymų 
duoda karo aukų tyrimai.'° 

P. Lambert ir E Vokeris, pradėję tirti skeletus, palaidotus 300-1150 m. 
kaimo kapinėse, nustatė daug kaukolių sužalojimų, greičiausiai vėzdų ar kir- 
vių smūgių. Daugiausiai jų buvo šimtmečiais prieš 1150 m. Vėliau tokių su- 
žeidimų dažnis smarkiai sumažėjo. 

P. Lambert taip pat ieškojo svaidomaisiais ginklais — strėlėmis ir ietimis — 
padarytų sužeidimų. Ji rado daug atvejų su užgijusiomis žaizdomis, kurios ga- 
lėjo atsirasti, kovojant palyginti netaikliai svaidomais ginklais." XIX a. indėnų 
tarpusavio karuose strėlėmis padarytų žaizdų tyrimas parodė, kad daugiausia 
mirtinų žaizdų padaroma, kai pažeidžiami minkštieji krūtinės ląstos ir pilvo 
ertmės audiniai. 

Pavienių svaidomaisiais ginklais padarytų sužeidimų rasta nuo 3500 m. 
pr. Kr., bet 300-1150 m. jie tapo daug dažnesni. Karai nebuvo įgimtas čiuma- 
šų polinkis ar koks nors jų kultūros padarinys, o tik reagavimas į aplinkos sa- 
lygas. Strėlių padarytų sužeidimų pagausėjo gyventojų skaičiaus augimo metu, 

kai Zmonés émé gyventi daug didesnése gyvenvietése, o vis labiau ribotos te- 
ritorijos nebepajėgė aprūpinti patikimais maisto ir vandens ištekliais. Atsitik- 
tiniai paveldimų vadų karai daug šimtmečių liko čiumašų gyvenimo dalimi. 

Atrodo, smurtiniai veiksmai apogėjų pasiekė prieš 1150 m. Vėliau jų ge- 
rokai sumažėjo. Dėl dar tik iš dalies suprantamų priežasčių čiumašai nusigręžė 
nuo smurto ir sukūrė visiškai naują visuomenę. Susidaro įspūdis, kad jie staiga 
atėjo į protą — tai, be abejo, drąsus tvirtinimas, bet atrodo, jis nėra perdėtas. 

Susidūrę su smurto augimu, nuolatiniu badavimu, o gal net su vietinių 
bendruomenių žlugimais, jų vadai lyg suprato: jie visi yra tokioje pačioje pa- 
dėtyje, kad įmanoma išlikti ne konkuruojant, o didinant bendradarbiavimą, 
tarpusavio priklausomybę. Ištisus šimtmečius pakrantės ir toliau gyvenančias 
bendruomenes siejo tarpusavio ryšių tinklas. 

Tačiau atrodo, kad jis iš dalies sutrūkinėjo nepasitikėjimo ir didėjančios 
konkurencijos dėl maisto išteklių aplinkoje. Kartu pasikeitė ir visuomenės 
struktūra — dabar daugiau žmonių gyveno visai šalia vienas kito palyginti di- 
delėse gyvenvietėse. Grupių teritorijos sunyko, o gyventojų jose padaugėjo. 
Kiekviena grupė turėjo lyderius, kurie savo padėtį išsikovojo gebėjimais įtikin- 
ti kitus ir karais. Kai 300 m. pr. Kr. — 850 m. po Kr. linkusį į nenuspėjamas 
sausras pasaulį pakeitė nuolatinės sausros pasaulis, čiumašų vadams neliko 
kito būdo prisitaikyti prie jo, kaip tik glaudžiau bendradarbiauti tarpusavyje. 
Nebebuvo prasmės kovoti dėl išteklių, kurių jau niekas nebeturėjo. 

Iš maisto išteklių šaltinių liko tik jūra. Tie pokyčiai sutapo su šiltuoju vi- 
duramžių laikotarpiu, kuris Ramiojo vandenyno pakrantėje išsiskyrė žemesne 
vandens paviršiaus temperatūra. Jūros produktyvumas 950-1300 m. smarkiai 
išaugo, kai toliau nuo kranto suintensyvėjo gelmių vandens kilimas. 

Reaguojant į tai, aiškiai matyti ir socialinių pokyčių požymiai: augan- 
tis archeologinių radimviečių skaičius, daug didesnės nuolatinės gyvenvietės 
pakrantėje, akivaizdus karolių iš kriauklelių bei kitokių egzotiškų artefaktų 
skaičiaus padidėjimas žemyne ir Sąsiaurio salose. 

Kai kurie turtingi individai, iš kurių daugelis buvo lentomis išmuštų valčių 
savininkai, tapo įžymiais žmonėmis. O tokios valtys, būdingos tik čiumašams, 
buvo gaminamos iš vandens atneštos medienos; jos buvo sudėtingos, tinkamos 
plaukioti atviruose Santa Barbaros sąsiaurio vandenyse. Turėdami jas, čiumašų va- 
dai valdė prekybą gilėmis ir papuošalais iš jūros kriauklelių tarp salų ir žemyno." 

Kiekvienos bendruomenės vadas išlaikė nepriklausomybę, tačiau egzis- 
tavo ir ankstesniais laikais nežinomas ekonominės tarpusavio priklausomybės 
lygis. Maisto atsargos stabilizavosi, jos buvo paskirstomos tolygiau. Nepaisant 
gerai dokumentuotų intensyvios sausros, kartais ir blogos mitybos laikotarpių, 
ryškiai pagerėjo ir salų, ir žemyno gyventojų sveikata. Kartu visi vadai bei jų 
šeimų nariai priklausė antap grupei — oficialiai asociacijai, prižiūrinčiai šokius 
bei kitokius ritualus, įtvirtinančius naują socialinę tvarką. Joje šamanai užti- 
krino pasaulio tęstinumą. 5 

Novatoriškais sprendimais ir ilgalaikiu pragmatiškumu čiumašai prisitai- 
kė prie didžiųjų sausrų. Juos gelbėjo pakrantinės žvejybos produktyvumas, iš 
dalies kompensavęs sausringas sąlygas žemyne. 

Tačiau atlaikyti krizę ir išsaugoti vieną iš sudėtingiausių pasaulyje me- 
džiotojų-rinkėjų visuomenę čiumašams padėjo jų vadų paveldimumas, vadų 
šeimų tarpusavio ryšiai, išmaningai atliekami ritualai ir griežta prekybos san- 
tykių kontrolė. Jų kultūra, kurioje nebuvo griežtų socialinių rangų, karių ir 
vergų, pasirodė esąs puikus nenuspėjamo, kartais ir audringo klimato kraštu- 
tinumų pasaulio iššūkių sprendimas. 


er 


Čako kanjonas prieblandoje: įžengiu į sutemas, iš abiejų pusių stačios uolos juo- 
duoja bekraščio dangaus skliauto fone. Gili tyla mane gaubia tarp šešėlių ten, kur 
kadaise buvo dideli Protėvių pueblo namai, paskendę nakties slaptybėje. Tyloje 
įsivaizduoju degančių malkų dūmų kvapą, šunų lojimą, tyliai kalbančius žmo- 
nes — žodžiu, kasdienes žmonių gyvenimo smulkmenas. Švelnus nakties vėjelis 
vėsina mano plaukus, ir praeities reginiai išnyksta. Sunku įsivaizduoti, kad kadaise 
čia gyveno daugiau kaip 5000 žmonių, kol kaprizingoji sausra juos iš čia išvarė. 

Kalifornijos čiumašai prisitaikė prie šiltojo viduramžių laikotarpio krizės, 
suintensyvindami ritualinę veiklą ir pereidami prie naujo vadovavimo stiliaus. 
Žemyno gilumoje, toms pačioms sausroms užgriuvus Protėvių pueblo žemes, 
į tai buvo reaguota visiškai kitaip.“ 

Protėvių pueblas, kurį anksčiau Pietvakariuose vadino anasazi (senovi- 
nis), prieš beveik 1000 m. Šiaurės Amerikoje buvo vienas iš didžiausių miestų. 
Čia visą laiką gyveno natūriniu ūkiu užsiimantys žemdirbiai, dirbę savo skly- 
pus net ir gyvendami dideliuose puebluose. 


= 236 - 


DIDZIOSIOS SAUSROS 


Protėvių pueblo žemdirbiai buvo prisitaikę prie sausringo San Chuano 
plokščiakalnio sąlygų ir tapo specialistais, patariančiais, kaip išsirinkti dirvas, 
turinčias reikiamų drėgmės sulaikymo savybių, šiauriniuose ir rytiniuose šlai- 
tuose, gaunančiuose mažai tiesioginės saulės šviesos. 

Kiekvienas žemdirbys javus sėjo upių salpose ir išdžiūstančių upelių — 
arroyo — žiotyse, kur dirvos buvo drėkinamos jau savaime. Jie nukreipdavo 
norima kryptimi upelių ir šaltinių vandenį, išnaudojo kiekvieną kritulių lašą. 
Visokiausiais būdais stengėsi sumažinti javų nederliaus pavojų. Įprastas daly- 
kas — išmėtyti sklypus plačiai po visą teritoriją, siekiant išvengti vietinių sausrų 
ar potvynių. 

Jie išmoko vegetacijos laikotarpį nuo įprastinių 130 ar 140 dienų sutrum- 
pinti iki 120 dienų, sėdami šešėlyje esančiuose šlaituose, įvairiuose aukščiuose 
ir skirtingose dirvose. Jie buvo vieni iš labiausiai įgudusių vietinių amerikiečių 
žemdirbių. 

Daug šimtmečių Protėvių pueblo bendruomenės naudojo tą pačią prisi- 
taikymo prie savo rūsčios aplinkos taktiką, kuri padėjo atlaikyti besikeičiantį 
kritulių kiekį kiekvienais metais, ištisus dešimtmečius trunkančias sausras ir 
sezoninius pokyčius. El Ninjo lietūs ir kiti įprastiniai klimato reiškiniai rei- 
kalavo lankstaus prisitaikymo laiku — pradėti dirbti daugiau žemės, labiau 
pasikliauti laukiniais valgomaisiais augalais, o svarbiausia — nesėdėti vienoje 
vietoje. Kol maitinamasis žemės pajėgumas nebuvo iki galo išnaudotas, žmo- 
nės turėjo daug pasirinkimų. 

Klajojimas buvo giliai įsišaknijęs Protėvių pueblo filosofijoje. Kiekviena 
bendruomenė turėjo savo poemas, dainas, giesmes. Daugelis iš jų išlikimą sie- 
jo su mobilumu, kaip tai daroma Simono Ortiso (Simon Ortiz) šiuolaikiniame 
eilėraštyje apie Akomos pueblą, sąmoningai parašytame senoviniu stiliumi: 


Mes išliksime taip, aš žinau. 

Tiktai taip, aš žinau. 

Stai lietus. 

Ir į kalnus, kanjonus ateina gyvybė. 

Mes keliavome taip, mes istorijom kelią matavom 
Ir mylėjome savo vaikus... 

Mes kartojom, be galo kartojom, 

Kad išliksime taip.” 


- 237 - 


ILGOJI VASARA 


„r 1 M NES 4 


KOLORADAS 
nili T 


zu 
~ 
esa Verde 

= “ae 


| San Chuano 
: H upės baseinas d 
: : Lv | Chaco Canyon 
i ka krituliai | 
1 | 
| 


ica) 


NAUJOJI 
MEKSIKA 


fo 
H E ARIZONA 1 ^ 
i" i 
e. pees 
je 1 Fr, 
LI 
B "US ui m mas a \ 
ITi 
i - j MEKSIKA X 


VIETOVÉS IR RADIMVIETÉS BEI KRITULIU ISKRITIMO VIETOS SIAURÉS AMERIKOS PIE- 
TVAKARIUOSE. STORA PILKA LINIJA RODO RIBA TARP SIAURRYTINIO REGIONO ZIEMOS 
IR VASAROS KRITULIU MODELIU IR PIETRYTINIO REGIONO GERIAU PROGNOZUOJAMU 
VASAROS KRITULIU 


Daug šimtmečių klajojimo strategija veikė gerai. Žmonės gyveno sava- 


rankiškose bendruomenėse, bet kiekvienas kaimas ir kaimelis, net pats ma- 
žiausias, palaikė ryšius su artimais ir tolimais kaimynais — giminystės ryšiais 
ir asmeninėmis draugystėmis. Daugelis tų ryšių įveikdavo didelius atstumus, 
pasiekdavo vietas, kur visiškai kitokie kritulių modeliai. Tai buvo papildomas 
apsidraudimas žmonėms, įpratusiems pasikliauti kitais, ištikus nederliui ar pa- 
dėti jiems. Protėvių pueblo namų ūkiai ir bendruomenės visą laiką prisitaiky- 


davo ir prie sausringų, ir prie drėgnų metų. 


800 m. daugelis Protėvių pueblų gyveno didelėse gyvenvietėse. Maži kai- 


meliai tapo kambarių ir sandėlių telkiniais, jie buvo statomi greta vienas kito 

ir sudarydavo daug didesnes bendruomenes nei ankstesnių laikų kaimeliai. 
Gyventojų skaičius augo ir tokiose vietovėse, kaip Čako kanjonas Naujosios 
Meksikos valstijoje ir toliau į šiaurę Moktesumos slėnyje bei Mesa Verde vieto- 
vės Keturių Kampų regione Kolorado valstijos pietuose. 

Medžių rievės rodo, kad 900 m. pradžioje kritulių šiaurėje buvo daugiau 
nei įprasta. 840—860 m. kai kurių Protėvių pueblų bendruomenėse šiaurėje 
esančiame Dolores slėnio regione buvo dešimtys šeimų.!* Tuomet kritulių su- 
mažėjo, ir pradėjo veikti senosios klajojimo doktrinos. Gyventojai paliko savo 
didelius pueblus ir pasklido po apylinkes. 

Kitaip buvo pietuose, kur Čako kanjono gyventojai naudojosi šaltiniais 
ir natūraliais šaltinėliais kukurüzams auginti tinkamiausiose vietose." Iki 
750 m. daugelis buvusių kaimų tapo mažais pueblais. IX-X a. vasarą kritulių 
kiekis buvo labai nepastovus, bet Čako gyventojai, užuot pasklidę po apylin- 
kes, dėl mums nesuprantamų priežasčių pasistatė tris „didelius namus“ ties 
didžiausių upių baseinų susilietimo vietomis. 

Didžiausias iš jų, Pueblo Bonito, buvo penkių aukštų ir juo naudotasi 
daugiau kaip 200 m. Savo klestėjimo laikais XI a. Pueblo Bonito turėjo ne ma- 
žiau kaip 600 naudojamų kambarių, ir jame galėjo gyventi apie 1000 žmonių. 

1050 m. Čako kanjone dominavo 5 dideli pueblai, o gyventojų skaičius 
juose išaugo iki 5500. Šis kanjonas nėra labai didelis, bet jis tapo svarbaus 
Protėvių pueblo visatos centru, ne mažiau kaip 70 bendruomenių, pasklidusių 
daugiau kaip 65 000 km? šiaurės vakarų Naujosios Meksikos ir pietų Ko- 
lorado valstijos dalies teritorijoje, židiniu. Čakas dabar tapo didelės šventos 
teritorijos, apibrėžtos toliau nuo jo esančių bendruomenių ir ceremonijų takų, 
centru. Kanjonas buvo labai svarbi ir bauginanti vieta. 

1050-1100 m. gausiai lijo. Čakas ir jo apylinkės klestėjo tikriausiai ilgiau, nei 
būtų klestėjęs sausringesniais laikais. Nuolatinis gyventojų skaičiaus augimas ne- 
buvo problema tol, kol žiemos krituliai drėkino laukus. Tik štai 1130 m. kanjone 
įsigalėjo 50 m. trukusi sausra. Gelbėtis nuo jos Čako gyventojai turėjo tik vieną 
būdą, giliai įsišaknijusį jų psichikoje — iškeliauti. Pakako kelių žmonių kartų, kad 
didieji namai ištuštėrų. Daugiau kaip pusė Čako gyventojų pasklido po kaimus, 
kaimelius ir pueblus, esančius toli nuo kanjono. Netrukus jį paliko beveik visi. 

Puiki klestinti Protėvių pueblo kultūra išliko toliau į šiaurę aukštesnėje 
teritorijoje esančiame ir drėgnesniame Keturių Kampų regione. Jame buvo 

daug sléniu ir kanjonu, kuriuose sausringa Zemdirbysté veiké gerai, o méne- 
siais, kai maisto trüko, buvo galima pereiti prie gausiu medZiojamuju Zvériu 
bei paukščių ir prie valgomųjų augalų. 

XII a. šimtai namų ūkių iš išsisklaidžiusių bendruomenių persikėlė į dide- 
lius miestus prie upių, į apsaugotus nuo vėjų slėnius. Jie gilių kanjonų sienose 
įsirengdavo uolų pastoges, tokias, kaip vadinamieji Uolų rūmai Mesa Verde 
vietovėje, kuriuose buvo 220 iš akmenų sumūrytų kambarių ir 23 šventi po- 
žeminiai kambariai (Aivas). 

Kur kas daugiau žemdirbių gyveno didelių upių baseinuose į šiaurva- 
karius nuo Mesa Verde. Ten gyventojų tankumas sparčiai didėjo nuo 13-30 
žmonių 1 km? X a. iki 130 po 300 m. Didėjantis gyventojų skaičius greitai 
pasiekė žemės išmaitinamojo pajėgumo ribą. 

Pavyzdžiui, apytikriais ekologės Karlos Van Vest (Carla Van West) apskai- 
čiavimais, Smėlio kanjono regione buvo galima išauginti tiek kukurūzų, kad 
jų pakaktų išmaitinti maždaug 31 360 vietinių gyventojų, kurių tankumas 
400 m. laikotarpiu, 900-1300 m., buvo 21 žmogus 1 km?.?? Ji tvirtina, kad 
ta XI a. sausra, dėl kurios Čako gyventojai plačiai pasklido, mažai tepaveikė 
Smėlio kanjono žmones. 

Jie tebeturėjo pakankamai erdvės judėti savo teritorijoje. Žemdirbiai galė- 
jo atlaikyti net rūsčiausią sausrų ciklą, jei nebuvo jokių migravimo ir galimy- 
bių naudotis geriausiomis žemėmis apribojimų, ir jei, ištikus nederliui, galėjo 
gauti maisto iš kaimynų. 

Tačiau kai gyventojų tankumas priartėjo prie kanjono išmaitinamojo 
pajėgumo ribos, ir visa produktyviausia žemė jau buvo užimta, atlaikyti net 
trumpą sausrą buvo daug sunkiau. Iki 1250 m. žemdirbiai jau buvo užėmę 
visą tinkamą naudoti žemę. Dar po 25 m. didžioji 1276-1299 m. sausra už- 
griuvo Keturių Kampų regioną. 

Arizonos universiteto Medžio rievių tyrimo laboratorija tyrė tos sausros 
eigą nuo pat jos pasirodymo šio regiono tolimiausioje šiaurvakarinėje dalyje 
1276 m.“ Per kitą dešimtmetį labai sausringos sąlygos išplito visuose pietva- 
kariuose ir tęsėsi iki 1299 m. Be abejo, sausra pasižymėjo dideliu kritulių kie- 
kio sumažėjimu, bet, einant nuo šiaurės į pietus, jos pobūdis smarkiai kito. 

Kritulių kiekis šiaurvakariuose, pietinėse Jutos ir Kolorado valstijų dalyse, 
sumažėjo daugiau kaip 60, o toliau į pietryčius — Naujosios Meksikos valstijo- 

je — tik 10 96. 1250-1450 m. pietvakariuose vasarą krituliai buvo labai stabi- 
lūs, o šiaurvakariuose Kolorado plokščiakalnyje jų kiekis buvo nenuspėjamas, 
sausros — labai didelės. 

Tuo metu, kai gyvenimas pietrytinėje dalyje tekėjo normalia vaga, šiaur- 
vakarinė dalis nukentėjo labai smarkiai. Pueblų statymas šiaurėje staiga sulė- 
tėjo ir visai sustojo. Nuo 1300 m. apie didžiuosius pueblus Keturių Kampų 
regione nebėra jokių žinių. Žodiniai padavimai sako, kad dievai apvylė ir ši- 
taip diskreditavo genčių vadus, kuriais buvo pasitikima; pasaulis tapo nesau- 
gus. Žmonės plačiai pasklido po visą teritoriją. Dauguma jų prisidėjo prie toli 
esančių bendruomenių. Ir vėl suveikė senoji migravimo tradicija. 

Tačiau tai nebuvo betikslis maisto ieškojimas, būdingas daugeliui bado 
atvejų. Užuot nieko negalvodami klajoję po šalį, šiaurvakarinės regiono dalies 
žmonės pasinaudojo sudėtingu socialinių ryšių ir draugysčių tinklu, jungian- 
čiu bendruomenes, kartais esančias labai toli viena nuo kitos, visai kitokioje 
aplinkoje kritulių atžvilgiu. Kai šiaurvakarius užgriuvo didžioji sausra, didžių- 
jų pueblų gyventojai griebėsi paskutinės išsigelbėjimo galimybės — jie šaukėsi 
savo socialinių partnerių pagalbos ir pasklido po šalį.” 

Nuo tų įvykių praėjus beveik 1000 m., neturime galimybių atkurti sudė- 
tingos migravimo ir kitų įvykių istorijos. Iš kasinėjimų Smėlio pueble žinome, 
kad daugelis namų ūkių paliko didelius sunkiai panešamus daiktus, pavyz- 
džiui, malūnėlius. Tai rodo, kad leidosi į ilgą kelionę, kurios pabaigoje tikėjosi 
susilaukti pagalbos. Tik kur jie keliavo? Apie tai galima numanyti tik iš dažytų 
molinių indų pasiskirstymo tyrimų. 

Archeologė Alison Rautman (Alison Rautman) sukūrė dailų toliausiai į 
rytus esančio pueblų pasaulio pakraščio socialinių tinklų modelį, remdamasi 
senųjų molio indų stiliais ir šiuolaikiniais duomenimis apie klimatą.” Sek- 
dama įvairių molio indų, kuriais buvo prekiaujama, paplitimą, ji įrodė, kaip 
bendruomenės užmegzdavo reguliarius mainus su kaimais, esančiais labai 
skirtingose klimato zonose. 

Kitame tyrime Džonas Ronis (John Roney) parodė, kad XIII a. molio 
indų, rastų šiaurinėje San Chuano baseino dalyje į pietus ir pietryčius nuo Rio 
Grandės slėnio netoli Soboro, stiliai turi daug ryškių panašumų.” 

Jei remsimės tais tyrimais, tai šiaurvakarinės pueblų regiono dalies gy- 
ventojai leidosi į pietryčius, į Mažosios Kolorado upės baseiną, į Mogolono 

aukštumas ir į Rio Grandės slėnį. Remdamasi medžio rieviu metodu atliktais 
amžiaus nustatymais, A. Rautman įrodė, kad kritiniais šimtmečiais, kai šiaur- 
vakarinę regiono dalį ištiko didelė sausra, šiose teritorijose klimatas beveik 
nepakito. 

Priimančios imigrantus bendruomenės turėjo būti gana lanksčios, kad 
jiems galėtų skirti žemės bei vandens, na ir pakankamai reikšmingus sociali- 
nius vaidmenis. Atvykėliai įsiliejo į bendruomenes, kuriose viskas buvo daro- 
ma tinkamai, kur dievai buvo garbinami teisingai, kur žmonės buvo apsaugoti 
nuo karų ir kerų. Šimtmečiais po 1300 m. ryškiai suklestėjo naujos religinės 
idėjos, tokios, kaip pagarsėję kačynos kultai, kilę iš daug senesnių tikėjimų. 
Daugelis iš jų, be abejo, kilo iš atvykėlių integracijos. 

Savų gyvenviečių palikimo procesas vyko daugiau kaip šimtmetį. Tačiau 
Protėvių pueblas iš sausros atneštų sąlygų išplaukė kaip mažas laivelis ant di- 
delių bangų. Jis niekada nesistengė perdirbti savo visuomenės į didesnį, sudė- 
tingesnį laivą. Jis nepasitelkė jokių technikos naujovių ar naujų javų veislių. 
Kitaip nei čiumašai, Protėvių pueblo gyventojai ir toliau gyveno taip, kaip 
visada. Naujos religinės idėjos, pritaikytos prie naujų socialinių institucijų, at- 
rodo, mažai tepaveikė senus mainų kelius ir senovinį mobilumą. Tevos grupės 
genčių vyresniojo žodžiais tariant, „jie pradėjo keliauti, vėliau apsistojo, bet 
paskui vėl pakilo ir leidosi į kelionę“.?3 

1-1200 M. PO KR. 


Visose jų Coniraya Viracocha valdose visų daiktų Sutvėrėjas 
savo paliepimais privertė stačiuose siaurų tarpeklių šlaituose susida- 
ryti terasas ir laukus bei juos laikančias sienas. Jis pasirūpino ir tuo, 
kad drėkinimo kanalais imtų tekėti vanduo. 


Inkų legenda iš kn.: Garcilaso de la Vega, 
The Royal Commentaries of the Inca. 


aip ir senovés egiptieciu, taip ir maju nejveikiami kerai stipriai traukia 

ir archeologus, ir diletantus. Tą trauką galima pajusti atsidūrus tarp 

didžiosios aikštės Tikalyje griuvėsių, kur džiunglių miškas supa pira- 
mides. 

Per mano paskutinį apsilankymą medžius supo pilkas rūkas, jis dengė ir 
aukštas dailiai ornamentuotas šventyklas. Rūpestingai prižiūrima aikštės žolė 
po kojomis dar tebebuvo drėgna ryto aušroje, daili ir visiškai švari. Miško tyla 
kaip kokia antklodė dengė kadaise gyvą, triukšmingą miestą. 

Čia didieji valdovai liejo kraują prašmatniose viešose ceremonijose ir dra- 
matiškoje transo būsenoje persikeldavo į Anapusinį pasaulį. Čia rinkdavosi 
didelės minios, svaiginamos nuo altorių kylančio į dangų smilkalų kvapo, 
telkdavosi mūšiui karių armijos. 

Prisiminiau XIX a. keliautojo Džono Loido Stivenso (John Lloyd Stephens) 
žodžius, pasakytus žiūrint į kito majų miesto — Kopano — griuvėsius: „Egipte 
milžiniški didžiulių šventyklų griaučiai stovi, apsupti išdžiūvusio smėlio plo- 
tų, pabrėžiančių jų vienišumą, o čia didžiuliai miškai gaubia griuvėsius, slepia 
juos nuo žmonių akių, sustiprina įspūdį ir iki kraštutinumo padidina susido- 
mėjimą... Šiuo metu nepateiksiu jokių spėliojimų apie juos stačiusius žmones 
ir apie tai, kada ir kaip tie pastatai ištuštėjo ir tapo visų paliktais griuvėsiais, bei 
kokia buvo to priežastis — karas, maras ar badas.“! Ne viena archeologų karta 
suko galvas, kodėl majų civilizacija taip staigiai žlugo. 

Dar labai neseniai senoji majų civilizacija buvo paslaptinga, mažai supras- 
ta. Manyta, kad jos vadovai buvo taikūs astronomai-zyniai, užsiimantys laiko 
matavimu ir dangaus kūnų judėjimo stebėjimu. Mūsų žinojimo apie juos lygis 
buvo maždaug toks, kaip XIX a. egiptologų, nemokėjusių perskaityti užrašų 
hieroglifais šventyklų sienose. 

Tačiau triumfinis majų rašto iššifravimas devintame XX a. dešimtm. vi- 
siškai pakeitė mūsų supratimą apie majus. Majų simboliniai ženklai iš tikrųjų 
susiję su astronominiais dalykais ir kalendoriais, bet jie pasakoja ir apie svar- 
bius įvykius, didžiųjų valdovų įžengimą į sostą ir mirtis, pateikia sudėtingas 
valdovų genealogijas, aprašo dinastijų iškilimus ir nuosmukius.* 

Dabar jau žinome, kad senovės majų civilizacija buvo besivaržančių mies- 
tų-valstybių mozaika. Tie miestai-valstybés maniakiškai domėjosi genealogija, 
diplomatiniu manevravimu, kariniais nukariavimais. Tikalis buvo vienas iš tų 
miestų-valstybių, iškilusių I a. pr. Kr. 

219 m. valdovas Chak Moč Chokas Tikalyje tapo iškilios valdovų dinas- 
tijos pradininku. Devintas šios dinastijos valdovas Didžioji Jaguaro Letena 
nukariavo savo artimiausią varžovą Uachaktuną. Protinga prekyba ir diploma- 
tinės vedybos dar labiau išplėtė Tikalio valdas. 500 m. Tikalis valdė jau maž- 
daug 2500 km? teritoriją, kurioje gyveno apie 360 000 žmonių. Pagal majų 
standartus tai buvo didelė karalystė, o palyginus su senovės Egipto ar Asirijos 
imperijomis visai mažytė.? 

600 m. majų žemumoje buvo daugybė karalysčių, kurių valdovai buvo 
apimti karų ir militaristinių religijų manijos. Kitus 300 m. karinės ir politinės 
galios svorio centras svyravo tarp įvairių miestų-valstybių nuo Karakolio iki 
Tikalio ir Dos Pilos, o vėliau vėl grįžo į Tikalį. Gabiausi valdovai kelis nuka- 

riautus miestus sujungdavo j viena valstybe, kuri subyrédavo po jos jküréjo 
mirties ar pralaimėjus mūšyje. 

Majų visuomenei neleido subyrėti karalystės institucija. Jų karalių gy- 
venimas buvo įamžinamas kaip istorija viešuosiuose pastatuose miestų cen- 
truose. Kilmingieji, socialinėje hierarchijoje stovintys žemiau tik už karalių, 
savo gyvenimą siejo su juos valdančio valdovo likimu. Tūkstančių paprastų 
žmonių paskirtis buvo tik tarnauti kilmingiesiems ir palaikyti visą valstybės 
struktūrą. 

Majų valdovai kartu buvo ir šamanai, bendravę su galingomis antgamti- 
nėmis jėgomis sudėtingose viešose ceremonijose, kuriose jie savo pavaldiniams 
pasirodydavo transo būsenoje. Jų santykiai su karališkaisiais savo protėviais 
užtikrino žmonių egzistencijos tęstinumą. Patraukli ideologija ir stiprus, Zo- 
džiais neišreikštas socialinis kontraktas kilminguosius ir paprastus žmones sie- 

jo su valdovu ir tapo loginiu pagrindu statyti miestus bei ceremoniju centrus, 
kurie buvo mitinio pasaulio atkürimo simboliai.* 

Daugiau kaip 1000 m. — nuo laiku iki Kristaus gimimo iki 900 m., majai 
klestėjo Centrinės Amerikos žemumose. O tada jų miestai-valstybės staiga žlu- 
go. Kopanas, Palenkė, Tikalis ir kiti dideli miestai staiga susitraukė. Jų gyvento- 
jai žuvo arba pasklido po mažus kaimelius, išsibarsčiusius intensyviai dirbamoje 
teritorijoje. Majų civilizacija ir toliau klestėjo Šiaurės Jukatane iki pat ispanų 
konkistadorų įsibrovimo XVI a. pradžioje. Tada jų didieji pietiniai miestai din- 
go tropikų miškuose, kol juos nustebusiam pasauliui atskleidė Dž. L. Stivensas. 

Kodėl majų civilizacija taip staigiai baigėsi? Kodėl Tikalio gyventojų skai- 
čius vos per kelias žmonių kartas nuo 25 000 sumažėjo dviem trečdaliais? Tam 
turėjo įtakos daug veiksnių, bet naujausi klimatologiniai tyrimai rodo, kad 
svarbiausias iš jų — sausros. 


er 


Majai užsiėmė žemdirbyste Peteno-Jukatano pusiasalyje, plačiame klintiniame 
šelfe, iškilusiame virš vandens pietiniame Meksikos įlankos pakraštyje. Ke- 
liaujant į Jukatano šiaurę nuo jo labiau raižytų pietinių žemumų, poringų 
klinčių reljefas tampa lygesnis, plokštesnis ir, žvelgiant iš lėktuvo, atrodo kaip 
žalias kilimas be jokių išskirtinių bruožų. Tačiau tas teritorijos vienodumas yra 
tik iliuzinis. Tanki medžių danga slepia nepaprastą gyvūnų buveinių įvairovę, 
kuri majų žemdirbiams kėlė papildomų rūpesčių. 

Majams tai atrodė rūsti aplinka: derlingų žemių mažai, išskyrus kai kurias 
Peteno dalis ir didesnių upių slėnius.? Žemdirbiai gerai suprato, kad jų aplinka 
labai nepatikima. Iškirtus mišką, žemę niokodavo liūtys, ir svilindavo karšta 
tropikų saulė. Dirvos paviršius greitai išdžiūdavo, tapdavo kietas kaip uola, 
ir tokią žemę dirbti buvo neįmanoma. Norint užsiimti žemės ūkiu, tokiose 
žemėse kertant ir deginant miškus, o paskui sėjant javus, reikėjo patirties ir 
didelės kantrybės. Didesnį skirtumą, palyginti su akmens amžiaus Europa ar 
Nilo slėniu, sunku įsivaizduoti. 

Majų žemdirbiai gyveno, kamuojami nuolatinių aplinkos sutrikimų — 
sausros, nederliaus arba tokių metų, kai po didelių liūčių ir dirvožemio ero- 
zijos kelis mėnesius visai nebūdavo lietaus per patį javų augimą, o sugrįžusios 
liūtys paskandindavo sausrą atlaikiusią javų dalį. 

Tačiau majų visuomenė šį sunkmetį ne tik išgyveno, bet ir klestėjo 
1500 m., pastatė didelius miestus ir sukūrė sudėtingus miestus-valstybes, 
valdomas karingų valdovų. Majų civilizacija gyvavo daug ilgiau nei šumerų 
civilizacija Mesopotamijoje, Senoji Egipto karalystė ar harapų valstybė Indo 
slėnyje dabartiniame Pakistane. 

Kaip ir kiti tropikų žemdirbiai Amerikoje, majai miškų kirtimo ir degi- 
nimo (lydiminę) žemdirbystę naudojo kukurūzams ir pupoms auginti. Kiek- 
vieną rudenį iškirsdavo gabalą miško gerai drėkinamoje žemėje, tuomet su- 
degindavo medieną ir krūmus. Likdavo pelenai ir medžio anglys. Žemdirbiai 
ir jų šeimų nariai tas natūralias trąšas įterpdavo į žemę ir pasėdavo javus, kai 
tik ateidavo pirmieji lietūs. Tokie iškirsto miško plotai — milpa — derlingumą 
išlaikydavo maždaug kelerius metus. 

Vėliau žemdirbys imdavosi naujo miško gabalo, ir šis ciklas prasidėdavo 
iš naujo, o ankstesnė žemė būdavo paliekama püdymuoti nuo 4-7 m. Daug 
šimtmečių majų žemdirbiai gyveno kaimuose, kurie buvo apsupti ką tik iš 
miško atkovotų ir pūdymuojančių sklypų, kuriuos supo tankus miškas, ski- 
riantis nuo kaimynų. 

Miškų kirtimo ir deginimo žemdirbystės būdas veikė gana gerai tol, kol 
žemdirbių buvo mažai. Tačiau taip gaunamo derliaus niekada nepakako dide- 
lėms gyvenvietėms išlaikyti, o grūdų pertekliaus pakako tik grupelei ne žem- 
dirbių, sakykime, kirvių gamintojams, išmaitinti. Vis dėlto kelis šimtmečius 
pr. Kr. ši paprasta žemdirbystės sistema sudarė nuolat sudėtingėjančios kaimo 
bendruomenės pagrindą. Toks natūrinis ūkis gana gerai atlaikydavo klimato 
iššūkius, nes miške buvo daug valgomųjų augalų, kurie padėdavo nederliaus 
metais. 

Po 400 m. pr. Kr. žemumose atsirado pirmieji dideli ceremonijų centrai. 
150-50 m. pr. Kr. al Miradoro miestas taip išsiplėtė, kad užėmė 16 km? že- 
moje banguotoje teritorijoje, kurios dalis drėgnuoju metų laikotarpiu būdavo 
užliejama. Šiame mieste buvo daug piramidžių ir aikščių bei daugiau kaip 200 
įspūdingų statinių — grįstų kelių, šventyklų, valdovų rūmų. Miestas išsidėstęs 
žemumoje, kurioje vandenį galima sulaikyti tam, kad jį būtų galima vartoti 
sausuoju metų laiku. 

Tuo metu majai taip pat įrenginėjo dideles vandens saugyklas. Tokia ap- 
galvota veikla rodė, kad jų visuomenė gerai suprato: reikia planuoti, ruoštis 

sausringiems metams. Atrodo, tokia strategija buvo veiksminga, nes maju ci- 
vilizacija sparčiai virto sudėtinga miestų-valstybių mozaika. 

Klasikiniu majų civilizacijos laikotarpiu, 200—800 m., matyti nauji prisi- 
taikymo prie iššūkius keliančios žemumų aplinkos būdai. Daugelis bendruo- 
menių dabar savo gyvenvietes statė ant kalvų, o karjerai, iš kur buvo imamos 
statybinės medžiagos piramidėms, šventykloms ir kitiems pastatams, tapo di- 
delėmis vandens saugyklomis, apsuptomis dirbtinių kalvų ir aikščių, iš kurių 
kritulių vanduo buvo nukreipiamas į jas. Majų architektai be galo išradingai 
projektavo kanalus vandeniui iš pakilesnėje vietoje esančios centrinės vandens 
saugyklų sistemos nuvesti į mažesnius telkinius ir į drėkinimo įrenginius.“ 

Tos sudėtingos vandens tvarkymo sistemos buvo kuriamos daug šimtme- 
čių dėl būtinybės kaupti vandenį šalyje, neturinčioje sezoninių upių potvynių 
ar net didelių upių — tokių, kurios aprūpino vandeniu egiptiečius ar šumerus. 
Majai sukūrė tai, ką archeologas Vernonas Skabaras (Vernon Scarborough) pa- 
vadino mažosiomis vandenskyromis kritulių trūkumui kompensuoti. 

Tačiau tokios sistemos turi didelių apribojimų. Jos gali aptarnauti tik api- 
brėžtą teritoriją. Krituliai pripildydavo vandens saugyklas ir mažesnius baseinus, 
tik jų kiekis kasmet smarkiai svyravo, todėl griežtai valdyti iš jų tiekiamo van- 
dens kiekį taip, kaip Mesopotamijos drėkinimo sistemoje, buvo neįmanoma. 

Vandens tvarkymui ir laukų drėkinimui žemumose reikėjo tinkamos to- 
pografijos, labai lankstaus darbo jėgos valdymo, taip pat — daug eksperimen- 
tuoti, taikant bandymų ir klaidų metodą. 

Šimtus metų majų žemės ūkis pamažu kūrė labai sudėtingą infrastruktūrą, 
kurios produktyvumas, laikui bėgant, didėjo. Viskas buvo daroma pamažu ir gerai 
apgalvojus socialiniame ir politiniame kontekste, prisitaikiusiame prie gležnos tro- 
pinės aplinkos realijų. Majus lydėjo sėkmė, nes jie daug šimtmečių mokėsi veikti 
tokioje aplinkoje, atsižvelgdami į aplinkos apribojimus, kuriuos išbandė savo kai- 
liu. Jie žiūrėjo, kad kaimai būtų išsklaidyti, ir sukūrė tarpusavio priklausomybės 
lygį, atspindintį netolygų teritorinį dirvų ir maisto išteklių pasiskirstymą. 

Kol ši sistema veikė gerai, jie buvo palyginti atsparūs klimato iššūkiams. 
Ne atsitiktinai majų civilizacija atsirado kaip daugelio nedidelių miestų-vals- 
tybių mozaika; kiekvienas iš jų buvo susijęs su mažosiomis vandenskyromis, 
ir tai trumpalaikiams klimato svyravimams suteikė lankstumo ir atsparumo, 
kurio pakako daugeliui šimtmečių. 

Gyventojų skaičiui didėjant, ypač miestų apylinkėse, majai plėtė savo že- 
mės ūkio mastą. I a. po Kr. jie pradėjo sausinti pelkes, iki tol nedirbamas že- 
mes paversdami laukų, iškilusių virš žemų, sezoniškai užliejamų plotų, esančių 
prie upių, sistemomis. Tie plotai buvo panašūs į gerai žinomus pelkių sklypus, 
kuriuos po kelių šimtmečių Meksikos plokščiakalnyje naudojo actekai savo 
didžiajai sostinei Tenočtitlanui maitinti. Gyventojų skaičiui toliau didėjant, 
stačiuose kalnų šlaituose majai pradėjo daryti terasas dumblui, kuris didelių 
liūčių metu buvo nešamas žemyn, sulaikyti. 

800 m., prieš pat žlugimą, žemumose gyveno, ko gero, 8-10 mln. majų. 
Toks gyventojų tankumas buvo stulbinamai didelis tropinei aplinkai, kurios 
natūralus išmaitinamasis pajėgumas mažas. 

Patrikas Kalbertas (Patrick Culbert) iš Arizonos universiteto nustatė, kad 
gyventojų tankumas pietinėse žemumose padidėjo iki 200 km? tokio dydžio 
teritorijoje, kad žmonės neturėjo galimybės blogais laikais pasitraukti į naujas 
neliestas žemes, esančias kiek toliau.” Žemdirbiai išmaitino ne tik save, bet ir 
sparčiai gausėjančius miestų gyventojus, įskaitant ir greitai augantį neproduk- 
tyvių kilmingųjų sluoksnį. 

Miesto gyventojų skaičiui augant, o ambicingiems valdovams keliant vis 
didesnius reikalavimus žemdirbiams, į žemės ūkio gamybą majai įtraukė visas 
savo žemes ir peržengė kritinę pažeidžiamumo nuo sausrų ribą, kuri jų pasau- 
lyje egzistavo nuo pat jo pradžios. Dėl savo mastų majų civilizacija atsidūrė už 
aplinkos patikimumo ribų ir pateko į galimų katastrofų pasaulį. 

Dar neseniai, svarstant majų civilizacijos žlugimo priežastis, sausrų hipo- 
tezės būdavo atmetamos daugiausia dėl to, kad klimatologinių įrodymų be- 
veik nebuvo. Tačiau dabar žemumos ežerų ir jūros kernai pateikė akivaizdžių 
įrodymų, kaip sausra gali sugriauti civilizacijas. 


er 


Ežerų kernai panašūs į jūros kernus, tik daug trumpesni. Jei dumblas ir nuo- 
sėdos ežero dugne kaupiasi lėtai ir tolygiai, be staigių potvynių ir erozijos, tai 
kerno informacija apie klimatą gali būti labai detali. 

Klimatologas Deividas Hodelis (David Hodell) su kolegomis gręžė sūria- 
me Čičankanabo ežere Jukatane, ieškodami duomenų apie klimata.? 1993 m. 
išgręžtame kerne jie matavo deguonies izotopų santykio kitimus kalcio karbo- 


-249- 


ILGOJI VASARA 


nato kriauklelėse, daug šimtmečių išgulėjusiose dugno nuosėdose. Kartu su 
kalcito ir gipso santykiu dumble mokslininkams tai leido nustatyti garavimo 
ir kritulių kiekio santykio kitimą praeityje. 

Jie rėmėsi prielaida, kad sausesnio klimato laikotarpius atspindėjo di- 
desnis gipso ir kalcito santykis, o drėgnesnių ciklų metu jis buvo mažesnis. 
Tas kernas leido nustatyti klimato kitimą per pastaruosius 9000 m. maždaug 
20 m. tikslumu. 

D. Hodelis vėliau sugrįžo į tą ežerą, išgręžė dar 2 kernus vieną šalia kito 
giliausiose ežero vietose ir gavo didelės skiriamosios galios paskutinių 2000 m. 
nuogulų seką. Šį kartą jis turėjo galimybę PJMS metodu nustatyti sėklų, me- 
dienos gabalėlių ir kitų mažyčių iš sausumos atneštų nuolaužų, rastų kerne, 
amžių. Dabar buvo galima tiksliai sužinoti didelių gipso kiekių, rodančių 
sausras, metus. 

Mokslininkas nustatė, kad per 2000 m. Jukatane buvo trys didelės saus- 
ros. Pirma tęsėsi 475—250 m. pr. Kr., kai majų civilizacija dar tik formavosi. 
Antra truko 125 m. pr. Kr— 210 m. po Kr; tai sutapo su al Miradoro, di- 
džiausio iš ankstyvųjų majų miestų, klestėjimo metu. 

D. Hodelio nuomone, al Miradoro ištuštėjimas apie 150 m. galėjo būti, 
bent iš dalies, nesiliaujančios sausros pasekmė. Įdomu, kad iš Gvatemalos Sat- 
peteno ežero pietinės žemumos kerno nustatyta sausra, trukusi 130 m. pr. 
Kr. — 180 m. po Kr., taigi tuo metu, kai buvo plačiai paplitęs gyventojų bėgi- 
mas iš didžiausių majų gyvenviečių. O didžiausia iš visų sausra, trukusi 750— 
1025 m., sutampa su didžiuoju pietinėse žemumose gyvenusių majų žlugimu. 

Majų civilizacijos istoriją sugretinę su pasikartojančių sausrų fonu, paste- 
bėsime įdomių sutapimų. Pirmas iš D. Hodelio nustatytų sausrų ciklų vyko 
tada, kai majų žemės ūkis buvo dar gana lankstus, kad pajėgtų prisitaikyti prie 
sausringų metų. Antras sausrų ciklas majus užgriuvo kaip tik tada, kai sukles- 
tėjo pirmieji miestai, ir žemumose prasidėjo civilizacija. Tokie miestai, kaip al 
Miradoras, įsikūrė žemumose, kur vandenį galima surinkti ir laikyti. 

Iš pradžių majų sistema veikė gerai, bet miestai greitai tapo per dideli, 
pažeidžiamumo slenkstis buvo perzengtas, al Miradoro valdovai, ištikus gaiva- 
linei nelaimei, prarado dvasinį patikimumą, ir žmonės išsilakstė. 

Sausrai pasibaigus, augimas atsinaujino, ir majų civilizacija įžengė į ne- 
paprastą greitos plėtros kelią. Tuo metu, kai didžiausia iš visų sausra užgriuvo 

Zemumas, i$ esmés visa tinkama Zemdirbystei Zemé jau buvo dirbama, ir maju 
žemės ūkis atsidūrė labai arti tos kritinės ribos, kai net menkas produktyvumo 
sumažėjimas galėjo sukelti rimtų bėdų. 

Dėl beveik 300 m. trukusios intensyvios sausros nukrito gruntinių van- 
denų lygis, nebuvo pakankamai lietaus, ir nukentėjo ekonominiai žemės ūkio 
rodikliai — jam jau buvo sunku tenkinti didėjančius kilmingųjų poreikius. 

D. Hodelio ežerų kernai davė pirmus patikimus įrodymus apie sausras 
majų laikais. Pastaruoju metu puikūs jūros kernai, padaryti Karioko basei- 
no pietrytinėje Karibų jūros dalyje netoli Venesuelos, davė bene pačių patiki- 
miausių įrodymų apie senovės klimatą.? 

Pati viršutinė 170 m Karioko kerno 5,5 m ilgio dalis apima 14 000 m. 
laikotarpį, kai sedimentacijos greitis buvo apie 30 cm per 1000 m. Karioko 
gręžinyje sedimentacija nustatyta taip tiksliai, kad rentgeno fluorescencijos 
skeneriu buvo galima sekti kerno titano koncentracijų kitimus kas 2 mm, 
atitinkančius tik 4 m. laikotarpį. 

Titano koncentracijos rodo, kiek į Karioko baseiną patenka nuosėdų iš 
sausumos, todėl galima nustatyti, kaip, laikui bėgant, kito upių atnešamo van- 
dens ir kritulių kiekiai. Didesnė koncentracija rodo kritulių kiekio didėjimą, o 
mažesnė — sausringesnes sąlygas. Kadangi sausringumą šiaurinėje Pietų Ame- 
rikos dalyje daugiausiai sukelia El Ninjo reiškiniai, tai titano koncentracijos 
svyravimas tiksliai rodo ne tik sausras, bet ir El Ninjo reiškinius. 

Vasarą, kai iškrinta daugiausia kritulių, TKZ yra toliau į šiaurę, virš Ju- 
katano. Sausesniais žiemos mėnesiais ji pasislenka į pietus nuo majų žemumų. 
Vadinasi, majų teritorijose klimato režimas toks pat, kaip ir Karioko baseine, 
nes abi šios teritorijos yra toliausiai į šiaurę nuo sezoninių TKZ judėjimų. To- 
dėl Karioko ypatingo tikslumo kernas duoda daug tikslesnį majus kamavusios 
sausros vaizdą nei ežero kernai. 

Karioko kernas rodo serijas daugiamečių sausrų visiškai sausame laiko- 
tarpyje. Tai gali paaiškinti, kodėl majų žlugimas vyko laipsniškai, o sausrų 
poveikis įvairioms vietovėms buvo nevienodas. 

Džeraldas Ho (Gerald Haug) ir jo kolegos nustatė 4 didžiausias sausras 
maždaug 750, 810, 850 ir 910 m. (paskutinė truko apie 6 m.), pasikartojan- 
čias kas 40-47 m.; tai sutampa su ežerų kernuose nustatytais maždaug 50 m. 
tarpsniais. 

Žlugimas prasidėjo nuo žemumos centrinės ir pietinės dalių, kuriose ga- 
limybės naudoti gruntinius vandenis buvo ribotos, ir žemdirbiai daugiausiai 
pasikliovė tik lietumi. Šiaurinėje Jukatano dalyje padėtis buvo geresnė, nes čia 
gruntinio vandens buvo galima gauti iš karstinių įgriuvų. 

Archeologas Ričardsonas Benediktas Gilis (Richardson Benedict Gill), 
pasinaudojęs Švedijoje tiriant medžių rieves nustatytais didelio šalčio laiko- 
tarpiais ir paskutiniais įrašais apleistų miestų antkapiuose, pasiūlė tripakopio 
žlugimo modelį. 

Žlugimas prasidėjo 810 m. nuo Palenkės ir Jachčilano.!? 860 m. kita saus- 
ra sužlugdė Karakolio ir Kopano miestus. Pagaliau 890—910 m. krito Tikalis, 
Vachaktunas ir kiti didieji centrai. Akivaizdu, Tikaliui tai buvo sunkūs laikai, 
nes ten archeologas Piteris Harisonas (Peter Harrison) viename name atmatų 
krūvoje rado apgraužtų keptos žmogienos likučių; tai rodo kanibalizmo atgi- 
mimą, kai nevilties apimti žmonės nebeturėjo valgyti nieko kito, išskyrus vieni 
kitus. R. B. Gilio hipotezė buvo laikoma ginčytina, kol paaiškėjo, kad Karioko 
kerno informacija nepaprastai tiksliai sutampa su antkapių užrašų ir medžių 
rievių duomenimis. 

Taigi pagrindinė majų žlugimo priežastis — bent trys didelės sausros, 
atnešusios badą ir kraštutines socialines permainas. Didieji miestų valdovai 
buvo bejėgiai prisišaukti lietų, ir, galimas dalykas, juose kilo neramumų. Ar- 
cheologiniai duomenys rodo, kad tų miestų gyventojai žuvo ar pasklido po 
mažesnius kaimelius. Nelaimingieji majai per daug išsiplėtė, ir jų civilizacija 
sužlugo. 

Toli į pietus nuo jų toks pat likimas ištiko ir kitą nuostabią valstybę. 


er 


„Šalia pastatų ten yra kalva, supilta žmonių rankomis ant didelio akmeninio 
pagrindo, — rašė ispanų konkistadoras Sjesa de Leonas (Cieza de León) po 
trumpos kelionės prie nuostabiųjų griuvėsių netoli pietinių Titikakos ežero 
Bolivijoje krantų. — Mane stebina, kad čia yra didelių akmeninių tarpduriu, 
kai kurie iš akmens monolito.“!' Pasak vietinės legendos, to miesto pavadi- 
nimas buvo Taypi Kala — Akmuo Viduryje. Archeologai jį vadina Tivanaku. 
Kadaise tai buvo miestas-valstybė, turinti daugiau kaip 50 000 gyventojų ir 
klestėjusi I tūkstantm. pr. Kr. 


=252= 


DIDINGI GRIUVÉSIAI 


Venesuela 


RAMUSIS 
VANDENYNAS Į— Prancūzijos 


Gviana 


EKVADORAS "s 
= 
= FA 
BIJA Pn. ^ 
a se | 
„A E 
W PERU = 
s f BOLIVIJA 


BRAZILIJA 


* 
"haf 


Kelkajos 


URUGVAJUS 


ATLANTO 
VANDENYNAS 


a 


ČILĖ IR JOS APYLINKĖS 


Tivanakas yra už 15 km į rytus nuo Titikakos, strategiškai svarbiame 


paupyje. Pirmiausia, apie 400 m. pr. Kr., čia įsikūrė žemdirbiai.'* Tas kaimas 

greitai tapo augančiu miesteliu, o vėliau — ir dideliu miestu. 650 m. keleivis čia 

būtų radęs miestą, kuriame puikuojasi rūmai, aikštės, ryškiaspalvės šventyklos 
ų radęs miestą puikuoj y 


su mirgančiais paauksuotais bareljefais. 


Tivanakas buvo architektūros šedevras — gausu vartų ir masyvių pastatų. 


Virš miesto buvo iškilusi didžiulė 15 m aukščio dirbtinė plattorma — 200 m 
kraštinėmis turinti akapana. Miesto klestėjimo laikais akapana buvo terasomis 
kylanti platforma — ją laikė masyvios laiptuotos smiltainio ir andezito sienos. 
Platformos viršuje — įdubęs kiemas, apsuptas akmeninių pastatų. Lietaus se- 
zono metu vanduo iš to kiemo liedavosi ant terasų ir ūždamas kaskadomis 


sutekėdavo į didelį griovį. 

Čikagos universiteto archeologas Alanas Kolata (Alan Kolata) daug metu 
tyrinėjo Tivanaką ir jo apylinkes. Jo nuomone, Tivanakas ir jo ceremonijų 
rajonas buvo simbolinė sala — tokia, kaip šventoji Saulės sala Titikakos ežere, 
aplink ežerą gyvenusių žmonių nuo seno garbinama vieta. 

Kaip ir majų piramidės bei aikštės, zkapana tapo sudėtingų viešų ceremo- 
nijų vieta, kur Tivanako valdovai, pasipuošę auksu, pasirodydavo valdiniams, 
apsirengę kaip dievai (tai matyti iš skulptūrų), sudėtingais galvos apdangalais 
arba kaip kondorai ar pumos. 

Tarp šio miesto ceremonijų svarbiausią vietą užimdavo žmonių aukojimas. 
Šitaip galbūt norėta įsiteikti visagaliam Saulės dievui ir užtikrinti žmonių gyve- 
nimo tęstinumą. Tai garsusis Vartų dievas iki šiol išlikusiuose Saulės vartuose. Jo 
galvos apdangalas primena skleidžiančią spindulius saulę; 19 spindulių baigiasi 
apskritimais ir pumos galvomis. Jam patarnauja 3 eilės sparnuotų valdininkų 
žmonių ar paukščių galvomis; kiekvienas yra atsivedęs savo personalą. 

Tivanako ikonografija ir religiniai tikėjimai mūsų dar nesuprasti, bet var- 
gu ar reikėtų abejoti, kad saulės šviesa ir vanduo jų ceremonijose vaidino svar- 
biausią vaidmenį. Miestas buvo priklausomas nuo jų gausos. 

Tivanakas klestėjo apie 600 m. pietinės Peru dalies ir šiaurvakarinės Boli- 
vijos dalies plokščiakalnyje, esančiame 3800-4200 m aukštyje virš jūros lygio. 
Jam būdingi didžiuliai sezoniniai kontrastai. Žemės ūkio specialistai nuo seno 
mano, kad tas plokščiakalnis nelabai tinka bet kokiai žemdirbystei, bet Tiva- 
nako gyventojai daug šimtmečių sugebėjo čia gauti didelį maisto perteklių. 

Sudėtinga socialinė Tivanako struktūra tapo galingos valstybės centru. 
Ta valstybė buvo sukurta užėmus ar kolonizavus užkariautas teritorijas, ir ji 
visada griežtai kontroliavo prekybą su kitomis plokščiakalnio ir Ramiojo van- 
denyno pakrantės bendruomenėmis. Pagal Andų standartus, Tivanakas buvo 
ilgaamžė karalystė. Tačiau apie 1100 m. jos žemės ūkis akivaizdžiai tapo šiltojo 
viduramžių laikotarpio auka. 

Šios valstybės centras buvo Tivanako ir Katario baseinai netoli Titikakos, 
esantys tarpinėje zonoje tarp plokščiakalnio ir aukštesnių vietų. Baseinų du- 
gnai pelkėti ir drėgnuoju laikotarpiu, nuo gruodžio iki kovo, visada uZliejami. 
Vandens lygis Titikakos ežere kiekvienais metais tai pakyla, tai nukrinta; to 
svyravimo dydis priklauso nuo kritulių kiekio; manoma, kad jų daugiausia, 
kai El Ninjo pasireiškia intensyviausiai. 

Kaip tik tu upiu baseinuose Tivanako gyventojai suküré sudétinga Zemés 
ūkio infrastruktūrą, besiremiančią paaukstintais laukais. Tie laukai buvo tokie 
derlingi, kad pajėgė išmaitinti gyventojus daugiau kaip 500 m. 

Gausūs Tivanako maisto ištekliai leido išlaikyti amatininkus ir žynius, 
prekybininkus ir kariškius bei daugybę miesto gyventojų, besidarbuojančių 
šventyklose ar dirbančių kitus viešuosius darbus. Toks sudėtingas miestas at- 
rodė kaip koks stebuklas šaltoje, vėjų nugairintoje aplinkoje, kur labai nenu- 
spėjami krituliai, ir taip aukštai nuo jūros lygio, kur gali augti tik užsigrūdinę 
javai. Paprasti žmonės mito bulvėmis ir dar keliais vietiniais šakniavaisiais — 
oca ir ulluco. Kukurūzai buvo jau prabanga, elito maistas. Gyventojų skaičiui 
didėjant, kasmet reikėjo daugiau tonų maisto. 

Išradinga paaukštintų laukų sistema išnaudojo žemas vietoves ir augantį 
gruntinio vandens lygį keliems derliams per metus.'? Retame kalnų ore tem- 
peratūra naktį gali nukristi žemiau nulio net vasarą, tačiau gruntinis vanduo 
atlieka šilumos kaupiklio vaidmenį, jis šildo ir saugo javų šaknis. Be to, vieti- 
nių vandens augalų surinkimas iš kanalų leido iš jo gaminti kompostą, turintį 
maistingų medžiagų ir generuojantį šilumą. 

Šaltomis naktimis žemumose virš laukų susidaro plonas tiršto rūko 
sluoksnis. Karštiems saulės spinduliams jį išsklaidžius, sodriai žali bulvienojai 
lieka nenukentėję nuo šalčio, nors vos už kelių kilometrų šalnų pakąsti javai 
kalvų šlaitų laukuose vysta ir džiūsta. 

Tie laukai patys savaime buvo sudėtingi žemdirbystės technologijos pa- 
vyzdžiai. Jiems įrengti žemdirbiai pirmiausia klodavo pagrindą — sutankintą 
nuzulinto gargždo sluoksnį. Vėliau užpildavo plūkto molio sluoksniu, kad 
sūrokas Titikakos ežero vanduo nepasiektų augalų šaknų. Be to, molis palai- 
kydavo pastovų gėlo vandens, ateinančio iš netoli esančių šaltinių ir sezoninių 
upelių, lygį. Toliau buvo klojami gerai atsijoto žvirgždo ir smėlio sluoksniai ir 
pagaliau — dirvožemio sluoksnis, turintis daug dumblo iš aplinkinių kanalų. 
Žemdirbiai laukus nuolat atnaujindavo, papildydavo daug organinių medžia- 
gų turinčiu dirvožemiu ir tręšdavo buitinėmis atliekomis. 

Dėl Tivanako gyventojų skaičiaus augimo, tokių laukų jų kraštovaiz- 
dyje nuolat daugėjo. Pavyzdžiui, vykdant archeologinius tyrimus prie Ka- 
tario upės, buvo aptikta 214 tokių laukų, iš kurių 48 sukurti Tivanako 
klestėjimo laikais. 

Svarbi antrinė sostinė — Lukurmata — nepaprastai išsiplėtė (iki 145 ha), 
jos gyvenamieji namai ir kiti statiniai išsidriekė palei upės terasas virš Pampa 
Koani vietovės. Erdvėje tarp pagrindinių šio miesto rajonų ir už jų esančių sta- 
čių kalvų šlaitų gyventojai sukūrė puslankio formos paaukštintų laukų juostą. 

Kalvų šlaituose esančių šaltinių vanduo skrode (gilia vandens išgraužta 
dauba) pasiekdavo žemesnę teritoriją, kurioje buvo įrengti paaukštinti laukai. 
Skrodę žemdirbystės inžinieriai išklojo akmenimis — sukūrė savotišką akvedu- 
ką vandeniui nuvesti į laukus. Žemės ūkiui buvo skirta tik 6,5 ha Lukurmatos 
teritorijos, ir to tikrai nepakako visiems šio miesto gyventojams išmaitinti.!* 

Miestui reikalingo maisto buvo gaunama ir iš daugelio netoli esančių 
mažesnių vietovių, galima sakyti, nenutrūkstančiame žmonių sukonstruota- 
me žemės ūkio gamybos kraštovaizdyje, kuriame buvo daug nepriklausomų 
gruntinio vandens šaltinių ir drėkinimo kanalų. Norint sukurti šitą didžiulį 
žemės ūkio kompleksą, reikėjo įrengti ir palaikyti nenutrūkstamas drėkinimo 
sistemas su paaukštintais laukais, nes kiekvienam iš jų buvo būtinos savo van- 
dens šaltinio ir kanalų sistemos. 

Kitose Tivanako slėnio vietose paaukštintus laukus sudarė išsibarstę ir 
dažnai visai savarankiški žemės sklypai, susiję su tuo, ką A. Kolata vadina 
„svarbiomis žmonių gyvenvietėmis“. Kita vertus, Katario baseine visa paaukš- 
tintų laukų sistema buvo sukurta kaip savarankiškas vienetas, jos projektavi- 
mo darbai vyko labai rūpestingai, naudojant darbo jėgą, surinktą iš antraeilių 
miestų centrų, mažų miestelių ir daugelio kaimų. 

Katario baseinas buvo skirtas žemės ūkio gamybai, kuriai, tikriausiai, tie- 
siogiai vadovavo Tivanako valstybė; šis rajonas buvo atskirtas nuo didžiausių 
gyventojų susikaupimo ir administracinių centrų. Toks gyvenviečių išsidės- 
tymas rodo, kad valstybė buvo labai struktūruota, net biurokratinė, turėjo 
stiprią centrinę valdžią. 

Paaukštinti laukai — puikus ir produktyvus Tivanako prasimaitinimo 
problemų sprendimas, turėjęs tą pranašumą, kad jų sprendimą buvo galima 
palikti vietinėms bendruomenėms. Sprendimo sėkmė priklausė nuo aukšto 
gruntinio vandens lygio ir nuo pakankamo šaltinių bei upelių vandens kiekio. 

Kol gyventojų tankumas buvo palyginti nedidelis, o kritulių kiekis ne ma- 
žesnis už vidutinį, maisto visiems pakako. Tačiau kai miesto valdovų užmojai 
išaugo, o valstybė išsiplėtė, vis sparčiau didėjo ir poreikis gauti didelius javų 

derlius. Zemés ükio darbu mastai nesulaikomai plétési. Atéjo momentas, kai Ti- 
vanakas peržengė ilgalaikės sausros pavojaus slenkstį; tokio klimatinio reiškinio 
Tivanako žemdirbiai nesuprato, nes jų kartų atmintis buvo labai trumpa. 

Titikakos kernai atskleidė klimato seką, vertą griaunamojo graikų trage- 
dijos potencialo. 5700-1500 m. pr. Kr. plokščiakalnio teritorija buvo labai 
sausringa, o Titikakos vandens lygis 50 m žemesnis nei dabar. Tais didelės 
sausros šimtmečiais vietinės žemdirbių bendruomenės niekada nepasiekė 
įspūdingesnių dydžių. Kaimai dažniausiai kūrėsi prie ežerų, tačiau net ir ten 
dėl vandens stygiaus užsiimti žemės ūkiu buvo sunku. 

Daugelis žmonių kūrėsi mažose išsibarsčiusiose gyvenvietėse, pragyveni- 
mui augindami alpakas. Artefaktai rodo, kad kitos grupės kasmet išsiruošdavo 
į tolimas keliones, nusileisdavo nuo plokščiakalnio į drėgnuosius Amazonės 
tropikų miškus ar net pasiekdavo Čilės ir Peru pakrančių dykumas. Šiame 
regione iki 1500 m. pr. Kr. nė vienas kaimas neišsilaikė ilgiau kaip 10 metų. 

Apie 1500 m. pr. Kr. kritulių kiekis smarkiai padidėjo. Per 2—4 šimtme- 
čius ežero vandens lygis pakilo daugiau kaip 20 m, ir beveik iš karto jo pakran- 
tėse atsirado sėslių žemdirbių kaimų. Pagausėjus kritulių, žemdirbystės rizika 
plokščiakalnyje kiek sumažėjo. Žemdirbiai dirbo sausringus laukus, visiškai 
priklausomus nuo sezoninių kritulių, gaudami mažus derlius; kartu jie ekspe- 
rimentavo ir su paaukštintų laukų žemdirbystės modeliu. 

Ežero vandens lygis dabar kas dešimtmetį smarkiai svyravo, bet niekad 
nebesugrįžo prie to, koks buvo labai sausringais ankstesniais laikais. Iš kernų 
matyti trumpi intervalai, kai ežero vandens lygis žemesnis, ir ilgesni laikotar- 
piai, kai ežero dugną pasiekė smulkiagrūdės nuosėdos, atneštos į jį įtekančių 
upelių. 

1000 m. plokščiakalnis maitino žemdirbius ir gyvulių augintojus, bet, 
didėjant jų skaičiui ir meistriškumui, žemės ūkyje ėmė vyrauti paaukštintų 
laukų žemdirbystė. Po 600 m. didelio masto paaukštintų laukų sistemos išpli- 
to pelkėtose vietose ir 800—900 m. užėmė 900 km?. 

Intensyvūs 150 km? Katario segmento tyrimai parodė, kad tuos 200 m. 
iki 80 96 žemės čia buvo dirbama. Ta plėtra sutapo su kelis šimtmečius tru- 
kusiais daug aukštesniais vandens lygiais ežere dėl padidėjusio kritulių kiekio. 
350-500 m. Titikakos vandens lygis buvo aukštesnis negu dabar ir maždaug 
toks, kaip 800—900 m. 

VANDENS LYGIAI TITIKAKOJE IR JU KORELIACIJA SU ANDU 
LEDYNO KERNAIS BEI RADIOKARBONINIU METODU NUSTA- 
TYTU AMZIUMI. SKELBIAMA GAVUS NAUJOSIOS MEKSIKOS 
VALSTIJOS ALBUKERKO MUZIEJAUS LEIDIMA 


Ledo kernu tyrimai patvirtina tai, ka rodo Titikakos nuosédos. Kelkajos 
ledynas yra aukštai Anduose, maždaug už 200 km į šiaurę nuo Titikakos.“ 
Ledyno kerne nustatyti 2 drėgnesni laikotarpiai, 610—650 ir 760-1040 m., 
ir 3 sausringi laikotarpiai, 540—610, 650—760 ir 1040-1450 m. Paskutinis, 
apytikriai sutampantis su šiltuoju viduramžių laikotarpiu, truko 400 m. ir 


pasižymėjo nepaprastai lėtu ledo kaupimusi Anduose. 


Šis sausringasis laikotarpis gerai matyti ir ežerų kernuose. Apie 1100 m. 
ploni organinės medžiagos sluoksneliai, susidarantys esant dideliam kritulių 
kiekiui, staiga pradingsta. Sausumoje per 50 m. beveik visai išnyko Katario 

baseino paaukštintų laukų sistemos. Dabar tokie laukai išliko tik tose vietose, 
kur buvo aukštas gruntinio vandens lygis. 

Vienoje diagramoje pateikę radiokarboniniu metodu nustatytą amžių, 
paaukštintų laukų likučius, Titikakos vandens lygio svyravimus ir sniego kau- 
pimąsi Kelkajos ledyne, matysime nepaprastus sutapimus. Sniego kaupimasis 
Anduose maždaug po 1040 m. smarkiai sulėtėjo. Sausros ciklas pasiekė mak- 
simumą apie 1300 m. ir kiek sumažėjęs tęsėsi maždaug iki 1450 m. 

Beveik visuose Titikakos kernų pavyzdžiuose matyti visiškas organinės 
medžiagos kaupimosi nutrūkimas, rodantis vandens lygio nukritima 12- 
17 m. Mažesnis Titikakos baseino ežeras Vinjaimarka, atrodo, visai išgara- 
vo. Radiokarboninio datavimo duomenys rodo, kad ežeras traukėsi, mažėjo 
1030-1280 m. — kaip tik tada, kai Anduose sniego kaupimasis buvo mažas. 

Šie abu klimato rodikliai rodo didelę ir ilgą sausrą: kritulių kiekis suma- 
žėjo apie 10-15 96, o apsėti laukai buvo palikti likimo valiai. 

Taigi išryškėja įtikinamas scenarijus: ilga sausra prasidėjo, 10-15 96 su- 
mažėjus metiniam kritulių kiekiui, ir tai truko ne vienerius metus, o daug 
ilgesnį laiką. Dėl sumažėjusio kritulių kiekio netrukus sumažėjo ir šaltinių 
debitai, galiausiai nukrito ir gruntinio vandens lygis, o vandeningi horizontai 
nebuvo papildomi. 

A. Kolata rašo: „Dėl vandens stygiaus sudėtingas fizinis ir biologinis pa- 
aukštintų laukų funkcionavimas tapo nebeįmanomas.“!* Daug sausringesnés 
sąlygos Tivanako gyventojus atvedė prie nevilties slenksčio, o netrukus jiems 
teko jį ir peržengti. 

Katario baseine po 1150 m. gyvenviečių išsidėstymas visiškai pasikeitė. 
Dingo ankstesnių laikų labai organizuotas hierarchinis kraštovaizdis. Dabar 
žmonės gyveno daugiausiai iki tol beveik neapgyventoje pampoje; dauguma 
jų įsikūrė mažuose kaimeliuose, užimančiuose mažiau kaip 1 ha. 

Išsisklaidymo į daug mažesnes bendruomenes įrodymai labai ryškūs, stai- 
gūs ir tiesiogiai susiję su 300 m. trukusia sausra. Kritulių kiekis į iki 1100 m. 
buvusį lygį sugrįžo tik XV a. viduryje, kai šių kraštų žmonės priklausė inkų im- 
perijai. Žemdirbiai jau niekada nebedirbo paaukštintų laukų prie ežero esančio- 
se pelkėse. Jie perėjo prie drėkinamų ir lietaus laistomų terasų žemdirbystės ežerą 
supančių kalnų šlaituose. Tokią technologiją inkai naudojo labai veiksmingai, 
bet ji tikrai nebuvo pajėgi išmaitinti padidėjusio gyventojų skaičiaus. 

Tivanako valstybés gebéjimas prisitaikyti prie sausros buvo apribotas jos 
kultūros — šimtmečius trukusio spartaus gyventojų skaičiaus augimo, kuris 
rėmėsi įstabiu paaukštintų laukų produktyvumu. Tivanako ekonomika buvo 
visiškai priklausoma nuo šios vienintelės žemės dirbimo technologijos, kuri, 
savo ruožtu, priklausė nuo vandens gausumo. Kai tik vandens sumažėjo, visa 
sistema sužlugo. 

Tivanakas pažeidžiamumo slenkstį peržengė brutaliai tiesiogiai, nors jo 
žlugimas buvo sudėtingos klimato pokyčių, žemės ūkio produkcijos susitrau- 
kimo ir politinės bei religinės sistemos, besiremiančios viena vienintele labai 
pažeidžiama technologija, sąveikos padarinys. 

Tai labai primena hetitų, priklausomų nuo iš toli gaunamų grūdų, si- 
tuaciją. Jie stengėsi permaldauti dievus šventyklomis ir dosniomis aukomis, 
tačiau jų civilizacija subyrėjo nepaprastai greitai, kai tik jų javų, kurių dide- 
lė dalis buvo auginama negarantuotų kritulių teritorijoje, ėmė nebepakakti 
miestui išmaitinti. 

Tivanake didelė sausra pakirto gyventojų pasitikėjimą valstybės vadovais 
ir jų dievais. Ta viduramžių sausra jiems tapo klimatine stichine nelaime, ku- 
rios mastas atitiko jų pažeidžiamumo lygį. 

Praslinkus šimtmečiui nuo žlugimo, apie ištuštėjusio miesto didybę liko 
tik tolimi prisiminimai. Inkų karališkojoje mitologijoje vėliau buvo kalbama 
apie didįjį Saulės dievą, aukščiausiąją dievybę Virakočą, atvykusį į Tivanaką 
kurti pasaulio iš minkšto ežero molio. Nors šis senovės miestas viršijo savo 
galimybes ir žlugo, jis paliko nuostabų pėdsaką mitinėje Andų istorijoje. 

NUO 1200 M. IKI ŠIŲ DIENU 


Žmonijos istorija rutuliojosi visą laiką kintančiame pasaulyje. 
Pokyčiai vyko kartais pamažu, kartais greitai; juos užgoždavo dides- 
nės permainos, būdingos atskiriems metams. Aplinka kis ir toliau, 
iš dalies dėl žmonių veiklos bei jos tyčinių ir netyčinių padarinių, 0 
iš dalies ir dėl gamtinių priežasčių. Nėra jokių garantijų, kad kada 
nors galima laukti pastovaus ar nuolat didėjančio gyvenimo lygio. 


Hubert Lamb, Climate, History, and the Modern World, 1982 


ies irae, dies illa, solvet saeclum in favilla... „Tą dieną, ta rūstybės dieną 

pasaulis virs pelenais...“ Mocarto Requiem kadencijos kilo į dangų po 

Šv. Povilo katedros skliautais ir išsisklaidė. Atlikimas buvo nuostabus, 
akustika puiki. Kai iš katedros išėjome į Londono gatvių triukšmą, įkaitusiu 
vasaros dangumi nusirito griaustinio dundėjimas, atkreipdamas mūsų dėmesį 
į audros debesis, susitelkusius vakaruose prie horizonto. Mano draugas labai 
laiku priminė apie Dievo rūstybę. 

Kaprizingos ir neatlaidzios dievų rūstybės suvokimas formavo žmonių 
elgesį nuo pat civilizacijos pradžios. Genties šamanų skandavimas ledynmečio 
olose reiškė bendravimą su antgamtinėmis jėgomis. Mūsų gerbiami protėviai 
Jerichone ir Catal Hujuke saugojo šeimos žemes ir derlius. Dieviškieji Ure 
valdovai buvo laikomi dievų vietininkais žemėje. Majų Tikalio ir Tivanako 
prie Titikakos ežero valdovai savo antgamtines galias naudojo bendravimui 

su nežinomybe. Iki klimatologijos ir mokslinių stebėjimų atsiradimo klimato 
kaita trumpoje žmonių atmintyje buvo laikoma dievų veiklos sritimi. Ją pa- 
veikti žmonės galėjo tik mėgindami dievus permaldauti maldomis, aukomis ir 
statydami šventyklas. 


er 


1315 m., praslinkus 7 savaitėms po Velykų, įmirkusią Europa užgriuvo lietūs. 
Laukus jie pavertė ežerais ir liūnais. Liūtys tęsėsi visą birželį ir liepą, rugpjūtį ir 
rugsėjį. Šienas taip ir liko laukuose, kviečiai ir miežiai supuvo nenupjauti. Ne- 
žinomas „Malmesberio kronikų“ (Chronicle of Malmesbury) autorius spėliojo, 
ar tai ne Dievo kerštas: „Dievas prisipildė rūstybės savo žmonėms, jis ištiesė 
ranką į juos ir smogė.“! 

Dauguma susitelkusių žemdirbių bendruomenių ištvėrė 1315 m. maisto 
stygių ir tikėjosi, kad kitais metais derlius bus geresnis. Tačiau labai lietingas 
1316 m. pavasaris sutrukdė sėją. Smarkūs vėjai siautėjo Lamanšo sąsiauryje 
ir Šiaurės jūroje. Gyvulių bandos badmiriavo, javai neužderėjo, kainos kilo, 
žmonės ir vėl pradėjo galvoti apie Dievo rūstybę. Kai 1321 m. didieji lietūs 
baigėsi, daugiau kaip 1,5 mln. žmonių iš kaimų ir miestų jau buvo mirę iš 
bado ar nuo jo sukeltų epidemijų. 

Žilis de Muisis (Gilles de Muisit), Sen Martino de Turnė vienuolyno da- 
bartinéje Belgijoje abatas, rašė: „Valdančiųjų, vidurinių ir žemųjų visuomenės 
sluoksnių vyrai ir moterys, seni ir jauni, turtingi ir skurdžiai mirdavo kiekvieną 
dieną, ir mirusių buvo tiek daug, kad ore tvyrojo pūvančių lavonų tvaikas.“? 

Žmones apėmė neviltis. Gatvėmis marširavo nuogi amatininkų gildijų ir 
religinių ordinų nariai, nešdami šventųjų kūnus ir kitas relikvijas. Jie manė, 
kad po kelias žmonių kartas trukusio gero gyvenimo tai buvo Dievo bausmė 
Europai, draskomai karų ir mažesnių kivirčų. 

Didieji 1315 m. lietūs reiškė pradžią to, ką klimatologai vadina mažuoju 
ledynmečiu — 600 m. trukusiu nuolatinės klimato kaitos laikotarpiu, kuris gal 
jau pasibaigė, o gal dar tebesitęsia.? Pats pavadinimas yra klaidinantis, nors iš 
tikrųjų šiuo laikotarpiu pasitaikydavo labai atšiaurių žiemų, kai Baltijos jūra 
užšaldavo, ant ledu padengtos Temzės žiemos turgūs vykdavo kelis mėnesius, 
o Alpėse ledynai imdavo slinkti pirmyn, keldami pavojų vietinių gyventojų 
kaimams. 

Šiuolaikinė klimatologija sako, kad tas mažasis ledynmetis buvo tik kli- 
mato pokyčių, kurie retai kada trukdavo daugiau kaip ketvirtį amžiaus, zig- 
zagas. Daugelis mokslininkų mano: tie pokyčiai baigėsi maždaug 1850 m., ir 
prasidėjo dabartinė šilimo tendencija. 

Klimato sunkumai, jei tik jie nesukelia visiško žlugimo, dažnai veikia kaip 
paskata atlikti socialinius pertvarkymus ar diegti technologines naujoves. XIV 
a. Europa buvo kaimiškas žemynas tik su kelių, uostų ir vietinių gamyklų inf- 
rastruktūros užuomazgomis. Karaliai ir karalienės valdė karalystes ir perpildytus 
miestus, kuriuos visą laiką persekiojo maisto stygiaus pavojus. 9 iš 10 dirban- 
čiųjų užsiėmė maisto gamyba, bet vis tiek visas žemynas gyveno tik šia diena. 

Tačiau kritinė padėtis mažojo ledynmečio metu prisidėjo prie žemės ūkio 
revoliucijos kilimo. Ji prasidėjo XV-XVI a. Nyderlanduose, o po 100 m. ap- 
ėmė ir Angliją. Daugelis Anglijos žemvaldžių naująjį žemės ūkį priėmė, kai 
didesni aptverti ūkiai pakeitė šalies kraštovaizdį. Naujosios žemės ūkio kul- 
türos — ropės ir dobilai — saugojo galvijų bandas ir žmones nuo žiemos bado. 

Pramoninės revoliucijos pradžioje (ji prasidėjo XVIII a. pabaigoje) Bri- 
tanija, Flandrija ir Nyderlandai grūdais ir galvijais buvo visiškai apsirūpinę. 
Nauji žemės ūkio gamybos mastai kartu su vis didėjančiu infrastruktūros efek- 
tyvumu leido aprūpinti maisto produktais augančius miestus ir augantį kai- 
mo ir miesto gyventojų skaičių. Vakarų Europoje tik Prancūzija liko atsilikusi 
žemės ūkio srityje tuo metu, kai dėl blogėjančio klimato nederliai padažnėjo. 

Kaip ir holoceno metu, bado didėjimas vedė prie socialinės suirutės, ku- 
rioje visuomenės valdovai prarado savo teisėtumą. Šiuo atveju socialinė su- 
maištis kartu su filosofiniu Šviečiamuoju amžiumi sukėlė Prancūzų revoliuci- 
ją, kuri turėjo įtakos amerikiečių demokratijos idealams ir Jungtinių Valstijų, 
kaip ekonominės ir pramoninės supervalstybės, iškilimui. 

Mažojo ledynmečio klimato pokyčiai vyko dar ir penktame XIX a. de- 
šimtmetyje. Katastrofiškas Tamboros ugnikalnio Pietryčių Azijoje išsiveržimas 
1815 m. atnešė garsiuosius „metus be vasaros“ (1816 m.). 

Treciajame-ketvirtajame XIX a. dešimtmetyje pavasariai ir rudenys 
buvo šiltesni; 1826 m. vasara — pati karščiausia per 300 m. (1676-1976 m.). 
1829 m. rugpjūtis buvo itin šaltas ir drėgnas. Potvyniai nunešė tiltus, prigirdė 
javus, pakeitė upių vagas. Tais metais Konstanco ežeras Šveicarijoje užšalo pir- 
mą kartą nuo 1740; dar kartą taip nutiko tik per didžiuosius 1963 m. šalčius. 

1837-1838 m. žiema Skandinavijoje buvo tokia šalta, kad ledas Pietų 
Norvegiją sujungė su Skageno uostu šiauriniame Danijos pakraštyje, ir jo dan- 
ga tęsėsi į vakarus kiek akys užmato. 

Tokie pat nenuspėjami klimato pokyčiai vyko ir visą penktą dešimtmetį, 
buvo kelios šaltos žiemos ir vėsios vasaros. Tačiau po 1850 m. klimatas pradėjo 
šilti, pamažu ir beveik nepaliaujamai; tai tęsiasi iki šiol. Iš šiuolaikinių instru- 
mentų ir didelių kompiuterinių duomenų bazių medžiagos žinome, kad vi- 
dutiné Žemės paviršiaus temperatūra nuo 1860 m. kai kuriose pasaulio dalyse 
pakilo 0,4—0,8, o nuo 1900 m. — 0,2-0,3 °C. Vasaros temperatūra šiuo metu 
tokia, kokia vidutiniškai buvo šiltojo viduramžių laikotarpio metu. 

Daugelis žmonių mano, kad dėl to kaltas iškastinis kuras ir kiti žmonių 
veiklos teršalai, kad tai ne natūralios klimato kaitos pasekmė. Gal jie ir teisūs. 
Pavyzdžiui, kompiuteriu modeliuojant klimatą, Žemės paviršiaus temperatūra 
dėl žinomų saulės spinduliavimo svyravimų nuo 1600 m. iki šių dienų turė- 
jo padidėti tik 0,45 *C. Tam pačiam veiksniui galima priskirti mažiau kaip 
0,25 *C 1900-1990 m., kai iš tikrųjų ji pakilo 0,6 *C. Atrodo, saulės spindu- 
liavimo pokyčiais galima paaiškinti tik mažiau kaip pusę XX a. atšilimo, taigi 
gerokai mažiau nei ankstesniais šimtmečiais. 


er 


Galų gale, atšilimo priežastis yra tik antraeilis klausimas. Gyvename globalinės 
ekonomikos sąlygomis, ir, atrodo, nekreipiame dėmesio į klimato reiškinius, dėl 
kurių gali žūti tūkstančiai žmonių tokiu metu, kai pasaulio gyventojų skaičius 
eksponentiškai didėja, o miestai tapę dominuojančia gyvenviečių atmaina. 

Su pramonės revoliucija žengėme didžiulį žingsnį į tą erą, kurioje esa- 
me bauginamai neapsaugoti nuo galimų kataklizmų, kurių tikimybę, ko gero, 
padidina mūsų gebėjimas didinti Žemės paviršiaus temperatūrą. Potencialus 
galimos katastrofos mastas beveik neturi analogų žmonijos istorijoje. 

XIX a. nuo bado ir su juo susijusių epidemijų, kurias sukėlė El Ninjo reiš- 
kiniai bei sausros, mirė ne mažiau kaip 20 mln. žmonių. Šiuo metu marginali- 
nėse žemėse šiaurrytinėje Brazilijoje, Sacharos Sahelyje, Etiopijoje ir daugelyje 
Azijos vietų gyvena daugiau kaip 200 mln. žmonių. 

Miškų kasmet sumažėja maždaug tiek, kiek užima Arizonos valstija; šitaip 
Žemės paviršius apnuoginamas. Milijonai žmonių gyvena labai aukštuose in- 

dustrializuotų miestų namuose, priemiesčių statiniuose ir lūšnynuose; visi jie 
itin pažeidžiami didelių audrų ir uraganų. Ne taip, kaip kromanjoniečiai, čiu- 
mašai ar netgi majai, mes nebeturime galimybės persikelti kitur, nes šiandien 
kaimyninės žemės jau pilnos žmonių. 

Pavyzdžiui, kas atsitiktų, jei į šiaurinę Atlanto vandenyno dalį patektų 
tiek daug Grenlandijos ledo skydo tirpsmo vandens, kad Golfo srovė staiga 
nustotų tekėjusi, kaip jau buvo atsitikę jaunesniojo driaso metu? Ar Europo- 
je per žmonių kartos amžių, o gal ir dar greičiau, neįsigalėtų beveik arktinis 
klimatas? Kur galėtų bėgti dabartiniai Skandinavijos, Vokietijos, Prancūzijos, 
Nyderlandų, Lenkijos, Baltijos šalių ir Rusijos gyventojai ir ką jie galėtų valgy- 
ti? Kai kurie mokslininkai teigia, kad toks klimato pokytis visiškai įmanomas. 

Optimistai mano, kad prie šio naujo, labiau pažeidžiamo pasaulio prisitai- 
kysime. Mes, žmonės, iš tikrųjų pasižymime nepaprastu gebėjimu prisitaikyti 
prie kintančių aplinkos sąlygų. Tačiau optimizmas nublanksta, susidūrus su de- 
mografine tikrove. Iš 6 mlrd. Žemės žmonių šimtai milijonų vis dar gyvena tik 
šia diena, nuo vieno derliaus iki kito, nuo vieno lietingo sezono iki kito lygiai 
taip pat, kaip ir akmens bei žalvario amžiaus žemdirbiai Europoje prieš 5000 m. 

Badas nelabai gresia Europai ir Šiaurės Amerikai, turinčioms pramoninio 
masto žemės ūkį ir sudėtingas infrastruktūras, leidžiančias maisto produktus 
gabenti dideliais atstumais. Tačiau natūrinio ūkio žemdirbiai ir miestų gyven- 
tojai kituose žemynuose tebėra veikiami nuolatinės bado grėsmės. 

Kiekvienais metais žiniasklaida pasakoja apie badą ir potvynius, apie tai, 
kaip tūkstančiai žmonių žūsta šiaurrytinėje Afrikoje ar Bangladeše, o pasaulis 
į tai nekreipia dėmesio. Tuos skaičius mums, gyvenantiems klestinčiuose ir iš 
pažiūros nepažeidžiamuose Vakaruose, sunku suvokti. 

Juos įsisąmoninti bus dar sunkiau, jei globalinė temperatūra gerokai pa- 
kils, ir, pakilus jūrų vandens lygiui, bus užlietos tankiai apgyventos pakrančių 
lygumos, o milijonai žmonių bus priversti trauktis į sausumos vidų. Gali būti, 
kad sausros Sahelyje ir kitose sausringesnėse pasaulio vietose taps dar aršesnės. 

Galime tik įsivaizduoti, kiek žmonių žus ateityje, kai klimato pokyčiai, 
ko gero, vyks greičiau, bus ekstremalesni ir visai nenuspėjami dėl žmonių ki- 
šimosi į atmosferos procesus. Palyginti su šiais skaičiais, tie milijonai, kurie 
mirė Airijoje penktame XIX a. dešimtmetyje dėl bulvių bado ar dėl musonų 
susilpnėjimo Indijoje XIX a. pabaigoje, atrodys tik smulkmena. 

Klimatas padėjo formuoti civilizacijas, bet tai jis darė anaiptol ne švelniomis 
priemonėmis. Nenuspėjami holoceno klimato kaprizai kėlė didelius iššūkius 
žmonių visuomenėms, vertė jas prisitaikyti arba žūti. Šioje knygoje nagrinėjo- 
me sėkmingo prisitaikymo pavyzdžius: perėjimą prie žemdirbystės jaunesnio- 
jo driaso metu Pietvakarių Azijoje apie 10 000 m. pr. Kr., Tivanako žlugimą; ir 
viena, ir kita vyko sausros metu. Žlugimai dažnai būdavo visai nelaukti valdo- 
vams ir elitui, tikėjusiems, kad karaliaus valdžia neklysta, ir būtina vadovautis 
griežto valdymo principais. 

Nėra pagrindo manyti, kad mes jau nebepavaldūs tam formavimo procesui. 
Žemės ūkis šiandien mažiau pastebimas — maistines kultūras auginančių žmonių 
dalis sumažėjo nuo 90 96 visos darbo jėgos Europoje prieš 500 m. iki mažiau kaip 
3 96 Jungtinėse Valstijose šiuo metu — tačiau kažką valgyti vis tiek turime. 

Be to, dabar mūsų pažeidžiamumas neapsiriboja tik maisto gaminimu: 
tankiai apgyventos pakrantės, kur susigrūdę aukšti pastatai ir gyvenamieji na- 
mai, ryšių bei transporto sistema, abstraktūs finansų, mokslo ir pramogų pa- 
sauliai susieti su pasaulio klimatu ir akivaizdžiais, ir nematomais ryšiais. 

Kaip ir daugelis iki mūsų egzistavusių civilizacijų, mes iškeitėme vienus 
pavojus į kitus: pasirinkome didelių, bet retai pasitaikančių katastrofų pavojų 
mainais už gebėjimą geriau susidoroti su mažesniais, bet dažnesniais iššūkiais, 
tokiais, kaip trumpalaikės sausros ar labai lietingi metai. 

Tačiau jei mes tarp žmonių bendruomenių tapome superlaineriu, tai jis 
keistai nedėmesingas. Tik maža dalelė juo plaukiančių žmonių užsiima laivo 
variklių priežiūra. Visi kiti prekiauja vieni su kitais, linksminasi, tyrinėja dan- 
gų arba laivo hidrodinamiką. Žmonės kapitono tiltelyje neturi nei žemėlapių, 
nei oro prognozių ir netgi negali susitarti, ar jiems jų reikia. Tiesą sakant, 
įtakingiausi iš jų laikosi teorijos, tvirtinančios, kad audrų nebūna, o jei ir pasi- 
taiko, tai jų padariniai visai malonūs — juk didėjančias bangas ir sprunkančius 
albatrosus reikėtų laikyti tik Dangaus palankumo ženklais. 

Tik vienas kitas iš įgulos narių supranta, kad besitelkiantys debesys susiję 
su jų likimu, ar nerimauja dėl to, kad gelbėjimo valčių pakaks tik vienam iš 
dešimties keleivių. Ir niekas nedrįsta pašnibždėti vairininkui į ausį, kad gal 
vertėtų pagalvoti, ar nepasukti vairo į kitą pusę. 

i knyga atsirado i$ dvieju ankstesniu knygu apie klimato kaita praeityje. 


Knygoje Floods, Famines, and Emperors („Potvyniai, badas ir imperatoriai“) 

nagrinéjau El Ninjo ir su juo susijusiu reiskiniu poveikj senovés visuome- 
nėms. Knygoje The Little Ice Age buvo aprašytas nepastovus, nuolat kintantis kli- 
matas 1300-1860 m., nuo viduramžių laikų Europos iki pramonės revoliucijos. 
Na, o šioje knygoje pateiktas klimato vaizdas, apimantis ilgesnį laikotarpį - nuo 
paskutinio ledynmečio iki šiltojo viduramžių laikotarpio pabaigos. 

Daugeliu atžvilgiu ši knyga yra mano ankstesnių knygų tęsinys. Ją rašant, 
buvo atlikta daug sudėtingų apklausų ir tyrimų ne tik laboratorijose ir biblio- 
tekose, bet ir laukuose; jie apėmė nepaprastai daug temų. Pavyzdžiui, buvo ti- 
riami jūros kernai, paprasčiausių lankų savybės, Danijos unguriai, gilės, majų 
ikonografija, Asirijos tekstai apie sausrą. 

Rašant tokios plačios aprėpties knygą, neišvengiamai teko naudotis 
daugelio mokslininkų patirtimi; jų per daug, kad galėčiau padėkoti kie- 
kvienam atskirai. Vienas iš malonumų, teikiamų tokio pobūdžio darbo, 
yra tas, kad galima daug ko išmokti iš žmonių, dažnai tolimų nuo jūsų 
specialybės. 

Mano susirašinėjimas elektroniniu paštu kartais tapdavo maloniai keistas, 
ir esu dėkingas daugeliui kolegų ir draugų, nukreipusių mane pas geriausius savo 
srities žinovus. Ypač daug padėjo šie asmenys: Richardas Alley, Davidas Ander- 
sonas, Davidas Brownas, Williamas Calvinas, Barry Cunliffe'as, Jeffrey Deanas, 
Karen Greer, Donnas Grenda, Geraldas Haugas, Johnas Hoffeckeris, Doughaas 
Kennettas, Sturtas Manningas, George'as Michaelsas, Andrew Moore'as, Patric- 
kas Nunnas, Neilas Robertsas, Alisonas Rautmanas, Andrew Robinsonas, Pete- 
ris Rowly-Conwy’s, Yvonne Salis, Chris Scarre, Stuartas Smithas. Jei praleidau 
jūsų pavardę, labai atsiprašau ir nuoširdžiai dėkoju už pagalbą. 

Tik tie, kuriems teko laimé dirbti su rüpestingu ir patyrusiu redaktoriu- 
mi, pajėgs suprasti, koks didelis Billo Fruchto iš Basic Books leidyklos indėlis 
į šią knygą. Jo taisymai buvo labai įžvalgūs, o padrąsinimai tiesiog neįkainoja- 
mi. Net nemoku žodžiais išreikšti, kaip vertinu mūsų ilgą bendradarbiavimą 
ir draugystę. 

Tą patį galiu pasakyti ir apie Shelly Lowenkopfasa, kuris buvo šalia manęs 
rašant šią knygą. Jo entuziazmas beribis, įžvalgos neįkainojamos, o draugystė 
labai vertinga. 

Mano agentė Susan Rabiner nuo pat pradžių buvo tikras stiprybės bokš- 
tas. Dėkoju ir visam Perseus personalui, i$ mano draikalu sulipdžiusiam puikią 
knygą. 

Pagaliau dėkoju Leslei ir Anai, daug metų toleravusioms mano rašymą, 
bei katinui Kopernikui, kuris visada trukdė. Nieko nuostabaus, kad jie (ir 
katinas, ir minėtos moterys) niekada neskaito mano knygų! 

Lėšų kai kurioms kelionėms, susijusioms su šios knygos rašymu, gavau iš 
Kalifornijos universiteto Santa Barbaroje Akademinio senato fondo. 


Brian Fagan 

